ישיבת מליאה, כנסת 25, פרוטוקול מספר 85, 2023-06-26 00:00

אמיר אוחנה: חברי הכנסת, אני מתכבד לפתוח את ישיבת הכנסת

אמיר אוחנה:  היום יום שני ז' בתמוז התשפ"ג, 26 ביוני 2023

אמיר אוחנה:       הודעה למזכיר הכנסת

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת –     הצעות חוק לדיון מוקדם – החל בהצעת חוק פ/3547/25 וכלה בהצעת חוק פ/3620/25: הצעת חוק ההוצאה לפועל (תיקון מס' 73), התשפ"ג–2023, מאת חברת הכנסת חוה אתי עטייה; הצעת חוק שירותי תשלום (תיקון – דיווח על ניצול כלכלי של אזרח ותיק או חסר ישע), התשפ"ג –2023, מאת חברי הכנסת מירב כהן, ניסים ואטורי ודוד ביטן; הצעת חוק הכניסה לישראל (תיקון – איסור כניסת פעילי טרור), התשפ"ג–2023, מאת חבר הכנסת דן אילוז; הצעת חוק התקשורת (בזק ושידורים) (תיקון – השקעה בהפקות מקומיות בשפה הגאורגית), התשפ"ג–2023, מאת חברי הכנסת סימון מושיאשוילי, ינון אזולאי, שלום דנינו, דוד ביטן, אופיר כץ, משה גפני, צביקה פוגל וטלי גוטליב; הצעת חוק התכנון והבנייה (תיקון – מכירה ישירה של תוצרת חקלאית), התשפ"ג–2023, מאת חבר הכנסת דן אילוז; הצעת חוק להסדרת המגורים בשטחי מרעה, התשפ"ג–2023, מאת חבר הכנסת דן אילוז; הצעת חוק המאבק בטרור (תיקון – פיצוי עונשי לנפגעי עבירה), התשפ"ג–2023, מאת חבר הכנסת דן אילוז; הצעת חוק חילוט תקבולי עבירה בפשיעה חקלאית, התשפ"ג–2023, מאת חבר הכנסת דן אילוז; הצעת חוק חילוט תקבולי עבירה בפשיעה חקלאית, התשפ"ג–2023, מאת חבר הכנסת אלון שוסטר; הצעת חוק תשלום קצבאות לחיילי מילואים ולבני משפחותיהם (תיקון – השוואת תנאי אלמנות חללי המילואים), התשפ"ג–2023, מאת חבר הכנסת דן אילוז; הצעת חוק מס ערך מוסף (תיקון – הגבלת שיעור מס שכר למלכ"רים בירושלים), התשפ"ג–2023, מאת חברת הכנסת מירב כהן; הצעת חוק לתיקון פקודת מס הכנסה (ניכוי ריבית על משכנתה וסיוע ברכישת דירה), התשפ"ג–2023, מאת חבר הכנסת אברהם בצלאל; הצעת חוק בתי המשפט (תיקון – מחלקות לעבירות מין), התשפ"ג–2023, מאת חברת הכנסת שלי טל מירון; הצעת חוק עיקול ותפיסה מידתיים של נכסים המוחזקים בידי צד שלישי (תיקוני חקיקה), התשפ"ג–2023, מאת חבר הכנסת דן אילוז; הצעת חוק מיסוי רווחי יתר של תאגידים בנקאיים, התשפ"ג–2023, מאת חבר הכנסת אברהם בצלאל; הצעת חוק למניעת הטרדה מינית (תיקון – הרחבת תחולה על עובד של קבלן שירות המועסק אצל מזמין השירות), התשפ"ג–2023, מאת חברי הכנסת ששון ששי גואטה ושלי טל מירון; הצעת חוק חובת המכרזים (תיקון – עידוד הצלת מזון עודף), התשפ"ג–2023, מאת חברי הכנסת יסמין פרידמן ויוראי להב הרצנו; הצעת חוק מימון מפלגות (תיקון – ייצוג לנשים ברשימת המועמדים), התשפ"ג–2023, מאת חברת הכנסת שלי טל מירון; הצעת חוק העונשין (תיקון – חובת פיצוי נפגע עבירה וחובת הנמקה), התשפ"ג–2023, מאת חברת הכנסת שלי טל מירון; הצעת חוק התכנון והבנייה (תיקון – שימוש חורג בקרקע חקלאית), התשפ"ג–2023, מאת חבר הכנסת דן אילוז; הצעת חוק העונשין (תיקון – קביעת עונש מינימום בגין נטילת דמי חסות), התשפ"ג–2023, מאת חבר הכנסת מיכאל מרדכי ביטון; הצעת חוק רישוי עסקים (תיקון – פטור מרישוי עסק לקייטנה לתנועות ולארגוני נוער), התשפ"ג–2023, מאת חבר הכנסת אליהו רביבו; הצעת חוק העונשין (תיקון – קביעת עונש מינימום לעבירות יידוי אבנים), התשפ"ג–2023, מאת חברת הכנסת קטי קטרין שטרית; הצעת חוק בתי דין רבניים (קיום פסקי דין של גירושין) (תיקון – הגבלת שימוש בכרטיסי אשראי לסרבני גט), התשפ"ג–2023, מאת חבר הכנסת אליהו רביבו; הצעת חוק-יסוד: ירושלים בירת ישראל (תיקון – איסור על פתיחת נציגות דיפלומטית זרה), מאת חבר הכנסת דן אילוז; הצעת חוק החברות (תיקון – ייצוג הולם לבני שני המינים בדירקטוריונים של חברות ציבוריות), התשפ"ג–2023, מאת חברת הכנסת שלי טל מירון; הצעת חוק לתיקון סדרי הדין (חקירת עדים) (תיקון – מתן עדות שלא בפני הנאשם בעבירת נטילת דמי חסות), התשפ"ג–2023, מאת חבר הכנסת אלון שוסטר; הצעת חוק המועצות האזוריות (בחירת ראש המועצה) (תיקון – הגשת רשימה על ידי סיעה או מפלגה), התשפ"ג–2023, מאת חבר הכנסת דן אילוז; הצעת חוק לתיקון פקודת העיריות (אבטחת גורמים מאוימים בתאגידים עירוניים), התשפ"ג–2023, מאת חבר הכנסת אברהם בצלאל; הצעת חוק העונשין (תיקון – הגנה על בסיסי צה"ל, שטחי אש, תחנות משטרה ומתקנים ביטחוניים), התשפ"ג–2023, מאת חבר הכנסת דן אילוז; הצעת חוק מבקר המדינה (תיקון – הגנה על חושפי שחיתויות במשטרת ישראל), התשפ"ג–2023, מאת חבר הכנסת דן אילוז; הצעת חוק זכויות הסטודנט (תיקון – ביטול ארגון סטודנטים יציג), התשפ"ג–2023, מאת חבר הכנסת יונתן מישרקי; הצעת חוק עובדים זרים (תיקון – אי-תחולת הסדר פנסיוני על עובד זר המועסק אצל יחיד בענף הסיעוד), התשפ"ג–2023, מאת חבר הכנסת דן אילוז; הצעת חוק עובדים זרים (תיקון – אי-תחולת הסדר פנסיוני על עובד זר המועסק אצל יחיד בענף הסיעוד), התשפ"ג–2023, מאת חבר הכנסת אליהו רביבו; הצעת חוק התכנון והבנייה (תיקון – החלטה מקדמית לפי תוכנית החיזוק), התשפ"ג–2023, מאת חבר הכנסת דן אילוז; הצעת חוק הביטוח הלאומי (תיקון – תנאי זכאות לדמי לידה), התשפ"ג–2023, מאת חברת הכנסת מירב בן ארי; הצעת חוק רישוי עסקים (תיקון – מכירת יין בחנות גדולה), התשפ"ג–2023, מאת חבר הכנסת דן אילוז; הצעת חוק הביטוח הלאומי (תיקון – הוספה והסרה של עבודות מלוח ח'), התשפ"ג–2023, מאת חבר הכנסת רם בן ברק; הצעת חוק האזרחים הוותיקים (תיקון – הנחה ברכישת אמצעי לזיהוי מצב חירום רפואי), התשפ"ג–2023, מאת חברת הכנסת מירב בן ארי; הצעת חוק לתיקון פקודת ביטוח רכב מנועי (פוליסה לשני כלי רכב של נהג יחיד), התשפ"ג–2023, מאת חבר הכנסת דן אילוז; הצעת חוק המועצה הישראלית לצרכנות (תיקון – ודאות תקציבית), התשפ"ג–2023, מאת חברי הכנסת ולדימיר בליאק וינון אזולאי; הצעת חוק הביטוח הלאומי (תיקון – הקמת מצבה לאדם ערירי), התשפ"ג–2023, מאת חברת הכנסת מירב בן ארי; הצעת חוק ביטוח בריאות ממלכתי (תיקון – בחירה מבין נותני השירותים), התשפ"ג–2023, מאת חבר הכנסת דן אילוז; הצעת חוק קידום התחרות בענף המזון (תיקון – הפיכת הוראת שעה להוראה קבועה), התשפ"ג–2023, מאת חבר הכנסת אליהו רביבו; הצעת חוק למניעת התנכלות תעסוקתית, התשפ"ג–2023, מאת חברת הכנסת שלי טל מירון; הצעת חוק ביטוח בריאות ממלכתי (תיקון – העברת תיק רפואי במעבר בין קופות חולים), התשפ"ג–2023, מאת חבר הכנסת דן אילוז; הצעת חוק התכנון והבנייה (תיקון – שינוי מדיניות ההתנגדויות), התשפ"ג–2023, מאת חבר הכנסת חנוך דב מלביצקי; הצעת חוק עובדים זרים (תיקון – הפחתת אגרה לעובדים בענף המלונאות), התשפ"ג–2023, מאת חבר הכנסת דן אילוז; הצעת חוק-יסוד: הממשלה (תיקון – סמכויות הממשלה בענייניה המשפטיים), מאת חבר הכנסת אביחי אברהם בוארון; הצעת חוק להסדרת מקצוע עוזר רופא, התשפ"ג–2023, מאת חבר הכנסת דן אילוז; הצעת חוק המאבק בטרור (תיקון – הסתה לטרור), התשפ"ג–2023, מאת חבר הכנסת משה סעדה; הצעת חוק התקנת מצלמות לשם הגנה על פעוטות במעונות יום לפעוטות (תיקון – החלה על גני ילדים והגברת האכיפה), התשפ"ג–2023, מאת חבר הכנסת רון כץ; הצעת חוק יום לציון פרשת היעלמותם של ילדי תימן, המזרח והבלקן, התשפ"ג–2023, מאת חבר הכנסת יונתן מישרקי; הצעת חוק שוויון זכויות לאנשים עם מוגבלות (תיקון – חובת הנגשת אוטובוסים בין-עירוניים), התשפ"ג–2023, מאת חברת הכנסת מירב בן ארי; הצעת חוק שוויון ההזדמנויות בעבודה (תיקון – הארכת תקופת ההתיישנות), התשפ"ג–2023, מאת חברי הכנסת מירב כהן ומירב בן ארי; הצעת חוק-יסוד: נשיא המדינה (תיקון – ביטול סמכות חנינה לאסירי עולם ביטחוניים), מאת חברת הכנסת טלי גוטליב; הצעת חוק סדר הדין הפלילי (סמכויות אכיפה – מעצרים) (תיקון – מעצר עד תום ההליכים בגין עבירה של סחיטה באיומים), התשפ"ג–2023, מאת חבר הכנסת יואב סגלוביץ'; הצעת חוק לתיקון פקודת העיריות (גמול השתתפות בישיבות והחזר הוצאות לחברי מועצה), התשפ"ג–2023, מאת חבר הכנסת יעקב אשר; הצעת חוק חג המימונה, התשפ"ג–2023, מאת חבר הכנסת דן אילוז; הצעת חוק המועצה הלאומית לשפת הסימנים, התשפ"ג–2023, מאת חברי הכנסת יוסף טייב, סימון דוידסון, עודד פורר, אברהם בצלאל, יונתן מישרקי, אוריאל בוסו, ארז מלול, דבי ביטון ורון כץ; הצעת חוק חובת לימודי ליבה וביטול מוסדות הפטור (תיקוני חקיקה), התשפ"ג–2023, מאת חברי הכנסת אביגדור ליברמן, עודד פורר, יבגני סובה, שרון ניר ויוליה מלינובסקי; הצעת חוק להסדרת הפיקוח על כלבים (תיקון – כלבי הפקר), התשפ"ג–2023, מאת חבר הכנסת משה פסל; הצעת חוק עבודת נשים (תיקון – זכות להיעדר מעבודה בעת שירות מילואים של בן הזוג), התשפ"ג–2023, מאת חבר הכנסת יצחק קרויזר; הצעת חוק עבודת נשים (תיקון – תקופת לידה והורות מיועדת לאב), התשפ"ג–2023, מאת חברי הכנסת אורנה ברביבאי, מירב כהן וטטיאנה מזרסקי; הצעת חוק שירות מילואים בהצטיינות, התשפ"ג–2023, מאת חברי הכנסת משה טור פז, משה סולומון, אלון שוסטר, יצחק קרויזר ושרון ניר; הצעת חוק לתיקון פקודת העיריות (הודעה מוקדמת לחייב), התשפ"ג–2023, מאת חבר הכנסת משה פסל; הצעת חוק קליטת חיילים משוחררים (תיקון – הוקרת שירות הלוחם והלוחמת), התשפ"ג–2023, מאת חבר הכנסת עידן רול; הצעת חוק לתיקון פקודת בתי הסוהר (שלילת זכויות יתר מאסיר ביטחוני המשתייך לארגון טרור), התשפ"ג–2023, מאת חבר הכנסת דן אילוז; הצעת חוק לתיקון פקודת העיריות (השבת עודפי גבייה), התשפ"ג–2023, מאת חברי הכנסת ארז מלול ויונתן מישרקי; הצעת חוק העונשין (תיקון – תקיפת עובד מערך בריאות), התשפ"ג–2023, מאת חבר הכנסת יונתן מישרקי; הצעת חוק לתיקון פקודת העיריות (ועדת מכרזים), התשפ"ג–2023, מאת חברי הכנסת יואב סגלוביץ', אלעזר שטרן, דבי ביטון, רון כץ, קארין אלהרר ורם בן ברק; הצעת חוק מאבק בארגוני פשיעה (תיקון – הרחבת הנסיבה המחמירה לזיקה לארגון פשיעה), התשפ"ג–2023, מאת חבר הכנסת דן אילוז; הצעת חוק הביטוח הלאומי (תיקון – שעות סיעוד עובדים זרים), התשפ"ג–2023, מאת חברת הכנסת מירב כהן; הצעת חוק לעיגון מעמדה של העדה הדרוזית, התשפ"ג–2023, מאת חברי הכנסת אלון שוסטר, גדי איזנקוט, מיכאל מרדכי ביטון, יצחק קרויזר, גלעד קריב, צביקה פוגל, יוליה מלינובסקי, נעמה לזימי, דוד ביטן, מתן כהנא, שרון ניר, ששון ששי גואטה, משה פסל וטלי גוטליב; הצעת חוק ביטוח בריאות ממלכתי (תיקון – בחירת נותן שירותים על ידי מבוטח), התשפ"ג–2023, מאת חבר הכנסת ניסים ואטורי

דן מרזוק:      כמו כן, הונחה לקריאת שנייה ולקריאה שלישית, מטעם הכנסת, הצעת חוק ההוצאה לפועל (תיקון מס' 73), התשפ"ג–2023, שהחזירה ועדת החוקה, חוק ומשפט

דן מרזוק:      הונחו לקריאה ראשונה, מטעם הממשלה: הצעת חוק אומנה לילדים (תיקון מס' 4) (אומנת חירום), התשפ"ג–2023; הצעת חוק שוויון זכויות לאנשים עם מוגבלות (תיקון מס' 22 והוראת שעה) (דחיית מועד תחילה), התשפ"ג–2023; הצעת חוק שוויון זכויות לאנשים עם מוגבלות (תיקון מס' 24) (החלת חובת ייצוג הולם על חברות ממשלתיות גדולות), התשפ"ג–2023

דן מרזוק:      בנוסף, הונח על שולחן הכנסת צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגרי מידע (תיקון הוראת שעה) (הארכת מועד), התשפ"ג–2023

דן מרזוק:       עוד אודיעכם כי בהתאם לסעיף 96 לתקנון הכנסת, הודיעה חברת הכנסת דבי ביטון כי היא חוזרת בה מהצעת חוק איסור הכחשת השואה (תיקון – איסור השוואה למעשיהם או למשטרם של הנאצים), התשפ"ג–2023, שמספרה פ/3476/25

דן מרזוק:       בנוסף, הונח היום על שולחן הכנסת הסכם דו-צדדי בין ממשלת מדינת ישראל לבין ממשלת ממלכת מרוקו בדבר הכרה והמרה הדדית של רישיונות נהיגה

דן מרזוק:      לבסוף, הונחו היום מסקנות הוועדה לענייני ביקורת המדינה בעקבות דיון מהיר בהצעתם של חברי הכנסת מירב בן ארי, יונתן מישרקי, חמד עמאר, צגה מלקו ומשה רוט בנושא: דוח מבקר המדינה שפורסם ב-28 בפברואר 2023 אודות חוסר ייצוג אוכלוסיות שונות בחברות ביטחוניות ממשלתיות

דן מרזוק:  תודה

אמיר אוחנה: תודה רבה למזכיר הכנסת

אמיר אוחנה: הנושא הראשון על סדר-היום יהיה נאומים בני דקה

אמיר אוחנה:  חברי כנסת המבקשים להירשם מוזמנים להצביע בעד

אמיר אוחנה:  לאט-לאט

אמיר אוחנה:  לאט-לאט

אמיר אוחנה:  הכול בסדר, לאט-לאט

אמיר אוחנה:  ההצבעה תתקיים כעת, בבקשה

אמיר אוחנה:  עד שאני אקבל לידיי את הרשימה, ראשון הדוברים יהיה חבר הכנסת אופיר כץ

אמיר אוחנה:  בבקשה, אדוני

אופיר כץ: גם מושיקו, אני חושב, רוצה להירשם

אמיר אוחנה: מי שמבקש להירשם יבוא למזכיר הכנסת

אמיר אוחנה:  נוסיף את שמו

אופיר כץ: הוא משתוקק

אופיר כץ:  צריך לגשת ליושב-ראש

אמיר אוחנה: נוסיף גם את שמו

אופיר כץ: אדוני היושב-ראש, מאחר שיום שני זה יום גדוש בוועדות הכנסת הפעילות, אז אני רוצה לעדכן על ישיבה שהייתה לנו בוועדת הכנסת, ישיבה מאוד מאוד חשובה, שמטרתה לחזק את הכנסת, לחזק את עבודת חברי הכנסת

אופיר כץ:  אני שמח שהייתה השתתפות מאוד ערה גם של חברי הכנסת, ומשרדי הממשלה גם שלחו את נציגיהם

אופיר כץ:  חברי הכנסת באמת עושים עבודה, עבודה חשובה, והם רוצים שהעבודה תהיה מדויקת יותר

אופיר כץ:  נעזרים מאוד במרכז המידע והמחקר של הכנסת

אופיר כץ:  לצערי, כשאנחנו פונים למחלקה להשיג עבורנו נתונים – כשהם פונים למשרדי הממשלה, אז לעיתים מאוד קרובות הם לא זוכים לשיתופי פעולה מצד משרדי הממשלה

אופיר כץ:  על כן, באמת עשינו את הדיון

אופיר כץ:  אני הסברתי שחברי הכנסת, עד שהם מגיעים למצב שהם מחוקקים חוק – יש להם הרבה פניות, הרבה דברים שהם רוצים לשנות, והם פשוט רוצים להיות יותר מדויקים

אופיר כץ:  לכן, הנתונים, עיבוד הנתונים, שעושה עבודת המחקר, הוא מאוד מאוד קריטי וחשוב גם לחקיקה של חברי הכנסת וגם, כמובן, לפיקוח

אופיר כץ:      הדיון הזה התקיים גם בשנה שעברה

אופיר כץ:  הפעם אנחנו החלטנו – איך אומרים, היושב-ראש? ואני שמח שגם יש לי גיבוי ממך כיושב-ראש הכנסת – מה שנקרא, להסיר את הכפפות

אופיר כץ:  אנחנו הולכים לקיים נוהל, יחד עם הצוותים של הכנסת, יחד עם חברי כנסת מהקואליציה ומהאופוזיציה, שכולנו בדעה אחת בנושא הזה

אופיר כץ:  בנוהל הזה בעצם אנחנו ניצור מצב של הדדיות

אופיר כץ:  משרד ממשלתי שלא ישתף פעולה ולא יעביר מידע לחברי הכנסת או לממ"מ שלנו, אותו משרד גם לא יזכה לשיתוף פעולה מטעם הכנסת

אופיר כץ:  אנחנו הולכים לקיים פגישה גם של ראשי הוועדות, כך שדברים שמגיעים לוועדות עצמן גם לא יזכו לתיעדוף גבוה, אם בכלל, וגם בזמן המליאה, משרדים שלא ישתפו פעולה עם חברי הכנסת, גם בדברים שהם ירצו בעצמם לקדם – אנחנו לא ניתן להם את זמן המליאה

אופיר כץ:  תודה

אמיר אוחנה: אני מודה מאוד לחבר הכנסת כץ

אמיר אוחנה:  יעלה ויבוא חבר הכנסת בועז ביסמוט ואחריו – חברת הכנסת טלי גוטליב

בועז ביסמוט: כבוד היושב-ראש, כנסת נכבדה, חזרנו זה עתה יחד עם חברתי מהאופוזיציה, מירב בן ארי, משליחות, שליחות של הכנסת לאספה הפרלמנטרית של מועצת אירופה

בועז ביסמוט:  גוף חשוב

בועז ביסמוט:  אתם יודעים, יש את הפרלמנט האירופי, יש את האיחוד האירופי ויש את מועצת אירופה

בועז ביסמוט:      למה אני מספר את הסיפור הזה? כי כאשר אני נוסע או יוצא מהמדינה, בטח בשליחות לאיזה מוסד, לאיזו אינסטיטוציה בין-לאומית, אז יש לי תחושה שאני סובל, איך נקרא לזה, או שיש לי מגפה כלשהי או שאני איזה חולה מסוים עם איזו מחלה מידבקת

בועז ביסמוט:  אני, כמובן, מצורע ואף אחד לא רוצה להתקרב אליי, כי אני מייצג את מדינת ישראל, ובטח ובטח תחת הממשלה הנוכחית, אלוהים ישמור, שמרחיקה את כל העולם מאיתנו

בועז ביסמוט:      והפלא ופלא, ההפך הוא הנכון

בועז ביסמוט:  מעולם לא ראיתי – וזו השליחות השלישית שלי, במקרה; תעיד על כך חברתי מהאופוזיציה

בועז ביסמוט:  שליחות שלישית שלי, אם זה בבריסל, אם זה בשטרסבורג, שבה אתה רואה עד כמה האירופאים, באופן מדהים – אני גם לא זוכר דבר שכזה, ואני קצת מכיר את מדיניות החוץ של ישראל ואת יחסי אירופה-ישראל

בועז ביסמוט:  לא ראיתי את אירופה כל כך כמהה, כל כך רוצה, כל כך שואפת, להתקרב לישראל, מצד אחד, ויותר רחב מזה, להיות חלק מדבר שנקרא הסכמי אברהם

בועז ביסמוט:      אם הזכרתי את הסכמי אברהם, רק אגיד דבר אחד: ההסכמים המדהימים והחשובים האלה, שנחתמו ב-15 בספטמבר 2020 על מדשאות הבית הלבן – אירופה דווקא הייתה מאוד סקפטית

בועז ביסמוט:  היא דווקא נרתעה מההסכמים האלה בגלל שתי סיבות

בועז ביסמוט:  א

בועז ביסמוט:  בגלל שזה נגד את הפרדיגמה של אירופה, שקודם כול פלסטינים ואחרי זה כל השאר

בועז ביסמוט:  והינה באו הסכמי אברהם והוכיחו את ההפך

בועז ביסמוט:  ב

בועז ביסמוט:  מאחורי ההסכמים האלה עמד נשיא ססגוני, מבחינת האירופאים קצת יותר מדי, דונלד טראמפ, אם מישהו רוצה לדעת את שמו

בועז ביסמוט:  שני הדברים האלה קצת הרתיעו את האירופאים

בועז ביסמוט:       וירא כי טוב – מה לעשות? אנחנו בארץ רגילים לזה שאתה מתלונן, מתלונן, מתלונן, ואז כשאתה מסתכל על פני השטח, אתה רואה שהעסק דווקא דופק והעסק הוא טוב

בועז ביסמוט:  אז איזה יופי, מפעם לפעם לצאת מהארץ ולראות שבפעם המי יודע כמה שוב התקשורת הישראלית, מה שהיא כותבת – ההפך הוא הנכון

בועז ביסמוט:  תודה רבה

אמיר אוחנה: תודה לחבר הכנסת ביסמוט

אמיר אוחנה:  תעלה ותבוא חברת הכנסת טלי גוטליב, בבקשה

טלי גוטליב: שלום לעם ישראל, אני רוצה לעשות לכם brief קצר על תיק 4000

טלי גוטליב:  תיק 4000, שנקבר קבורת חמור, כפי שכבר אמרתי, יוצר את התזה הבאה: סיקור חיובי באתר וואלה תמורת טובות הנאה רגולטוריות

טלי גוטליב:  אני לא נוגעת בסיקור החיובי, שכבר הוכח שהוא היענות חריגה, שהוכח שהמדינה בזדון לא בדקה עשרות אלפי ווטסאפים בסלולרי של אילן ישועה, מנכ"ל וואלה, והסנגורים שבדקו את אותו טלפון סלולרי – שם עלתה קריאה לפוליטיקאים אחרים, שחלקם יושבים כאן, לבוא ולתת מידע שלילי על נתניהו

טלי גוטליב:  בואו נשים את זה בצד

טלי גוטליב:       בואו נדבר על טובות הנאה רגולטוריות, שזה היסוד העובדתי בכתב האישום

טלי גוטליב:  הוכח בעדויות של עדי התביעה שלא רק שלא הייתה טובת הנאה רגולטורית, היה ההפך הגמור, כך מעיד מנכ"ל משרד התקשורת דאז, ברגר

טלי גוטליב:  העיד שנתניהו אפשר לגלעד ארדן לחוקק את תקנות השוק הסיטונאי לרעת בזק, למרות שבזק – זה באמת היה לצנינים בעיניה, כך אמר ברגר; פילבר העיד על קנסות כבדים מאוד לבזק; ודינה זילבר, המשנה ליועץ המשפטי לממשלה לענייני ניגוד עניינים, בזמן אמת של אירועי כתב האישום כתבה למבקר המדינה שבהינתן טענה של ניגוד עניינים לנתניהו – לא נפל דבר ולא דבק בו רבב, כי הוא החרה החזיק אחרי הדרג המקצועי

טלי גוטליב:       ומה שאתם לא מבינים פה, זה שכתב אישום בעבירת שוחד הוגש ממניעים זדוניים פוליטיים

טלי גוטליב:  כתב אישום ששימש בידיים של כל הצד השמאלי של המפה הפוליטית לנגח ראש ממשלה מכהן

טלי גוטליב:  ואם נדמה כאן למישהו שבית המשפט הציע לחזור מאישום השוחד כי הוא לא רוצה לשמוע עדים – לא, לא, לא, הוא יודע את מה שאני יודעת, כמי שפרשנה את המשפט הזה וקראה למעלה מעשרות אלפי עמודי פרוטוקול – לא רק שאין כאן עבירת שוחד, יש כאן זדון אמיתי

טלי גוטליב:       והיחיד בפרקליטות שאמר שאין ראיות, רז נזרי – הוא מצא את עצמו מחוץ למערכת

טלי גוטליב:  במקום שהוא יהיה היועץ המשפטי לממשלה, כי הוא מתאים, כי הוא פלילי והוא מנוסה, מצאנו את עצמנו עם מינוי של גדעון סער, מינוי פוליטי של מי שלא מבינה דבר בפלילי, שעליה הנשיא גרוניס אמר שאסור למנות אותה, והיא מונתה בכוונת מכוון אחת

טלי גוטליב:  אין לה שום מושג בפלילי ואין סיכוי שהיא תחשב מסלול מחדש

טלי גוטליב:  אז תודה שיש שופטים ששומעים ראיות וכך אמרו

טלי גוטליב:  זו האמת

טלי גוטליב:  אלה העובדות

אמיר אוחנה: תודה לחברת הכנסת גוטליב

אמיר אוחנה:  יעלה ויבוא חבר הכנסת בועז טופורובסקי – הוא נמצא? נמצא

אמיר אוחנה:  ואחריו – חבר הכנסת עופר כסיף

אמיר אוחנה:  בבקשה

בועז טופורובסקי: תודה, אדוני היושב-ראש

בועז טופורובסקי:  השר התורן – יש כאן שר תורן?      

אמיר אוחנה: יש, יש

אמיר אוחנה:  חבר הכנסת טופורובסקי, יש

בועז טופורובסקי: אני דואג

אמיר אוחנה: לא צריך כל פעם לשאול

אמיר אוחנה:  שר החוץ יושב במקומו

בועז טופורובסקי: חברי וחברות הכנסת, כמו בכל שבוע, גם השבוע אקריא את פרטי תאונות הדרכים הקטלניות שאירעו בשבוע האחרון, לצערי יש לא מעט

בועז טופורובסקי:  ביום רביעי 21 ביוני נהרג רוכב אופנוע בשנות העשרים לחייו לאחר שהחליק בכביש 721

בועז טופורובסקי:  ביום חמישי 22 ביוני נהרגה אישה בת 30; החשד הוא שבן זוגה נהג תחת השפעת אלכוהול, עקף שני רכבים על קו הפרדה רצוף בכביש 40, שהוא כביש דמים, התנגש חזיתית ברכב פרטי, והיא נהרגה

בועז טופורובסקי:  עוד באותו יום נהרג רוכב אופניים, נער בן 14, לאחר שהתנגש במשאית חונה בחיפה

בועז טופורובסקי:  ביום שישי 23 ביוני נהרג מוחמד פאיד, בן 38, בעת שנהג רכב פרטי פגע בו, בחיפה, עוד פעם

בועז טופורובסקי:  אתמול, יום ראשון 25 ביוני, נהרגה אישה בת 40 לאחר שמשאית פגעה בה בעת שהלכה ברחוב הנחשול בראשון לציון

בועז טופורובסקי:  היום נהרג גבר בן 25 בתאונה קטלנית בין רכבו למשאית בכביש 5, סמוך למחלף פדואל בשומרון

בועז טופורובסקי:       בשבוע האחרון נפטרו שלושה אנשים פטירה מאוחרת כתוצאה מתאונות דרכים

בועז טופורובסקי:  יש לנו 183 בני אדם שנהרגו בכבישי ישראל מתחילת השנה, תשעה רק בשבוע האחרון

בועז טופורובסקי:  זה לא פיגועים, זו מלחמה – מלחמה בדרכים שלוקחת חיים כל יום

בועז טופורובסקי:  אנחנו יכולים, צריכים וחייבים לעשות יותר

בועז טופורובסקי:  תודה

אמיר אוחנה: תודה לחבר הכנסת טופורובסקי

אמיר אוחנה:  כעת נשמע את חבר הכנסת עופר כסיף, ואחריו – את חבר הכנסת חנוך דב מלביצקי

אמיר אוחנה:  בבקשה

עופר כסיף: 	 כבוד היושב-ראש, חברי הכנסת, אני רוצה לשלוח מכאן חיזוקים לאוכלוסייה הדרוזית בגולן הכבוש, יש לומר, שנאבקת כנגד דיכוי וגזל מתמשכים וכנגד זלזול מחפיר

עופר כסיף:  הזלזול הזה הוא נחלתו של הציבור הערבי הפלסטיני בתוך ישראל בכלל, כולל האוכלוסייה הדרוזית, אבל במקרה הספציפי הזה הוא כפול שבעתיים, משום שמדובר גם באוכלוסייה שחיה תחת כיבוש למעשה, גם אם להלכה לפי החוק הישראלי לא, לפי החוק הבין-לאומי כן

עופר כסיף:       הגזל של האדמות של האוכלוסייה הדרוזית, ובעיקר לטובת פרויקט פוגעני מבחינה בריאותית ומבחינה סביבתית, ומה עוד שזה על אדמות פרטיות, בדיוק ערב הקטיף של הדובדבנים, זה דבר שאי-אפשר להתחמק מהיותו נגוע בגזענות אמיתית ובזלזול באותו ציבור

עופר כסיף:  לכן אני מחזק אותו, אני חושב שהמחאות שלו הן צודקות, כולי תקווה שתהיה התחשבות באוכלוסייה הזאת, ושהפרויקט הנוראי הזה ירד לחלוטין מסדר היום

עופר כסיף:       באותו הקשר אני רק מזכיר שבסוף שנות השבעים, לפני למעלה מ-40 שנה, התפרסם מאמר שכתב יונתן אופנהיימר, שהוא נקרא הדרוזים כערבים וכלא-ערבים

עופר כסיף:  ומה שהוא אמר שם מוכח והוכח במקרה הזה שוב – שהדרוזים זוכים ליחס כלא-ערבים כאשר רוצים שהם ימלאו לכאורה את החובות שלהם, אבל הם זוכים ליחס מפלה ופוגעני כערבים אחרים כאשר מדובר בזכויות שלהם

עופר כסיף:  הגיע הזמן להתעורר ולהבין שיש פה מאבק על צדק של כל מי שמופלה

עופר כסיף:  תודה

אמיר אוחנה: 	תודה

אמיר אוחנה:  כעת נשמע את חבר הכנסת חנוך דב מלביצקי

אמיר אוחנה:  אחריו – חברת הכנסת צגה מלקו

אמיר אוחנה:  בבקשה

חנוך דב מילביצקי: 	 אדוני היושב-ראש, כנסת נכבדה, לאחרונה, לצערי, אנחנו חוזים ביותר ויותר התבטאויות פוליטיות שמנסות לקשור את צה"ל וחייליו לכל מיני עמדות פוליטיות כאלה ואחרות

חנוך דב מילביצקי:  אם אנחנו שומעים פוליטיקאים שמשתלחים כלפי קציני צבא באופן שמי, או כלפי חיילים כאלה ואחרים, או תוקפים את המדיניות דרך תקיפת החיילים; ומצד שני אנחנו שומעים גם קריאות של איומים בסרבנות – סרבנות קולקטיבית, סרבנות מאורגנת, סרבנות ממומנת

חנוך דב מילביצקי:  הדבר הזה הוא ממש לבוא ולחתוך את הגזע שכולנו יושבים עליו פה, את הדבר היחיד שעוד נותר, שבאיזושהי צורה מאחד ומחבר את כולנו

חנוך דב מילביצקי:       ולכן הקריאה שלי מפה היא לכל באי הבית, גם משמאל, גם מימין: עזבו את חיילי צה"ל, עזבו את מפקדי צה"ל

חנוך דב מילביצקי:  אל תעלו את שמם – לא באופן אישי ולא בתפקיד – בשום טיעון פוליטי

חנוך דב מילביצקי:  זה אסור, זה מסוכן

חנוך דב מילביצקי:  אנא, להפסיק

חנוך דב מילביצקי:  תודה

אמיר אוחנה: תודה לחבר הכנסת מלביצקי

אמיר אוחנה:  חברת הכנסת צגה מלקו, ואחריה – חבר הכנסת אבי מעוז

צגה מלקו: 	 אדוני היושב-ראש, כנסת נכבדה, הלילה אני יוצאת עם שלושה חברי כנסת לבריסל, למפגש שנתי, דיאלוג שנתי עם הפרלמנט האירופי

צגה מלקו:  מאז שאני נכנסתי לכנסת זאת המשלחת הרביעית שלי

צגה מלקו:  במשך השנים, לפני שנכנסתי לכנסת, יצאתי מטעם המדינה למשלחות

צגה מלקו:  במיוחד, פעם בשנה יש שבוע שנקרא "שבוע האפרטהייד", נגד מדינת ישראל

צגה מלקו:  חמש מדינות מקיימות את זה: דרום אפריקה, אנגליה, ספרד, ארצות הברית ואירלנד

צגה מלקו:  אני השתתפתי בכמה מקומות

צגה מלקו:  אירלנד זאת זירה מאוד קשה, במיוחד, והשתתפתי בשבוע האפרטהייד כמדינת ישראל, אפרטהייד נגד מדינת ישראל

צגה מלקו:  בכל מקום שהלכתי, השתתפתי, היו באים להפגין נגדנו שונאי ישראל, כמו ארגון BDS, שהקריאה שלהם – להחרים את מדינת ישראל

צגה מלקו:  אבל אלה לא היו יהודים, לא היו ישראלים

צגה מלקו:       בפעם האחרונה, לפני חודש וחצי, היינו שישה חברי כנסת מטעם ארגון ELNET, השתתפנו בכנס כל כך מחמם את הלב – תמיכה במדינת ישראל

צגה מלקו:  בכנס היינו במלון

צגה מלקו:  מול המלון שלנו הפגינו ישראלים נגד המדיניות של מדינת ישראל

צגה מלקו:  זו פעם ראשונה שאני נתקלתי בישראלים מפגינים נגד מדינת ישראל

צגה מלקו:  כפי שהסברתי מקודם, אני יצאתי לכמה מדינות, הסתובבתי כדי להילחם עבור מדינתי, מדינת ישראל, לשמור על השם הטוב שלה

צגה מלקו:  אבל כשישראלים באים להפגין, למרות שמספרם לא היה גדול – היו בערך 15-10 שהפגינו מול המלון, ומשטרת צרפת הרחיקה אותם

צגה מלקו:  אבל הדבר שצרם לי יותר מכול – היינו שלושה מהקואליציה, שלושה מהאופוזיציה, והיו קריאות נגד חברי בועז

צגה מלקו:  המפגינים – אנשים מהאופוזיציה יצאו והצטלמו איתם

צגה מלקו:  אני ממש נדהמתי לראות את זה

צגה מלקו:  פעם ראשונה שישראלים בחוץ לארץ מפגינים על המדיניות של מדינת ישראל

צגה מלקו:  אלה שמפגינים, ארגונים שונאי ישראל או ארגונים שקוראים לעולם להחרים – נתקלתי בקמפוסים, בכל מקום, אבל בישראלים אף פעם לא נתקלתי

צגה מלקו:      אני מבקשת, את הביקורת שלנו בואו נשאיר פה

צגה מלקו:  נתווכח פה על כל מה שיש

צגה מלקו:  אנחנו במדינה דמוקרטית ולא הכול מושלם, אבל לצאת להפגין נגד מדינת ישראל? אני, בתור יהודייה שעלתה לירושלים, היה לי קשה לראות את זה

צגה מלקו:  אולי יגידו לי: את לא מבינה

צגה מלקו:  אולי אנחנו יותר מתקדמים ממך

צגה מלקו:  אנחנו מבינים בזה

צגה מלקו:  אני אומרת שמי שפוגע ונוטה להכפשה של הבית שלו – אני חושבת שבסוף זה יחזור אליו כבומרנג

אמיר אוחנה: תודה

צגה מלקו: אנחנו עם אחד

צגה מלקו:  בואו, את הוויכוחים שלנו, את המחלוקות שלנו, נשאיר פה

צגה מלקו:  תודה

אמיר אוחנה: תודה לגברתי

אמיר אוחנה:  חבר הכנסת אבי מעוז, ואחריו – חבר הכנסת יוסף עטאונה

אבי מעוז: תודה, אדוני היושב-ראש

אבי מעוז:  נאום הנדסת תודעה מס' 91, והפעם על פגיעה קשה בדמוקרטיה

אבי מעוז:  הבוקר בדיון בוועדת חוקה הביא המשנה ליועמ"שית גיל לימון את עמדתה המתנגדת לצמצום עילת הסבירות, כי לדבריו, זו תהיה פגיעה קשה בערכים דמוקרטיים בסיסיים

אבי מעוז:  לשמוע ולא להאמין

אבי מעוז:  הנדסת תודעה פר אקסלנס

אבי מעוז:  במקום שהכנסת תחוקק והשופטים ישפטו על פי החוק, שופטי העליון המציאו סמכות שלא מופיעה בחוק, שהם יכולים לפסול כל החלטה מינהלית של נבחרי הציבור, ועכשיו הכנסת נאלצת לחוקק את מה שהיה אמור להיות המובן מאליו

אבי מעוז:  עולם הפוך

אבי מעוז:  אז מי פוגע אנושות בדמוקרטיה, מי שמנסה לצמצם את הסמכות ששופטי העליון המציאו לעצמם, או מי שמבטלים את עקרון הפרדת הרשויות וממציאים לעצמם סמכויות כדי שיוכלו לנהל את ענייני המדינה בלא מפריע?     אני ממליץ לכולנו לא להיבהל מהניסיון למנוע את תיקון הדמוקרטיה ומערכת המשפט

אבי מעוז:  תודה

אמיר אוחנה: תודה

אמיר אוחנה:  חבר הכנסת יוסף עטאונה, ואחריו – חבר הכנסת גלעד קריב, ואחריו – חברת הכנסת קטי שטרית

יוסף עטאונה: כבוד היושב-ראש, השבוע אנו מציינים את היום הבין-לאומי להזדהות עם קורבנות עינויים

יוסף עטאונה:  גם השנה, לצערי, ישראל ממשיכה לבצע מעצרים שרירותיים ומשתמשת בעינויים בצורה שיטתית נגד פלסטינים, פרקטיקות שהולבנו בפסיקות בג"ץ; מעבירה בכפייה עצירים פלסטינים מהשטחים הכבושים לתוך ישראל, בניגוד לאמנת ג'נבה, ומחזיקה מאות עצורים ללא משפט; מונעת מהעצורים גישה לעורכי דין ולא מתעדת כראוי חקירות ביטחוניות; לא מכירה בפרוטוקול איסטנבול ומקבלת ראיות שהוסבו תוך שימוש בעינויים ומונעת גישה לצדק ולמשפט צדק; עומדת בסירובה לחוקק חוק נגד עינויים; סוגרת בשיטתיות תלונות בגין עינויים ומסרבת להעמיד לדין אחראים לפרקטיקות אכזריות אלה

יוסף עטאונה:      האלימות השלטונית הזאת הינה תענוג שלו זוכים אך ורק פלסטינים תושבי השטחים הכבושים

יוסף עטאונה:  שני אחים מיפו הודו בחקירת שב"כ שבה הופעלו עינויים של ממש, במעורבות בביצוע לינץ' בזמן אירועי מאי 2012

יוסף עטאונה:  הם נכלאו לארבעה חודשים, אך שוחררו לאחר שתיעוד מצלמות האבטחה הראה כי הם בכלל לא נכחו בזירה

יוסף עטאונה:  מקרה זה מראה שוב לא רק את האי-מוסריות של עינויים בחקירות, אלא גם את הקלות שבה עינויים מובילים להודאות שווא

יוסף עטאונה:      מקרה זה מהווה דוגמה לעליית המדרגה באלימות כלפי אזרחי המדינה הפלסטינית; לזליגת הפרקטיקות הפסולות של שב"כ לתוך ישראל ולעובדה שכוחות הביטחון מתייחסים לאזרחי המדינה הערביים כאל אויבים מבפנים שלא מגיעות להם זכויות יסוד

יוסף עטאונה:      הדמוקרטיה לא תעמוד בעינויים

יוסף עטאונה:  לא יהיה ביטחון ללא סיום הכיבוש

יוסף עטאונה:  אף אחד מאיתנו לא יהיה חופשי באמת כל עוד לא כולנו נהנים מזכויות אדם וצדק חברתי

אמיר אוחנה: תודה לאדוני, וכעת – חבר הכנסת גלעד קריב

אמיר אוחנה:  אחריו – חברת הכנסת קטי שטרית

גלעד קריב: אדוני היושב-ראש, הבוקר הגשתי בקשה לשאילתה דחופה בנושא עמדת משרד הביטחון וממשלת ישראל בנוגע להקמת מאחזים בלתי חוקיים בכל רחבי השטחים ביממות האחרונות

גלעד קריב:  אני כמובן מכבד את ההחלטה שלך, בהתאם לסמכות היושב-ראש בתקנון, לא לאשר את השאילתה הדחופה הזו, אבל אני אעמוד על מיצוי כל הכלים הפרלמנטריים על מנת להציב את הנושא הזה על סדר-היום ועל מנת להבין בדיוק מה מדיניות ממשלת ישראל

גלעד קריב:       ביממות האחרונות הוקמו למעלה משבעה מאחזים בלתי חוקיים באזורים שונים ביהודה ושומרון, לרבות אזורים שבהם ישנה רגיעה ביטחונית מסוימת

גלעד קריב:  על פי העדויות שיש בידינו, רשויות מקומיות בשטחים סייעו באותה הפרת חוק והקמת המאחזים הבלתי-חוקיים

גלעד קריב:  ישנם פרסומים בעיתונות שלפיהם צה"ל פנה לדרג המדיני וביקש לפנות באופן מיידי את אותם מאחזים על מנת שהם לא יתקבעו כעובדות בשטח, והדרג המדיני מונע מצה"ל לאכוף את החוק בשטחים

גלעד קריב:  הדבר הזה בא אחרי אירוע מביש שאירע בהתנחלות המוקמת מחדש חומש, שבה באישון לילה בוצע מהלך בניגוד לדיני התכנון והבנייה, וגם שם הובהר לצה"ל שעליו להשלים עם הפרת חוק – הפרת חוק שמקבלת גיבוי מלא מממשלת ישראל

גלעד קריב:      ולכן, אני מציב את השאלה באופן ציבורי לשר הביטחון – מחר הוא יהיה כאן במסגרת יום השוויון בנטל, וגם אז נמצא את הדרך להציג את העניין: מה מדיניות ממשלת ישראל ביחס להפרת החוק בשטחים, שבאה לידי ביטוי בהקמת מאחזים בלתי-חוקיים, שפוגעים בסופו של דבר ביכולתו של צה"ל לרכז את כל מאמציו למלחמה בטרור, מגבירים את החיכוך האלים בין אזרחים ישראלים לבין תושבים פלסטינים, והאם מעבר לקו הירוק כל דאלים גבר בחסות ממשלת ישראל? תודה רבה

אמיר אוחנה: תודה לאדוני, וכעת – חברת הכנסת קטי קטרין שטרית

אמיר אוחנה:  אחריה – חברת הכנסת עאידה תומא סלימאן

אמיר אוחנה:  בבקשה

קטי קטרין שטרית: אדוני היושב-ראש, כנסת נכבדה, חבריי היקרים – אתה רואה, אדוני היושב-ראש? אין לי כובע של בית"ר, אין לי צעיף של בית"ר, אין לי גם חולצה של בית"ר – ההפך, אני פה עם ז'קט של הפועל – אבל יש לי אהבה רבה לבית"ר, גם כמי שגדלה בתנועת הנוער בית"ר, אבי, שלושת בניי שהיו מפקדי מעוז בית"ר

קטי קטרין שטרית:  הקבוצה הזו, שהמשפחה שלי אוהדת שלה ומגיעה למשחקים – לצערי, אני לא מצליחה להגיע למשחקים, אבל ההתנהגות כלפי הקבוצה הזו – זה כבר איבד את הטעם הטוב

קטי קטרין שטרית:  הרי אם רוצים לפגוע בקבוצה מסוימת, עושים את זה בהסתר, בצורה כזאת ואחרת, אבל לפגוע בה בצורה כל כך אכזרית – בואו לא ניקח לכם את הגביע, אבל ניקח לכם נקודות, לא ניתן לכם לשחק באירופה

קטי קטרין שטרית:  כמה עוד אפשר לסבול את ההתנהגות של ההתאחדות כלפי הקבוצה הזו?     ואני רוצה רק לקרוא מפסק הדין האחרון שהיה שם

קטי קטרין שטרית:  בפסק הדין של השופט בדימוס אמנון סטרשנוב – אני אומרת את זה נכון? השופטת בדימוס אסתר קובו ועו"ד אסף הדסי, נכתב ככה: היננו סבורים כי התנהגות מחפירה וחוליגנית שכזאת, בממדים שכאלה במהלך כל המשחק, ובעיקר לאחר סיומו, ראויה לענישה, גם למען יראו וייראו, אבל למרבה דאבון הלב, כל אמצעי המשמעת הרבים שננקטו נגד קבוצת בית"ר ירושלים בעבר, לרבות הפחתת שלוש נקודות בפועל מסך הנקודות שלה לא מכבר, לא הועילו ולא השפיעו על קהל אוהדיה כהוא זה

קטי קטרין שטרית:      אז אני אומרת לאותם גאונים בהתאחדות: כשהייתי מורה ורציתי לטפל בילד סורר או מפריע, הייתי מחבקת אותו אליי; הייתי שואלת אותו: מה הבעיה שלך? הייתי מושיבה אותו לידי ונותנת לו תפקידים משמעותיים, כדי שהוא ידע שאוהבים אותו, כדי שהוא ידע שהוא לא יוצא דופן

קטי קטרין שטרית:  אבל מה רוצה ההתאחדות לעשות לבית"ר ירושלים? להפוך אותה למוקצה

קטי קטרין שטרית:  בוא נפסול אותה; בוא נגרום לכך שהפילנטרופים שתומכים בה יעזבו אותה; בוא נגרום לכל התקלות האפשריות כדי שסוף-סוף הקבוצה הזו אולי תפסיק לשחק

קטי קטרין שטרית:       אבל להשתיק את ביתר זה להשתיק אותנו, האוהדים – אלה שאוהבים אותה; אלה שחושבים שהיא נותנת ספורט כראוי; אלה שחושבים ששחקניה הם שחקנים טובים; אלה שחושבים שבית"ר ירושלים צריכה להישאר

קטי קטרין שטרית:  וכל עוד זה תלוי בנו ביתר ירושלים תישאר, על אפם וחמתם של כל מי שמנסה לפגוע בה

אמיר אוחנה: תודה לגברתי

אמיר אוחנה:  חברת הכנסת עאידה תומא סלימאן, ואחריה – חבר הכנסת מושיקו פסל, בבקשה

עאידה תומא סלימאן: כבוד היושב-ראש, כנסת נכבדה, היום אנו מציינים את היום הבין-לאומי להזדהות עם קורבנות עינויים

עאידה תומא סלימאן:  מדינת ישראל חתומה על אמנת האו"ם למניעת עינויים, ואף הצהירה בפני ועדת זכויות האדם של האו"ם כי היא תחוקק חוק למניעת עינויים

עאידה תומא סלימאן:  לצערי, חוק כזה לא נחקק עד היום

עאידה תומא סלימאן:  המדינה טוענת שגם בלי חקיקה ייעודית נגד עינויים קיימים כבר היום חוקים בספר החוקים שבפועל מפלילים פרקטיקות כאלה

עאידה תומא סלימאן:  אבל החוקים הללו לא עומדים בסטנדרטים הבין-לאומיים של האמנה נגד עינויים; אינם מגדירים מהי עבירת עינויים; אינם אוסרים על שימוש בראיות שנגבו תוך עינויים; ולא קובעים עונש הולם למענים

עאידה תומא סלימאן:       בפועל, ישראל ממשיכה לענות עצירים רבים מדי שנה בחסות הטענה המשפטית של הגנת הצורך, אשר זכתה לגיבוי בג"ץ למרות שאינה מקובלת על פי המשפט הבין-לאומי

עאידה תומא סלימאן:  בכל שבוע בתי המשפט מרשיעים נאשמים על סמך הודאות שנגבו בעינויים בחקירות שב"כ ולאחר מכן הולבנו בחקירות משטרה, ובכך נותנים בפועל תמריץ להמשך השימוש הפסול בעינויים

עאידה תומא סלימאן:  למרות שמשנת 2001 ועד היום הוגשו יותר מ-1,400 תלונות על עינויים למבת"ן, אף חוקר שב"כ מעולם לא הועמד לדין

עאידה תומא סלימאן:      אני הגשתי שאילתה לשר המשפטים לוין המבקשת לדעת אם המשרד אכן ימלא אחר הבטחת מדינת ישראל ויחוקק את החוק

עאידה תומא סלימאן:  הם צריכים רק לענות על השאלה: האם ישראל תקדם חוק למניעת עינויים או לא? עד היום משרד המשפטים ממאן לענות לי

עאידה תומא סלימאן:  אני חושבת שהגיע הזמן שהכנסת תעביר סוף-סוף חוק נגד עינויים

עאידה תומא סלימאן:  בשנת 2023 הגיע הזמן שנגיד בקול ברור: די לעינויים

אמיר אוחנה: תודה לגברתי, וכעת – חבר הכנסת מושיקו פסל

אמיר אוחנה:  אם הוא לא פה, חבר הכנסת יוני מישרקי נמצא? בבקשה

יונתן מישרקי: תודה רבה, אדוני היושב-ראש

יונתן מישרקי:  חברי הכנסת, היום בוועדת העבודה והרווחה סיימנו למעשה לדון בנושא של זכויות עובדי הקבלן

יונתן מישרקי:  זה נושא שהרבה מאוד דובר פה במליאה, במשך הרבה מאוד שנים

יונתן מישרקי:  והיום, אחרי כמעט 12 שנים מאז שנחקק חוק אכיפה בדיני עבודה במשרד העבודה והרווחה – משרד העבודה היום, למעשה – אנחנו היום סיימנו לתקן את התקנות שהגיש שר העבודה בנוגע לזכויות עובדי הקבלן

יונתן מישרקי:       אני רק רוצה להדגיש, מדובר בעובדים מוחלשים, עובדים שהזכויות שלהם נרמסו במשך הרבה מאוד שנים בשל כל מיני פרשנויות כאלה ואחרות לגבי הזכויות שלהם

יונתן מישרקי:  אנחנו מדברים על עובדים בתחום ההסעדה, הניקיון והשמירה, שאלה עובדים שמקבלים את השכר הכי נמוך ועובדים הכי קשה

יונתן מישרקי:       אני רוצה בהזדמנות הזאת גם להודות לשר על כך שאחרי כל כך הרבה שנים הביא את הנושא הזה בצורה מסודרת

יונתן מישרקי:  התקנות האלה יאפשרו לאגף האכיפה במשרד העבודה לאכוף על הקבלנים כך שזכויות העובדים המוחלשים הללו יבואו לידי ביטוי, כך שהם יקבלו את השכר המגיע להם – דמי הבראה, גמל, ימי חופשה וכו'

יונתן מישרקי:  לכן תודתי גם כן ליושב-ראש הוועדה הרב אייכלר, שנתן לי את הזכות לנהל את הדיונים האלה בוועדה; תודה רבה לשר, תודה רבה לחברים שהגיעו להבנות במהלך הזמן

יונתן מישרקי:  תודה רבה

אמיר אוחנה: תודה לחבר הכנסת מישרקי

אמיר אוחנה:  חבר הכנסת קלנר – אינו נוכח; חבר הכנסת ארז מלול מעוניין? מוותר; חבר הכנסת ינון אזולאי – לא נמצא; חבר הכנסת דן אילוז – מוותר; חבר הכנסת שלום דנינו – מוותר; חבר הכנסת אושר שקלים – לא נמצא; חבר הכנסת ניסים ואטורי, מעוניין או לא? מוותר

אמיר אוחנה:       אם כך, חברי הכנסת, תם פרק זה בסדר-היום

אמיר אוחנה: אנחנו צריכים לעבור לנאום 40 חתימות

אמיר אוחנה:  ראש האופוזיציה נמצא איתנו? ראש האופוזיציה, חברים, ראש האופוזיציה צריך להיות פה

קריאה: הוא יגיע, קראתי לו

אמיר אוחנה: בדרך לכאן

אמיר אוחנה:  מאה אחוז

אמיר אוחנה:  חבר הכנסת גנץ נמצא? איפה?      

קריאה: שם

קריאה:  אתה רואה אותו?      

אמיר אוחנה: כן

אמיר אוחנה:  חבר הכנסת גנץ, האם תרצה להתחיל ותוך כדי ייכנס ראש האופוזיציה, או שאתה רוצה להמתין? כרצונך, אדוני, בבקשה

אמיר אוחנה:  מקובל על החברים פה?      

קריאה: הינה, הינה הוא בא

אמיר אוחנה: מאה אחוז

אמיר אוחנה:  בבקשה, עד עשר דקות לרשותך, אדוני, מרגע זה

בנימין מינץ: בפתח הדברים אני מבקש להגיד לך, ראש הממשלה, שבכל נושא הלחימה בטרור יש לך ולממשלה גיבוי מלא כל עוד תפעלו באחריות ובנחישות

בנימין מינץ:  הירי של הרקטה היום בג'נין, או ניסיון הירי, הוא עוד שיא - -      

אמיר אוחנה: ראש האופוזיציה הצטרף אלינו

בנימין מינץ: - - בהסלמה ובתעוזה של ארגוני הטרור

בנימין מינץ:  כמו שעשינו מול גוב האריות, כמו שעשינו תמיד כשהטרור הרים את ראשו, עלינו להסיר את האיום

בנימין מינץ:  לעשות זאת בכל אמצעי ובכל העוצמה הנדרשת ובכל מקום שיידרש

בנימין מינץ:  ביטחון האזרחים צריך להיות בראש סדר העדיפויות

בנימין מינץ:  לטעמי, זה אינו הנושא הביטחוני היחידי המאתגר את מדינת ישראל, וכאמור אנחנו במחנה הממלכתי – ולהערכתי באופוזיציה כולה – נגבה כל עשייה ביטחונית נדרשת בכל חזית ובכל זירה

בנימין מינץ:      אדוני יושב-ראש הכנסת, חברי הכנסת, אדוני ראש הממשלה, אתה מגיע ממשפחה ששילמה את המחיר הכבד מכול למען מדינת ישראל

בנימין מינץ:  רק אתמול ציינו 47 שנים לנפילת אחיך, בעל עיטור המופת יוני נתניהו, זיכרונו לברכה

בנימין מינץ:  אתה עצמך שירת את המדינה במבצעים רבים וסיכנת את חייך

בנימין מינץ:  שנינו יודעים היטב מהו מחיר המלחמה, מהו מחיר השירות בצה"ל

בנימין מינץ:  מי כמוך, אדוני, יודע ומבין שאת המחיר הזה אי-אפשר לשלם במונחי מזומן או כסף

בנימין מינץ:  אין שום סכום בעולם שאפשר להשוות לנכונות לשרת ולהילחם למען מדינת ישראל ועם ישראל

בנימין מינץ:  אני מציע לכולנו לזכור שלא לעולם חוסן

בנימין מינץ:       מה שהיה ב-75 שנותינו הראשונות לא בהכרח יישאר גם בעתיד אם לא נפעל היום - -     

טלי גוטליב: יישאר - - -      

אמיר אוחנה: חברת הכנסת גוטליב, לא להפריע, בבקשה

אמיר אוחנה:  תודה

טלי גוטליב: מה יש לכם? אבל באמת, מה יש לכם? די

בנימין מינץ: - - זה לא מובן מאליו

בנימין מינץ:  זה לא מובן מאליו שצעירים בני 18 עוזבים הכול, עולים על מדים ומוכנים לסכן את חייהם על מטוס קרב, על ספינת טילים או בהסתערות יבשתית מורכבת

בנימין מינץ:  זה לא מובן מאליו יותר שצעירים מכל קצוות הארץ עוזבים את כל החלומות שלהם והולכים לשירות טכנולוגי ארוך שנים, להיות טכנאים של כלים כבדים - -     

טלי גוטליב: זה מובן מאליו ללכת לצבא, מובן מאליו - - -      

בנימין מינץ: - - להיות אחראים לכוח אדם או לחינוך בגדוד שמשנה את מיקומו כל כמה חודשים

טלי גוטליב: - - - ללכת לצבא, מובן מאליו לשרת בצבא, מובן מאליו לשמור על המדינה

אמיר אוחנה: חברת הכנסת גוטליב, תודה

בנימין מינץ: במשך שנתיים בנינו במערכת הביטחון תוכנית כדי להבטיח שזה יימשך

בנימין מינץ:  בנינו תשתית למתווה שירות ישראלי חדש

בנימין מינץ:  שני העקרונות הבסיסיים ביותר שלו היו שכולם משרתים, שאופי השירות יהיה מותאם ומשכו יהיה דיפרנציאלי וכך גם התגמול בעקבותיו

בנימין מינץ:  אני רוצה לברך את שר הביטחון א' ושר האוצר ושר הביטחון ב' שאימצו את החלק השני

בנימין מינץ:  המודל שהוצג, שבמסגרתו מי שישרת שירות תובעני יותר וארוך יותר יתוגמל נכון יותר, זה מודל נכון וראוי

בנימין מינץ:  אבל כמו שאמרתי, אין ולא יהיה חליף, לא יהיה מחיר חליף לערך השירות עצמו

בנימין מינץ:  אין מצב שחצי עם ישרת חצי עם אחר, ובלי שכולם ישרתו בדרך זו או אחרת בסופו של דבר אף אחד לא ישרת

בנימין מינץ:       ראש הממשלה, אתם הרמתם ידיים מול הצורך לשמור על קיומו של צבא העם

בנימין מינץ:  בן-גוריון פירק את המחתרות והקים את צה"ל ואתם במעשיכם מפרקים אותו

בנימין מינץ:  אי-אפשר לתת חותמת כשרות להשתמטות

בנימין מינץ:  אנחנו לא רחוקים מהיום שצה"ל ישנה את פניו ויהפוך לצבא שכירים, צבא שאולי יהיו לו אמצעי הלחימה הטובים ביותר, אבל לא יהיו לו האנשים הטובים ביותר

בנימין מינץ:  לכן ישראל חייבת מתווה שירות חדש

בנימין מינץ:       מכובדיי, לפי תחזיות הלמ"ס, בשנת 2065 יותר מ-50% מהחברה בישראל יורכבו מחרדים ומערבים

בנימין מינץ:  אם שתי האוכלוסיות האלה לא ייקחו חלק בשירות העם, החברה והמדינה, לא יהיה שירות

בנימין מינץ:  האסון הגדול ביותר – שלא מתקבלת החלטה

בנימין מינץ:  אם החלטתם לפרק את מודל צבא העם, הישירו מבט מול אזרחי ישראל ותגידו את זה

בנימין מינץ:  הכוונה שלכם לחזק ולהלבין את ההשתמטות הממוסדת תמוטט בטווח הארוך את צבא העם, ולא פחות חמור – תביא לפגיעה בעליונות הביטחונית של ישראל במרחב

בנימין מינץ:  מתווה שירות חדש ורחב הוא גם צו השעה כדי לחבר את החברה הישראלית המפולגת

בנימין מינץ:  הוא יצטרך להתאים קודם כול לצה"ל, שיהיה ראשון בין שווים, אבל גם למשרתים עצמם

בנימין מינץ:  צה"ל לא צריך אולי את כולם, אבל מדינת ישראל כולה יכולה וצריכה לצאת נשכרת במערכות החינוך והבריאות ובשלטון המקומי

בנימין מינץ:  כולם צריכים לתרום משהו למדינה והרוב גם רוצים בכך

בנימין מינץ:       במסלולים שפיתחנו במשרד הביטחון לחברה החרדית היה ביקוש גבוה במאות אחוזים ממה שידענו להיענות לו

בנימין מינץ:  בשבועות האחרונים ביקרתי ברהט, בטייבה ובקלנסווה, וגם האזרחים הערבים רוצים להיות חלק מהמדינה

בנימין מינץ:  רק תארו לעצמכם מה היה קורה אם צעירים בחברה הערבית היו משתלבים בשירות חברתי או במשטרת ישראל בשמירה על הביטחון האישי ביישובים הערביים; אם צעירים חרדים היו עושים חסד ומצילים חיים כפרמדיקים בארגוני חירום, כפי שחלקם עושים גם היום, וכל זה מבלי לפגוע בערכים החשובים לכל קבוצה

בנימין מינץ:  מתווה שירות חדש הוא צו השעה והוא גם מה שרוב אזרחי ישראל רוצים בו

בנימין מינץ:  אני אומר לך, ראש הממשלה, גם בקרב השותפים הקואליציוניים שלך תוכל למצוא בו רוב, ואני אומר זאת באחריות הנדרשת

בנימין מינץ:  זה יהיה תהליך ארוך ומורכב, אבל למדינת ישראל אין באמת אלטרנטיבה אחרת

בנימין מינץ:       לפני סיום, ראש הממשלה, אנחנו נמצאים בימים נוראים לחברה הישראלית

בנימין מינץ:  הקרע העמוק בעם מחלחל גם לביטחון

בנימין מינץ:  ההפיכה המשטרית מגיעה לכל בית, לכל גדוד ויחידה, ויוצרת קרע עמוק בין אחים

בנימין מינץ:  כדי שבכלל נוכל לדבר על ערך השירות ומודל שירות חדש, אנחנו צריכים להיות קודם מאוחדים בינינו, גם אם לא נהיה אחידים בתפיסותינו

בנימין מינץ:  אני קורא לך לעצור את החקיקה החד-צדדית, לעצור את הפגיעה בדמוקרטיה והקרע בעם, ולחזור לשיחות בבית הנשיא בתנאים שסוכמו

בנימין מינץ:  לצד הקרע הזה, גם האנרכיה והחתירה נגד שלטון החוק וראשי זרועות הביטחון של שותפיך לממשלה מחלחלות

בנימין מינץ:  צר לי מאוד שאתה בוחר בימים אלה להפקיר אותם ממניעים פוליטיים

בנימין מינץ:  אתה עומד מנגד כששרים בממשלה שלך פוגעים לא רק באמירותיהם אלא גם במעשיהם, מכרסמים בסמכויותיהם ושוללים את הלגיטימציה שלהם

בנימין מינץ:  אני קורא לך לא רק לדבר אלא גם להרחיק את האנשים המסוכנים האלה ממוקדי הכוח

בנימין מינץ:  אני מבקש מכאן לגבות ולחזק את ראש השב"כ, המפכ"ל והרמטכ"ל, ולקרוא להם להמשיך ולעשות את עבודתם בהמשך להנחיות הממשלה ובהתאם לחוק, ללא פחד וללא מורא

בנימין מינץ:  אני אומר להם: אתם לא צבא וגנר, אתם מושא לגאוותנו הציונית

בנימין מינץ:       ולך אני אומר, כדי שיהיה לנו מי שיתכננו ויבצעו את מבצעי אנטבה הבאים, כדי שיהיה מי שיצעדו לעומק לבנון כשנידרש לכך, כדי שיהיו לנו צה"ל וכוחות ביטחון חזקים, שים סוף לאנרכיה

בנימין מינץ:  אל תיתן יד לפגיעה בלגיטימציה של צה"ל וכוחות הביטחון ואל תיתן יד לפירוק צבא העם

בנימין מינץ:  תודה רבה

אופיר כץ: הוא גינה את זה - - - אחרי עשר דקות הוא גינה את האמירה הזאת

אמיר אוחנה: תודה לחבר הכנסת גנץ

אמיר אוחנה:  כעת נעבור לדיון הסיעתי

אמיר אוחנה:  ראשונת הדוברים – חברת הכנסת אורנה ברביבאי, בבקשה

אמיר אוחנה:  לאחר מכן יסכמו ראש הממשלה וראש האופוזיציה

אורנה ברביבאי: שלום, אדוני היושב-ראש

אמיר אוחנה: שלום, גברתי

אמיר אוחנה:  עד שלוש דקות לרשותך

אורנה ברביבאי: תודה רבה

אורנה ברביבאי:  ראש הממשלה, אני חושבת שאתה יודע את האמת, והאמת היא שצה"ל כבר מזמן לא צבא העם, הוא צבא של חלק מהעם

אורנה ברביבאי:  צריך להגיד שזה אותו חלק יצרני בחברה הישראלית, שמשרת, שעובד, יצרני, שמשלם מיסים, וכן, זה החלק שיוצא גם נגד ההפיכה המשטרית ואומר: אם תעבירו את ההפיכה המשטרית הזאת אנחנו נתקשה מאוד לשרת במדינה שלא מגינה עלינו כמי שמבצעים שירות משמעותי, יוצאים להילחם בים, באוויר וביבשה, ומצפים להגנה של המדינה על אותם חיילים בכל העשייה שלהם

אורנה ברביבאי:       לצערי בימים האחרונים אני שומעת חברי ממשלה וחברי כנסת שמגינים יותר על שורפי כפרים מאשר על משרתים בצבא

אורנה ברביבאי:  אני כורכת את זה בזה, ואני אומרת לכם שמי שמתגייס לצבא רוצה להסתכל למעלה על שדרת הפיקוד שלו, ומעל הצבא, במדינה דמוקרטית, על הממשלה שלו וחברי הכנסת שלו, ומצפה מהממשלה וחברי הכנסת שיגנו עליו

אורנה ברביבאי:  לצערי, הקו המקביל הזה, כשמדברים על צבא העם כאילו יש לנו צבא העם, ובמקביל מקדמים הפיכה משטרית, ממש בשעות אלה כשרוטמן מקדם את ביטול עילת הסבירות, זה לא דבר שיכול להתכנס ביחד

אורנה ברביבאי:       ואם זה לא מספיק, אז אני מבינה שהשבוע התקבלה החלטה שאפשר לעצור את עניין חוק הגיוס, שזה בסדר

אורנה ברביבאי:  אני הייתי ראש אכ"א ב-2012, כשבוטל חוק טל ושלחו את הממשלה שתביא הצעת חוק שמאפשרת גיוס רחב לכול, והינה אנחנו ב-2023, כמעט עשור אחרי, ממשיכים לכדרר ומדברים בצורה ברורה וחד-משמעית על זה שיש מי שילך לשירות צבאי, יחרף את נפשו, יגן על אזרחי מדינת ישראל, על כל אזרחי מדינת ישראל – מי שמתגייס ומי שלא מתגייס, ויש חלק אחר שלא יתגייס באישור אותה ממשלה שאומרת שהשוויון – זה לא כזה דבר נורא אם לא יהיה, חלקם יתגייסו וחלקם לא

אורנה ברביבאי:       אני אומרת את זה בצער רב, משום שאם הרמטכ"ל חושב שההגעה שלו להסדר עם משרד האוצר, שחיילים יבצעו פחות באורך השירות ויתוגמלו ביותר כסף לקראת השנה האחרונה – זה לא הדבר שישמור על אתוס הלחימה

אורנה ברביבאי:  זה לא הדבר שבגללו יצאו לוחמים – כולל אותך, ראש הממשלה, שהיית ביחידה מובחרת ויצאתם לקרב לא כי מישהו שילם לכם משכורת, אלא כי ערך השירות, הלחימה וההגנה על המדינה, על כל אזרחי המדינה, הייתה דבר מאוד משמעותי שאותו צריך לשמר

אורנה ברביבאי:      לצערי, אנחנו צריכים להודות בקול רם וברור: כשרק חלק מהציבור מבצע שירות, ושהממשלה מגבה את זה לצד אותה הפיכה משטרית, אנחנו בדרך מאוד מאוד לא טובה להפרה של המרקם הבסיסי ביותר של החברה הישראלית, תודה

אמיר אוחנה: תודה לגברתי

אמיר אוחנה:  כעת יעלה ויבוא חבר הכנסת ניסים ואטורי

אמיר אוחנה:  אחריו – חבר הכנסת גדי איזנקוט

אמיר אוחנה:  עד שלוש דקות לרשותך

ניסים ואטורי:  אדוני יושב-ראש הכנסת, אדוני ראש הממשלה, אתמול השתתפנו באזכרה ליוני נתניהו, ואין כמו יום כזה כדי להזכיר לנו את המחיר ששילם ראש הממשלה בעצמו – משפחתו שילמה

ניסים ואטורי:  על מה אתם מדברים כשאתם אומרים "החצי שתורם למדינת ישראל"? עכשיו עלה לפה בני גנץ, חבר הכנסת בני גנץ, ואמר: אנחנו חצי העם שתורם לחצי העם השני – על מי אתם מדברים? אני לא הבנתי את זה

ניסים ואטורי:       זה לא מעניין

ניסים ואטורי:  אנחנו, רובנו – דרך אגב, עשיתי בדיקה ורוב הקואליציה שירתה יותר מכם

ניסים ואטורי:  אצלכם יש כאלה שלא שירתו – על מה אתם מדברים בכלל? אתם יודעים, אתם יצאתם להפגנות כביכול בעבור איזה תיקים שנפתחו לראש הממשלה

ניסים ואטורי:  כמו שהוא אמר בהתחלה – האמת היא שאני חשבתי איך הוא יודע מלכתחילה

ניסים ואטורי:  כנראה שהוא ידע את זה – לא יהיה כלום כי אין כלום

ניסים ואטורי:  מסתבר שזה נכון, אתם רואים שהתיקים כושלים אחד אחרי השני

ניסים ואטורי:  איפה הסיפור הזה? איפה אתם עומדים עם האמיתות? איפה אתם אמיתיים עם עצמכם?     הזכרתי אותך – אתה לא היית כאן, אדוני, בני גנץ; חצי עם ישרת חצי עם אחר? על איזה חצי עם – חוץ מהסתה נגד חצי העם השני אין פה כלום

ניסים ואטורי:  ראש הממשלה בעצמו נפצע בפעילות מבצעית

ניסים ואטורי:  הוא כמעט נהרג בתעלה

ניסים ואטורי:  על איזה חצי עם שלא תורם אתם מדברים? אני לא מבין את זה

ניסים ואטורי:       אתם יושבים פה חודשים ומלכלכים על חצי העם, אבל זו הסתה

ניסים ואטורי:  בזה אתם מסיתים את האנרכיסטים

ניסים ואטורי:  אני לא אומר שכל המפגינים אנרכיסטים – יש, חלק מהם, מותר להפגין – אבל הקטע של לבוא ולשרוף את מדינת ישראל, על מה? למה?      אתם גם נמצאים פה, יש כאן קצינים בכירים, הייתם רמטכ"לים – אני לא מבין את הדבר הזה

ניסים ואטורי:  יוצא רמטכ"ל, ראש ממשלה לשעבר, חוץ מהכאב שלו על זה שהוא היה בסך הכול שעה וחצי ראש ממשלה, אני לא מבין מה נפשך? על מה אתה מדבר? על מרי אזרחי? למה אתם קוראים לסרבנות? מה זאת אומרת? אתם רוצים שהטייסים באמת לא יעלו למטוסים?      אני רוצה להגיד לכם דבר אחד

ניסים ואטורי:  משהו שאתה לא יודע - - -     

בנימין מינץ:  - - -     

ניסים ואטורי: אתה יודע, אפילו שהיית רמטכ"ל, יש דבר שאתה לא יודע: צריך להפעיל את החיילים בשטח - - -     

בנימין מינץ: אתה יודע - - -      

ניסים ואטורי: אתה לא מבין דבר אחד, מר בני גנץ

ניסים ואטורי:  אתה לא מבין דבר אחד - - -     

בנימין מינץ:  - - -      

ניסים ואטורי: אני הייתי בצוות חילוץ במסלול

ניסים ואטורי:  חילצנו טייסים - - -     

בנימין מינץ: אני יודע שבכל - - -      

ניסים ואטורי: דבר אחד אתם לא מבינים - - -      

אמיר אוחנה: חבר הכנסת גנץ, חבר הכנסת גנץ

ניסים ואטורי: הוא צועק לפי הגובה, אבל אני צועק יותר חזק

מיכאל ביטון: לא, הוא דווקא לא צעק - - -      

ניסים ואטורי: אני הייתי בחיל האוויר, הייתי בחילוץ במסלול – סליחה, גם אני תרמתי – אתם שברתם קוד אתי בין הטייסים לבין המחלצים והמכונאים

ניסים ואטורי:  למה לשבור את זה? בשביל ארבעה, חמישה טייסים שבאו ואמרו – עשו עצומה לסרבנות

ניסים ואטורי:  הרי אם תהיה סרבנות, בגלל מקרה, נגיד, כמו המקרה שהיה של הגירוש מגוש קטיף, אנחנו נסרב לדבר הזה

ניסים ואטורי:  זה לא קיים

ניסים ואטורי:  לא מכניסים פוליטיקה לצבא

ניסים ואטורי:  אתם הורסים את צה"ל, אתם הורסים את מדינת ישראל, שורפים את מדינת ישראל בעבור פוליטיקה

ניסים ואטורי:       כמו שאמרה ראש אכ"א לשעבר – תקשיבו, זה מדהים הדבר הזה; להגיד: החיילים – לא רק שלכם, מה זאת אומרת? אני לא מבין

ניסים ואטורי:  להגיד שהחיילים – את מציגה את זה כאילו החיילים שלכם

ניסים ואטורי:  החיילים לא רק שלכם

ניסים ואטורי:  לי יש שלושה חיילים בצה"ל, אחד השתחרר מקרבי; יש לי עוד שני ילדים – אני לא רוצה לדבר עליהם; ילד שנפצע בפעילות במסלול ליחידה מובחרת

ניסים ואטורי:  אנחנו נותנים את כל נשמתנו, אשתי עשתה צבא – על מי אתם מדברים בדיוק? מי לא עשה צבא?     אם זה המדד שלכם, אני חושב שחרגתם לגמרי, והמטרה היחידה שלכם זה להפיל את הממשלה ואת ראש הממשלה

ניסים ואטורי:  וזה לא יקרה כי אנחנו חזקים ואנחנו נמשיך לשלוט כמו שצריך, כמו שעם ישראל בחר, ונעשה את מה שעם ישראל רוצה ולא מה שאתם בוחרים

ניסים ואטורי:  תודה

אמיר אוחנה: תודה לחבר הכנסת ואטורי

אמיר אוחנה:  כעת יעלה ויבוא חבר הכנסת גדי איזנקוט

אמיר אוחנה:  אחריו – חבר הכנסת אברהם בצלאל

אמיר אוחנה:  עד שש דקות לרשותו של אדוני

גדי איזנקוט: יושב-ראש הכנסת, כנסת נכבדה, הייעוד של צה"ל הוא קצר וחד: להגן על המדינה, להבטיח את הקיום שלה ולנצח במלחמה

גדי איזנקוט:  אין עוד אף גוף, לא במדינה ולא בשום מקום, שיש לו ייעוד כל כך חשוב

גדי איזנקוט:  לכאורה הייתה צריכה להיות הסכמה רחבה מאוד לצורך בצבא עם חזק, שמשרתים בו כל צעיר וצעירה בישראל שחונכו לאחריות ולערבות הדדית, שמבצעים שירות חובה, שבעיניי הוא זכות גדולה לכל מי שלוקח חלק בשירות כזה

גדי איזנקוט:      בפועל, כשמסתכלים על הנתונים, יש מקום לדאגה

גדי איזנקוט:  היום, בשנת ה-75, רק 48% מכלל אזרחי ואזרחיות ישראל בגיל 18 משרתים

גדי איזנקוט:  כשיורדים קומה לחייבי גיוס בלבד, המספר הוא 67%, שבקצה התהליך, אחרי שירות, 16% נושרים בדרך

גדי איזנקוט:  כך שרק שישה מתוך עשרה משרתות ומשרתים מגיעים לסיום שירות

גדי איזנקוט:  ברור לגמרי שיש צורך בצבא סדיר גדול, אבל ההשפעה של הסדיר על המילואים היא חדה וברורה

גדי איזנקוט:       לפני כמה שבועות נדרשנו בוועדת חוץ וביטחון לחתום על צווי חירום ל-58 גדודי מילואים שעושים שירות בט"ש נוסף, שנה אחרי שנה, בגלל צורך מבצעי

גדי איזנקוט:  לצורך העניין, השנה התגייסו פי 2

גדי איזנקוט: 5 גדודי מילואים ממה שהתגייסו לפני שנתיים ושלוש, וזה מעיד על הצורך

גדי איזנקוט:  האיומים משתנים, מוכרים, וכנראה ילכו ויגדלו, ויהיה צורך לעוד שנים ארוכות בהיקף כוח גדול מאוד כדי לעמוד בפני כל האתגרים

גדי איזנקוט:       גם כשקיצרנו שירות לפני שבע שנים, פיצינו על זה בחודשי קבע כדי לשמור על היקף צה"ל שנדרש להגן על המדינה בשש חזיתות בו זמנית – ביבשה, בים, באוויר ובמרחב הקיברנטי, ובמצב חירום גם לתקוף

גדי איזנקוט:      בשיח על השירות הסדיר צריך להזכיר את ההשפעה שיש לשירות סדיר על המילואים, שזה 70% מגודל הצבא

גדי איזנקוט:  השיח על הגיוס מלווה את המדינה מראשית ימיה, והלך והתגבר מ-1977 ומ-1997 – יש שם איזה הפרעת אגף שהייתי מבקש - - -     

אמיר אוחנה: עליזה בראשי, תודה

אמיר אוחנה:  זה מפריע

גדי איזנקוט: נושא הגיוס, כאמור, מלווה את המדינה מאז ראשיתה, מ-1977, וב-1997 קיבל תפנית

גדי איזנקוט:       אני רוצה להזכיר לך, ראש הממשלה, אירוע קרוב יחסית, שידוע לכולם, כי כמעט כל ראשי המפלגות שהיו במרץ 2014 יושבים פה, ואני אומר את זה כחדש: קודם חוק שוויון בנטל על ידי אילת שקד, ועדת שקד; קידום יעדי גיוס; הוטלו סנקציות אישיות ומוסדיות – דבר שנתפס בעיני ראשי המפלגות החרדיות כפגיעה ב"יהודית", בדיוק כפי שהמהפכה המשטרית נתפסת היום כפוגעת ב"דמוקרטית"

גדי איזנקוט:      ועדת שקד הציבה יעדי גיוס כאמור שנתפסו כפגיעה קשה בעולם התורה והופיע ה"יהודי" של המדינה

גדי איזנקוט:  ב-24 בפברואר 2014 התכנסו בבני ברק יחד מועצת גדולי התורה של אגודת ישראל ושל ש"ס והחליטו על קיום הפגנה גדולה נגד החוק המתגבש, בשל מה שהוגדר על ידם בהחלטות העצרת כמרידה במלכות שמיים

גדי איזנקוט:       מכאן זה יישמע לך ולכם מאוד מוכר: התכנסו ראשי המפלגות שעדיין בתפקידם וקראו להפגנת המיליון – שום דבר לא חדשני פה

גדי איזנקוט:  בהפגנת המיליון, גם ראשי המפלגות, שהיום הם חלק מהקואליציה, וגם שורה ארוכה של רבנים, הודיעו שאם תהיה קריאה שנייה ושלישית הם יקראו לסרבנות המונית ולמרי אזרחי

גדי איזנקוט:  הם היו בתפקידים

גדי איזנקוט:  אפשר למצוא את כל זה בוויקיפדיה, ולך יש זיכרון טוב – אתה בטח זוכר את זה

גדי איזנקוט:       מה עשה ראש הממשלה? הוא הקפיא את המשך החקיקה ולא הלכו לא לקריאה שנייה ולא לקריאה שלישית

גדי איזנקוט:  אולי זו תזכורת לכולם היום: כשמדברים על ה"דמוקרטית", על שני האדנים שמחזיקים אותנו פה – אלה היהודית והדמוקרטית

גדי איזנקוט:  כמובן, אני מתנגד לכל גילויי הסרבנות

גדי איזנקוט:  אמרתי את זה עשרות ומאות פעמים בחצי השנה האחרונה, אבל בשנה ה-75 למדינה - - -     

שקלים: לא אמרת את זה בזמן אמת

שקלים:  בזמן אמת לא אמרת

גדי איזנקוט: אתה לא תטיף לי מוסר

גדי איזנקוט:      בשנה ה-75 למדינה כדאי להגיע להסכמה רחבה, שהיא חוצה מפלגות, לקבל מתווה שירות ישראלי מתוך הבנה שכל ניסיון לעקוף את חוק הגיוס יהיה טרגדיה למדינה וגם טרגדיה לחרדים

גדי איזנקוט:      מה שנדרש היום זה חיזוק צה"ל כצבא עם ממלכתי – זה גם צורך ביטחוני חד וברור וגם צורך לאומי; גיבוש מתווה שירות רחב צבאי, לאומי ואזרחי; הוקרת משרתים – תגמול והוקרה

גדי איזנקוט:  הצטערתי לראות שלא היה גידול בהקצבת כסף השנה ובשנה הבאה ל"ממדים ללימודים"

גדי איזנקוט:  והסדרת לומדי תורה בהסכמה, באופן כזה שזה יוכר, יהיה מכובד, מוסכם, ולא כגנבים בלילה שצריכים להילחם על זה בכל פעם

גדי איזנקוט:  בשורה התחתונה, המרכיב החשוב ביותר לקיומו של צבא ההגנה לישראל כצבא עם ממלכתי זה אמון הציבור בצה"ל

גדי איזנקוט:      הימים רגישים מאוד

גדי איזנקוט:  אני ממליץ לא להמר על ביטחון המדינה בגלל צורך פוליטי צר, אלא לגלות אחריות, מנהיגות וממלכתיות

אמיר אוחנה: תודה לאדוני, וכעת חבר הכנסת אברהם בצלאל, בבקשה

אמיר אוחנה:  עד שש דקות לרשותו של אדוני

אברהם בצלאל: אדוני היושב-ראש, אדוני ראש הממשלה, חבריי חברי הכנסת, השרות שנמצאות איתנו כאן, אני נמצא כאן באולם ושומע התרסה בניסיון לעורר שיח על סיכון צבא העם

אברהם בצלאל:  מבלי להיכנס לכך ששרי הביטחון לשעבר, שנמצאים כעת באופוזיציה, הם בעצמם הגישו את ההצעות האלו, מבלי לתת הטבות לחיילי צה"ל שמשרתים יותר זמן או תמריצים כאלה ואחרים

אברהם בצלאל:      ללמדך, אדוני ראש הממשלה, שהשיח הציבורי מזדהם, קודם כול, מהנוכחים כאן בכנסת, בבית הזה

אברהם בצלאל:  הרי על הדברים הטובים שנעשים כאן בכנסת על ידך, אדוני ראש הממשלה, בשיתוף פעולה הדוק עם יושב-ראש התנועה שלנו, הרב אריה דרעי, ושאר השותפים בקואליציה – על זה לא מדברים, לא כאן וגם לא בתקשורת

אברהם בצלאל:      ברצוני לדבר בנוגע ליוקר המחיה

אברהם בצלאל:  הקואליציה שברשותך הופכת כל אבן כדי להביא להורדה של יוקר המחיה

אברהם בצלאל:  יש קבינט למאבק ביוקר המחיה, וכל משרדי הממשלה לוקחים חלק במאבק הזה

אברהם בצלאל:  כולנו פועלים בשיתוף פעולה כדי להיאבק ברעה החולה הזאת, שפוגעת בכיס של האזרחים

אברהם בצלאל:  אנחנו בש"ס, הסיעה החברתית היחידה שנשארה כאן בבית – תגידו לי, מה עם העבודה? כבר מזמן מפלגת העבודה הפנתה עורף לכל האנשים החלשים

אברהם בצלאל:  מפלגת ש"ס היא מפלגה חברתית, שהנחה אותנו הרב עובדיה יוסף, זכר צדיק וקדוש לברכה, שהוא עצמו היה ידוע ברגישותו והלב הגדול שלו לחלשים

אברהם בצלאל:      אנחנו אלה שמחויבים למאבק ביוקר המחיה, וגם מובילים אותו

אברהם בצלאל:  רק כמה פעולות קטנות שנעשו בזמן האחרון: בנוגע לפיקוח על קייטנות הקיץ, משרד הפנים יחיל את הפיקוח על הקייטנות הציבוריות

אברהם בצלאל:  הפיקוח הוא פרי יוזמתו של יושב-ראש התנועה שלנו, הרב אריה דרעי, שדאג שכל ילד יוכל ליהנות מקייטנה במחיר שווה

אברהם בצלאל:  כמו כן, ברשות למאבק בעוני אנחנו מובילים את הרשות הזאת שתעזור לנו ליצור תמריצים שיוציאו כמה שיותר משפחות ממעגל העוני

אברהם בצלאל:  בעזרת השם, אנחנו נוביל עוד מהלכים כדי להוריד את יוקר המחיה ונילחם במונופולים; נעמיק את הסבסוד במעונות

אברהם בצלאל:  ובקרוב נביא בשורה אדירה לציבור על תלושי מזון שעליהם נלחם בכל כוחו יושב-ראש התנועה שלנו הרב אריה דרעי

אברהם בצלאל:  התלושים האלו יעזרו למאות אלפי משפחות מעוטות יכולת

אברהם בצלאל:  זה חלק מהדברים שנעשים בבית הזה, שלצערי הרב לא אנשים מהאופוזיציה ולא מהתקשורת מדברים עליהם

אברהם בצלאל:  תודה רבה

אמיר אוחנה: תודה לחבר הכנסת בצלאל

אמיר אוחנה:  חבר הכנסת יצחק פינדרוס, ואחריו – חבר הכנסת משה סולומון

יצחק פינדרוס: אדוני היושב-ראש, אדוני ראש הממשלה, אדוני ראש האופוזיציה – אני אלבש לכבודך כיפה – כנסת נכבדה, בשבוע שעבר התפרסם ריאיון מקיף שנערך איתי בתוכנית "אנשים" של ערוץ 12

יצחק פינדרוס:  אני בטוח שיש הרבה אנשים שחושבים או מצפים שאני אתנצל או אבהיר את הדברים שנאמרו שם

דבורה ביטון: זה כבר לא יעזור

מיקי לוי: הינה הזדמנות

יצחק פינדרוס: מנגד, יש גם כאלה שחושבים שאני אומר שזו הייתה טעות לצפות מערוץ 12 לשדר את הדברים כראוי

יצחק פינדרוס:  לכולם אני אומר, קחו ספוילר: אני לא הולך לעשות את זה

יצחק פינדרוס:  להפך, אני דווקא שמח מאוד שהדברים שלי עוררו דיון חשוב במקורות של המסורת היהודית

יצחק פינדרוס:       אני מקווה מאוד שנדבר על המצוות, האיסורים וההבטחות שכתובות בתורה, לא רק סביב האמירות שלי - -     

דבורה ביטון: מה היה קורה אם הנכד שלך היה גיי?     

יצחק פינדרוס: - - או של נציגים חרדים אחרים, שמצטטים אותם, אלא באופן שגרתי, מתוך הבנה שהמורשת של העם שלנו נובעת מהקשר למקורות היהודיים, ואנחנו חייבים לשמור על הקשר הזה ולעסוק בו

מיקי לוי: תהרוג אותי, מה הקשר?     

יצחק פינדרוס: אני רוצה גם לומר לך, אדוני ראש האופוזיציה, שציינת שאתה מקווה מאוד שהילדים שלך מקשיבים לך

יצחק פינדרוס:  אני דווקא מאוד מקווה שאבא שלך, זיכרונו לברכה, שמע את הדברים שלך, וגם שמח מאוד מכיוון שכל ההמשכיות והזיקה שלנו לעבר של העם שלנו מבוססות על הקשר למקורות

יאיר לפיד: לא מדברים בשם המת

יאיר לפיד:  לא מדברים בשם המת

יצחק פינדרוס: לא, על שלמה המלך, כשישבת - - -     

יאיר לפיד: לא מדברים בשם המת

יצחק פינדרוס: יש לו נחת

יצחק פינדרוס:  אני אומר לך, לאבא יש נחת שאתה יושב ומדבר על המקורות היהודיים, על שלמה המלך, בדיון אינטליגנטי, על שבע התועבות של שלמה המלך, על דברים אחרים, מה קודם למה, על פירות ביכורים אם מותר לאכול, או אסור לאכול אם אתה לא כהן

יצחק פינדרוס:  אני בטוח שהוא שמח

יצחק פינדרוס:      אני מזמין אותך, אדוני, ואת כל מי שמעוניין להגיע ולקבוע איתי – אני מוכן גם לעסוק יחד, להעמיק, במקורות האלה

יצחק פינדרוס:  אני אשמח מאוד

יאיר לפיד: אצלי שבת

יצחק פינדרוס: בשמחה רבה

יאיר לפיד: תבוא ותעשה אצלי שבת

יצחק פינדרוס: ונשמח ונדון על העניין

יצחק פינדרוס:  לגבי הריאיון עצמו, אני מבקש להעביר מסר חשוב

יצחק פינדרוס:  הגיעה בקשה מהתוכנית לריאיון מקיף

יצחק פינדרוס:  אחד הפרשנים כתב שהטעות היחידה פה היא חבר כנסת לא מספיק מנוסה, שלא ידע לאיזה מאורת שדים הוא נכנס

יצחק פינדרוס:  אז אני רוצה לחדד: אולי אני חבר כנסת לא מספיק מנוסה, אבל בשביל לדעת עם איזו מאורת שדים יש לנו עסק לא צריך הרבה ניסיון

יצחק פינדרוס:      בכל זאת, השבתי לבקשה בחיוב

יצחק פינדרוס:  למה? כי אני חושב ומאמין שאנחנו צריכים לדבר אחד עם השני, יש לנו אחריות ומחויבות, ואנחנו לא יכולים להסתגר

יצחק פינדרוס:  לכל אחד יש את הערוץ שלו, העיתון שלו והכתב שלו, והוא לא מוכן לתת לאנשים אחרים לשמוע אותו

יצחק פינדרוס:       אני בהחלט מבין, מודע לביקורת שיש על ההתנהלות

יצחק פינדרוס:  אבל אני חושב שבמקום מסוים יש לנו, כנבחרי ציבור, אחריות לדבר גם עם אנשים שחושבים אחרת מאיתנו, ולכן בחרתי להשמיע ולדבר בצורה ברורה מאוד

יצחק פינדרוס:      מה שקרה בפועל הוא שהיה ריאיון מקיף וחשוב מאוד

יצחק פינדרוס:  וכמובן שפורסם פרומו שיכול להביא את אלוהי הרייטינג

יצחק פינדרוס:  הוא מביא רייטינג עם משפט אחד, מתוך דברים שנאמרו בהקשר מסוים, שאני גם אתייחס אליו

יצחק פינדרוס:      אבל לפני, אני חושב שחשוב להתייחס להקשר הרחב של הריאיון

יצחק פינדרוס:  תראו מה זה, כולם מדברים פה על פילוג – מי אשם, מי גרם, מי לא בסדר

יצחק פינדרוס:  תסתכלו על הריאיון כמקרה בוחן

יצחק פינדרוס:  הרי אמרתי שם כל כך הרבה דברים

יצחק פינדרוס:  פרסמתי משנה סדורה ומנומקת של התפיסה שלי, החרדית, אבל המגישים והעורכים עסקו במשפט אחד בלבד, שנגזר מתוך ההקשר שלו בצורה גסה, ופשוט טשטשו את כל המסביב, כדי שאנשים לא יקשיבו לזה

יצחק פינדרוס:  אתם מבינים מה קורה פה?     

אורנה ברביבאי: תתנצל

יצחק פינדרוס: אתם מבינים מה קורה פה? אני מגיע לדבר כדי שאנשים ישמעו את מה שיש לי לומר - -     

מיקי לוי: הקהילה יותר מסוכנת מהחיזבאללה והחמאס?     

יצחק פינדרוס: - - ומי שמנסה לטשטש ולחדד את המחלוקות זה דווקא הערוץ

יצחק פינדרוס:  ומי שחלילה לא שם לב, הם גם שמחו להדגיש את זה

מיקי לוי: אנשי הקהילה הכי מסוכנים?     

יצחק פינדרוס: כבר בפרומו, והמגישה לפני התוכנית – כולם חוזרים בטון מודאג וחמור: הינה, תשמעו את הדברים המסוכנים והמטורפים שצריכים להדאיג את כולנו

יצחק פינדרוס:  חס וחלילה

יצחק פינדרוס:  לפני השידור

יצחק פינדרוס:      אני אומר לכם עוד פעם: אני מוכן להסביר, אבל הזמן שלי הסתיים

מיקי לוי: לא

מיקי לוי:  תתנצל

מירב כהן: תחזור בך

יצחק פינדרוס: תקשיבו לריאיון גם בהקשר של השאלה והתשובה, ותחשבו לרגע – תראו את התשובה

יצחק פינדרוס:  תודה רבה

אמיר אוחנה: תודה

אמיר אוחנה:  חבר הכנסת סולומון, אני מבין שאתה מוותר

אמיר אוחנה:  חבר הכנסת סולומון? חבר הכנסת סולומון, אתה מעוניין לדבר?     

משה סולומון: לא

משה סולומון:  לא

אמיר אוחנה: לא

אמיר אוחנה:  מאה אחוז

אמיר אוחנה:  חבר הכנסת ליברמן, בבקשה

אמיר אוחנה:  עד שלוש דקות לרשותו של אדוני

אמיר אוחנה:  בבקשה

אביגדור ליברמן: אדוני היושב-ראש, כנסת נכבדה, קירות עבים יש למשכן הכנסת, הם מגינים מפני השמש הקופחת בקיץ, מפני גשמי החורף, אבל הם אינם יכולים להגן מפני הסופה בדעת הקהל שמשתוללת עכשיו בחוץ

אביגדור ליברמן:  חברי ממשלה ששרויים בתוך הבית הזה, בתוך הקירות הללו, מנסים להסתתר מן הסופה הזאת בדעת הקהל

אביגדור ליברמן:  הם שוכחים שהם וחברי הכנסת אינם רק נבחרי ציבור, הם משרתי ציבור

אביגדור ליברמן:  ובתור משרתי ציבור הם צריכים להקשיב היטב לרחשי הלב של הציבור

אביגדור ליברמן:  אבל הם אינם רוצים לשמוע את זעקת העם

אביגדור ליברמן:  הם לא שומעים, הם לא רואים

אביגדור ליברמן:  הם אומרים – נכשלתם, קבלו אחריות, לכו הביתה; והם – מתעלמים

אביגדור ליברמן:      אתם תתקנו? אתם לא הפתרון, אתם הבעיה

אביגדור ליברמן:  מה הליקוי היסודי ומה התיקון היסודי? הליקוי היסודי הוא ממשלה כושלת שלא יודעת לקבל החלטות נכונות בזמן אמיתי ושיכולתה לתפקד, לנהל מלחמה, הייתה מתחת לכל ביקורת

אביגדור ליברמן:  לכן הממשלה נזקקת לטיעון נוסף

אביגדור ליברמן:  הטיעון הנוסף שהם מגייסים הוא: אבל יש לנו רוב

אביגדור ליברמן:  אתם שם בחוץ, אתם תצעקו כמה שאתם רוצים, אבל לנו יש רוב

אביגדור ליברמן:  כלומר, אנחנו מצפצפים על העם

אביגדור ליברמן:       "התיקון האמיתי - - - לרעידת אדמה כזאת - - - זה הליכה אל הבוחר

אביגדור ליברמן:  למה? משום שהתיקון האמיתי היחיד לחוסר אחריות כזה זה אחריות, והנשיאה באחריות מבטיחה שכל ממשלה שתיבחר להבא, מראש הממשלה ועד אחרון שריה, ידעו שגם הם יצטרכו ללכת לבוחר אם יהיה כישלון - - - זה התיקון האמיתי"

אביגדור ליברמן:  זה ציטוט מדויק מדבריו של בנימין נתניהו בפתיחת מושב הכנסת ב-7 במאי 2007

אביגדור ליברמן:       אדוני ראש הממשלה, כדאי שתיזכר במה שאמרת אז, ובאמת פעם אחת בחיים תיקח אחריות ותתפטר

אביגדור ליברמן:  אבל זה לא יקרה, כי אתה חי על בסיס העיקרון "אחריי המבול"

אביגדור ליברמן:  חוק ההשתמטות שאתה מתכוון להביא לכנסת זה הפליה בין דם לדם, ואני אומר לך: עידן הפראיירים נגמר

אביגדור ליברמן:  לא יקרה מצב שאותם אנשים שמשרתים בצה"ל, עושים מילואים, עובדים ומשלמים מיסים, יממנו את המשתמטים

אביגדור ליברמן:  אין זכויות בלי חובות

אביגדור ליברמן:  הבטחת לטפל ביוקר המחיה – מאז המחירים רק עולים; מתיישבים מרגישים כברווזים במטווח; הטרור משתולל ובפעם הראשונה נאלצים להתמודד עם איום הרקטות ביהודה ושומרון כמו מעזה

אביגדור ליברמן:       אדוני ראש הממשלה, למען מדינת ישראל, למען עתיד ילדינו, תתפטר

אמיר אוחנה: תודה

אמיר אוחנה:  חבר הכנסת אחמד טיבי נוכח? אינו נוכח; חברת הכנסת מרב מיכאלי – אינה נוכחת; חבר הכנסת אבי מעוז – מוותר

אמיר אוחנה:  חבר הכנסת רם בן ברק, בבקשה

אמיר אוחנה:  אני קראתי בשמך ולא היית, חבר הכנסת טיבי

אמיר אוחנה:  אני לא אאפשר

אמיר אוחנה:  בבקשה

רם בן ברק: אדוני היושב-ראש, חבריי חברי הכנסת, אומה חזקה ומאוחדת כשירה להתמודדות עם כל איום חיצוני, את זה יודע כל אדם

רם בן ברק:  אבל אחדות אין פירושה אחידות

רם בן ברק:  החברה הישראלית היא פסיפס של תרבויות, מגזרים, שבטים וקהלים, שהשוני באופי של כל אחד ואחד הוא שמרכיב את מדינת ישראל

רם בן ברק:  אז מהי אחדות, אם כן? אחדות היא חיבור ושיתוף פעולה סביב מטרה משותפת, מטרה שהיא מעל הכול

רם בן ברק:  מתוך ההבנה הזאת התעקש בן-גוריון על פירוק המחתרות והקמת צבא עם אחד, צבא ממלכתי, שמתקיימת בו אחדות הפיקוד, שכפוף לממשלה אחת, לשר אחד, עבור מטרה אחת – הגנה על מדינת ישראל

רם בן ברק:      כל הדברים שאמרתי כעת היו ברורים כשמש עד לא מזמן

רם בן ברק:  אבל הממשלה הנוכחית, לצערי, בחרה לנטוש את המטרה המשותפת שאמורה להיות מעל הכול

רם בן ברק:  את הממשלה הזאת לא מעניינת אחדות, המטרה שלה היא הישרדותה שלה, מעל הכול ולפני הכול

רם בן ברק:  ובשם מטרה זו הממשלה הזו מקדשת את השבטיות, מפרקת אותנו לסקטורים, בין אם באמצעות תשלום שוחד פוליטי ובין אם באמצעות מתן פטורים על בסיס סקטוריאלי

רם בן ברק:  אין שיקולים של מה נכון, יש רק לרצות כדי לשרוד

רם בן ברק:  בממשלה הזו שחטו את כל הפרות הקדושות

רם בן ברק:  אחדות הפיקוד – אחד העקרונות הכי חשובים וחיוניים בצבא הושלך הצידה כדי לפנות מקום לשר ביטחון שני, שמדיניותו סותרת לא פעם את מדיניותו של שר הביטחון הראשון

רם בן ברק:  אם לכם זה נשמע מסובך, חבריי חברי הכנסת, תחשבו כמה מסובך זה נשמע למפקדים ולחיילים בצה"ל

רם בן ברק:      אבל למרות כל אלו יש תקווה

רם בן ברק:  יש תקווה כי צבא ההגנה לישראל, מעבר לתפקידו הביטחוני היה מאז ומעולם גם צבא מחנך, צבא שעוסק ברווחה ובהקטנת פערים בחברה, צבא שבסוף, למרות ההבדלים והשוני, תמיד ידע לאחד בינינו

רם בן ברק:  יש כאלה שחושבים שעירוב בין מגזרים ומינים פוגע בביטחון הלאומי, יש כאלה שמצנזרים תמונות של נשים ופוגעים בשילובן בצה"ל, ולמרות זאת, בעשור האחרון צה"ל עשה צעדים משמעותיים לקידום נשים ושילובן בגדודים, והביא להישגים

רם בן ברק:      ומפה אני רוצה לומר, באותה מידה אני מאמין שגיוס חרדים יקרב בין כל המגזרים

רם בן ברק:  אין הוא בא נגד החרדים, נהפוך הוא

רם בן ברק:  המטרה היא לסיים את הסאגה שמובילה למתחים בלתי פוסקים בציבור בצורה שמקובלת על כל הצדדים

רם בן ברק:  גיוס חרדים במודל מוסכם עם אופציה לשירות לאומי יקדם לכידות ושוויון

רם בן ברק:  יצירת חברה ישראלית זה תפקידו המשני של צה"ל

רם בן ברק:  כמו שצה"ל מתמודד עם שילוב נשים - -     

אמיר אוחנה: לסיום, אדוני

רם בן ברק: חצי דקה

רם בן ברק:  - - נכון שישלב את כל האזרחים, כן, גם ערבים

רם בן ברק:       אנחנו נידרש להתאמות מסוימות, כפי שנעשה עם נשים, אבל לא ייתכן שקבוצה שלמה, כל כך גדולה וכל כך איכותית, לא תיקח חלק ביצירת החברה

רם בן ברק:  יש לחברה החרדית מה לתרום וגם מה להרוויח משירות צבאי גם ברמה הערכית, גם ברמה החברתית וגם ברמה המקצועית

רם בן ברק:  תודה רבה

אמיר אוחנה: תודה רבה לאדוני

אמיר אוחנה:  חבר הכנסת עמית הלוי, מעוניין או מוותר?      

עמית הלוי: מוותר

אמיר אוחנה: מוותר

אמיר אוחנה:  חבר הכנסת רון כץ – מעוניין

אמיר אוחנה:  בבקשה

אמיר אוחנה:  עד שלוש דקות לרשותו של אדוני, בבקשה

רון כץ: תודה רבה, אדוני

רון כץ:  כנסת נכבדה, אדוני ראש הממשלה, אני רוצה לפנות אליך מפה, לאחר ששמענו היום את ראשי מערכת הביטחון, את הרמטכ"ל, את ראש השב"כ, את המפכ"ל, יוצאים יחד בקריאה, כנראה תקדימית, לגנות מעשה אלימות כלפי חפים מפשע

רון כץ:  ובממשלה שלך, הראשונה שיצאה לגנות אותם – ואפילו קראה להם "בוגדים בממשל" – את ראשי מערכת הביטחון של מדינת ישראל, שמקדישים את חייהם לטובת המדינה, לטובת כולנו, שנוכל להיות פה ולחיות, היא שרה בממשלה שלך

רון כץ:  בכל מדינה מתוקנת בעולם, בכל ממשלה שאתה הובלת בעבר, אותה שרה כבר לא הייתה מכהנת בתפקידה היום

אורית סטרוק: - - - למדינה יש - - -     

רון כץ: מעבר לזה, ישראל נמצאת במצב הביטחוני הגרוע ביותר שהיא הייתה בו אי פעם

רון כץ:  אדוני ודאי מעודכן שלראשונה טיל נורה מג'נין

רון כץ:  מספר ההרוגים מרקיע שחקים

רון כץ:  מעולם לא היינו במצב הזה

רון כץ:  הביטחון האישי של אזרחי ישראל מעולם לא היה במצב גרוע יותר; כלכלת ישראל מעולם לא הייתה במקום רע יותר; יחסי החוץ של מדינת ישראל, אותם יחסי חוץ שהתגאית בהם בעבר, מעולם לא היו גרועים יותר

רון כץ:  אף שר בממשלה הזו לא מסוגל להיפגש עם אף פקיד ממדינה שבעבר נחשבה חברה שלנו

רון כץ:  ארצות הברית, החברה הטובה שלנו בעולם, לא מוכנה לדבר איתנו

רון כץ:  ועל מה? איך הגענו למצב הזה? איך אתה הובלת אותנו למצב הזה?      כל מה שקורה עכשיו למדינת ישראל קורה משלוש סיבות שנידונות בבית המשפט, וזאת הסיבה היחידה שאנחנו עומדים פה עכשיו

רון כץ:  אפשר לגחך על זה, אבל בסופו של דבר אנחנו צוחקים פה ומי שבוכים הם אזרחי מדינת ישראל בכל פעם שהם מגיעים לסופר - - -     

בנימין נתניהו: איזה שלוש סיבות?      

רון כץ: כל - - -     

בנימין נתניהו: איזה שלוש סיבות?     

טלי גוטליב: - - -      

רון כץ: שלושת כתבי האישום

טלי גוטליב: אה, כתבי האישום אלו הסיבות - - -     

רון כץ: אני שמח שאותך זה מצחיק

רון כץ:  אני שמח שאותך זה מצחיק

טלי גוטליב: אתה לא מבין שזה - - -     

רון כץ: אותי זה מעציב, כי העובדה שאתה עסוק בזה גורמת לממשלה הכי קיצונית - -      

טלי גוטליב: אתם עסוקים בזה

רון כץ: - - והזויה שהייתה בתולדות מדינת ישראל לפרק כל חלקה טובה

רון כץ:  הבטחת להקל על הגיל הרך – מאז הכול עלה

רון כץ:  הבטחת לקרוע את החשבונית בסופר – מאז היא התייקרה ב-50%

רון כץ:  הבטחת להקל בארנונות או במשכנתה, אני לא יודע מה – שתיהן עלו

רון כץ:  רק שתדע, אדוני ראש הממשלה, כל הבטחת בחירות שאתה וחברי הממשלה אמרתם הייתה שקר אחד גדול

רון כץ:  אזרחי ישראל לא מסוגלים לגמור את החודש ומרגישים לא בטוחים על האדמה שלהם

רון כץ:  תודה רבה

אמיר אוחנה: תודה לאדוני

אמיר אוחנה:  חבר הכנסת אליהו רביבו – אינו מעוניין

אמיר אוחנה:  חבר הכנסת אלעזר שטרן, בבקשה, עד שלוש דקות לרשותו של אדוני

אלעזר שטרן: אדוני היושב-ראש, אדוני ראש הממשלה, השרים, עמיתיי חברי הכנסת – אדוני ראש הממשלה, אתה ראש ממשלת ישראל, אתה ראש הממשלה שלי; פעמים רבות אני רואה אותך נכנס לאולם עם ספר

אלעזר שטרן:  דוגרי, תמיד מעניין אותי מה אתה קורא

אלעזר שטרן:  אוקיי, גם עכשיו

אלעזר שטרן:  ישבת לפניי, ישבת מצדדי, ישבת מאחוריי, ותמיד הסתכלתי מה אתה קורא בשביל ללמוד

אלעזר שטרן:  אני החלטתי הפעם לקרוא לך ממי ראיתי אותך כמה פעמים נכנס עם הספר שלו, מצ'רצ'יל, אבל אני אצטט את דן ממט, שלקח את צ'רצ'יל וציטט את הנאומים שלו

אלעזר שטרן:  ברשותך, אני מצטט בקצרה

אלעזר שטרן:  הוא דיבר על זה באוגוסט 1944, המלחמה עוד בעיצומה והוא באיטליה

אלעזר שטרן:  וככה הוא אומר: אומרים שמחירה של חירות הוא עמידה נצחית על המשמר

אלעזר שטרן:  נשאלת השאלה מהי חירות

אלעזר שטרן:  יש מבחן אחד או שניים, מעשיים ופשוטים בתכלית, שלפיהם אפשר להכיר בעולם של ימינו בתנאי שלום, ואלו הם – אדוני ראש הממשלה, הדבר השני, אני מוכרח להקריא לך

אלעזר שטרן:  אתה בטח לא זוכר את כל מה שהוא כתב

אלעזר שטרן:  הוא כותב: כתנאי לחירות, היש בתי דין של צדק החופשיים מלחץ מצד השלטון המוציא לפועל ומאיומי אלימות של אספסוף וחופשיים מכל זיקה למפלגות פוליטיות מסוימות

אלעזר שטרן:  זוהי אחת הבחינות של האם יש חירות או אין

טלי גוטליב: - - - צ'רצ'יל, כל הכבוד

אלעזר שטרן: אדוני ראש הממשלה, פעם קראת את "ניצחון וטרגדיה" של צ'רצ'יל או את "הברית הגדולה"

אלעזר שטרן:  "ניצחון וטרגדיה" זה הכרך השישי בספרים שלו על מלחמת העולם השנייה

אלעזר שטרן:  היום, לצערי הרב, אתה שבוי בידי סופר אחר – בידי מי שכותב את "מפלגת בג"ץ"; בידי מי שכותב את המדריך לרפורמה המשפטית

אלעזר שטרן:  אתה שבוי בידיו של הסופר הדגול רוטמן

אלעזר שטרן:  אני חושב שההבדל בין צ'רצ'יל לבין רוטמן בא לידי ביטוי במצבנו הקשה

אלעזר שטרן:  אני אומר את זה: כשאתה שבוי שם, אז גם התמונה שמציגים לך היא לא תמונה של אמת, חוץ מאשר כשזה מגיע למחיר של דם

טלי גוטליב: חבל שאתה מצטט מצ'רצ'יל, שאחראי לספר הלבן

אלעזר שטרן: אני אסייג את זה, אדוני: עמדתי כאן ואמרתי ששני שרי ביטחון או שלושה – יהיה לזה מחיר של דם, והראשונים שישלמו אלו המתנחלים

אלעזר שטרן:  כואב לי, כואב לי מאוד לפעמים להיות צודק

אלעזר שטרן:  אדוני ראש הממשלה, עזוב את רוטמן, תחזור לצ'רצ'יל

אלעזר שטרן:  תודה

אמיר אוחנה: תודה לחבר הכנסת שטרן

אמיר אוחנה:  חברת הכנסת צגה מלקו – מעוניינת או לא? לא

אמיר אוחנה:  חברת הכנסת קטי קטרין שטרית? לא

אמיר אוחנה:  אם כן, אנחנו עוברים להתייחסות ראש הממשלה בנימין נתניהו, ואחריו ראש האופוזיציה יאיר לפיד

אמיר אוחנה:  אני רוצה להזכיר לכולם את כללי הטקס – אני אקפיד מאוד בשלב הזה: ללא הפרעות משני הצדדים

אמיר אוחנה:  מי שיוצא החוצה לא ישוב עד להצבעה

אמיר אוחנה:  שימו לב, מי שיוצא החוצה לא ישוב עד להצבעה

אמיר אוחנה:  בבקשה

בנימין נתניהו: אדוני היושב-ראש, חברות וחברי הכנסת, מכובדיי, חבר הכנסת רון כץ אמר שהמצב הביטחוני בישראל הוא הגרוע ביותר בתולדותינו

בנימין נתניהו:  לא מלחמת יום הכיפורים - - -     

רון כץ: זה יפה שאתה הולך להיסטוריה

אמיר אוחנה: חבר הכנסת רון כץ

רון כץ: הוא פנה אליי

אמיר אוחנה: אז מה, זה לא מרשה לך להפריע

אמיר אוחנה:  כשאתה דיברת הוא לא הפריע

רון כץ: אני אוכל לחזור להתייחס?      

אמיר אוחנה: לא

רון כץ: אתה רואה?     

בנימין נתניהו: המצב הגרוע ביותר בתולדותינו זה לא

רון כץ: טיל מג'נין - - -     

אמיר אוחנה: חבר הכנסת רון כץ, קריאה ראשונה

רון כץ: אין בעיה

בנימין נתניהו: אנחנו בעיצומו של מאבק נגד טרור, והמאבק הזה מחייב אותנו, כל הזמן, להיות לפני אויבינו – זה לא דבר של מה בכך; כי אין כוח מוחלט – יש רק כוח יחסי, והכוח היחסי מחייב אותך גם לחדש, להקדים את האויב ובאופן תדיר לשנות את המשוואה

בנימין נתניהו:  אנחנו משנים את המשוואה ביחס לטרור מסביבנו, ואיני מדבר על איומים אחרים גם שם

בנימין נתניהו:  ביחס לטרור מסביבנו אני מציין שלושה שינוים של המשוואה

בנימין נתניהו:  הראשון הוא מבצע שומר חומות, שבו החזרנו את החמאס כעשור אחורה

בנימין נתניהו:  השמדנו לו את הזרוע האווירית, השמדנו את הזרוע הימית, בלמנו את מנהרות התקיפה שלו, עם הקיר הסלארי התת-קרקעי, והיכנו במטרו

בנימין נתניהו:  אלו עיקר הדברים שהיו לו

בנימין נתניהו:  נשאר לו נשק תלול מסלול, ובזה טיפלנו במערכות ההגנה שלנו, כפי שאתם מכירים

בנימין נתניהו:       כתוצאה מזה – עברו כשנתיים וחצי מאז שומר חומות – מספר הטילים והרקטות שחמאס ירה משטח עזה למדינת ישראל עומד על אפס

בנימין נתניהו:  אינני פותח פה לשטן

בנימין נתניהו:  זה יכול להשתנות בכל רגע, אבל זה עומד על אפס, משום שהמכה הייתה מכה שמשנה את המשוואה בעוצמה אדירה

בנימין נתניהו:  צריך לברך את כל כוחות הביטחון, את צה"ל והשב"כ

בנימין נתניהו:  מדובר בהחלטות שקיבלנו בממשלה – שינוי ראשון של המשוואה

בנימין נתניהו:       ובכן, קיבלנו אפס

בנימין נתניהו:  הם יורים, שלא תהיה טעות, על כלי הטיס שלנו מעל הרצועה, אבל הם לא ירו מאז ולו טיל אחד, ולו רקטה אחת, לתוך שטח ישראל

בנימין נתניהו:  מי שלא קיבל את המסר הזה היה גא"פ – הג'יהאד האסלאמי הפלסטיני

בנימין נתניהו:  הוא לא קיבל

בנימין נתניהו:  אף על פי שאנחנו פגענו בו, בבהאא אל-עטא, שקרוי "הבבון", ואחר כך הממשלה הקודמת פגעה גם במחליפו

בנימין נתניהו:  אנחנו החלטנו גם פה לשנות את המשוואה, והחצופים האלה ירו רקטות על מדינת ישראל, כשאחד מהשבויים שלהם, אחד מהאסירים שלהם, החליט למות בשביתת רעב, סירב לקבל סיוע כלשהו, והם יורים

בנימין נתניהו:  ואנחנו הגבנו

בנימין נתניהו:  בזה נגמר

בנימין נתניהו:  וכולם אמרו: איך יכול להיות, איפה התגובה, איפה המענה לטרור, איפה החולשה? זה לקח שלושה ימים, ולבקשתי ולבקשת שר הביטחון, אחר כך הארכנו את זה בעוד 24 שעות, ושינינו את המשוואה: חיסלנו מתוך הפתעה את מס' 1, 2 ו-3, ותוך כדי הקרב את מס' 4, 5 ו-6

בנימין נתניהו:  אנחנו בעד קידום מהיר שם

בנימין נתניהו:  שינוי משוואה

בנימין נתניהו:  ואו נראה, לא יכול להתחייב בפניכם מה זה יעשה, כמה זמן זה יחזיק

בנימין נתניהו:  אבל נלחמים שם, חבר הכנסת כץ

בנימין נתניהו:      ובשבוע שעבר היה עוד שינוי מסוים

בנימין נתניהו:  באה יחידה שיצאה מאותה ג'נין שהזכרת, שאגב ניסו גם שם לירות לפני זה איזה טיל – זו לא פעם ראשונה

בנימין נתניהו:  היחידה הזאת חוסלה

בנימין נתניהו:  אבל יצאו עוד פעם – יצאה חוליה מג'נין במטרה לפגוע בכוחותינו ליד ג'למה

בנימין נתניהו:  ועוד הם יוצאים מהרכב, והעין בשמיים, eye in the sky, ומורידים אותם עם מל"ט

בנימין נתניהו:  עוד שינוי במשוואה

בנימין נתניהו:  זה לא אומר שהטרור שוקט על שמריו

בנימין נתניהו:  גם הוא פועל

בנימין נתניהו:  השאלה מי ישיג את מי

בנימין נתניהו:      ומאז תחילת השנה והקמת הממשלה הזאת אנחנו חיסלנו למעלה מ-100 טרוריסטים

בנימין נתניהו:  אני אומר: חיסלנו, עצרנו, אבל הרוב חוסל

בנימין נתניהו:  מי שרוצח או פוגע אצלנו הולך לאחד משני המקומות – או לקבר או לכלא

בנימין נתניהו:  רובם הולכים לקבר

בנימין נתניהו:  האם זה מספיק? לא

בנימין נתניהו:  מה זה עושה? זה עושה, משום שחלק לא קטן הוא לא מאורגן, ספונטני; מה שקרוי טרור יחידים, טרור בודדים, טרור קבוצה קטנה

בנימין נתניהו:  וכל אחד אומר: זה קרה לקודמי, אבל אני אחמוק מזה, אבל כשהוא לא חומק מזה, זה מוריד את הפוטנציאל

בנימין נתניהו:  אבל יש גם עוד: יש גם ארגונים, יש גם התארגנויות, יש גם תאים, וגם בהם אנחנו מטפלים

בנימין נתניהו:  אבל זה לא טיפול עם שעון עצר, ובוודאי לא של שעות ובוודאי לא של ציוצים

בנימין נתניהו:  אנחנו הבאנו, ממשלות בראשותי, את העשור הטוב ביותר במדינת ישראל – לא נתונים שלי, אלא של צה"ל – ועשינו את זה - - -      

קריאה: - - -     

בנימין נתניהו: של צה"ל

בנימין נתניהו:  ולא אנחנו אומרים זאת, ולא בציוצים אומרים זאת, אלא במעשים

מיקי לוי: - - -     

אמיר אוחנה: חבר הכנסת מיקי לוי

בנימין נתניהו: ועכשיו אנחנו במאבק לשנות את המשוואה

בנימין נתניהו:  הגידול התחיל בשנה קודם לכן, אתם מכירים את זה

רון כץ: אדוני ראש הממשלה, זה היסטוריה

בנימין נתניהו: אתם מכירים את זה

בנימין נתניהו:  יש לזה סיבות, אבל אנחנו, חד-משמעית - -     

אמיר אוחנה: חברי הכנסת

בנימין נתניהו: - - אנחנו בתוך המאבק, ואנחנו נמשיך לשנות את המשוואה

בנימין נתניהו:  וזה לא דבר קל

בנימין נתניהו:  אני יכול להגיד: פה אנחנו צריכים לגייס את מירב הכוחות, גם שלנו

בנימין נתניהו:  כשאני אומר "שלנו" – של הקואליציה ושל האופוזיציה

בנימין נתניהו:  של העם

בנימין נתניהו:  אין חצי עם

בנימין נתניהו:  אין אלה נלחמים ואתם לא נלחמים

בנימין נתניהו:  לא נעשה השוואות – כמה משרתים פה וכמה שירתו פה ואיפה שירתו, ומיהם המפקדים בשטח, ומיהם הקרביים, וכמה יש בכל צד וכמה מתים בכל צד

אלעזר שטרן: בוא נעשה - - -     

אמיר אוחנה: חבר הכנסת שטרן, קריאה ראשונה

בנימין נתניהו: על מה אתם מדברים? איך מדברים ככה? אתם באמת רוצים שניכנס לסטטיסטיקה, מי נופל בקרב?     

אורנה ברביבאי: מי שלא מתגייס לא יכול ליפול בקרב

אמיר אוחנה: חברת הכנסת ברביבאי, קריאה ראשונה

אורנה ברביבאי: אתה רואה מישהו שלא מתגייס ונופל בקרב?     

אמיר אוחנה: חברת הכנסת ברביבאי

בנימין נתניהו: תרדו מזה

עודד פורר: אתה נותן לגיטימציה להשתמטות

אמיר אוחנה: חבר הכנסת עורר פורר, קריאה ראשונה

בנימין נתניהו: עכשיו אני רוצה להגיד משהו, לפני שאגיד משהו על הצבא, על מבנה הצבא

אלעזר שטרן: אדוני ראש הממשלה, כבר אמרת - - -     

אמיר אוחנה: חבר הכנסת שטרן, קריאה שנייה

בנימין נתניהו: לא מקובל עליי שבשעה שאנחנו נאבקים בקרב הזה, שמאיים על כולנו – הטרור הזה מאיים על כולנו, הוא בוודאי בורר לא חצי עם וחצי עם – כשאנחנו נאבקים בטרור הזה, יש כמה דברים שאני לא יכול לקבל

בנימין נתניהו:  1

בנימין נתניהו:  ראשי הזרועות שנלחמים ומדווחים לי יומם ולילה – הם עושים עבודת ביטחון לכולנו, ולא מקובלת עליי שום אמירה שמגנה אותם והופכת אותם לאיזה כוח מרדני

אורנה ברביבאי: מעט מדי, מאוחר מדי

בנימין נתניהו: לא מאוחר מדי ולא מעט מדי

בנימין נתניהו:  זה הגיע באותו רגע

בנימין נתניהו:  והמילים שלכם לא משכנעות

אופיר כץ: הוא גינה - - -     

אמיר אוחנה: חבר הכנסת כץ, חבר הכנסת כץ

בנימין נתניהו: הלוואי שאני אשמע באותה מהירות, באותה עוצמה ובאותה חדות את הגינוי לסרבנות שמסכנת את כולנו

אורנה ברביבאי: - - -     

אמיר אוחנה: חברת הכנסת ברביבאי

בנימין נתניהו: לא שומע מכם

בנימין נתניהו:  זה דבר ראשון

קריאות: 	- - -     

בנימין נתניהו: דבר שני שלא מקובל עליי: לא מקובל עליי שכשהדם רותח, והוא רותח, כי נהרגים אנשים, נרצחים אנשים בצורה הכי אכזרית שיכולה להיות, אנשים ייתנו דרור לעצמם ויפשטו לכפרים ויציתו מבנים

בנימין נתניהו:  חד-משמעית לא מקובל, וההנחיות הן חזקות מאוד, מאוד, מאוד בעניין הזה

רון כץ: שרים בממשלה שלך?     

אמיר אוחנה: חבר הכנסת רון כץ, קריאה שנייה

בנימין נתניהו: והדבר השלישי שביקשתי לבדוק: לנוכח ריבוי התלונות של אנשים שלא עשו את המעשים האלה, והם טוענים שהיה שימוש בכוח מופרז, דברים לא תקינים – אמרתי גם את זה לבדוק, כי אנחנו מדינת חוק

בנימין נתניהו:  אנחנו מדינת חוק, ואנחנו מדינת חוק וסדר

בנימין נתניהו:  ואגב, זה חל בכל מקום – זה חל בגולן, זה חל ביהודה ושומרון וזה חל באיילון

בנימין נתניהו:  בכל מקום

אורנה ברביבאי: אה, מי ששרף כפר זה כמו איילון

אורנה ברביבאי:  אותה משוואה

אמיר אוחנה: חברת הכנסת ברביבאי, קריאה שנייה

אורנה ברביבאי: בדיוק אותו דבר

בנימין נתניהו: בכל מקום

בנימין נתניהו:  זה מתחיל בקטן, וזה הולך וגדל, וגדל, וגדל, עם קריאות כאלה ואחרות, עם כל מיני הסוואות והתפתלויות ורבליות

בנימין נתניהו:       עכשיו לגבי הצבא

בנימין נתניהו:  הצבאות בעולם אינם גדלים באופן פרופורציונלי לאוכלוסייה

בנימין נתניהו:  אם תבדקו את גודל הצבא של סין או של הודו או של ארצות הברית, הגודל נעצר מהר

בנימין נתניהו:  מיליון, שניים – זה נעצר

בנימין נתניהו:  זה נעצר, משום שמה שמייצר את יכולת הבאת האש, כוח האש וכוח ההגנה – כפי שאתם יודעים, ויש פה אנשים שיודעים את זה היטב – זה פלטפורמות צבאיות, זה יכולת נשיאת האש, והדבר הזה מצמצם את זה, והטכנולוגיה כמובן מצמצת את זה

בנימין נתניהו:  יש דברים שעולים, אבל בגדול זה מה שקורה

בנימין נתניהו:      עכשיו, זה קורה גם אצלנו

בנימין נתניהו:  לנו יש צבא גדול מאוד יחסית לגודל האוכלוסייה שלנו, והאוכלוסייה שלנו היא האוכלוסייה המערבית וכמעט הלא-מערבית שגדלה בקצב המהיר ביותר, המהיר ביותר כמעט בעולם

בנימין נתניהו:  זה לא כולל את אפריקה, זה לא כולל מקומות מסוימים, אבל כמעט בכל העולם

בנימין נתניהו:       עכשיו הייתי בכנס מצטיינים של השב"כ – איזה אנשים

בנימין נתניהו:  איזה נשים וגברים

בנימין נתניהו:  זה פשוט לא ייאמן

בנימין נתניהו:  אגב, אני מצדיע להם שוב

בנימין נתניהו:  הלוואי שיכולתי להביא את כולם לכאן, ולהראות לכם ולספר לכם

בנימין נתניהו:  אבל דיברנו לפני כן, הנשיא ואנוכי, דיברנו איתם, וגיליתי הרבה דברים לגביהם, אבל הדבר הכי מעניין היה: כל אחד אב, או אם, לילדים, והמספר המינימלי שם – הייתה אחת עם שני ילדים

בנימין נתניהו:  כל האחרים – שלושה, ארבעה, חמישה ילדים

מיקי לוי: גם אנחנו מצדיעים להם, אדוני

אמיר אוחנה: חבר הכנסת מיקי לוי

מיקי לוי: רק השרה שלך אומרת שהם "כוח וגנר"

אמיר אוחנה: קריאה ראשונה

בנימין נתניהו: במדינת ישראל יש אוכלוסייה שגדלה מהר מאוד, וצבא שהוא גדול מאוד, והצבא – וכולם יודעים את זה כאן, ואי-אפשר להתעלם מזה, שבסופו של דבר אנחנו מגיעים לגודל אופטימלי

בנימין נתניהו:  וברגע שאתה מגיע לגודל אופטימלי, אז ברור שאתה נעצר בגיוס

בנימין נתניהו:  ולכן השאלה: מה לעשות באמת עם יתר האוכלוסייה? חלק ממנה אנחנו יודעים: יש ציבור ערבי שחלק ממנו משרת; יש ציבור חרדי שחלק ממנו – קטן, בשני המקרים קטן – משרת

בנימין נתניהו:  ויש ציבור אחר

בנימין נתניהו:       ובסופו של דבר, מה שמסתמן – וזה לא מסתמן רק מהצד שלי, זה גם מקודמיי כאן, כשהם היו בממשלה, וכולם יודעים את זה, כולם יודעים את זה – זה שבסוף צריך ליצור איזה מודל לא לשנה הקרובה, אלא לעשרות השנים הקרובות, והמודל הזה צריך להיות מורכב משלושה דברים: קודם כול מאלה שמשרתים, ואלה שמשרתים צריכים לקבל את התגמול הראוי

בנימין נתניהו:  ויש גם הצעה – בהתחלה אני חייב להגיד שהייתי סקפטי לגביה, אבל ככל שהתעמקתי בדבר אני חושב שהרעיון שמבוטא בחוק שיביא שר הביטחון, יוקרת השירות – והוא עבד גם עם קודמיו, זה נכון

בנימין נתניהו:  חוק טוב, חוק נכון, לאור המציאות שתיארתי, ולאור הרצון שלנו גם לתת איזשהו פרק זמן מינימלי של שירות ותגמול מקסימלי לפי טיב השירות

בנימין נתניהו:  זה חוק יוקרת השירות – חוק נכון, והגיע זמנו

בנימין נתניהו:       הדבר השני זה אילו שאינם משרתים

בנימין נתניהו:  זה גם בציבור הערבי וגם בציבור החרדי של תורתו אמנותו

בנימין נתניהו:  אני חושב שפה יש לנו עניין משותף לכולנו, ואני אומר את האמת, להביא לכניסה לשוק העבודה ככל המוקדם

בנימין נתניהו:  הדבר הזה משרת גם את הביטחון וגם את החברה, ולדעתי הוא עושה גם דברים אחרים; אפשר לדון בזה במועד אחר

בנימין נתניהו:       ויש נושא שלישי, של שירות אזרחי-לאומי

בנימין נתניהו:  מה המודל הנכון לעשות? איך לעשות אותו? איך לתקצב אותו? כי יש גם כאן צרכים, ואני חושב שנידרש לזה

בנימין נתניהו:  אני בטוח שיהיו ויכוחים פוליטיים ויהיו כל מיני האשמות בהשתמטות

בנימין נתניהו:  מי לא הואשם בהשתמטות? רבותיי, אני הואשמתי

בנימין נתניהו:  אין לזה סוף

בנימין נתניהו:  אבל יש לזה סוף: בסוף יהיה כאן חוק טוב, או חוקים טובים, שייתנו ביטוי לדברים שאני אמרתי כאן, שהם נכונים ואמיתיים, ובסופו של דבר נצטרך להתאחד סביבם

בנימין נתניהו:       עכשיו, אני מאוד התאכזבתי, מאוד התאכזבתי שבימים האחרונים, וגם במפגש הזה – אני לא יודע, קרה משהו? לא היה ריבוי ההתקפות שאני רגיל להן, חוץ מאשר חבר הכנסת רון כץ – תודה לך

בנימין נתניהו:  ובכל זאת, אני חושב, אני מעריך שזאת הפסקה זמנית

סימון דוידסון: התגעגעת לזה?       

בנימין נתניהו: אני אגיד לך, אני שאלתי את עצמי - - -     

אמיר אוחנה: חבר הכנסת סימון דוידסון, קריאה ראשונה

בנימין נתניהו: אני שאלתי את עצמי: מה קרה? זאת אומרת, מה קרה בימים האחרונים שהדבר הזה איבד קצת – יצא אוויר מהבלון? וחשבתי שכיוון שאני מניח שזה יתוקן בהקדם, וזה גם לא מבטא, לא הייתה לי אפשרות, בכל זאת כשאני בא הנה – אני בא הנה בכל 30 יום ב-40 חתימות, ואני צריך להידרש גם למה שהיה בימים בין לבין, בין המפגש הקודם למפגש הזה

בנימין נתניהו:  והכנתי לי תשובה – לחבר הכנסת כץ, אבל לא רק לו – וגם להתקפות שהיו ואני מניח שיבואו בתוך ימים אחדים

בנימין נתניהו:       ובכן, החלטתי להמחיש זאת, את המציאות שראיתי – ואני אומר, יש יוצא מן הכלל במפגש הזה, אני בפירוש מציין את זה, ובכל זאת, חשבתי לתאר את המציאות בסיפור קטן, שאולי מוכר – אני בטוח שהוא מוכר לכולכם

בנימין נתניהו:  ובכן, מעשה בחמישה בלונים שניפחו כמה חברים

בנימין נתניהו:  שמחה וששון - -      

מירב כהן: המצב במדינה כל כך משעשע?      

בנימין נתניהו: - - לכל ילד בלון

מירב כהן: אל תתבדח, אנשים נרצחים

אמיר אוחנה: חברת הכנסת מירב כהן, קריאה ראשונה

בנימין נתניהו: ליאיר – בלון כחול - -     

מירב כהן: - - - זמן לבדיחות

רם בן ברק: איפה יאיר?      

אורנה ברביבאי: ממש משעשע

בנימין נתניהו: - - לבני – בלון צהוב - -     

שרון ניר: הבלון הכחול במצב - - -      

בנימין נתניהו: - - למרב – בלון סגול - -     

שרון ניר: הבלון סגול - - -      

אמיר אוחנה: חברת הכנסת שרון ניר, קריאה ראשונה

בנימין נתניהו: - - לאיווט – בלון ירוק ולמנסור – בלון אדום

בנימין נתניהו:  כל הילדים - -      

אלעזר שטרן: לא טוב לראש הממשלה שלא תוקפים אותו? באמת

בנימין נתניהו: - - וכל הבלונים יצאו לטיול

בנימין נתניהו:  יאיר שמח, קפץ והבטיח: דירוג האשראי שלנו לא יצליח

מירב בן ארי: אל תענו לו

בנימין נתניהו: נפל הבלון הכחול על שיח, נפל והתפוצץ

בנימין נתניהו:  ופתאום, בום טראח, מה קרה? הבלון התפוצץ, הבלון נקרע

קארין אלהרר: עוד שנייה המדינה - - -      

בנימין נתניהו: דירוג האשראי לא יידרדר, אבל יאיר היקר, אל תוותר, מחר כבר תנפח לך בלון אחר

אלעזר שטרן: - - - לך את צ'רצ'יל

בנימין נתניהו: בני הגיע, והוא גבוה, מחזיק את הבלון הצהוב אל מול הרקיע

בנימין נתניהו:  הלכה הדמוקרטיה, צעק בני - -      

מיקי לוי: איזו בושה

רם בן ברק: אל תקרא את ההוצאה שלי, אני יוצא לבד

בנימין נתניהו: - - בגרון מחוספס

רם בן ברק: פשוט בושה

בנימין נתניהו: צעק, זרק ותפס

רם בן ברק: ראש ממשלה מגוחך - -      

אמיר אוחנה: חבר הכנסת רם בן ברק, קריאה ראשונה

רם בן ברק: - - וחבורת מגוחכים - - - זה הסיפור שם

אמיר אוחנה: חבר הכנסת רם בן ברק, קריאה שנייה

בנימין נתניהו: ופתאום, בום טראח, מה קרה?      

ולדימיר בליאק: - - -      

בנימין נתניהו: הבלון התפוצץ, הבלון נקרע, בדיוק כפי שהוא פיצץ וקרע את ההידברות לפשרה

בנימין נתניהו:  ובפועל, מה קרה? דמוקרטיה חזקה - -      

אורנה ברביבאי: איזה חזקה?     

בנימין נתניהו: - - דמוקרטיה איתנה, בית משפט חזק - -     

אורנה ברביבאי: לארצות הברית כבר הוזמנת?     

אמיר אוחנה: חברת הכנסת ברביבאי, קריאה שלישית

אמיר אוחנה:  נא לצאת

אמיר אוחנה:  תודה

בנימין נתניהו: בית משפט עצמאי, וכך הוא יישאר

אורנה ברביבאי: ביידן כבר הזמין אותך?      

בנימין נתניהו: התאכזב בני - -      

אמיר אוחנה: אורנה ברביבאי, נא לצאת

בנימין נתניהו: - - הלך הבלון

אורנה ברביבאי: לא הפסדתי אם אני אצא, תאמין לי

בנימין נתניהו: אבל אנא, בני, אל תצטער - -      

אורנה ברביבאי: ראש ממשלה מנותק, מנותק

אורנה ברביבאי:       (חברת הכנסת אורנה ברביבאי יוצאת מאולם המליאה

אורנה ברביבאי: )     

בנימין נתניהו: - - מחר כבר ינפחו לך בלון אחר

בנימין נתניהו:       הגיעה מרב ואיתה בלון סגול, אולי סגולה, שאפילו לא נראה מתחת לאחוז החסימה

בנימין נתניהו:  שיחקה מרב בבלונה ואמרה: הם יפגעו בלהט"בים, הם יעשו מדינת הלכה

בנימין נתניהו:  זרקה ותפסה, זרקה ותפסה

בנימין נתניהו:  ופתאום, בום טראח, מה קרה? הבלונה התפוצצה, הבלונה נקרעה

בנימין נתניהו:  אין ולא תהיה מדינת הלכה

אמיר אוחנה: בלי מחיאות כפיים, השרה דיסטל

בנימין נתניהו: לא רק שלא תהיה - - -     

מירב בן ארי: רגע, היא מתייעצת עם השוער, למה אתה מפריע לה?     

בנימין נתניהו: לא רק שלא תהיה פגיעה בלהט"ב, אנחנו נחזק את זכויות האזרח בלהט רב

סימון דוידסון: בטח

בנימין נתניהו: בכתה מרב - -      

סימון דוידסון: כמו שהיה עם פינדרוס

בנימין נתניהו: - - מאוד התבאסה

מיקי לוי: לא שמענו ממך כלום על פינדרוס

מיקי לוי:  כלום

בנימין נתניהו: אנא, מרב, אל דאגה, מחר כבר תנפחי לך בלונה חדשה

בנימין נתניהו:       הגיע איווט אחוז התרגשות ואיתו בלון ירוק

בנימין נתניהו:  טיפס איווט על טנק מרכבה והבטיח לחסל את הנייה תוך שעה

בנימין נתניהו:  אמר איווט: מול הטרור הם לא ישנו את המשוואה

בנימין נתניהו:  זרק ותפס, זרק ותפס

בנימין נתניהו:  ופתאום, בום טראח, מה קרה? הבלון התפוצץ, הבלון נקרע, כי שינינו את המשוואה

אמיר אוחנה: חברת הכנסת רביבו

בנימין נתניהו: בשומר חומות החזרנו את החמאס עשור לאחור, במגן וחץ שלחנו את הנהגת הג'יהאד עמוק לתוך הבור, חיסלנו מספר שיא של מחבלים, ורק בשבוע שעבר תקפנו בג'נין עם מל"טים

בנימין נתניהו:  התאכזב איווט

עודד פורר: תספר לכל הנרצחים - -      

בנימין נתניהו: התאכזב איווט

עודד פורר: תספר לכל מי - - -      

אמיר אוחנה: חבר הכנסת פורר, קריאה שנייה

בנימין נתניהו: אבל אל תצטער, מחר כבר תנפח לך בלון אחר

בנימין נתניהו:  ולבסוף הגיע מנסור עם בלון אדום, כולו נלהב, 50 מיליארד שקל משקלו בזהב

מיקי לוי: הינה עוד פעם השקרים

מיקי לוי:  זה לא נכון

אמיר אוחנה: חבר הכנסת מיקי לוי, קריאה שנייה

בנימין נתניהו: אמר מנסור - -      

מיקי לוי: אבל מה אמרתי, שזה לא נכון? זה השקר הזה של אותם 50 מיליארד שקל

משה אבוטבול: די, מיקי, אתה מפריע לנו להקשיב

בנימין נתניהו: - - ואללה, איך הסתבכתי עם חבורת טירונים, שכל הבלונים שהם מנפחים רק מתפוצצים

מיקי לוי: פשוט שקר

משה אבוטבול: שקט

מיקי לוי: פשוט שקר

משה אבוטבול: אתה מפריע לנו ליהנות

בנימין נתניהו: חברי האופוזיציה - -      

אמיר אוחנה: חבר הכנסת אבוטבול, קריאה ראשונה

בנימין נתניהו: - - בכל יום, בכל יום מתפוצץ עוד בלון

אלעזר שטרן: אפשר עוד פעם לקרוא את זה, שעוד פעם נהנה?      

בנימין נתניהו: אבל דבר אחד אפשר לומר בביטחון שמיימי: אתם לא תפסיקו לנפח את הבלון היומי

בנימין נתניהו:  ולכן אל דאגה, חברי האופוזיציה היקרים, אתם תמשיכו לנפח בלונים, ואנחנו נמשיך להוביל את ישראל לעוד הרבה שנים, ונוביל אותה לחוף מבטחים

בנימין נתניהו:  תודה רבה לכם

אמיר אוחנה: תודה לראש הממשלה

אמיר אוחנה:  חברי הכנסת, בלי מחיאות כפיים

אמיר אוחנה:  תודה לראש הממשלה חבר הכנסת בנימין נתניהו

אמיר אוחנה:  וכעת יעלה ויבוא ראש האופוזיציה חבר הכנסת לפיד

אמיר אוחנה:  בבקשה

מיקי לוי: אין ספק שראש הממשלה יתקבל להבימה

סימון דוידסון: - - -      

ולדימיר בליאק: מדהים

יאיר לפיד: אדוני היושב-ראש, כנסת נכבדה - -     

אמיר אוחנה: חברי הכנסת כולם

אמיר אוחנה:  בבקשה

יאיר לפיד: - - אני כבר ראיתי כל מיני דברים משונים בבניין הזה, אבל זה היה משונה במיוחד

יאיר לפיד:  עומד אדם בן 74, ראש ממשלת ישראל, ומקריא פרודיה בחרוזים על ספר ילדים

יאיר לפיד:  באיזה עולם?      

קריאה: אבל זה יפה, מה אתה רוצה?      

קריאה: הוא נתן לך שיעור, הוא מלמד אותך

קריאה: נהנינו, יאיר, נהנינו

מאי גולן: בעולם שלנו

יאיר לפיד: אבל אני רוצה דווקא להסכים עם התזה הבסיסית של נאומו של ראש הממשלה: אכן שיניתם את המשוואה

יאיר לפיד:  בוא נדבר על שינוי המשוואה שלכם, אדוני ראש הממשלה

יאיר לפיד:  בחצי השנה האחרונה של 2022, כשאני הייתי ראש הממשלה, היו 12 הרוגים מטרור

יאיר לפיד:  בדצמבר, החודש האחרון לכהונתי כראש ממשלה – אפס

יאיר לפיד:  בחצי שנה הראשונה שלכם כממשלה – 28 הרוגים מטרור, יותר מכפול

יאיר לפיד:  זה אכן שינוי משוואה

ניסים ואטורי: - - -      

אמיר אוחנה: חבר הכנסת ואטורי, קריאה ראשונה

ניסים ואטורי: - - -      

יאיר לפיד: ואגב, אני לא מצפה ממך להרבה דיוקים, אבל אתה אמור לדעת, כי אני עדכנתי אותך על זה כשאני הייתי ראש ממשלה, ואתה עדכנת אותי על זה בחזרה בתור ראש ממשלה – את הסיכולים הממוקדים אנחנו החזרנו, לא אתם

יאיר לפיד:  אל תמציא

יאיר לפיד:  אל תמציא מול אלה שיודעים את העובדות

יאיר לפיד:      ואם מדברים על שינוי משוואה, החיזבאללה בשבועות האחרונים הקים מאהלים בתוך שטח ישראל, בחוות שבעא

יאיר לפיד:  זה שינוי משוואה

יאיר לפיד:  מה שהממשלה שלך עשתה בתגובה – שלחתם את גלעד ארדן להגיש מחאה

יאיר לפיד:  אני לא רוצה לחשוב מה הייתם עושים אם אנחנו היינו שם

יאיר לפיד:  אתה רוצה שינוי משוואה? מ-1 בינואר 2023, שהפכת שוב לראש ממשלה, היו כבר 1,786 טילים מעזה, והיו גם 34 טילים שנורו לתוך שטח ישראל מלבנון

יאיר לפיד:  זה בהחלט שינוי משוואה, זה לא היה פה עשרות שנים

יאיר לפיד:       והיום חמאס לקח אחריות על זה שהוא ירה טיל מאזור ג'נין לעברנו

יאיר לפיד:  לא פגעו, תודה לאל, אבל זה שינוי משוואה

יאיר לפיד:  עשרות שנים לא היה ירי טילים מתוך יהודה ושומרון לעבר יישובים ישראליים

יאיר לפיד:  אם זה לא שינוי משוואה, אני לא יודע מהו שינוי משוואה

יאיר לפיד:  להתמודד עם הנושא האיראני בלי גיבוי אמריקאי מפני שאתה איבדת את ארצות הברית זה בוודאי שינוי משוואה; ולרסק ככה את כל הפרמטרים הכלכליים – כי יש לכם בעיה עם כלכלה, כלכלה זה מספרים, ואי-אפשר לשקר במספרים – לרסק את הפרמטרים, את ההשקעות מחו"ל, את השקל, במהירות כמו שאתם עשיתם – זה שינוי משוואה

יאיר לפיד:  אכן, שיניתם את המשוואה – לרעה

יאיר לפיד:  המשוואה פועלת נגד אזרחי ישראל

יאיר לפיד:       הבעיה הגדולה של הממשלה הזו, הבעיה שלכם היא שאי-אפשר לסמוך עליכם ואי-אפשר יותר לסמוך עליך – פעם היה אפשר, כבר אי-אפשר

יאיר לפיד:  אי-אפשר לסמוך עליך עם החינוך של הילדים שלנו, אי-אפשר לסמוך עליך עם הביטחון שלנו, ובוודאי שאי-אפשר לסמוך - -      

גלית דיסטל אטבריאן: כשחילקת - - -     

יאיר לפיד: - - על העובדות השקריות שאתה משדר - -     

אמיר אוחנה: השרה דיסטל, השרה דיסטל

גלית דיסטל אטבריאן: עליך נסמוך

אמיר אוחנה: השרה גלית דיסטל אטבריאן, קריאה ראשונה

מירב בן ארי: היי, היי - - - אין לך למי להתלונן

יאיר לפיד: - - כל פעם שאתה עומד פה

יאיר לפיד:  אז כל מה שנותר לנו - -     

מאי גולן: - - -     

אמיר אוחנה: השרה מאי גולן

יאיר לפיד: - - כל מה שנותר לנו, אדוני ראש הממשלה, זה לסמוך על יכולתך לעשות פרודיות בחרוזים על ספרי ילדים

יאיר לפיד:  תודה רבה

מירב בן ארי: לפעמים לא צריך בלונים, צריך רק להגיד את האמת

אמיר אוחנה: תודה לחבר הכנסת לפיד

אמיר אוחנה:  לפני המעבר - - -      

מירב בן ארי: הרסת את המדינה

אמיר אוחנה: אנחנו כעת נצביע

אמיר אוחנה:  אנחנו עוברים להצבעה

אמיר אוחנה:  ההצבעה, על פי בקשת האופוזיציה, תהיה הצבעה שמית

אמיר אוחנה:  מי שמצביע בעד – מצביע בעד הודעת ראש הממשלה, מי שמצביע נגד – מצביע נגדה

אמיר אוחנה:  בבקשה, מזכיר הכנסת, נא קרא בשמות חברי הכנסת

דן מרזוק: (קורא בשמות חברי הכנסת)     משה אבוטבול		–   בעד יולי יואל אדלשטיין	–   בעד אמיר אוחנה		–   בעד ינון אזולאי		–   בעד גדי איזנקוט		–   נגד ישראל אייכלר		–   אינו נוכח דן אילוז			–   בעד ואליד אלהואשלה		–   אינו נוכח קארין אלהרר		–   נגד זאב אלקין		–   אינו נוכח משה ארבל		–   בעד יעקב אשר		–   בעד אביחי אברהם בוארון	–   בעד אוריאל בוסו		–   בעד דבי ביטון		–   נגד מיכאל מרדכי ביטון	–   נגד דוד ביטן			–   אינו נוכח בועז ביסמוט		–   בעד ולדימיר בליאק		–   נגד מירב בן ארי		–   נגד רם בן ברק		–   נגד איתמר בן גביר		–   בעד אברהם בצלאל		–   בעד אורנה ברביבאי		–   נגד אליהו ברוכי		–   בעד ניר ברקת		–   אינו נוכח ששון ששי גואטה		–   בעד טלי גוטליב		–   בעד מאי גולן			–   בעד יואב גלנט		–   אינו נוכח גילה גמליאל		–   אינה נוכחת בנימין גנץ		–   נגד משה גפני		–   בעד סימון דוידסון		–   נגד אבי דיכטר		–   בעד אלי דלל			–   אינו נוכח דני דנון			–   אינו נוכח שלום דנינו		–   בעד אריה מכלוף דרעי	–   אינו נוכח עמית הלוי		–   בעד שרן מרים השכל		–   נגד ניסים ואטורי		–   בעד מיכל מרים וולדיגר	–   אינה נוכחת יצחק שמעון וסרלאוף	–   בעד יאסר חוג'יראת		–   אינו נוכח אימאן ח'טיב יאסין	–   אינה נוכחת ווליד טאהא		–   אינו נוכח בועז טופורובסקי		–   נגד משה טור פז		–   נגד אחמד טיבי		–   נגד יוסף טייב		–   בעד אוהד טל			–   בעד יעקב טסלר		–   בעד חילי טרופר		–   נגד אלמוג כהן		–   בעד מאיר כהן		–   נגד מירב כהן		–   נגד מתן כהנא		–   נגד עופר כסיף		–   נגד אופיר כץ		–   בעד ישראל כץ		–   בעד רון כץ			–   נגד יוראי להב הרצנו		–   אינו נוכח מיקי לוי			–   נגד יריב לוין			–   בעד נעמה לזימי		–   נגד אביגדור ליברמן		–   נגד יאיר לפיד		–   נגד סימון מושיאשוילי		–   בעד טטיאנה מזרסקי		–   נגד מרב מיכאלי		–   נגד שלי טל מירון		–   נגד יונתן מישרקי		–   בעד חנוך דב מלביצקי		–   בעד ארז מלול		–   בעד יוליה מלינובסקי		–   נגד מיכאל מלכיאלי		–   אינו נוכח צגה מלקו		–   בעד אבי מעוז		–   בעד שרון ניר			–   נגד בנימין נתניהו		–   בעד יואב סגלוביץ'		–   נגד יבגני סובה		–   נגד צבי ידידיה סוכות		–   אינו נוכח משה סולומון		–   בעד לימור סון הר מלך	–   בעד אופיר סופר		–   אינו נוכח אורית מלכה סטרוק	–   בעד משה סעדה		–   בעד גדעון סער		–   נגד מנסור עבאס		–   אינו נוכח איימן עודה		–   אינו נוכח יוסף עטאונה		–   נגד חוה אתי עטייה		–   בעד חמד עמאר		–   נגד צביקה פוגל		–   בעד עודד פורר		–   אינו נוכח יצחק פינדרוס		–   בעד משה פסל		–   בעד יסמין פרידמן		–   נגד אורית פרקש הכהן	–   אינה נוכחת מטי צרפתי הרכבי	–   אינה נוכחת אריאל קלנר		–   בעד יצחק קרויזר		–   בעד גלעד קריב		–   אינו נוכח שלמה קרעי		–   אינו נוכח אליהו רביבו		–   בעד משה רוט		–   בעד שמחה רוטמן		–   בעד עידן רול			–   אינו נוכח אפרת רייטן מרום	–   נגד יפעת שאשא ביטון	–   נגד אלון שוסטר		–   נגד קטי קטרין שטרית	–   בעד אלעזר שטרן		–   נגד מיכל שיר סגמן		–   אינה נוכחת נאור שירי		–   נגד אושר שקלים		–   בעד עאידה תומא סלימאן	–   נגד פנינה תמנו		–   נגד     

אמיר אוחנה: מזכיר הכנסת, נא קרא בשמות חברי הכנסת שטרם הצביעו

דן מרזוק: (קורא בשמות חברי הכנסת)     ישראל אייכלר		–   בעד ואליד אלהואשלה		–   אינו נוכח זאב אלקין		–   נגד דוד ביטן			–   אינו נוכח ניר ברקת		–   אינו נוכח יואב גלנט		–   אינו נוכח גילה גמליאל		–   אינה נוכחת אלי דלל			–   אינו נוכח דני דנון			–   בעד אריה מכלוף דרעי	–   אינו נוכח מיכל מרים וולדיגר	–   בעד יאסר חוג'יראת		–   אינו נוכח אימאן ח'טיב יאסין	–   אינה נוכחת ווליד טאהא		–   אינו נוכח יוראי להב הרצנו		–   אינו נוכח מיכאל מלכיאלי		–   אינו נוכח צבי ידידיה סוכות		–   בעד אופיר סופר		–   אינו נוכח מנסור עבאס		–   אינו נוכח איימן עודה		–   אינו נוכח עודד פורר		–   אינו נוכח אורית פרקש הכהן	–   אינה נוכחת מטי צרפתי הרכבי	–   נגד גלעד קריב		–   אינו נוכח שלמה קרעי		–   אינו נוכח עידן רול			–   אינו נוכח מיכל שיר סגמן		–   אינה נוכחת     

ישראל אייכלר: האם יש מישהו באולם שלא הצביע ורוצה להצביע? אין

ישראל אייכלר:  תמה ההצבעה

ישראל אייכלר:  חברי הכנסת, הרי תוצאת ההצבעה: 55 בעד, 44 נגד

ישראל אייכלר:  אני קובע שהודעת ראש הממשלה התקבלה

ישראל אייכלר: הודעה למזכיר הכנסת

דן מרזוק: ברשות יושב-ראש הישיבה, אני מתכבד להודיעכם, כי הונחו היום על שולחן הכנסת –     לקריאה שנייה ולקריאה שלישית: הצעת חוק תשלומים לחיילים בשירות סדיר (הגנה על תשלומים) (תיקון מס' 2), התשפ"ג–2023, שהחזירה ועדת העבודה והרווחה; הצעת חוק לתיקון דיני הבחירות לרשויות המקומיות, התשפ"ג–2023, שהחזירה ועדת הפנים והגנת הסביבה

דן מרזוק:      לקריאה ראשונה, מטעם הכנסת: הצעת חוק העונשין (תיקון מס' 149) (הוספת עבירה של גביית דמי חסות), התשפ"ג–2023, של חבר הכנסת יצחק קרויזר; הצעת חוק הרשויות המקומיות (בחירות) (תיקון מס' 54) (הזכות להיבחר), התשפ"ג–2023, של חבר הכנסת עמית הלוי וקבוצת חברי הכנסת

דן מרזוק:  תודה

ישראל אייכלר: תודה למזכיר הכנסת

ישראל אייכלר: [רשומות (הצעות חוק, חוב' כ/966)

ישראל אייכלר: ] 

ישראל אייכלר: חברי הכנסת, אנחנו נעבור לנושא הבא על סדר-היום – הצעת חוק הרשויות המקומיות (בחירות) (תיקון מס' 54) (הזכות להיבחר), התשפ"ג–2023, של חבר הכנסת עמית הלוי וקבוצת חברי הכנסת, לקריאה הראשונה

ישראל אייכלר:  אני מזמין את חבר הכנסת עמית הלוי להציג את הצעת החוק

ישראל אייכלר:  עמית הלוי, בבקשה, עשר דקות לרשותך

עמית הלוי: אדוני היושב בראש, חברותיי וחבריי השרים וחברי הכנסת, אזרחי ישראל, אני רוצה לפתוח ברשותכם בנושא הדיון הקודם שהעלתה כאן האופוזיציה, זה קשור גם להצעת החוק הזאת, הנושא היה: סיכון צבא העם

עמית הלוי:       אני מודה שכשראיתי היום את הנושא היה מוזר בעיניי שאתם, חברי האופוזיציה, מנסים לאתגר את הקואליציה שלנו בנושא הזה של סיכון צבא העם, ואסביר מדוע

עמית הלוי:  שני מונחים, שני עקרונות, עומדים בבסיס המושג הזה, צבא העם: המרכיב הלאומי – היסוד הלאומי והיסוד האזרחי

עמית הלוי:  הראשון – היסוד הלאומי

עמית הלוי:  צה"ל, צבא ההגנה לישראל, הוקם כדי לשחרר את העם ואת הארץ, להגן על הריבונות, כמובן להגן על האזרחים, לשחרר את ארץ ישראל

עמית הלוי:  לא צבא מהאו"ם, צבא שהייעוד הלאומי ניצב בליבת סדר-היום שלו, זאת המשימה המרכזית שלו

עמית הלוי:  ולכן בצבא העם השייכות והמחויבות לעם הן מעל לכל מחלוקת

עמית הלוי:  זהו העיקרון המכונן

עמית הלוי:  הצבא הוא לא אוסף מיליציות של קבוצות, של קבוצה כזו או אחרת

עמית הלוי:  הצבא שייך לעם, ולכן הוא מעל לכל גוון, מעל לכל השקפה כלכלית או ביטחונית

עמית הלוי:  זה היסוד הלאומי

עמית הלוי:       היסוד השני, אדוני היושב-ראש, של צבא העם הוא היסוד האזרחי

עמית הלוי:  הצבא משרת את האזרחים, ולא האזרחים משרתים את הצבא

עמית הלוי:  לכן הצבא תמיד, כמו בחוק הישראלי, כפוף לממשלה נבחרת, שנבחרת על ידי האזרחים

עמית הלוי:       אתה יודע, נהגו פעם לומר: מה הדרגה הכי גבוהה בחברה? מה הדרגה הכי גבוהה במדינה? לא הרמטכ"ל, לא ראש המשלה

עמית הלוי:  האזרח

עמית הלוי:  האזרח מחזיק בדרגה הכי גבוהה – ככה זה במדינות דמוקרטיות

עמית הלוי:  לכן, אגב, ברוב המדינות הדמוקרטיות, שר הביטחון, או שר ההגנה, לא יהיה גנרל גדול, לא יהיה איש צבא

עמית הלוי:  כדי לבטא את העיקרון הזה שהצבא כפוף לאזרחים, ואנחנו לא באיזה שלטון גנרלים, באיזה שלטון צבאי

עמית הלוי:       בשני העקרונות הללו, חברותיי וחבריי לאופוזיציה, בחודשים האחרונים, בדרך קבע, פוגעים באופן קשה

עמית הלוי:  קודם כול, מתנכרים ליסוד הלאומי

עמית הלוי:  לוקחים מחלוקת שיש בינינו על הדרך למינוי שופטים, על האיזון בין הרשויות, מחלוקת נוקבת ככל שתהיה, ומשתמשים בצה"ל, בגורם שמייצג ומסמל את המחויבות הלאומית, שהיא מעבר לכל מחלוקת – משתמשים בו במחלוקת הזאת, מאיימים לפרק אותו, מאיימים בסרבנות לשירות בצה"ל

עמית הלוי:  לא סרבנות מצפונית, שהיא לפקודה מסוימת, שבמקרים מסוימים היא גם מבורכת; אלא סרבנות כללית

עמית הלוי:  ואתם מגבים את זה, אתם משלהבים את הרוחות

עמית הלוי:       ויש כאלו, המחמירים אצלכם, שלא מסתפקים בצה"ל, אלא קוראים להמרדה בכלל, קוראים למשקיעים לא להשקיע בישראל, קוראים למדינות להעריך מחדש את היחסים עם ישראל, יוצרים פניקה, יוצרים סכסוך בין אחים, פוגעים ביסוד הלאומי של צה"ל

עמית הלוי:  ואתם מדברים כאן על סיכון צבא העם?     ואתם לא מסתפקים בזה, מכיוון שאתם פוגעים גם ביסוד השני, אדוני היושב-ראש, גם ביסוד האזרחי של צבא העם

עמית הלוי:  מכיוון שהשותפות שלכם לקו המיליטנטי הזה של חוסמי איילון ושל אחרים הוא שיתוף פעולה עם אלו שרוצים להחזיר אותנו לעידן הכוח, לתקופה הטרום-ליברלית, שהכוח קבע בה

עמית הלוי:  לא האזרחות, לא הפתק – הכוח

עמית הלוי:  ולא חשוב אם זה הטייסים או ראשי הוועד בשדות התעופה - -     

מיקי לוי: מעניין שאתה מביא רק חוקים מושחתים

מיקי לוי:  אתה מביא רק חוקים מושחתים

עמית הלוי: - - או מנהלי בתי חולים, או ראשי אוניברסיטאות – על דעת עצמם מחליטים, מיקי לוי, על דעתם עצמם, להשבית את המדינה

עמית הלוי:  למה? כי יש להם כוח

עמית הלוי:  זה לחזור לעידן הכוח

עמית הלוי:       ואני מציע לכם, חברותיי וחבריי לאופוזיציה, לחשב מסלול מחדש

עמית הלוי:  אל תסכנו את צבא העם

עמית הלוי:  אתם מדברים על סיכון צבא העם? אל תסכנו את צבא העם

עמית הלוי:  אל תפגעו לא ביסוד הלאומי ולא ביסוד הדמוקרטי

עמית הלוי:  גם אם יש ויכוחים בינינו, אל תחצו את הקווים האלו – לא את הקו הלאומי ולא את הקו הדמוקרטי

מיקי לוי: אל תלמדו אותנו על לאומי

מיקי לוי:  אנחנו לא פחות מכם

עמית הלוי: אנחנו מגבים את חיילי צה"ל

עמית הלוי:  אתם, בחודשים האחרונים – מיקי לוי – מקדמים, ומשתפים פעולה עם אלו שפוגעים בדיוק בשני המרכיבים הללו

עמית הלוי:  יש בינינו מחלוקת משפטית – ננהל אותה

עמית הלוי:  למה לתמוך בסרבנות בצה"ל?     

מיקי לוי: הבאת שני חוקים – שניהם מושחתים

עמית הלוי: למה לקרוא למשקיעים לא להשקיע בישראל, מיקי? מה, מה קרה?     

מיקי לוי: עוד לא שמעת מאף אחד מילה - - -   

עמית הלוי: שמעתי

מיקי לוי:  לא שמעת

עמית הלוי: מראש המפלגה שלך שמעתי

עמית הלוי:  אני אשלח לך את הווידיאו

מיקי לוי: לא שמעת סרבנות

מיקי לוי:  שקר

עמית הלוי: מראש המפלגה שלך, שאמר: רק ככה הם ייסוגו מהרפורמה

מיקי לוי: שקר

מיקי לוי:  זה פרשנות שלך

מיקי לוי:  איך אתה יודע למה הוא התכוון? מאיפה אתה יודע למה הוא התכוון?     

עמית הלוי: אם אנחנו נאיים במלחמת אחים, אם לא ישקיעו בישראל - - -     

מיקי לוי: איך אתה יודע? מה אתה מפרשן אותו?     

עמית הלוי: כן, שמענו את הדברים

עמית הלוי:  אל תעשו את זה, אל תעשו את זה

מיקי לוי: אל תפרשן אותו

עמית הלוי: אנחנו היום מגבים את צה"ל, את עשרות אלפי החיילים, מפקדי יחידות השדה, שמוסרים, אדוני היושב-ראש, את הנפש, יום-יום, בשביל מלא בדיוק את שני הייעודים האלה: גם את הייעוד הלאומי וגם לשרת את האזרחים

עמית הלוי:       ועכשיו להצעת החוק הזאת, חוק הרשויות המקומיות - -      

מיקי לוי:  שתי הצעות הבאת, שתיהן מושחתות

עמית הלוי: - - שהעיקרון - - -     

נאור שירי: בפטור מחובת הנחה

מיקי לוי: בפטור מחובת הנחה

ישראל אייכלר: כבר אמרת את זה חמש פעמים, חבר הכנסת לוי

ישראל אייכלר:  די, מספיק

ישראל אייכלר:  שמענו

עמית הלוי: הבאתי הרבה הצעות חוק, מיקי לוי

עמית הלוי:  אני שמח שאתה עוקב, אבל אם אתה עוקב, תעקוב אחרי כל הצעות החוק

עמית הלוי:  הצעת חוק אחת תידון, אגב, בשבוע הבא בוועדת חינוך, חוק הפיקוח על החינוך

עמית הלוי:  דברים שקורים היום, שקרו גם במשמרת שלכם

עמית הלוי:  אתה בטח עקבת כשהיית יושב-ראש הכנסת אחרי מצב ההסתה בחינוך במזרח ירושלים; כל המקומות שיש בהם תוכניות לימודים של הרשות הפלסטינית, שמעודדת טרור

עמית הלוי:  זה חוק שהגשתי

עמית הלוי:  אני מציע שתגיע לוועדה

עמית הלוי:  אגב, אני בטוח שתגבה את זה ותהיה שותף לעניין הזה

עמית הלוי:       העיקרון שהזכרתי קודם הוא עיקרון שנוגע גם להצעת החוק: העיקרון שהאזרח במדינה חופשית, האזרח במדינה דמוקרטית, הוא בעל הדרגה הגבוהה ביותר בחברה

עמית הלוי:  לא הגנרלים וגם לא הממשלה

עמית הלוי:  האזרח הוא בעל הדרגה הגבוהה ביותר

עמית הלוי:  את העיקרון הזה הצעת החוק הזאת באה להחיל בהקשר של השלטון המקומי, מכיוון שהצעת החוק הזאת, אדוני היושב-ראש, מחזירה למעשה את המצב החוקי שהיה נהוג פה עשרות שנים, שעל פיו אנחנו בשלטון המרכזי לא מתערבים לתושבי השלטון המקומי – לא מתערבים לתושבים, אלא במקרים קיצוניים

רון כץ: זה לא נכון

עמית הלוי: יש פה חברי מועצת עיר – הינה, יש פה ראש עירייה לשעבר, הוא יודע

עמית הלוי:  אנחנו בשלטון המרכזי מעדיפים – אני לא אומר, הייתה התערבות בקדנציה הזאת בנושא הארנונה

עמית הלוי:  היא באמת הייתה התערבות גבולית והיה מקום לדון בה בכובד ראש

רון כץ: עמית, תמיד היה צריך להתפטר - - -     

עמית הלוי: אנחנו לא מתערבים, רון כץ, בשלטון המקומי

רון כץ: זה לא נכון

עמית הלוי: במקרים קיצוניים מאוד - - -     

רון כץ: החוק אומר שכל עובד עירייה צריך להתפטר

עמית הלוי: במקרים קיצוניים מאוד – מקרים קיצוניים מאוד – אנחנו מתערבים

רון כץ: מה זה "לא מתערבים", עמית? אתה עושה - - -     

עמית הלוי: אנחנו משתדלים לא להתערב

עמית הלוי:  במקרים קיצוניים מאוד אנחנו מתערבים - - -     

רון כץ: אתה עושה איזון משאבים

רון כץ:  אתה עושה חלוקת גבולות - - -     

עמית הלוי: במקרים קיצוניים, אמרתי

עמית הלוי:  זה בין רשויות

עמית הלוי:  אבל בתוך השלטון המקומי אנחנו משתדלים לא להתערב

רון כץ: כל עובד עירייה שרוצה - - -     

עמית הלוי: מתי החוק נתן אפשרות להתערב? אגב, בסעיף הזה עצמו, מתי אנחנו מתערבים? כשאין תקציב, כשיש חוסר תפקוד, אז בא השלטון המרכזי ואומר: תושבי השלטון המקומי, על הראש שלכם אנחנו ממנים ראש עיר, ראש מועצה קרואה

רון כץ: עמית, יש עמדה של משרד הפנים? לא סתם אין עמדה של משרד הפנים לחוק

נאור שירי: הוא לא תומך

נאור שירי:  הוא מתנגד לחוק

עמית הלוי: עכשיו, בהצעת החוק הזאת, אנחנו מתקנים את המצב - - -     

רון כץ: המשרד שממונה מתנגד, עמית

רון כץ:  המשרד שממונה

עמית הלוי: אנחנו מתקנים את המצב שהיה פה מאז 2008 - - -     

נאור שירי: תפסיקו לתקן

עמית הלוי: למה עשו אותו? מתקנים את המצב ומחזירים לתושבי השלטון המקומי את הזכות הדמוקרטית לבחור בטוב בעיניהם

נאור שירי: משרד הפנים מתנגד לחוק

עמית הלוי: ירצו לבחור את מאיר כהן – יבחרו את מאיר כהן

עמית הלוי:  ירצו לבחור את נאור שירי – יבחרו את נאור שירי

רון כץ: אם הוא יתפטר ויצא לקמפיין, יבחרו בנאור שירי

עמית הלוי: ירצו לבחור את רון כץ – יבחרו את רון כץ

רון כץ: אבל הוא יצטרך להתפטר

עמית הלוי: לא אתה תאמר להם את מי לבחור, לא אתה תגביל אותם במי לבחור - - -     

נאור שירי: אבל אני לא ראש ועדה קרואה

רון כץ: אין בעיה, שיתפטר

עמית הלוי: זה העיקרון המכונן בדמוקרטיה

עמית הלוי:  זה העיקרון שגם הצעת החוק הזאת מגלמת

רון כץ: אז למה משרד הפנים לא תומך?     

עמית הלוי: אני רוצה לומר, שני רציונלים היו בשינוי, שאני דווקא מסכים איתם ואני מבין את ההיגיון

רון כץ: עמית, אז למה משרד הפנים מתנגד?     

עמית הלוי: הינה, אני עונה

עמית הלוי:  נשארו לי 40 שניות, אני עונה

עמית הלוי:  שני רציונלים היו בשינוי שעשה פה חבר הכנסת מרציאנו ב-2008

עמית הלוי:  רציונל אחד היה לומר שהיתרון שניתן למועמד הזה, שניתן לו על ידי מינוי ולא על ידי בחירה – הוא יתרון

עמית הלוי:  אני מסכים עם זה

עמית הלוי:  ולכן עלה בדיונים בוועדה – ואני מתכוון להעלות את זה כהסתייגות בדיונים לקראת הקריאה השנייה והשלישית – שגם לו, כמו כל עובדי העירייה בחוק הקיים – למעט מנכ"ל, אבל כן אנשים רבי השפעה, כמו ראשי אגף חינוך, אנשים אחרים – כל מי שעבד פה בשלטון המקומי יודע למי יש קשר עם השטח וגם יודע את היתרון שיש בלבוא לבחירות עם מטה ועם לשכה ועם נהג ועם עוזרים

עמית הלוי:  הדבר הזה אמור להתמתן – אני לא אומר להתבטל לגמרי – בצינון של 90 יום, כמקובל בחוק לגבי כל התפקידים; שוב, למעט מנכ"ל

עמית הלוי:       ודבר שני – וזה הרציונל השני שהיה בחוק – היה רציונל לשחרר את הממונה ממחויבויות פוליטיות קצרות טווח, כדי לאפשר לו להתעסק במשימה המרכזית שהשלטון המרכזי נותן לו, שזה להבריא את העיר מהמצב שהיא נקלעה אליה

עמית הלוי:  גם בזה אני אומר – וגם אמרתי ליושב-ראש הוועדה, שמוביל את הדיונים בוועדה – שאני בעד שאנחנו נוסיף הסתייגות שעל פיה רק ראש מועצה ממונה שאכן הבריא את העיר – להפך, נהפוך את זה גם לתמריץ - - -     

טלי גוטליב: איזה מין מבחן זה?      

עמית הלוי: יש מבחנים קבועים

עמית הלוי:  במשרד הפנים יש מבחנים מאוד מסודרים - - -     

נאור שירי: איזה מבחן? זה מבחן של דוקטור? מה זה? מה זה?     

עמית הלוי: יש מדדים

עמית הלוי:  יש מדדים

ישראל אייכלר: חבר הכנסת הלוי, אני מציע את המינונים האלה לעשות בוועדה

עמית הלוי: נעשה את זה בוועדה

ישראל אייכלר: לא פה

עמית הלוי: אני חוזר, ומסיים במה שהתחלתי, בעיקרון שנוגע גם לדיון שהיה פה קודם, של צבא העם, וגם לחוק הזה: האדם בעל הדרגה הגבוהה ביותר בחברה חופשית, בחברה דמוקרטית, הוא האזרח

ישראל אייכלר: תודה רבה

עמית הלוי: ולכן, עם כל ההסתייגויות שלכם, מה שצריך להכריע זה זכותו של האזרח לבחור בבחירות חופשיות במועמד הטוב בעיניו, וזה בדיוק מה שאני עושה בחוק הזה

ישראל אייכלר: תודה רבה

ישראל אייכלר:  אנחנו פותחים את הדיון

ישראל אייכלר:  ראשונת הדוברים – חברת הכנסת טלי גוטליב

רון כץ: הופה

מאיר כהן: הופה, טלי

ישראל אייכלר: שלוש דקות לכל דובר

טלי גוטליב: שלום, אדוני

טלי גוטליב:  שלום לעם ישראל

טלי גוטליב:  בתהילים של יום שני אמרנו היום "אל אבושה לעולם"

טלי גוטליב:  אני עומדת פה, מתביישת מאוד לצאת נגד חוק של חבר כנסת מהקואליציה, ואני מפצירה בחבריי מהקואליציה להצביע נגד החוק הזה

טלי גוטליב:  זה חוק נורא

טלי גוטליב:  זה חוק שיש לו ריח רע של שחיתות

טלי גוטליב:  כל אחד שמצביע בעד החוק הזה – השם שלו יהיה לצד החוק הזה לדיראון עולם, ואני אסביר לעם ישראל על מה אני מדברת

טלי גוטליב:      כשיש יושב-ראש ועדה ממונה, הוא מוצנח על ידי שר הפנים במקום ראש רשות

טלי גוטליב:  שר הפנים בוחר את מי שבא לו, מישהו מטעמו, והוא מוצנח לו לראש הרשות

טלי גוטליב:  הוא מקבל את כל המנגנון, והוא עושה מה שהוא רוצה

טלי גוטליב:  הוא לא היה צריך לעבור את המשוכה הראשונה של בחירות בפעם הראשונה, של הבטחות לבוחר ולקבל את אמון הבוחרים

טלי גוטליב:  והינה, אף אחד מהליכוד לא נמצא פה, כי יש לנו משמעת קואליציונית, ומה זה משנה בכלל? כי נצטרך להצביע

טלי גוטליב:  אבל בשם כל השמות, יש לנו מחויבות להגינות, ויש לנו מחויבות לכללי חקיקה, ואנחנו לא מחוקקים שום חוק פרסונלי

טלי גוטליב:      אמר חבר הכנסת עמית הלוי בישיבה בוועדת הכנסת – הוא הסתובב לו שם, בטבריה - - -     

נאור שירי: בסיור ארכיאולוגי

טלי גוטליב: ביקשו ממנו לחוקק את החוק הזה

טלי גוטליב:  אני לא האמנתי לזה, ואני אומרת את זה במלוא הזהירות, חברי חבר הכנסת עמית הלוי

טלי גוטליב:  ההקלטות פורסמו בערוץ 13

טלי גוטליב:  אלוהים

רון כץ: על מה?     

טלי גוטליב: הקלטות של השיחות שמדברות אודות כינונה של הצעת החוק הזאת

טלי גוטליב:  ומשרד הפנים בעצמו יש לו עניין שלא יהיו בחירות, ומה צריך לעשות, ואיך לא

טלי גוטליב:  תגידו לי, מה אנחנו, פיונים של מישהו? מה אנחנו, איזה פיונים של איזה מישהו שרוצה להיות ראש עיר בטבריה? בשביל זה באתי לכנסת? להיות כאן בובה?     אז מה זה יעזור? אני לא אצביע, קיזזו אותי, אבל החוק הזה יעבור

טלי גוטליב:  הוא חוק נורא, ואנחנו מחויבים לעם ישראל

טלי גוטליב:  אנחנו מחויבים - - -     

משה שמעון רוט: טבריה - - -     

טלי גוטליב: העיר לא רוצה את זה

טלי גוטליב:  זה סיפורים פה

טלי גוטליב:  אם העיר רוצה - - -     

משה שמעון רוט: - - -     

טלי גוטליב: אני רוצה להבהיר לך משהו

טלי גוטליב:  אני לא יודעת מאיפה אתם מביאים את זה שהעיר רוצה את זה

טלי גוטליב:  ואני אגיד לך יותר מזה, כי מההקלטות שפורסמו, זה חוק מכוון

טלי גוטליב:  זה חוק שאני לא רוצה לדבר על מי מעורב בו

טלי גוטליב:  אבל רשום לי על המצח כנראה שאני יודעת איזה דבר או שניים, או שלא, אבל אתה יודע משהו, אדוני? ברור לך שיש פה כמה בעלי עניין, ולפי הרכילות והסיפורים, יש פה מגוון של בעלי עניין, ובעיקר יש כאן שניים שמובילים את זה

טלי גוטליב:      אז סליחה על קוצר הזמן

טלי גוטליב:  אני פונה כאן לחבריי מהליכוד: יש כאן חוק פרסונלי, עם טובות הנאה, חס וחלילה, שעולות ממנו, וכדי שידינו תהיינה נקיות – לא במשמרת שלנו

טלי גוטליב:  לא יכול להיות מצב שמי שיקבע מי בסופו של דבר יהיו ראשי ערים נבחרים יהיו שרי פנים שקובעים מי יהיו יושבי-ראש ועדות קרואות

ישראל אייכלר: תודה רבה

טלי גוטליב: זה בעיה

טלי גוטליב:  אני מבקשת מחבריי מהקואליציה, אנא מכם, אל תהיו חתומים על חוק מהסוג הזה

ישראל אייכלר: תודה

ישראל אייכלר:  חברת הכנסת מירב כהן, בבקשה

מיקי לוי: כל הכבוד על היושרה

טלי גוטליב: אבל מה זה משנה?     

מיקי לוי: על היושרה

טלי גוטליב: אבל זה לא משנה

מירב בן ארי: כל הכבוד, טלי

קריאה: מה ששלך, שלך

מירב בן ארי: מה ששלך שלך, כמו שאופירה אומרת

מירב בן ארי:  כל הכבוד, טלי

טלי גוטליב: מה זה נותן אבל? עזבו, זה לא רלוונטי

טלי גוטליב:  לא רלוונטי

מירב בן ארי: את צודקת

טלי גוטליב: לא רלוונטי שאני צודקת

מירב בן ארי: אין מי שיצדיק אותך

מירב בן ארי:  בשביל זה אנחנו פה

ישראל אייכלר: נא לאפשר לחברת הכנסת מירב כהן לדבר, ואף אחד שלא יפריע

ישראל אייכלר:  לא להפריע

מירב בן ארי: לא, אנחנו מצדיקים אותה

מירב בן ארי:  מזל שאתה פה

ישראל אייכלר: בבקשה, אפשר להתחיל

מירב כהן: כבוד היושב-ראש, ראשית, בנושא הבחירות ברשויות המקומיות והבחירות בטבריה – אין לי מה להוסיף על דבריה המדויקים והאמיצים של חברת הכנסת גוטליב, שהסבירה בפשטות מדוע החוק הזה הוא מושחת מיסודו

מירב כהן:      אני מבקשת להתייחס לניצחון המאוד-מאוד משמעותי שמתנגדי ההפיכה רשמו בשבוע שעבר בבחירות ללשכת עורכי הדין; ניצחון בכל חלקי הארץ, מהצפון ועד הדרום; ניצחון חשוב בקלפי, שאני מקווה שהוא רק התחלתו של תהליך, ושבעזרת השם, בעוד ארבעה חודשים, בבחירות המוניציפליות שיתקיימו ברשויות המקומיות בישראל, נצליח להעמיד מועמדים ומועמדות ליברלים לרשויות המקומיות, שיחסמו את ההפיכה המשטרית הזו

מירב כהן:  וגם אם יחוקקו כאן חוקים פסולים, הם ימנעו את היישום שלהם בשטח

מירב כהן:      אנחנו חייבים להשקיע עכשיו את כל מרצנו בלהעמיד מועמדים ומועמדות לרשויות המקומיות, שרוצים לשמור את ישראל יהודית ודמוקרטית, שרוצים מדינה חופשית, ואנחנו צריכים לשים אותם בעמדות מפתח ולייצר קיר ברזל נגד ההפיכה המשפטית

מירב כהן:      לצערי, הקואליציה הזו לא יודעת להפסיד, ומייד אחרי הניצחון הסוחף בלשכת עורכי הדין, הגיעה פעולת התגמול בצורת הצעת חוק של חנוך מלביצקי מהליכוד, שהודיע שהוא מוציא את לשכת עורכי הדין מהוועדה לבחירת שופטים, וגם יוצר שליטה מוחלטת של הקואליציה במועצה של לשכת עורכי הדין

מירב כהן:      הצעת החוק האומללה הזו, שהיא בגדר פעולת תגמול, עברה ביום ראשון, אתמול, בוועדת שרים לחקיקה

מירב כהן:  זו הצעת חוק מבישה, כי הרי בשביל מה אנחנו צריכים לשכת עורכי דין אם אנחנו לא יכולים לשלוט בה? זו המנטרה של כל הממשלה הזו: אם אנחנו לא יכולים לשלוט בגוף הזה, אנחנו נחסל אותו

מירב כהן:  זו פשוט התנהלות מאפיונרית

מירב כהן:  יש פה איום מפורש, ממש הנחת אקדח על השולחן

מירב כהן:  וכרגיל הקואליציה הזו רוצה לשנות את כללי המשחק אחרי שכבר יש תוצאה

מירב כהן:      הרי אם אפי נוה היה נבחר להיות בראשות לשכת עורכי הדין בחיים לא היו מביאים הצעה כזו

מירב כהן:  אבל כיוון שהם לא מעוניינים לכבד את רצון הבוחר, הם מביאים את ההצעה הכל-כך, כל כך, מבישה הזו

מירב כהן:  אז אנחנו לא נעצור בניצחון הזה בלשכת עורכי הדין

מירב כהן:  אנחנו נבוא בכל הכוח, עם מחאות, וגם נביא ניצחון אחרי ניצחון, אחרי ניצחון, בבחירות המוניציפליות הקרובות

מירב כהן:  נשמור על מדינת ישראל יהודית ודמוקרטית

מירב כהן:  תודה

ישראל אייכלר: תודה רבה

ישראל אייכלר:  חבר הכנסת מאיר כהן

מאיר כהן: תודה רבה, אדוני היושב-ראש

מאיר כהן:  כנסת נכבדה – אדוני היושב-ראש, אנא, תשומת ליבך

מאיר כהן:  שתי ממשלות קמו להן בו-זמנית בישראל; האחת, ממשלת נתניהו, זאת שראש הממשלה משוויץ בה בכל ריאיון שלו לתקשורת הזרה, באנגלית רהוטה, והוא אומר: אני נמצא על ההגה, אני נכנס לאירוע, אני הקפטן של הממשלה

מאיר כהן:  ומנגד, יש את הממשלה השנייה, ממשלת הימין הקיצוני, ממשלת הגבעות וההטרלות, ממשלת פורעי החוק והאי-סדר, שונאי הלהט"בים והליברליזם

מאיר כהן:  הממשלה שצריך לכבות את השרפות שהיא מייצרת, ולפעמים אל מול גדולי הידידים שלנו בעולם

מאיר כהן:      אדוני היושב-ראש, אני שואל את עצמי לאיזה עוד סחרור הממשלה הזאת תיקח את מדינת ישראל

מאיר כהן:  אני מדבר, כמובן, על ממשלת הגבעות; זאת שבפועל מנהלת את המדינה הזאת

מאיר כהן:  לא הממשלה של ביבי – הממשלה בתוך הממשלה, ממשלת הגבעות

מאיר כהן:  זו שבחסותה השר לביטחון לאומי קורא, שלא כחוק, לתושבי יהודה ושומרון לרוץ אל הגבעות ולהקים מאחזים חדשים, בתמיכה ובגיבוי שלו, של שר בממשלה

מאיר כהן:  זו שבחסותה חברי כנסת קוראים לקהילה הלהט"בית: מסוכנים יותר מהאויבים הקיצוניים שלנו

מאיר כהן:  זאת שממש היום נציגתה קוראת לראשי מערכת הביטחון שפועלים יום-יום ולילה-לילה לשמור על ביטחון מדינת ישראל – זאת שקוראת להם "הצבא של וגנר" ומשווה אותם לשכירי חרב

מאיר כהן:  ממשלה שמשתלחת בנגיד, ביועצת המשפטית לממשלה, בשופטי בתי המשפט, והרשימה לא נגמרת

מאיר כהן:      זה לא ייאמן, אדוני היושב-ראש

מאיר כהן:  כל זה בחצי שנה בלבד של אובדן שליטה ואובדן דרך של ממשלת הימין הקיצוני

מאיר כהן:  חבריי, גם אתם בליכוד, שאני מכיר כל אחד מכם, ואני יודע שבתוך תוככם אתם מתגרדים באי-נוחות כשאתם שומעים את דברי ממשלת הימין בתוך הממשלה שלכם

מאיר כהן:  הממשלה הזאת הורסת כל חלקה טובה

מאיר כהן:  שר אוצר שקורא לשרוף כפרים ערביים, שר תקשורת שאומר לטייסים שמקדישים את חייהם שילכו לעזאזל, אני יכול להמשיך ולהמשיך, ואתם יודעים על מה אני מדבר

מאיר כהן:  והממשלה השנייה, ממשלת נתניהו – ממשלה שמנסה לבטל את הדמוקרטיה בישראל; שפועלת בשבילה, רק בשבילה; שמובילה אותנו לדיקטטורה הלכה למעשה

מאיר כהן:       לומר לכם את האמת, לומר לך את האמת, אדוני היושב-ראש, אני לא יודע איזו ממשלה יותר מכעיסה אותי, אבל זאת וגם זאת צריכות לעבור מהעולם

ישראל אייכלר: תודה רבה

מאיר כהן: אני קורא לך, אדוני ראש הממשלה: עמדת כאן ודיברת והקשבתי לדברים שלך

מאיר כהן:  לפחות תעשה מעשה

מאיר כהן:  אל תיתן לשרים בממשלה שלך לפעול כנגד החוק

מאיר כהן:  אסור שזה יקרה

מאיר כהן:  תודה, אדוני

ישראל אייכלר: תודה רבה

ישראל אייכלר:  חברת הכנסת קארין אלהרר – לא נמצאת

ישראל אייכלר:  חבר הכנסת נאור שירי

נאור שירי: לא לא לא, אני צריך שקט

מירב בן ארי: אל תצעקי עליו, זה מפריע

נאור שירי: אדוני היושב-ראש, חבריי חברי הכנסת, גברתי השרה – אני צריך שקט במליאה ותוספת זמן פציעות

נאור שירי:       הצעת חוק הרשויות המקומיות – השינוי הוא קצת הטעיה

נאור שירי:  יש עיר אחת במדינת ישראל שהחוק הזה עוסק בה

נאור שירי:  במקרה לגמרי יצא שהעיר הזאת היא טבריה

נאור שירי:  דווקא אני שמח שיש חברים בקהל כדי שתשמעו

נאור שירי:  שלום לכולם

רם בן ברק: אימא שלי היא טבריינית, רק לפרוטוקול

נאור שירי: חכה, תשמע מה אני הולך להגיד על טבריה

נאור שירי:  להפך, אני שמח שאחרי שנות דור ממשלת ישראל נזכרה בעיר ושמה טבריה

נאור שירי:  הנסיבות, השרה מאי גולן, לא כל כך משמעותיות – סך הכול הם רוצים למנות שם ראש עיר – אבל אני תוהה למה ממשלת ישראל במשך שנים, שהפקירה את עיריית טבריה ואת תושבי ותושבות טבריה, פתאום עכשיו נזכרו בה

נאור שירי:  התיירות בטבריה לא קיימת; תעסוקה – זה לא מעניין אותם; חינוך – זה לא מעניין אותם; התחדשות עירונית לא מעניינת את ממשלת ישראל

נאור שירי:  סך הכול זאת עיר שיושבת על השבר הסורי אפריקאי ומועדת לפורענות – בנייה ישנה, תעסוקה פחות מעניינת, הפיתוח של עיריית טבריה פחות מעניין, אבל מאוד מעניין את חבר הכנסת עמית הלוי, בשובו מסיור ארכיאולוגי – חבריי בקהל, הוא עשה סיור ארכיאולוגי בעיר טבריה, וחזר עם התובנה המשמעותית שצריך להחליף, להשאיר או למנות ראש עיר בניגוד לחוק

נאור שירי:  ואז הוא קיבל, ברוב כבודו והחשיבות של החוק לתושבי מדינת ישראל, הוא קיבל פטור מחובת הנחה, כי למה שנריץ חוקים או שנעביר חוקים בצורה משמעותית, טובה, נכונה, סבירה, שנדון, שנשמע?      לא זו אף זו, בעוד שלושה חודשים יש בחירות במדינת ישראל, בחירות מקומיות

נאור שירי:  אז זה לא מפריע – אפשר באמצע המשחק לשנות חוקים, וזה שוב קורה

נאור שירי:  הקואליציה הזאת מתמחה בשינוי חוקים באמצע המשחק

נאור שירי:  באמצע מערכת הבחירות, באמצע שמועמדים כבר הכריזו, הוציאו כספים, הכינו מטה, פתאום נזכר עמית הלוי, עם רוח השכינה שנחתה עליו בעת סיור ארכיאולוגי, שהוא רוצה לשנות את כללי המשחק ולהשאיר את ראש עיריית טבריה, או ראש הוועדה הקרואה של טבריה – אני בכלל לא נכנס לנבכי מה זאת ועדה קרואה, מה ההבדל בין ניהול עירייה על ידי ועדה קרואה לבין ראש עירייה

נאור שירי:  אני רק רוצה שאולי תצטרפו אלי, חבריי חברי הכנסת – משפט אחרון, לפני שתגיד לי משפט אחרון – תצטרפו אליי, חבריי חברי הכנסת, לשיר האלמותי: "נדפוק במלך, נדפוק לו בראש" – מכירים? "אחת שתיים שלוש, / כמו ברומא, כמו בפריז, כמו באמריקה"

נאור שירי:  אבל עמית רוצה להרוס את טבריה בלעדיי, רוצה לסגור את טבריה בשבת

נאור שירי:  תודה, עמית הלוי, שאתה כל פעם נותן לנו את האופציה להעמיק בנבכי הדמוקרטיה וההגות שלך

ישראל אייכלר: תודה רבה

נאור שירי: באמת, מאיפה אתה מביא את החוקים האלה, רק אלוהים יודע

ישראל אייכלר: תודה רבה

נאור שירי: תודה לך

ישראל אייכלר: חבר הכנסת שטרן, שלוש דקות

אלעזר שטרן: חברי הכנסת – שרים אני לא רואה – אני קודם כול רוצה להביע את אכזבתי הקשה מנאומו של ראש הממשלה

אלעזר שטרן:  אני חושב שהוא לא הוסיף כבוד קודם כול לראש הממשלה עצמו

אלעזר שטרן:  אני חושב שגם התוכן, עוד לפני החיבור לחמישה בלונים – איך אגיד את זה? ראש הממשלה התלונן שלא תקפו אותו מספיק ושהאווירה הייתה אולי יותר מדי ממלכתית כאן, אבל הוא הכין סיפור על חמישה בלונים לאווירה אחרת שתהיה כאן, ואז הוא מצא אולי חבר כנסת אחד שתקף אותו, את חבר הכנסת רון כץ, ונתלה עליו, כאילו שימש לו איזה עוגן לספר לכולנו את הסיפור על חמשת הבלונים

אלעזר שטרן:  אני חושב שעד שיש אווירה טובה, במקום להודות עליה ובמקום להגיד שאולי יש תקווה, חבל שמספרים לנו על חמישה בלונים

אלעזר שטרן:       באשר לחוק הזה, שברור לכולנו שהוא חוק פרסונלי, ואני יודע שגם בליכוד לא אוהבים אותו, לא רק בעוצמה יהודית – רמת הניתוק של הממשלה הזאת – תראו, מה היה פה לפני שבועיים

אלעזר שטרן:  אמרו: אוקיי, בואו נשבור את כל ההסכמות

אלעזר שטרן:  אתה שומע, חברי חבר הכנסת רם בן ברק? נשבור את כל ההסכמות, לא נבחר נציג הקואליציה, ובואו נראה מה יהיה בבחירות ללשכת עורכי הדין

אלעזר שטרן:       ואז מה קרה? 19:73

אלעזר שטרן:  תגידו מילא היה 60:50, 45:55; הובסתם – 19:73

אלעזר שטרן:  אבל הבעיה שלי זאת לא הבעיה של הביזיון, הבעיה שלי היא איזו מפה קראתם

אלעזר שטרן:  אדוני ראש הממשלה, לאיזה יועצים הקשבת? אבל למה אני אומר לך את כל זה? אני אומר לך את כל זה בשביל דבר אחד: תבין מי היועצים שלך

אלעזר שטרן:  תסתכל על תמונת המצב האמיתית

אלעזר שטרן:  הבורסה לא משקרת; האי-הזמנה לארצות הברית לא משקרת

אלעזר שטרן:  אתה יודע כמה זה קריטי לא לעוד שני ימים במלון בוושינגטון – כמה היחסים האלה קריטיים לביטחון שלנו

אלעזר שטרן:  עשרות האלפים, מאות האלפים שיוצאים לרחובות, הם לא משקרים

אלעזר שטרן:  אנחנו לא יודעים להביא אותם, הם באים בעצמם

מיקי לוי: אלעזר שטרן, אין שר, אתה יכול להישאר

אלעזר שטרן: תסתכל, זאת תמונת מצב

אלעזר שטרן:  אני אומר לך דבר אחד: יותר מזה, תמונת המצב הזאת שאתה קורא להם "סרבנים" – אני אומר לך, הם לא סירבו אבל נגיד גם אם גם כן, זאת תמונת המצב – תתמודד איתה בדרך חינוכית, תעניש – לא משנה

אלעזר שטרן:  אולי בסוף כדאי לעצור קצת את המהפכה הזאת, את הפוגרום הזה, בגלל שזאת תמונת המצב, אדוני ראש הממשלה

אלעזר שטרן:       ניסית פה קודם לעשות משחק של דם

אלעזר שטרן:  לא ספרת 37 טייסים מתוך 40 שאומרים לך: תעצור; לא ספרת את מאות לוחמי המערכים המיוחדים שלנו

אלעזר שטרן:  לא ספרת

אלעזר שטרן:  למה היית צריך לעלות פה מי משרת יותר? נגיד לך: לא עשית את החשבון

אלעזר שטרן:  ניסית גם בזה להוליך אותנו שולל

אלעזר שטרן:  מי נלחם יותר, אמרת; אמרת גם מי נפגע יותר

אלעזר שטרן:  אני לא רוצה להגיד דברים אחרים

אלעזר שטרן:  תעשה את החשבון, אם אתה רוצה

ישראל אייכלר: תודה רבה

אלעזר שטרן: תודה

מיקי לוי: למה ירדת? אין שר

ישראל אייכלר: אני מבקש להזמין שר

ישראל אייכלר:  אם לא יבוא שר תוך כמה דקות – אוה, תודה רבה

ישראל אייכלר:  אני מבקש מהשרים לא להשאיר את המליאה ריקה

ישראל אייכלר:  אנחנו לא יכולים בלעדיכם

רם בן ברק: אנחנו היינו מסתדרים בלעדיהם, תאמין לי

ישראל אייכלר: תודה רבה

ישראל אייכלר:  חבר הכנסת מיקי לוי ברשות הדיבור

מיקי לוי: אדוני היושב בראש, החוק המונח לפנינו הוא חוק מושחת, אין מילה אחרת להגיד על החוק הזה

מיקי לוי:  החוק, שבא להכשיר יושב-ראש ועדה קרואה, להכשיר אותו לרוץ לבחירות הקרובות, זהו חוק פרסונלי מושחת, אין מילה אחרת להגיד

מיקי לוי:  החוק הזה מצטרף לחוק המתנות שמביא חבר הכנסת עמית הלוי – חוק המתנות המושחת עוד יותר

מיקי לוי:  חבר הכנסת עמית הלוי מאפשר לחוקים מושחתים, לא דמוקרטיים, והוא מנצל את זה שהוא נמצא בקואליציה כדי להכניס חוקים פרסונליים מושחתים לספר החוקים של מדינת ישראל

מיקי לוי:      עולה כאן ראש ממשלה לדוכן ולא אומר דבר

מיקי לוי:  הוא אומר: העשור האחרון היה עשור מאוד מאוד ביטחוני – לא ספר את 1,600 הטילים; לא ספר את מספר הנרצחים

מיקי לוי:  הוא מרביץ הופעה נהדרת, ומספר לנו סיפור על מעשה בחמישה בלונים

מיקי לוי:  אין לי ספק כי ראש הממשלה היה עובר את האודישן להבימה

מיקי לוי:  עומד כאן ראש ממשלה ומציג הצגה – למי? איזו בושה

מיקי לוי:  זה מה שיש לך להגיד – מעשה בחמישה בלונים, במקום להתייחס בצורה רצינית למצב הכלכלי, למצב הביטחוני, למצב המדיני? לא מזמינים אותך לארצות הברית

מיקי לוי:  רק בחלומות אתה יכול לחשוב על זה שיזמינו אותך לארצות הברית

מיקי לוי:  במקום להתייחס באופן רציני, מספר לנו סיפורים על חמישה בלונים

מיקי לוי:  אין לי בכלל ספק שהתקבלת להבימה

מיקי לוי:       באחד הבלונים התייחס לבלון האדום, למנסור עבאס, ומדבר עוד פעם על 50 מיליארד שקלים

מיקי לוי:  ראש הממשלה, לא נעים לי להגיד, עד עכשיו נזהרתי בכבודך ואמרתי: זה לא מדויק, זה לא דברי אמת; ראש הממשלה, אתה משקר

מיקי לוי:  תשאל את אנשי האוצר – היו רק 30 מיליארד שקל, ניתנו 6, נשארו 24, תוכנית חומש, לחמש-שנתי

מיקי לוי:  אתם לקחתם את אותו תקציב, עשיתם העתק-הדבק והכנסתם אותו לתקציב הנוכחי

מיקי לוי:  גם אתה וגם שר האוצר חוזרים על השקר הנורא הזה ומדביקים לאוכלוסייה שלמה, לחברה הערבית, את השקרים האלה

מיקי לוי:       שר לביטחון לאומי, שמתוקף תפקידו אמור להתוות מדיניות, לאכוף את החוק, שולח את נערי הגבעות לרוץ לגבעות

מיקי לוי:  משפט לסיום: שר לביטחון לאומי, לא השתנית

מיקי לוי:  נשארת עבריין נער גבעות

מיקי לוי:  תודה

ישראל אייכלר: תודה רבה

ישראל אייכלר:  חברת הכנסת מירב בן ארי, בבקשה

מירב בן ארי: תודה רבה, אדוני היושב-ראש

מירב בן ארי:  אדוני השר, כנסת נכבדה, מיותר לציין מה אני חושבת על החוק המושחת והמיותר הזה, אבל כמו בכל יום שני, אנחנו יושבים במליאה, או שאנחנו מעבירים סמכויות או שאנחנו מצביעים על חוקים מיותרים שלא שווים כלום ולא עוזרים בשום דבר לאזרחי ישראל חוץ מלחברי הכנסת או השרים

מירב בן ארי:      אבל חוץ מלהגיד כמה שהחוק הזה מיותר – אגב, כואב לי באמת, כי בטבריה יש כל כך הרבה מצביעי ליכוד

מירב בן ארי:  מה עשו להם? עשו להם אצבע בעין, כי זה מה שהם רגילים לעשות

מירב בן ארי:  הגענו למצב שליכודניקים מטבריה כותבים לי

מירב בן ארי:  כאילו מה, אני הבעיה? אני אצביע נגד

מירב בן ארי:  תכתבו להם

מירב בן ארי:  אבל הם גם לא פה, הם גם לא מעניינים אתכם

מירב בן ארי:  איך הוא אמר לה פעם: את לא מעניינת אותי?     

סימון דוידסון: משעממת

מירב בן ארי: בבקשה

מירב בן ארי:  את משעממת

מירב בן ארי:  בבקשה, הינה לכם הספסל של המשועממים

מירב בן ארי:       אבל אני רוצה לציין את האירוע המכונן של חצי שנה לממשלת הבושה, ממשלת החידלון, הממשלה שבה ראש הממשלה כל יום צריך להסביר – הוא צריך להסביר מה היא התכוונה כשהיא אמרה "כוח וגנר"; מה התכוון עמיחי אליהו כשהוא אמר על הנגיד "פרא אדם"; או מה אמר בצלאל סמוטריץ' עם "כלכלת בעזרת השם"; ומה בעצם עם השר שיקלי והמילה Woke? כל היום הוא מסביר, כל היום הוא מגנה

מירב בן ארי:  אין לו זמן

מירב בן ארי:  בין לנהל את המשפט ובין לגנות, מתי הוא ינהל את הממשלה?      אבל בממשלת החידלון אין סוף, כי הרי יש לנו את שרת המדפסות, שהיא נסעה לארצות הברית, התייעצה עם מקבילה האמריקאי

מירב בן ארי:  אתה יודע מי זה המקביל האמריקאי שלה? השומר בכניסה למלון, כי מסתבר שהשומר, המקביל של שרת המדפסות, אמר לה שארצות הברית זקוקה לנו, ואם השומר במלון אומר, מה נעשה? מה, לא נקשיב לו?      אבל רגע, רגע, יש לנו עוד שרים

מירב בן ארי:  יש לנו גם את חבר הכנסת פינדרוס, שזה שיש פה אנשים שנואפים ושקרנים ועבריינים, זה – סבבה, אבל חבר כנסת הומו, זה יותר גרוע מחמאס או חיזבאללה

מירב בן ארי:  באמת, קצרה היריעה

מירב בן ארי:  הלוואי שיכולתי להמשיך

מירב בן ארי:       אבל את הדקה האחרונה אני רוצה להקדיש לשר לחידלון לאומי, שכזה לא היה

מירב בן ארי:  היום נקלעתי, לצערי, להיות בוועדה שבה אחרי חצי שנה הוא הגיע להציג סקירה של המשרד שלו

מירב בן ארי:  איך אפשר לתאר את הסקירה הזאת, את חצאי האמיתות, את השקרים? החוק, הוא אמר בוועדה – תשמע, סגלוביץ', טוב שלא טרחת להגיע

מירב בן ארי:  בוא נגיד, תגיד תודה שחסכת לעצמך את האירוע הזה

מירב בן ארי:  אתה יודע שחוק האיזוק האלקטרוני לא היה מתוקצב? שהוא תקצב אותו? שקר

מירב בן ארי:  אתה יודע שהתוכנית של הרשות להגנת עדים זו בכלל תוכנית שלו? אמרתי לו: תראה, מילא סגלוביץ', מילא תומר לוטן, מילא עומר, אבל הרשות להגנת עדים זה חוק קואליציוני שלי

מירב בן ארי:  פה אתה כבר לא יכול לשקר

מירב בן ארי:  אתה יושב סקירה שלמה של שר – בוא - - -     

ישראל אייכלר: לקראת סיום

מירב בן ארי: מילה אחרונה אני אומרת לך

מירב בן ארי:  מ-2015 אני פה

מירב בן ארי:  איפה משה ארבל? הינה, עשה סקירה

מירב בן ארי:  כמה זמן אתה בתפקיד? תן מילה אחרונה של פרגון

מירב בן ארי:  כמה זמן אתה בתפקיד?     

הפנים משה ארבל: יותר מדי

מירב בן ארי: עשה סקירה של המשרד שלו – ואללה, אתה יושב, אתה מקשיב

מירב בן ארי:  מגיע השר הזה – תאמין לי, פרגנתי לאיך מציגים סקירה – בושה וחרפה

מירב בן ארי:  תודה

ישראל אייכלר: תודה רבה

ישראל אייכלר:  זכות הדיבור לחבר הכנסת רם בן ברק

רון כץ: יעלה כבודו

ישראל אייכלר: אמרת שאתה מטבריה

ישראל אייכלר:  טבריה זה "טובה ראייתה"

רם בן ברק: אני בן של טבריינית, כן, לטוב ולרע

רם בן ברק:  כל אחד ישפוט אם זה עשה לי טוב, עשה לי רע, אבל אני בן של טבריינית

רם בן ברק:       היה לי נאום, יש לי נאום, כתבתי, אבל אני לא יכול לשתוק לנוכח המופע הביזיוני שראינו כאן, שעומד ראש ממשלה, ואני כבר לא יודע אם אני רוצה לרחם עליו או שמדינת ישראל, אזרחי מדינת ישראל, צריכים להסתכל ולראות אם אנחנו רוצים להיות בידיים של האיש הזה שמקריא כאן סיפור על חמישה בלונים

רם בן ברק:  הבן אדם, ראש ממשלה, שבישיבת הממשלה אומר: לא מקובלת עליי ההתנהלות של המתנחלים הקיצוניים

רם בן ברק:  לא מקובל על ראש הממשלה

רם בן ברק:  אוקיי, אמר, ומה עשה? כלום

רם בן ברק:  לא עשה כלום

רם בן ברק:  500 מתפרעים שורפים בתים, שורפים מכוניות, מנקבים מכלי מים, מרביצים, זורקים אבנים, יורים בנשק חם, וראש הממשלה – זה לא מקובל עליו

רם בן ברק:  אף עצור

רם בן ברק:  שום דבר

רם בן ברק:  כלום

רם בן ברק:  חידלון מושלם

רם בן ברק:  ולמי הוא משווה אותם? למפגינים באיילון

רם בן ברק:  בושה וחרפה

רם בן ברק:      ואז הוא מדבר על הדרוזים

רם בן ברק:  הדרוזים – הוא לא מבין למה הם מפגינים

רם בן ברק:  אדוני ראש הממשלה, הדרוזים מפגינים בגלל חוק הלאום ובגלל חוק הציונות שאתה מנסה לקדם עכשיו

רם בן ברק:  הם מפגינים מפני שאתה אומר להם שהם אזרחים סוג ב', שיש כאן גזע אחד עליון וגזעים נחותים, ומי שלא שייך לגזע היהודי הוא נחות וזכויותיו מופחתות, ואנחנו נדאג להתיישבות יהודית ולא נדאג להתיישבות של הערבים ולא נדאג להתיישבות של הדרוזים

רם בן ברק:  בגלל זה הם מוחים, והם צודקים, מפני שאין דבר כזה במדינה אזרחים סוג א' ואזרחים סוג ב'; יש אזרחים, ובמקום שעושים אבחנות כאלה – יגיע למקום לא טוב

רם בן ברק:       השר סמוטריץ', אני חייב להוריד את הכובע בפניו – הוא עובד; לא כשר אוצר, שם הוא לא כל כך עובד, אבל בכל מה שקשור ליהודה ושומרון – חבל על הזמן: עוד גבעה ועוד גבעה, והגדודים של מג"ב שכפופים לבן גביר לא עוצרים את המתפרעים, ושמים עוד היאחזות ועוד היאחזות

רם בן ברק:  וזה לא מקובל על ראש הממשלה, אז הוא לא עושה כלום

רם בן ברק:  תודה

ישראל אייכלר: תודה רבה

ישראל אייכלר:  חברת הכנסת אפרת רייטן מרום

אפרת רייטן: אדוני יו"ר הישיבה, כנסת נכבדה, אני אתחיל בגילוי לב אישי, שאני עומדת כאן ומתרגשת לקראת מסע הכומתה של הבן שלי השבוע

אפרת רייטן:  ביום חמישי הוא וחבריו - - -     

רם בן ברק: באיזה צבע הכומתה?     

אפרת רייטן: היא אדומה

אפרת רייטן:  אחת מיחידות הקומנדו

רם בן ברק: יפה מאוד

רם בן ברק:  כל הכבוד

אפרת רייטן: תודה רבה

אפרת רייטן:  אז אני מאחלת לו - - -     

רם בן ברק: - - -      

דבורה ביטון: גאה, גאווה

אפרת רייטן: אז אני נורא גאה

אפרת רייטן:  אני באמת מתרגשת עבורו

אפרת רייטן:  מחר הוא צונח בפעם הראשונה

אפרת רייטן:  זה שבוע כל כך משמעותי ומרגש וחשוב עבורו, עבור חבריו ועבורי כאימא

אפרת רייטן:      בכלל, בואו נדבר רגע על המילה "אימא" פה בכנסת

אפרת רייטן:  אין פה יותר מדי

אפרת רייטן:  אין פה אימא

מיקי לוי: יש פה הרבה אימהות

אפרת רייטן: אין פה אימא – אין פה יותר מדי תבונה; אין פה הכלה; אין פה הקשבה; אין פה הבנה; אין פה אהבה

מיקי לוי: אין פה מספיק - - -     

אפרת רייטן: אין פה הגנה

אפרת רייטן:  אין פה כל אותם דברים שאולי אם היה יותר לא היינו נראים כמו שאנחנו נראים

אפרת רייטן:  אז זה חסר ברמה האישית

אפרת רייטן:       כששמעתי את נאום היוהרה של ראש הממשלה נתניהו, באמת התביישתי, פשוט התביישתי

אפרת רייטן:  אמרתי לעצמי: אזרחי ישראל, גם הבן שלי וכולם, ישמעו את הנאום הזה, וזה המסר שיעבור אליהם – נאום של יוהרה, דחקות

אפרת רייטן:  נאום של דחקות

אפרת רייטן:  בואו נצחק על מרב מיכאלי, בואו נצחק על אביגדור ליברמן, איזה כיף לצחוק על אחרים, כאילו אנחנו באיזה גן, כאילו אנחנו בספסל האחורי של האוטובוס

אפרת רייטן:  זה ראש הממשלה? נאום היוהרה?      אז כמו שנאמר, היוהרה היא אם כל חטא

אפרת רייטן:  לכן במובן מסוים התעודדתי, כי כל יוהרה שמתחילה בחטא והיא אם כל החטאים – לא גנבה ולא שקר, היוהרה היא אם כל החטאים, והיא נגמרת בדרך כלל באסון

אפרת רייטן:  לכן גם הסוף של הממשלה הזו בוא יבוא, הרבה יותר מהר ממה שאנחנו חושבים או מצפים או שומעים בתקשורת, כי יש פה פשיטת רגל מוסרית

אפרת רייטן:  החוק הזה שעולה עכשיו הוא חלק מזה

אפרת רייטן:  כמו שאמר אחד, באמת, מאבות האומה המייסדים, לא אבי האומה, כמו שאומרת שרת ההסברה, אלא בן-גוריון – אני אסיים בציטוט, אדוני היו"ר, אם תרשה לי רק לקרוא את זה: "גורלנו ההיסטורי, יחס העמים אלינו, מעמדנו הבין-לאומי, ומה שאולי חשוב יותר – ערכנו בעיני העם היהודי - - - ייקבעו, לאמיתו של דבר, קביעה חרישית וכמעט סמויה מן העין, אבל שרירה, בת-קיימה ובעלת שורשים מעמיקים, אך ורק על ידי חוסננו הפנימי ואור מפעלנו - - - גורלנו יוכרע במאבק הפנימי שבין החיוב והשלילה שבחיינו, בחיי הכלל והפרט, בחיי המדינה והאזרח"

אפרת רייטן:      אז כן, במדינה מושחתת ומקולקלת ופגומה, העם לא יוכל להיות עם סגולה

אפרת רייטן:  תודה רבה

ישראל אייכלר: תודה רבה

ישראל אייכלר:  חבר הכנסת יואב סגלוביץ'

יואב סגלוביץ': אדוני היושב בראש, חבריי חברי הכנסת, בנימין זאב הרצל מצד ימין, סמל המנורה מצד שמאל, דגלי ישראל מאחור, העם היהודי שאומר כל הזמן על המוסר היהודי, על האכפתיות, על הכבוד לזולת, על המאבק על זכותם של מיעוטים, חלקים קטנים ממנו, אבל חלקים ממנו, רודפים, מנאצים, יורקים, בירושלים ובכל מקום, בהרבה מקומות, בחיפה, אחרי כמרים נוצרים, מטילים את מימיהם פה בירושלים – ושקט מוחלט

יואב סגלוביץ':       אני פונה לחבריי באשר הם פה בכנסת, מכל סיעות הבית, לגנות, להדיר, להגיד לאנשים הנוראיים האלה, שיש להם שם, לפחות לחלקם - -      

ישראל אייכלר: אני סוגר את הרשימה

יואב סגלוביץ': - - לאותו אחד שקוראים לו אריה קינג, סגן ראש עיריית ירושלים, שמעז להתנהג בצורה כזאת, פרובוקטור מסוכן, ולבנצי גופשטיין, ראש להב"ה, היועץ הבכיר של השר לביטחון כלום, שמתנהג בצורה מבזה, ואף אחד פה בכנסת הזאת לא קם ואומר – לא ראש הממשלה היום, לא אף אחד מאחיי החרדים, שבאים ומדברים על קדושה, על אנשים ועל המשמעות של דת – אני אינני אדם דתי, אבל חובה על כולנו להילחם נגד ביזוי ושיקוץ

יואב סגלוביץ':  והאנשים האלה עושים את זה כל הזמן במשך חצי שנה, מאז שהממשלה הזאת קמה, כי הרסן הותר – כי הרסן הותר על ידי חבורת פרחחים, עבריינים, שנמצאים בממשלה הזאת

יואב סגלוביץ':       אני קורא לכם, חברים בקואליציה שיש לכם עוד הגינות מינימלית: תגידו: לא ייעשה כדבר הזה; לא ידברו כך, לא ינאצו, לא ישקרו, לא יירקו כלפי אנשים בני דת אחרת

יואב סגלוביץ':  ואחר כך תספרו סיפור על אנטישמיות ותלכו לעולם ותספרו סיפורי מעשיות

יואב סגלוביץ':  כן, יש אנטישמיות

יואב סגלוביץ':  אבל אם לא נהיה אור לגויים, אנחנו פה – מימין הרצל, משמאל המנורה, מאחוריי דגל ישראל, וחבורת פוחזים עושה את זה, ואף אחד לא אומר מילה

יואב סגלוביץ':      אני אעבור לנושא הבא – הבחירות לרבנות הראשית

יואב סגלוביץ':  אני אתמול הייתי בוועדת החוקה

יואב סגלוביץ':  הבחירות לרבנות הראשית, צריך לזכור – הרב הראשי לישראל, הרבנים הראשיים, הם גם נשיאי בתי הדין הרבניים

יואב סגלוביץ':  הפרסומים שהיו היום, וכבר נאמרו אתמול בוועדה, שיכול להיות שיש פה דילים פוליטיים – אסור לדחות את הבחירות האלה

יואב סגלוביץ':  אין מניעה משפטית, אבל הממשלה הזאת באה ושמה הצעה דחופה לתיקון החקיקה שתאפשר את הדחייה

יואב סגלוביץ':  למה? אפשר לעשות את זה בלי לשים צל כבד של פוליטיקה מכוערת, באמת מכוערת

יואב סגלוביץ':  לכו תקראו מה כותב אטינגר היום על בקשתו של אליהו, השר אליהו, על זה שימנו את אביו

יואב סגלוביץ':  כמובן שכולם מכחישים

יואב סגלוביץ':  זה נמצא בפריפריה

יואב סגלוביץ':  אסור לצבוע בצבע

יואב סגלוביץ':  זה לא משנה אם זה חרדים, זה לא משנה אם זה דתיים, זה לא משנה אם זה חילונים – השיקולים צריכים להיות ענייניים

יואב סגלוביץ':  חייבים להיות עניינים

יואב סגלוביץ':      אני קורא לכם, תעשו את הבחירות האלה

יואב סגלוביץ':  אתם שמים צל כבד על הרבנים הראשיים

יואב סגלוביץ':  מי שעושה זה אנשים דתיים

יואב סגלוביץ':  אין לכם אלוהים

ישראל אייכלר: חברת הכנסת דבי ביטון, בבקשה

דבורה ביטון: כבוד היושב-ראש, כבוד השר, כנסת נכבדה, בעוד כמה שעות, ככל הנראה, אנחנו נצטרך להצביע על חוק הרשויות המקומיות, על התיקון

דבורה ביטון:  לאחרונה, לדאבוני, כבוד היושב-ראש, עולים חוקים, חוקים הזויים, פשוט מפחידים

דבורה ביטון:  ההכשרה של השחיתות, שמותר להיות עבריין, שמותר לעשות כל מה שעולה על רוחך, באה דווקא מהבית הזה, מכנסת ישראל

דבורה ביטון:       היום בוועדת החוקה שמעתי את דברי המשנה ליועצת המשפטית לממשלה ד"ר גיל לימון בנוגע לנושא עילת הסבירות

דבורה ביטון:  אני אפתח ואני אשאל: בכלל סביר לדון בעילה הזו? אם אני מתייחסת כתושבת שדרות, ואני אמשיך ואגיד את זה בכל הזדמנות מעל במה זו, עילת הסבירות היא זו שהצילה מאות ילדים

דבורה ביטון:  אתם יודעים למה? כי ב-2007 בג"ץ, אותו בג"ץ שרוצים עכשיו למנוע ממנו לתת דעתו בנושא הסבירות, קבע שלא סביר שתקציב עולה על חיי אדם, לכן הוא הורה למגן את בתי הספר, בעוד הממשלה בזמנו החליטה שלא

דבורה ביטון:  ומה היה קורה אלמלא בג"ץ היה נותן את ההחלטה הזו? מישהו יודע או מנחש מה היה קורה לילדים שלנו, לאנשי ההוראה, שנמצאים מרבית היום וחשופים בכל רגע נתון למצב הביטחוני?     אדוני, השופט מישאל חשין טבע באחד מפסקי דינו את הביטוי "באין דיין ייעלם אף הדין עימו"

דבורה ביטון:  אני רוצה, ברשותכם, להקריא לכם רק מעט ממה שנאמר היום על ידי המשנה ליועצת המשפטית, ד"ר גיל, רק כדי שתבינו לאן מדינתנו הולכת, כמה כוח ושררה אנחנו עלולים לתת לממשלה ולעומדים בראשה: "צריך לזכור שהחלטה שאינה מקיימת את דרישת הסבירות היא גם החלטה שרירותית

דבורה ביטון:  על כן, מה שעומד על הפרק זה מתן אור ירוק לממשלה, לראש הממשלה, לשרים ולנבחרי ציבור אחרים ולהם בלבד לקבל החלטות שרירותיות, כלומר החלטות שמתעלמות מעובדות ומשיקולים רלוונטיים, או שנותנות משקל מוגזם באופן קיצוני לחשיבותם של שיקולים זניחים"

דבורה ביטון:       ומי ישלם את המחיר? אתם, הציבור, אנחנו, הציבור

דבורה ביטון:  ואנחנו לא ניתן ונמשיך להיאבק

דבורה ביטון:  אני קוראת לראש הממשלה להחזיר את כל הצדדים, ולהתחיל בבקשה לבצע את הכול בהסכמות

דבורה ביטון:  תודה רבה

ישראל אייכלר: תודה רבה

ישראל אייכלר:  חבר הכנסת עידן רול – איננו

ישראל אייכלר:  חבר הכנסת ולדימיר בליאק, בבקשה

ולדימיר בליאק: תודה רבה, אדוני היושב בראש

ולדימיר בליאק:  חבריי חברי הכנסת, אדוני השר – אם נמצא במליאה, אני מקווה שכן – יש לי הערב עבורכם חדשות שהן טובות וחדשות שהן פחות טובות, אם לא נאמר רעות מאוד

ולדימיר בליאק:  החדשות הטובות הן שלראשונה זה חודשים רבים אין בסדר-היום של יום שני במליאת הכנסת נושא של העברת סמכויות בין המשרדים

ולדימיר בליאק:  לא יודע מה קרה שיש הפסקת אש בנושא הזה, אבל כך או אחרת השבוע לא נעביר סמכויות בין משרד מיותר ופיקטיבי אחד למשרד מיותר ופיקטיבי אחר

ולדימיר בליאק:  אכן חידוש

ולדימיר בליאק:       החדשות הפחות-טובות, החדשות הרעות – במקום העברת סמכויות ישנה על סדר-היום שלנו הצעת חוק מושחתת של חבר הכנסת עמית הלוי, הצעת חוק שנועדה לקיים דיל לא מאוד סודי בין הליכוד לבין סיעת ש"ס לגבי ראשות העיר בעיר כלשהי בצפון הארץ

מטי צרפתי הרכבי: טבריה, טבריה

ולדימיר בליאק: 	 חוק מושחת, חוק שהוא כולו מרמה והפרת אמונים כלפי הציבור, כלפי אזרחי מדינת ישראל, אבל זה לגמרי לא חדש

ולדימיר בליאק:  הממשלה הזאת מאז הקמתה מתנהלת בדרך של מרמה והפרת אמונים, משקרת לציבור, מפגינה חולשה, זורעת כאוס וגורמת נזק לא יתואר לחברה הישראלית

ולדימיר בליאק:  החוק נולד בקומבינה, מקודם בקומבינה ויוצר קומבינה מגעילה שמבזה את כנסת ישראל

ולדימיר בליאק:  שמענו הערב שישנם גם חברי כנסת מהקואליציה, יותר נכון חברת הכנסת שמרגישה רע מאוד עם החוק הזה, ולא במקרה, כי יש גבול גם לגועל הנפש שהבית הזה יכול לסבול, והגבול הזה נחצה עכשיו

ולדימיר בליאק:       וזה גם כמובן מתקשר לכוונה של הקואליציה לבטל את עילת הסבירות, כי החוק הזה הוא בדיוק הדוגמה לצעד שלטוני שחורג באופן ברור וזועק מתחום הסבירות

ולדימיר בליאק:  אבל מה בין הקואליציה הזאת לבין הסבירות? רק דוגמה אחת – מעניקים לעבריין מורשע, שמונה לשר לביזיון לאומי, להקים מיליציה פרטית

ולדימיר בליאק:  ראינו רק בסוף השבוע במדינה אחרת דוגמה למה שיכול לקרות כאשר עבריין מורשע מקים מיליציה פרטית

ולדימיר בליאק:  זה לא סביר, זה מסוכן, זה מופרך, והגיע הזמן שמישהו בקואליציה יתעורר ויעצור את הדבר הזה

ישראל אייכלר: תודה רבה

ולדימיר בליאק: תודה

ישראל אייכלר: 	חבר הכנסת רון כץ

רון כץ: תודה רבה, אדוני

רון כץ:  כנסת נכבדה, שר הפנים והבריאות, אנחנו עכשיו מדברים על אחד מהחוקים המושחתים והמיותרים ביותר שראיתי בבית הזה אי פעם

רון כץ:  חוק שאומר: שר הפנים יבחר את מי שהוא רוצה שיהיה ראש הרשות, ואותו אדם גם יוכל להיבחר מתוך הפוזיציה של ראש הרשות, שכלל המשאבים של העירייה העומדים לרשותו, שכלל המערכת סרה למרותו ושהתושבים עובדים מולו בתור ראש הרשות

רון כץ:       ולא לחינם משרד הפנים, עם הוגנות בסיסית, לא הביא חוות דעת לחוק הזה, אדוני

רון כץ:  משרד הפנים לא תומך בחוק של הקואליציה

רון כץ:  זה עוד משהו חסר תקדים בבית הזה

רון כץ:  וזה לא מספיק שמשרד הפנים לא תומך בחוק הזה, כי יש איזשהו אינטרס הזוי לקדם חוק שמשרד הפנים לא רוצה שיקודם, בשביל עיר אחת ספציפית

רון כץ:       אז אני באמת לא יודע מה קורה שם

רון כץ:  שמענו את התחקיר בחדשות ערוץ 13

רון כץ:  אני לא יודע למה מקדמים את החוק הזה בכל הכוח, אני לא יודע למה יש משמעת קואליציונית להצביע לו

רון כץ:  אני בטוח שמי שצריך לבדוק את זה יבדוק את זה, ואני בטוח שהחוק הזה לא יעמוד בשום מבחן משפטי

רון כץ:  ואני מאוד מקווה שחברי הליכוד, ואחת ספציפית שרוצה לרוץ לראשות טבריה, תזכור לכל חבריה, שעזרה להם להגיע לבית הזה, מי קידם את החוק הזה

רון כץ:  וכשהייתה בחירה אמיתית בין טובת הנציגים המוניציפליים לבין כל מיני הסדרים חשוכים שעושים בכנסת הזאת, אז פתאום שכחו את אותם חברי מרכז ואת אותם מתפקדים של הליכוד

רון כץ:       אז בפעם הבאה שחברי הכנסת בליכוד יבואו לאירועים שלכם ויענו לכם לטלפון כשתתקשרו, תזכרו שברגע האמת הם לא יספרו אתכם

רון כץ:  ברגע האמת, כשמניחים על הכף את טובתם האישית או את מתפקדי הליכוד – טובתם האישית גוברת, וזה לא מפתיע אותי

רון כץ:       ולסיום, אדוני ראש הממשלה התייחס לדברים שאמרתי

רון כץ:  אמרתי לו שהמצב הביטחוני במדינת ישראל הוא נורא ואיום: לראשונה נורה טיל מג'נין; אוהל של חיזבאללה על שטח מדינת ישראל

רון כץ:  כמענה לכך הוא החליט להקריא סיפור ילדים ששעשע פה את כולם

רון כץ:  אותי הוא עשה הרבה יותר עצוב, כי אני מבין שזה היחס לביטחון מדינת ישראל, ליחסי החוץ של ישראל, לכלכלה של מדינת ישראל

רון כץ:  אז אם אנחנו רוצים לדבר על סיפורי ילדים, אני מציע להתחיל בפינוקיו

רון כץ:  תודה רבה, אדוני

ישראל אייכלר: תודה רבה

ישראל אייכלר:  חברת הכנסת מטי צרפתי הרכבי

מטי צרפתי הרכבי: כבוד היושב-ראש, חברים יקרים, כבוד השרה, ככה ייעשה לאיש אשר המלך חפץ בעיקרו, או המלך דרעי חפץ בעיקרו

מטי צרפתי הרכבי:  זה חוק סופר פרסונלי, זה עבר קריאה טרומית ועכשיו ועדת הפנים הכינה אותו לקריאה ראשונה

מטי צרפתי הרכבי:  וכל מי שטוען שהחוק הזה הוא לא פרסונלי לא דובר אמת, החוק הזה סופר פרסונלי

מטי צרפתי הרכבי:       ולמה זה חוק פרסונלי? 1

מטי צרפתי הרכבי:  כי כולם אומרים את זה בריש גלי; 2

מטי צרפתי הרכבי:  רק אדם אחד בכל המדינה מתאים לחוק הזה, וקוראים לו בועז יוסף, והוא יושב-ראש הוועדה הקרואה של עיריית טבריה

מטי צרפתי הרכבי:  אין במדינת ישראל אף אדם נוסף שזה יכול לחול עליו

מטי צרפתי הרכבי:       וכנראה שאותו בועז יוסף, שכמובן מונה על ידי דרעי, ידע שהולכים לתפור לו חקיקה פרסונלית

מטי צרפתי הרכבי:  ומה הוא עשה? אתה יודע, סימון? בועז יוסף שינה כתובת חודשיים לפני

מטי צרפתי הרכבי:  הוא לא היה תושב טבריה, הוא גר שם באיזה מושב בצפון, אני חושבת, אבל מאחר שהוא ידע שיכינו לו חוק פרסונלי, לפני חודשיים הוא שינה את הכתובת

ולדימיר בליאק: - - -     

מטי צרפתי הרכבי: נכון נכון

מטי צרפתי הרכבי:  חבל

מטי צרפתי הרכבי:  למה הוא סתם שינה כתובת? אני לא יודעת אם הוא גר, אבל הוא שינה כתובת

מטי צרפתי הרכבי:  אני חושב שהוא עדיין גר באותו מושב, אבל הוא שינה כתובת

מטי צרפתי הרכבי:  ומה עוד הוא עשה? בתקציב העירייה הוא הכפיל את תקציב הפרסום ויחסי הציבור, כדי שהוא יוכל גם להאדיר את שמו

מטי צרפתי הרכבי:  אז זה ברור שזה חוק פרסונלי

מטי צרפתי הרכבי:       וככה אנחנו בחקיקה פה, בכנסת ישראל, בבית המכובד הזה, משנים את כללי המשחק בשביל בן אדם אחד

מטי צרפתי הרכבי:  אנחנו כבר רגילים לזה מחוקים פרסונליים אחרים

מטי צרפתי הרכבי:  ואם רוצים לעשות משהו – אתם יודעים, הבחירות המוניציפליות מתקיימות עוד 126 ימים, אז מה צריך לעשות? חייבים לקיים דיון דחוף דחוף דחוף, גם בקריאה טרומית גם דחוף בוועדת הפנים ומריצים אותו בפטור מחובת הנחה בפני הכנסת, כי חייבים לקצר תהליכים

מטי צרפתי הרכבי:  וגם, אם טוענים שזה לא חוק פרסונלי, אז אפשר היה למשל להחיל את החוק הזה מהבחירות הבאות; אפשר היה למשל להחיל תקופת צינון, כמו שעושים במינויים פוליטיים או במינויים ציבוריים – רוב המינויים הציבוריים, חלה עליהם תקופת צינון

מטי צרפתי הרכבי:  אבל לא

מטי צרפתי הרכבי:  בעצם יש כאן פגיעה בדמוקרטיה ובזכות לבחור ולהיבחר של מועמדים בעיריית טבריה

מטי צרפתי הרכבי:      אני רוצה, ברשותכם, לצטט חברת קואליציה שמבינה טוב מאוד שהחוק הזה הוא פרסונלי: "למה שממשלת ימין תדאג למה שחשוב באמת אם אפשר לחוקק חוק פרסונלי בדחיפות בהולה לטובתו האישית של יו"ר הוועדה הקרואה בטבריה

מטי צרפתי הרכבי:  אח"כ יספרו לכם על משמעת קואליציונית

מטי צרפתי הרכבי:  אבל שמישהו יסביר לי איך אפשר לחייב ח"כ להצביע לחוק כ"כ לא חוקי?"     

ישראל אייכלר: תודה רבה

מטי צרפתי הרכבי: אני מסיימת

מטי צרפתי הרכבי:  "נאבקתי בחוק הזה בכל דרך אפשרית, צר לי שהוא עולה לקריאה ראשונה"

מטי צרפתי הרכבי:  אז כמובן שאת הדברים האלה אמרה טלי גוטליב, ולשם שינוי אני מסכימה אותה ומחזקת אותה

מטי צרפתי הרכבי:  זה חוק לא ראוי

ישראל אייכלר: תודה

ישראל אייכלר:  חברת הכנסת טטיאנה מזרסקי

טטיאנה (טניה) מזרסקי: ערב טוב, אדוני היושב-ראש

טטיאנה (טניה) מזרסקי:  כנסת נכבדה, היום ציינו בכנסת יום מיוחד לגליל

טטיאנה (טניה) מזרסקי:  היום השקנו את שדולת הגליל יחד עם חבר הכנסת אריאל קלנר

טטיאנה (טניה) מזרסקי:  בהשראת האירוע, אני רוצה לנאום וגם להגיד כמה מילים בכלל על מצבה של הפריפריה, ובמיוחד מצבו של הגליל

טטיאנה (טניה) מזרסקי:      מדינה חזקה היא מדינה שיש בה כלכלה חזקה – כלכלה חזקה ואזרחים חזקים

טטיאנה (טניה) מזרסקי:  מדינה צריכה לדאוג לא רק לקצבאות ולא רק לכרטיסי מזון ושוברים לסופרים אלא לחינוך טוב, להעשרת ילדים ובני נוער, למקומות תעסוקה מגוונים בכל אזורי הארץ

טטיאנה (טניה) מזרסקי:  הממשלה צריכה לשמור על מקומות תעסוקה בפריפריה ולמנוע סגירה של מפעלים ומעסיקים גדולים

טטיאנה (טניה) מזרסקי:  צריך לשמור על המפעלים, מפעלי ייצור, ולא למכור את התעשייה המקומית למשקיעים בחו"ל, כדי שלא יעתיקו את הטכנולוגיות ולא ישלחו את האזרחים שלנו לאבטלה

טטיאנה (טניה) מזרסקי:  בעיניי, הדאגה למקומות התעסוקה בגליל היא המשימה מס' אחת של הממשלה

טטיאנה (טניה) מזרסקי:  לא יקנו דירות ולא יבנו בתים בגליל עד שלא יהיה היכן להתפרנס בכבוד

טטיאנה (טניה) מזרסקי:  אני לא מדברת רק על מקומות התעסוקה הייחודיים כמו הייטק או סטרטאפים

טטיאנה (טניה) מזרסקי:       אתמול, יחד עם ועדת הפיתוח לחיזוק הנגב והגליל בראשותו של חבר הכנסת מיכאל ביטון, ביקרתי במתפרות בגליל

טטיאנה (טניה) מזרסקי:  אתם יודעים, הן בסכנת סגירה

טטיאנה (טניה) מזרסקי:  לאט-לאט כולם עוברים לרכש בחו"ל

טטיאנה (טניה) מזרסקי:  4,500 נשים דרוזיות עושות עבודה מדהימה ותופרות עבור משרד הביטחון מדים של חיילי צה"ל

טטיאנה (טניה) מזרסקי:  הנשים האלה מתפרנסות ומחנכות את הילדים שלהן על אהבה למולדת ולמדינת ישראל

טטיאנה (טניה) מזרסקי:  משפחות שאין להן פרנסה קבועה, מעוטי יכולת, עוסקות בהישרדות ואינן יכולות לעיתים להעניק לילדים חינוך ראוי ומושקע

טטיאנה (טניה) מזרסקי:  הסכנה, כמובן, היא פנייה של בני נוער לעולם הפשע

טטיאנה (טניה) מזרסקי:  מגרשי ספורט, בריכות שחייה, אולמות התעמלות ומכשירי כושר לבני הנוער, הקמת בתי ספר לאומנויות, למוזיקה – זאת הדרך למיגור הפשיעה בחברה הישראלית

טטיאנה (טניה) מזרסקי:      תודה, אדוני השר, על שהיום הגעת להשקת השדולה והצגת את התוכניות שלך לפיתוח וחיזוק הגליל

טטיאנה (טניה) מזרסקי:  אנחנו מאוד מקווים שהמצב ישתנה ובאמת נראה את ההשקעה בכל המגזרים של תושבי הגליל

טטיאנה (טניה) מזרסקי:  צריך לדאוג להרחבת ההשקעה של הממשלה בפריפריה ולעודד השקעות הון בגליל ובנגב

טטיאנה (טניה) מזרסקי:  כדי לצמצם פערים בין פריפריה למרכז בצורה מהירה ואפקטיבית, יש להעמיק את השותפות עם השלטון המקומי

טטיאנה (טניה) מזרסקי:  יש צורך להרחיב סמכויות של ראשי רשויות מקומיות ולהעביר תקציבים נוספים ככלי לחיזוק הכלכלה המקומית

טטיאנה (טניה) מזרסקי:  שיתוף הפעולה עם השלטון המקומי הוא חיוני כדי לצמצם פערים בין הפריפריה למרכז

טטיאנה (טניה) מזרסקי:  יש לשנות את הנוסחה של המדרג החברתי-הכלכלי ליישובים בפריפריה

טטיאנה (טניה) מזרסקי:  יש לשנות את הקריטריונים למימון וסבסוד תוכניות פיתוח וקולות קוראים

טטיאנה (טניה) מזרסקי:  אסור להזניח את יישובי הפריפריה

טטיאנה (טניה) מזרסקי:  הגיע הזמן להציל את הגליל

טטיאנה (טניה) מזרסקי:  תודה רבה

ישראל אייכלר: תודה רבה

ישראל אייכלר:  חברת הכנסת יסמין פרידמן

יסמין פרידמן: אדוני היושב בראש

יסמין פרידמן:  האמת שאני שמחה שאתה פה, כי אני רוצה לדבר על ישיבת הוועדה לפיתוח הנגב והגליל שהייתה היום בבוקר, שבה הצגת, אדוני השר, את הפעילות של המשרד שלך

יסמין פרידמן:  עכשיו, על פניו, כביכול, מבחינה אידיאולוגית אין ביני לבינך משהו משותף, אבל שמחתי לגלות שאתה שר קשוב ואכפתי, ובאמת שיש לך כוונות טובות ורצון טוב, ואתה עובד קשה, והראית בקיאות מאוד מאוד גדולה בענייני משרדך, ועל כך אני באמת מודה

יסמין פרידמן:      אבל כשסיימת וראיתי את התוכנית, אז שאלתי אותך אם התוכניות מבוססות על התקציב שקיים או שחלק מהן מבוססות על תקציבים שהוסכמו במסגרת – שהממשלה לא עמדה בהסכמים הקואליציוניים, ולכן היו חסרים 250 מיליון, והם הובטחו מהעודפים

יסמין פרידמן:  למה אני מוטרדת? כאילו ניתנו לנו שתי אופציות, אוקיי? או שאתם לא תקבלו את הכסף או שתקבלו את הכסף מהעודפים

יצחק שמעון וסרלאוף: לא

יסמין פרידמן: לא, תקבלו את הכסף על ידי קיצוץ רוחבי, אוקיי? עכשיו, אני מודאגת, כי מאיפה יקצצו? מאיפה? האם יקצצו מהחינוך? הרי אנחנו כולנו היום היינו גם בדיון בוועדת החינוך בעקבות זה שקיצרו את יום הלימודים לחינוך המיוחד, וראינו את זעקת ההורים

יסמין פרידמן:  זה פשוט בלתי נסבל לחשוב שהקיצוץ יבוא משם

יסמין פרידמן:  מאיפה נקצץ, מהביטחון, בתקופה ביטחונית כזאת מאתגרת? אי-אפשר לקצץ מהביטחון

יסמין פרידמן:  אז מאיפה אנחנו נקצץ? רווחה – בוודאי לא

יסמין פרידמן:  אין משרד שאני רואה שניתן לקצץ

יסמין פרידמן:      אבל מה כן לדעתי היה צריך לעשות? 13

יסמין פרידמן: 7 מיליארד שקלים כספים קואליציוניים – משם היה צריך להגיע הכסף לנגב

יסמין פרידמן:  מהמשרד של אורית סטרוק הייתם צריכים להביא כסף

יסמין פרידמן:  הרי אני ראיתי את הפירוט של התקציב של אורית: 100 מיליון שקלים לתרבות יהודית; 25 מיליון לזהות יהודית; 30 מיליון לגאווה יהודית – מלא מלא מלא מיליונים לדברים עם המילה "יהודית", כאילו שאם מוספים את המילה "יהודית" אז הבזבוז יהיה פתאום מוצדק

יסמין פרידמן:  יש משרד מורשת, יש משרד מסורת, ולכל אחד יש תקציב משלו עם שר משלו עם יועצים משלו

יסמין פרידמן:  וברור לכולם שאין צורך בשני משרדים, כי בעבר זה היה מחלקה, המשרד של השר עמיחי

יסמין פרידמן:  אבל היה צריך תפקידים

יסמין פרידמן:       ובסופו של דבר ראש הממשלה פתח את המליאה בסיפור ילדים, אז ברשותכם, אני אמשיך את הקו: ביבי בישל דייסה

יסמין פרידמן:  נתן לבן גביר, נתן לעמיחי אליהו, נתן לאורית סטרוק, נתן לסמוטריץ', ורק לנגב לא נשאר

יסמין פרידמן:  ואני פונה אליך, השר - -     

משה טור פז: מה הוא עשה? הלך, הלך, הלך

יסמין פרידמן:   כן

יסמין פרידמן:  אני פונה אליך, השר, שתמשיך להילחם על התקציב הזה

יסמין פרידמן:  הוא לא יכול להיות מקוצץ ממשרדים אחרים, כי כולם צריכים - -     

אוריאל בוסו: תודה

יסמין פרידמן: - - כי כל המשרדים כרגע נמצאים במצב קשה, והנגב לא פחות חשוב

יסמין פרידמן:  אני איתך

יסמין פרידמן:  בוא נילחם יחד

יסמין פרידמן:  תודה

אוריאל בוסו: תודה רבה לחברת הכנסת יסמין פרידמן

אוריאל בוסו:  חבר הכנסת משה טור פז, בבקשה

אוריאל בוסו:  נחמד לך פה, נכון, השר?      

יצחק שמעון וסרלאוף: אני צריך לצאת

יצחק שמעון וסרלאוף:  כל פעם עולים החברים שלי, אז אני לא יכול צאת

משה טור פז: אדוני היושב-ראש, כנסת נכבדה, חבריי השרים, האמת שצר לי שחבר הכנסת אייכלר לא כאן, אבל, חבר הכנסת בוסו, אני אסתפק בך

משה טור פז:  אני רוצה לדבר על נושא שבוער ברגעים אלה ממש ל-80,000 תלמידים בישראל, שבין השאר חבר הכנסת אייכלר מייצג אותם פה בכנסת

משה טור פז:  זה נקרא בכותרת די ידועה בציבור "מתווה בעלז", ומעשה שהיה כך היה: לפני כשנה הגיעה חסידות בעלז להסכמה עם משרד החינוך ומשרד האוצר על כך שהחסידות תתוקצב תמורת הישגים

משה טור פז:  לראשונה בתולדות ישראל, ב-75 שנות, החסידות אמורה לקבל תקצוב נוסף עד רמה של 100%, בתמורה לכך שהיא תראה שהיא למדה לימודי ליבה

משה טור פז:  שוב, תקצוב תמורת הישגים

משה טור פז:  אני מקבל בימים אלו הרבה מאוד פניות, כי מה לעשות, ביבי במקרה הזה לא בישל דייסה – הוא פשוט הבטיח ולא קיים

משה טור פז:       בספטמבר האחרון, כאשר התגלע סכסוך בתוך מפלגת יהדות התורה, בין אגודת ישראל לדגל התורה, נכנס נתניהו בעובי הקורה, ובמשך ארבעה ימים ניהל משא ומתן קשוח ובסופו הוא הבטיח לאנשי בעלז, כמו גם לחסידויות אחרות: אתם תקבלו את הכסף

משה טור פז:  לא צריך ליבה, הכול בסדר, נעביר תקציב וזה יגיע

משה טור פז:  הפתעה – זה לא קורה, הכסף לא מגיע

משה טור פז:  וילדי חסידות בעלז, כמו ילדים אחרים במעמד מוכר שאינו רשמי, רעבים ללחם, והם אומרים בצדק: הבטיחו לנו

משה טור פז:  הם צודקים – הבטיחו

משה טור פז:  רק מה הבעיה? לא הבטיחו לקיים

משה טור פז:  הכול בסדר

משה טור פז:       חבריי היקרים, אני חושב שלכל ילד מגיע

משה טור פז:  כל תלמיד שלומד במדינת ישראל צריך לקבל תקציב על מנת שהוא יוכל ללמוד כמו שצריך

משה טור פז:  נכון, המדינה מתקצבת והיא רוצה תמורה מסוימת – היא רוצה שאתה תרכוש את הכלים האפשריים לטובת עתידך

משה טור פז:  וגם אם חבר הכנסת פינדרוס יכחיש את זה עד מחר, יש קשר ישיר בין מתמטיקה, אנגלית, מדעים, בגיל צעיר לבין היכולות שלך בהשתכרות

משה טור פז:  יש גרפים, לא אני המצאתי אותם, גם לא מפלגת יש עתיד

משה טור פז:  ככל שאתה לומד צעיר יותר, לוח חלק, אתה מקבל כלים טובים יותר

משה טור פז:       מי מפסיד כרגע? תלמידי ישראל

משה טור פז:  גם הכלכלה הישראלית, אבל בראש ובראשונה הילדים של בעלז המסכנים, שבאמת, נציגי הציבור שנשלחו לפה לא יכולים לתת להם את מה שמגיע להם

משה טור פז:  הבטיחו להם לימודי ליבה ותקצוב מלא – הם לא מקבלים

משה טור פז:  יש אפילו מי שטוען שמשרד החינוך, במקום לא לקדם את האירוע הזה – מעכב אותו, בשם כל מיני אינטרסים זרים, בוודאי שלא נוגעים לטובת התלמידים

משה טור פז:       אז מה צריך לעשות? להגיע להסכמה שמי שלומד יקבל ומי שלא לומד לא יקבל

משה טור פז:  היה פה מישהו שאמר: ייתנו – יקבלו; לא ייתנו – לא יקבלו

משה טור פז:  זה מתווה בעלז

משה טור פז:  המתווה חי וקיים

משה טור פז:  כל מה שצריך זה לא לעצור אותו

משה טור פז:  מי שלא לומד לימודי ליבה לפחות יוכל לגשת להישגים, להיבחן על ההישגים שלו, ואם הוא יראה שהוא אכן למד והתקדם, הוא יתוקצב ביתר

משה טור פז:  עוד דבר קטן שצריך, צריך לקיים הבטחות

משה טור פז:  תודה רבה

אוריאל בוסו: תודה רבה לחבר הכנסת משה טור פז

אוריאל בוסו:  חבר הכנסת סימון דוידסון, בבקשה

אוריאל בוסו:  ואתה דילגת על מעשה בחמישה בלונים

סימון דוידסון: תודה רבה, אדוני היושב-ראש, השרה

סימון דוידסון:  תארו לכם – חמד, אתה ספורטאי – תארו לכם: גמר המונדיאל, מגיעה קבוצה שיש לה מגן מדהים, שרץ בצורה בלתי רגילה, שהוא גם מבקיע, ונשיא פיפ"א מודיע שבגמר המונדיאל למגינים אסור להכניס גול

סימון דוידסון:  בא לו

סימון דוידסון:  משנה את כללי המשחק

סימון דוידסון:  או שאתלט שקופץ במוט מתאמן כל חייו לקפוץ במוט מסוים, ולפני האולימפיאדה מחליטה הוועדה להחליף את המוט

סימון דוידסון:  למה? ככה

סימון דוידסון:      החוק הזה שאנחנו מדברים עליו כבר שעתיים וחצי זה חוק עם ריח כל כך רע, כל כך לא הגיוני, כל כך מושחת

סימון דוידסון:  כל כך רע – למי? לליכוד

סימון דוידסון:  כי בסוף מה עשיתם? לקחו אדם בדצמבר 2020, שמו אותו כיושב-ראש ועדה קרואה, שזה בעצם ראש עיר, ובמשך שלוש שנים הבן אדם חיזק את עצמו, הופיע בציבור, נאם, הלך לטקסים, סופי שנה של בתי ספר, בתקשורת המקומית כל הזמן דיברו עליו, חיזק את עצמו, והוא ידע מראש שהוא לא יוכל להתמודד לראשות העיר

סימון דוידסון:  אבל מה אתם עושים עכשיו? אתם בעצם משנים את כללי המשחק בשביל אדם ספציפי, בנקודה מסוימת, במדינת ישראל, בעיר טבריה, ופוגעים באותם אנשים שחלקם גם מהליכוד, שרוצים לרוץ לראשות העיר בצורה הוגנת על פי כללי המשחק

סימון דוידסון:       החוק הזה הוא חוק שלא היה צריך לבוא לעולם, ואני מאוד מקווה שהוא גם לא יעבור בסופו של דבר

סימון דוידסון:  כי אתם בעצם לא רק משנים את כללי המשחק, אתם לוקחים אדם ומכתירים אותו כראש עיר, למרות שבהתחלה, כשהוא הגיע כיושב-ראש הוועדה הקרואה, הוא ידע שהוא לא יכול לעשות את זה

סימון דוידסון:       עכשיו, אני דיברתי עם חברים מהליכוד מטבריה

סימון דוידסון:  הם מסתכלים עליכם והם לא מאמינים שאת החוק הזה מעבירה המפלגה שמייצגת אותם

סימון דוידסון:  זה לא אנחנו פוגעים בהם

סימון דוידסון:  כל אותם אנשים שאולי שומעים אותנו, מי שפוגע בכם, באותם מתמודדים וגם באזרחים זה אנשי הליכוד, זה לא יש עתיד, לא המחנה הממלכתי

סימון דוידסון:  אתם פוגעים באנשים שלכם

סימון דוידסון:       היחידה הישרה בכל הליכוד זאת טלי גוטליב, שמנסה להתמודד נגד ההחלטה הזאת

סימון דוידסון:  אבל גם אותה מנסים להשתיק

סימון דוידסון:  אז אני קורא – את היחידה פה, השרה, חבל שאין פה חברי כנסת – אבל תעצרו את זה

סימון דוידסון:  בשביל מה אתם מעבירים את החוק המטופש הזה? זה לא טוב לכם, זה לא טוב לתושבי העיר טבריה, לא טוב למתמודדים לראשות העיר בטבריה

סימון דוידסון:  תעשו את זה על פי חוקי המשחק, בצורה הוגנת

סימון דוידסון:  תודה

אוריאל בוסו: תודה

אוריאל בוסו:  חבר הכנסת מתן כהנא, בבקשה

אוריאל בוסו:  בבקשה, שלוש דקות

מתן כהנא: אדוני היושב בראש, גברתי השרה, חבריי חברי הכנסת, חברי חבר הכנסת סימון דוידסון, מה שעשית פה לחברת הכנסת גוטליב היה "כיפה אדומה", התנהגות לא חברית

מתן כהנא:  גם ככה קשה לה שם, ואתה עכשיו פה עוד מהלל ומשבח

אורנה ברביבאי: המצב גם ככה קשה

מתן כהנא: מהלל ומשבח אותה על אומץ ליבה לצאת נגד המפלגה

אורנה ברביבאי: לא חברי

מתן כהנא: כן, יצאת לא חבר בעליל

קריאה: בלשון המעטה

מתן כהנא: גם אני, גברתי השרה – אני חבר ועדת הפנים – ישבתי באחד מהדיונים שעסקו בעיר טבריה, ובאמת מה שאני יכול להעיד, זה על – נקרא לזה על הבאסה ששידרו שם חברי ליכוד שהגיעו לדיון הזה והם רואים בעצמם מועמדים

מתן כהנא:  מועמדת לראשות העיר טבריה, היא פשוט אומרת: אני לא מבינה מה הליכוד עושה לי

מתן כהנא:  אני פעילת ליכוד עשרות שנים, אני מליצת היושר הכי גדולה של הליכוד פה, אני רצה פה שנים על הקווים, עובדת בשביל הליכוד, פוקדת לליכוד, עושה הכול בשביל הליכוד, ואז מגיע הרגע שאני רוצה לממש את מה שהרווחתי פה ביושר בעיר טבריה, והליכוד הולך על הראש שלי

מתן כהנא:  אגב, היא אומרת שהיא כבר הוציאה 200,000 שקל מהכיס הפרטי שלה על מערכת הבחירות הזו

מתן כהנא:       עכשיו, זה ממש לשנות את החוקים תוך כדי המשחק, הכי תוך כדי המשחק

מתן כהנא:  עלה בוועדה דיון: האם כבר התחילה מערכת הבחירות, לא התחילה מערכת הבחירות? עכשיו, אני מבין שמבחינה חוקית, ברגע שמושכים את ספר הבוחרים מערכת הבחירות התחילה

מתן כהנא:  אבל גם מעבר לאירוע החוקי, היא אומרת: אני אישית כבר הוצאתי 200,000 שקל מהכיס שלי בשביל להיבחר להיות ראש עיריית טבריה

מתן כהנא:  היא פנתה שם לחבר הכנסת עמית הלוי ואמרה לו: איך אתה עושה לי את זה? איזו מין הצעת חוק זו, שאתה אתה פשוט הולך על הראש שלי? אני רוצה להיות ראש עיריית טבריה, אני ליכודניקית שנים על גבי שנים, איך אתם מעיזים לעשות לי כזה דבר?      באמת, זה עוד איזשהו חוק כזה, בין כל מיני חוקים שאתם מעבירים פה, שהם חוקים פרסונליים מקצה לקצה

מתן כהנא:  שינוי החוקים הוא תוך כדי המשחק

מתן כהנא:  אין פה עוד אנשים חוץ ממך, אז אני פונה אלייך, גברתי השרה, אבל זו תחושה קשה מאוד של חוסר צדק שהפעם אתם עושים כלפי האנשים שלכם

מתן כהנא:  אולי זו הזדמנות לנסות למשוך וללכת אחורה רגע עם הצעת החוק הזאת, שהיא לא מועילה לאף אחד

מתן כהנא:       אגב, ראש העיר הממונה בטבריה – אני מכיר אותו; הוא עשה עבודה מצוינת, לעילא ולעילא, באמת הצליח לעשות עבודה טובה שם, אבל כל זה לא קשור לסיטואציה

מתן כהנא:  גם אם יש היגיון, רציונל, שראש ועדה קרואה יוכל להיות ראש עיר יום אחד, בטח לא עושים את זה תוך כדי המשחק

אוריאל בוסו: נא לסיים

מתן כהנא: סיימתי, אדוני

אוריאל בוסו: תודה רבה לחבר הכנסת מתן כהנא

אוריאל בוסו:  חברת הכנסת אורנה ברביבאי, בבקשה, המועמדת לראשות עיריית תל אביב

אורנה ברביבאי: ערב טוב, יושב-ראש הישיבה

אורנה ברביבאי:  חברים יקרים, אני קוראת את הצעת החוק הזאת ואני שואלת במה היא עוסקת

אורנה ברביבאי:  נגיד שאני צריכה לתמצת את זה לאזרח מהשורה ולהגיד לו: בוא אני אסביר לך מה זאת הצעת החוק הזאת – חוק פרסונלי – שלמעשה מאפשרת למי שממלא תפקיד ספציפי, למי שמונה באופן זמני עד לבחירות – כדי לייצר איזה לגיטימיות להתמודדות במדינה דמוקרטיה, אומרים: לא, בואו נעשה קומבינה

אורנה ברביבאי:  נשנה את החוק באופן פרסונלי

אורנה ברביבאי:  אגב, אני לא מדברת על הכישורים שלו, על היכולות שלו

אורנה ברביבאי:  יכול להיות שאם הוא היה מתמודד כאחד המתמודדים באופן שלא מגן עליו, יכול להיות שהוא גם היה מנצח

אורנה ברביבאי:  אבל עצם זה שבסמיכות כל כך קרובה לבחירות המוניציפליות יוצרים איזה מובלעת, איזה חוק ספציפי תפור למידותיו של בן אדם מסוים, בעיר מסוימת, נגד מתמודדים אחרים, שלא לומר מתמודדת – שאנחנו היינו רוצים, אם לא בממשלה ולא בכנסת, לראות נשים בוודאי ברשויות מקומיות – כל זה נמחק, כי יש פה איזה צורך ספציפי שרוצים לטפל בו ולתת לו מענה

אורנה ברביבאי:  זה נקרא קומבינה

אורנה ברביבאי:       אני רוצה להגיד לכם שלא מזמן נעשה סקר, בתחילת יוני, שפורסם בעיתון מעריב ובחן עם אזרחים מערים שונות מה הדבר הכי חשוב להם אצל המועמד או המועמדת שמתמודדים לראשות עיר

אורנה ברביבאי:  חלק מהעניין היה כמובן חינוך, שמאוד משמעותי וכו', אבל הדבר הגדול מאוד שזכה שם ל-48% היה מינהל תקין

אורנה ברביבאי:  זה היה: האם העיר או המועצה מתנהלים באופן תקין? האם זה מתנהל בשקיפות? האם הציבור יודע איך מתנהלת העיר? אני אומרת לכם, אם אנחנו עוד לא הגענו לבחירות וכבר מסדרים חוק מטעם, ספציפי, פרסונלי, ייחודי, שהוא מנוגד לצורך של התושבים, לצורך של מה שהם אומרים שחשוב להם – לא שקיפות, לא מינהל תקין; סוג של "בואו נעשה משהו מאחורי הגב ונחשוב שאנשים לא ישימו לב" – אני אומרת לכם, זו תקלה

אורנה ברביבאי:       זה בא בהלימה לדרך שבה הממשלה הזאת מתמודדת עם תהליך קבלת ההחלטות שלה כל יום, כל היום – לעשות קיצורי דרך, להלבין מצבים אסורים למצבים מותרים, לאשר מתנות, לבסס נבצרות, לעשות כל מיני דברים מסביב על מנת לשרוד

אורנה ברביבאי:  כשאתה מסתכל על הציבור ואתה אומר לו: תן ציון לממשלה הזאת שעושה כאלה סלטות באוויר כדי לשרוד – מה אתה חושב עליה? הציבור אומר: אנחנו רואים לכם ואנחנו לא מוכנים שכך תעשו

אורנה ברביבאי:  אני משוכנעת שזה גם יבוא לידי ביטוי בבחירות הבאות

אורנה ברביבאי:  תודה

אוריאל בוסו: תודה רבה

אוריאל בוסו:  חבר הכנסת עודד פורר, בבקשה

עודד פורר: חבריי חברי הכנסת, גברתי השרה, אדוני היושב-ראש – ראשית, אני רוצה לברך אותך, חבר הכנסת בוסו

עודד פורר:  אני רוצה לברך אותך בתור חבר בסיעת ש"ס

עודד פורר:  השלמתם את ההשתלטות של סיעת ש"ס על סיעת הליכוד

עודד פורר:  זאת אומרת, היום ברור לחלוטין שחברי הכנסת של הליכוד הם קבלני הביצוע של ש"ס

עודד פורר:  הצעת החוק הזאת של חבר הכנסת עמית הלוי, שהיא מהמושחתות שמקודמות כאן בכנסת ישראל – מה שנקרא הקול הוא קול עמית הלוי, אבל הידיים ידי אריה דרעי

אוריאל בוסו: עודד, אם תשאל את נציגי ש"ס בטבריה - -     

עודד פורר: אני לא שואל את נציגי ש"ס בטבריה

עודד פורר:  אני יודע - -      

אוריאל בוסו: - - בעדינות, הם לא בדיוק מרוצים מכך שזה מי שיהיה ראש העיר, אבל מה זה משנה, העובדות

עודד פורר: - - בדיוק מה עמדתו ומה קרבתו של יושב-ראש הוועדה הממונה ויושב-ראש ש"ס במקרה

עודד פורר:  במקרה או שלא במקרה, ברור שהעסקה הזאת היא עסקה שנרקמה מלכתחילה ותוכננה ונוהלה, וזה היה ברור לאורך כל הדרך

עודד פורר:       אני לא אחזור על הציטוטים של חברת הכנסת גוטליב, שציינה עד כמה הצעת החוק הזאת היא פרסונלית ועד כמה היא משרתת את סיעת ש"ס על מתפקדיה שנמצאים בתוך מרשם המתפקדים של הליכוד, אבל ברור לחלוטין שהם קבלני הביצוע שלכם פה

עודד פורר:  וכשאנחנו מדברים על כמה ההצעה הזאת, יוצא ממנה ריח רע, כדבריה של חברת הכנסת גוטליב, ועד כמה היא מסוכנת, צריך להבין שמדובר ביו"ר ועדה קרואה ממונה, שמונה על ידי השר דרעי, וכרגע נסללה לו הדרך להשתמש במנגנון הרשות לטובת הליך בחירות

עודד פורר:       אין הליך מושחת מזה

עודד פורר:  ודי לעיין בספר התקציב של עיריית טבריה כדי להבין איך מנוהלת העירייה הזאת, שפשוט כל משאביה נועדו כדי לשרת את האינטרס הזה של סיעת ש"ס, כדי להמשיך את שלטונו של ראש העיר שם, שהיום הוא ממונה, ואומרים: נעזור לו להפוך לנבחר

עודד פורר:  איך נעזור לו להפוך לנבחר? צריך להסתכל, חבר הכנסת לוי, על תקציב הפרסום של עיריית טבריה

עודד פורר:  אני מציע לשרה דיסטל להיכנס לתקציב הפרסום של עיריית טבריה ולראות מה היה כל השנים ומה קרה פתאום בתקציב 2023

עודד פורר:  אז תקציב הפרסום וההסברה בשנת 2021 עמד על 92,000 שקל

עודד פורר:  בשנת 2023 הוא עמד על 200,000 שקל

עודד פורר:  מה קרה פתאום בעיריית טבריה שצריך יותר מלהכפיל את התקציב של פרסום והסברה? אבל לא די בכך

עודד פורר:  צריך להסתכל על שכר הדוברות – שכר הדוברות בשנת 2021 עמד על 331,999 שקלים

עודד פורר:  בשנת 2023 הוא כבר 711,097 שקלים

עודד פורר:  המנגנון של הדוברות קפץ מ-621,704 שקלים בשנת 2021 ל-1,058,513 שקלים בשנת 2023

עודד פורר:       רוצה לומר, אדוני היושב-ראש, גברתי השרה, רתמתם את כל מנגנון כספי משלמי המיסים בטבריה כדי להכשיר מהלך מושחת, שאותו אתם עושים עכשיו בעבירה, בניגוד לכל ההמלצות, בניגוד לכל האמירות, בניגוד לכל כללי המשחק, כדי להמליך מישהו שרוצה אותו סיעת ש"ס

עודד פורר:  היא גם חכמה מספיק לא לעשות את זה בעצמה

עודד פורר:  היא שולחת את חבר הכנסת הלוי באמצעות מתפקדי ש"ס שנמצאים בליכוד

עודד פורר:  וכמו שאמרתי, הקול קולו של עמית הלוי, אבל הידיים ידי אריה דרעי

אוריאל בוסו: תודה רבה על הפרגון

אוריאל בוסו:  חברת הכנסת שלי טל מירון

אוריאל בוסו:       עודד, אני לא רוצה לחשוב על כל פקיד במשרד הפנים שיתמנה לאחת הוועדות או המועצות שהוא ש"סניק או שהוא מושחת

אוריאל בוסו:  חס וחלילה

עודד פורר: זה לא מה שאמרתי

עודד פורר:  לא אמרתי שהפקיד מושחת

אוריאל בוסו: אמרת שהוא איש של דרעי ואיש של ש"ס

עודד פורר: לא אמרתי שהפקיד מושחת

עודד פורר:  אמרתי שמראש, כשממנה אותו שר הפנים מתוך כוונה אחר כך לאפשר לו להשתמש במנגנון כדי להיבחר - - -      

אוריאל בוסו: אבל הוא ממנה עשרות

אוריאל בוסו:  הוא ממנה מאות

עודד פורר: - - -      

אוריאל בוסו: אבל שר פנים ממנה בקדנציה עשרות ועדות ממונות, מרחביות

עודד פורר: - - - יושב-ראש הוועדה הממונה

עודד פורר:  הוא מונה כדין

עודד פורר:  לא טענתי שהוא לא מונה כדין

אוריאל בוסו: אגב, אף פעם לא ראיתי אותו באירועי ש"ס

אוריאל בוסו:  הוא לא חובש כיפה

אוריאל בוסו:  דרך אגב, הוא לא מהדנ"א שלנו

אוריאל בוסו:  אני לא יודע למה קראתם לו ש"סניק

עודד פורר: - - - שינוי החקיקה כדי לאפשר לו להתמודד לראשות העיר חצי שנה לפני הבחירות

עודד פורר:  זה שינוי מושחת שברור לחלוטין מאיפה הוא בא

עודד פורר:  וכשאתה רואה את השימוש במנגנון העירייה, אתה מבין - - - את כל המנהלים

אוריאל בוסו: התיקון של החוק הזה הוא לבטל חוק פרסונלי, אם כבר מדברים על חוק פרסונלי

אוריאל בוסו:  אבל בבקשה

עודד פורר: אני מציע שתקבעו שהוא יחול מהבחירות הבאות

אוריאל בוסו: כשקבעו חוק פרסונלי בלוד, לא אמרו מהבחירות הבאות

אוריאל בוסו:  קבעו אד הוק לבחירות ההן כדי לקבוע שמישהו לא יתמודד

אוריאל בוסו:  אז מבטלים אותו

עודד פורר: אם משהו היה לא בסדר פעם, לא צריך לחזור על זה

אוריאל בוסו: בבקשה, חברת הכנסת שלי טל מירון, שלוש דקות לרשותך

שלי טל מירון: תודה רבה, אדוני היושב-ראש

שלי טל מירון:  כנסת נכבדה, ערב טוב לכולם

שלי טל מירון:  רציתי לדבר קצת על השפה העברית

שלי טל מירון:  אל תהיה כל כך אופטימי – יש catch

אוריאל בוסו: תמיד אנחנו אופטימיים

שלי טל מירון: סיפורה המופלא של העברית התחיל לפני שלושת אלפים שנה

שלי טל מירון:  היא עברה גלגולים ותהפוכות, שרדה והתעשרה ממגעים עם תרבויות ולשונות

שלי טל מירון:  האמת, גם אני מתפעלת ממנה בכל יום

שלי טל מירון:  רציתי להקריא לכם קצת מביטויי הלשון היפהפיים שיש לנו פה בכנסת ישראל ובממשלה: "תקפצי לי, יא מפגרת, אף אחד בליכוד לא אוהב אותך, תקפצי לי"; "תפסיקי עם השקרים"; "היא אמרה לי: תסתמי, מפגרת"; "את לא מבינה שאף אחד לא סובל אותך?" "את פתטית"; "קול של עושה ספונג'ה"; "כשהתקשורת משקרת ומפחידה אני לא יכולה לקחת שום אחריות על המצב"; "ערוץ 13 מכוונים לכך שאחד מאיתנו יחטוף ירייה"; "הנגיד מלכלך על מדינת ישראל ופוגע בדירוג האשראי"; "אני מאשימה את נשיאת העליון בפיגוע"; "אהרן ברק, הצבוע החלול הזה שדרס את כולנו, היום בערב אנחנו מצביעים ואומרים לו: יאללה, ברא, גזגז"; "במדינות אחרות הוא היה מועמד לתלייה"; "שנים הזדעזעתי מזילות השואה, אני כבר לא מזדעזעת, וזה המשפחות שלכם שנשרפו שם"; "תגידו לי, חבורת מפגינים מופקרים, אתם שואבים הנאה חולנית מלהחליש אותנו בעיני האויבים שלנו? זה הקיק שלכם?" הרמטכ"ל, המפכ"ל, ראש השב"כ – "מה זה, כוח וגנר? מי אתם?" "טייסים שמתנים את ביטחון האזרחים בתוצאות הבחירות הם נפולת של נמושות"; "לסרבנים המחוצפים - - - עם ישראל יסתדר בלעדיכם, ואתם תלכו לעזאזל"; לשלול רישיונות מרופאים שהפגינו, "לאנשים מהסוג האכזרי הזה אסור לאפשר גישה לחולים"; "הקריאה - - - למרי אזרחי גרועה יותר מאונס"; "הדבר הכי מסוכן למדינת ישראל, יותר מדאעש וחיזבאללה, זה הפריצות בעריות

שלי טל מירון:  בתפיסה שלי, אני צריך לא רק למנוע את מצעד הגאווה אלא בכלל את התנועה הזאת"; "הינה האופוזיציה – זה ממרח אבוקדו, לא אופוזיציה"; "סגור את התריס, שקט, אוסקוט" – צקצוקים כמו של כבשה, סליחה, אני לא יודעת לעשות את זה – "צריך לדבר איתו - - - חברים, אני לא אומר לו - - - שקט בעברית כי הוא לא מבין עברית"; "ליהודים אני לא צועק ברא, אני אומר גזגזי"; "אנחנו נהיינו יפי נפש במדינה, מעודדים ללהט"ביות

שלי טל מירון:  יש הורים כאלה, הם שמים בובה לילד כי נראה להם שהוא צריך להיות הומו עכשיו"

שלי טל מירון:  בקיצור, חברים, זה היה לקט קצר מתוך חצי שנה של הממשלה האחרונה

אוריאל בוסו: תודה

שלי טל מירון: אתם מבזים את כנסת ישראל ומבעירים כל חלקה טובה במדינה

שלי טל מירון:  אתם לא מתביישים להאשים את האזרחים ואת התקשורת ואת כל מי שעומד בדרככם בכישלון הממשלה שלכם

אוריאל בוסו: נא לסיים

שלי טל מירון: הציבור הישראלי צריך להשיג מטף בדחיפות

שלי טל מירון:  כמות השרפות שהממשלה המסוכנת הזאת מבעירה גדלה מיום ליום

שלי טל מירון:  אנחנו נצטרך לכבות אותן

שלי טל מירון:  תודה

אוריאל בוסו: תודה רבה, חברת הכנסת שלי טל מירון

אוריאל בוסו:  חבר הכנסת גדעון סער, בבקשה

אוריאל בוסו:  לאחר מכן – חבר הכנסת גדי איזנקוט

גדעון סער: אדוני היושב-ראש, כנסת נכבדה, אם האופוזיציה הייתה צריכה, היו נותנים לה – תבקשי משאלה, איזה חוק את רוצה שהקואליציה – כי האופוזיציה לא קובעת את סדר-היום ביום שני, אבל קחי משאלה: איזה חוק היית רוצה שהקואליציה תביא? היינו מבקשים בדיוק את החוקים המטורפים האלה

גדעון סער:  שבוע אחד – חוק הארכת הבחירות לרבנות הראשית; שבוע שני – חוק טבריה; רק חוקים פרסונליים; רק שינוי של כללי משחק באמצע המשחק; רק חוקים עם תחולה מיידית; רק חוקים שהם גם, בסופו של דבר – אדוני היושב-ראש, תרשום לפניך – לא יעמדו בביקורת השיפוטית של בית המשפט הגבוה לצדק

גדעון סער:      כל היועצים המשפטיים באים לוועדה, לוועדת הפנים, הייעוץ המשפטי של הכנסת והייעוץ המשפטי לממשלה, אומרים להם: אנחנו כבר בתקופת הבחירות, הייתה שליפה של פנקס הבוחרים, איך אפשר לשנות את הדבר הזה בתקופת הבחירות עצמה עם תחולה מיידית? אז מספרים סיפורים על התיקון ב-2008

גדעון סער:  אדוני היושב-ראש, אני הייתי פה ב-2008

גדעון סער:  התיקון ב-2008, לא הייתה לו תחולה מיידית

גדעון סער:  הבחירות לאחר מכן לעיריית לוד היו ב-2013, ולכן אפשר להתווכח

גדעון סער:       אני חושב שנכון בכלל שאדם שמקבל את הכוח להיות ראש ועדה קרואה, לא כנבחר ציבור אלא מהשלטון המרכזי, לא טוב שיהיה במצב שהוא יכול לצאת למסלול של התמודדות מהתפקיד הזה שהוא קיבל אותו כפקיד הציבור, אבל אפשר לבוא גם עם תפיסה אחרת

גדעון סער:  אבל לבוא באופן הזה שמחוקקים חוק שברור שהוא לרשות אחת, למועמד אחד, ואנחנו היום מדברים ארבעה חודשים לפני יום הבחירות – זה פשוט דבר שבמדינה מתוקנת, בפרלמנט מתוקן, לא יכול לקרות

גדעון סער:      לא הקשבתם ליועצים המשפטיים

גדעון סער:  אתם נגד כיוון התנועה נותנים גז

גדעון סער:  אתם רואים שאתם נגד כיוון התנועה, ומה אתם עושים? נותנים גז

גדעון סער:  אתם לא רואים מה הציבור אומר לכם? אתם לא רואים את הסקרים? סקר אחרי סקר, איפה נמצא הציבור

גדעון סער:  אתם לא רואים את הציבור ברחובות, מה הוא אומר לכם כל שבוע? אתם לא שמעתם את התוצאות בבחירת לשכת עורכי הדין? לא ראיתם את ההתגייסות? לא ראיתם את הרוב, את המפלה הזאת שספגתם?     

אוריאל בוסו: תודה

גדעון סער: אני אומר לכם, תמשיכו, לווייתנים, תמשיכו, לווייתנים, לחתור לחוף במרץ

אוריאל בוסו: תודה רבה

אוריאל בוסו:  חבר הכנסת גדי איזנקוט, בבקשה

גדי איזנקוט: יושב-ראש הישיבה, כנסת נכבדה, כיליד העיר טבריה אני מגלה עניין מיוחד במה שקורה שם

גדי איזנקוט:  שינוי חוק בצורה אישית, גם אם יש יושב-ראש ועדה קרואה מוצלח, הוא דבר שהוא בעיניי לא ראוי ולא רצוי

גדי איזנקוט:       תפקיד של מנהיגות זה לומר אמת, להתוות דרך ולתת תקווה

גדי איזנקוט:  במקום לומר אמת, שמענו לפני שעה במקום הזה סיפורים על שיפור אסטרטגי ושקט בכל הגזרות, רק מי שאמר את זה פה שכח לומר שלפני חודש וחצי יצאה התרעה אסטרטגית של אגף המודיעין שלא יצאה כמותה, על פגיעה בהרתעה הישראלית במרחב

גדי איזנקוט:  במקום להתוות דרך, שמענו סיפור ילדותי על חמישה בלונים, ולתת תקווה כבר לא הייתה ציפייה בהמשך למה שנשמע פה

גדי איזנקוט:  במקום זה אנחנו רואים תרגילים, תעלולים ולא מנהיגות, לא ברמה המוניציפלית ולא ברמה הלאומית

גדי איזנקוט:      אני חוזר לדקה למה שהיה פה בדיון 40 חתימות אחרי הסיפור שנשמע

גדי איזנקוט:  מדינת ישראל נמצאת במשבר לאומי

גדי איזנקוט:  מה שנדרש עכשיו זה אחריות לאומית לעשות את הדבר הנכון, ובטח נדרשת צניעות, ולא זחיחות שנראתה פה

גדי איזנקוט:      אני מקווה ששרי הממשלה יביטו בציון שהם מקבלים בכל אחד מחלקי העשייה בחברה הישראלית, ודי להביט על ארבעה: על ערכים כלכליים, גם השקעות בהייטק, גם יוקר מחיה, גם עליית המשכנתאות – כישלון חרוץ; פגיעה בהרתעה – דובר פה גם בדיון הקודם על המציאות שיש היום בהר דב, שבה כוח רדואן, כוח של חיזבאללה, שוהה בשטח מדינת ישראל כמה שבועות ולא נעשה שום דבר, מתוך חולשה; המציאות ביהודה ושומרון והיקף הנפגעים שאנחנו רואים ואובדן השליטה המוחלט של אזרחים כנגד אזרחים; גם מרצועת עזה, חמאס – שראש הממשלה כל כך התגאה בשקט של ארגון חמאס – מוביל, מכוון את כל פעילות הטרור, ולא צריך להתגאות בעובדה שארגון חמאס לא ירה אפילו רקטה אחת בחצי השנה האחרונה, כי באותו זמן הוא גם סיפק, גם הכווין וגם קרץ לג'יהאד האסלאמי הפלסטיני, שירה 1,786 טילים לעבר שטח מדינת ישראל מרצועת עזה

גדי איזנקוט:  לגבי המציאות הפנימית, אנחנו רואים את חוסר האמון ואת החרפת המחאה, ולא צריך להכביר מילים על הכתף הקרה בחזית הבין-לאומית

גדי איזנקוט:       מה שנדרש בעת הזאת, גם במישור המוניציפלי וגם במישור הלאומי – להתעשת ולחפש לעשות את הדבר הנכון לטובת מדינת ישראל

אוריאל בוסו: תודה רבה

אוריאל בוסו:  חברת הכנסת פנינה תמנו – אינה נוכחת

אוריאל בוסו:  חברת הכנסת יפעת שאשא ביטון, בבקשה

יפעת שאשא ביטון: תודה רבה, אדוני היושב-ראש

יפעת שאשא ביטון:  כנסת נכבדה, אני אתחיל בהתייחסות לגופו של החוק ובגילוי נאות

יפעת שאשא ביטון:  הממונה בעיריית טבריה הוא חבר יקר, איש מוכשר מאוד, עושה עבודה מדהימה בטבריה

יפעת שאשא ביטון:  עם זאת, אני מוכרחה לומר שהחוק הזה לא עושה עימו חסד

יפעת שאשא ביטון:       החוק הזה הוא כל כך פרסונלי ונודף גם ממנו ריח של שחיתות, לא שלו אפילו, אלא של מי שמבקש להעביר אותו – מאוד מזכיר לי, אגב, את החוק של דרעי שכולם התאמצו להעביר כאן במליאה אך ורק לכבודו, בלי להיכנס עכשיו לכל הרקע – ולכן אין לנו ברירה אלא להתנגד לחוק הזה, שהוא עוד אחד משורה שלמה של חוקים שמוכיחים שלממשלה הזאת, באמת, הדמוקרטיה היא בבחינת המלצה, החוק הוא בבחינת המלצה, ואנחנו מקבלים את זה כתזכורת יום-יומית

יפעת שאשא ביטון:      בלי ללכת יותר מדי אחורה, בואו נלך רק ליממה או שתיים האחרונות, ונראה את השר אליהו מעוצמה יהודית, שביקש את מינוי אביו לרב העיר ירושלים בתמורה להסרת ההתנגדות של עוצמה יהודית לחוק בחירת רבני ערים

יפעת שאשא ביטון:      ואללה, אתה מסתכל על זה ואתה אומר,] בממשלה הזאת אין דין ואין דיין

יפעת שאשא ביטון:  כשאני חושבת על זה ועל הדברים הנוספים שאני תכף אזכיר, אני יכולה להבין למה לממשלה הזאת כל כך חשוב להסיר את עילת הסבירות

יפעת שאשא ביטון:  הרי לא סביר ששר יבוא וינהל משא ומתן על אבא שלו כרב עיר בשביל להסיר התנגדות לאיזשהו חוק

יפעת שאשא ביטון:  גם לא סביר שהשרה אורית סטרוק תכנה את כוחות הביטחון שלנו "כוח וגנר"

יפעת שאשא ביטון:  אומנם היא התנצלה – מאוחר מדי, אגב; זו גם פליטת פה שלא הייתה צריכה לצאת – אבל היא ממחישה את היחס שלה, את הזלזול שלהם גם בכוחות הביטחון, גם בשלטון החוק

יפעת שאשא ביטון:  וזה מצטרף לאמירה של בן גביר, שבא ואמר: רוצו אל הגבעות, יש לכם גיבוי

יפעת שאשא ביטון:  עכשיו שימו לב: השר שאמון על החוק קורא לאנשים האלה לעבור על החוק ואומר להם שהם יקבלו גיבוי בחסות החוק

יפעת שאשא ביטון:  זאת אומרת, אם זה לא מטורלל אז אני לא יודעת מה עוד אפשר לכנות טרלול

יפעת שאשא ביטון:      ואז ברור שאם כל כך הרבה דברים לא סבירים מתרחשים, אז לממשלה הזאת צריך להיות אינטרס ברור לבטל את עילת הסבירות

יפעת שאשא ביטון:  ואז אנחנו פוגשים את זה גם בהחלטה על פירוק לשכת עורכי הדין, כי תוצאות הבחירות ללשכת עורכי הדין לא בדיוק מצאו חן בעיני הממשלה הזאת, אז מה עושים כתגובה? מפרקים את לשכת עורכי הדין ומבקשים חוק חדש כדי לייצר כוח וסמכות לגוף חדש

יפעת שאשא ביטון:       היום מגישים את החלשת היועמ"שים, והינה אנחנו מוצאים את עצמנו במדרון חלקלק של הפיכה משטרית בתשלומים, שכל פעם מביאים לנו עוד חלק קטן מתוך המכלול הגדול, וכל מה שנשאר לנו באופוזיציה, חברים, זה להמשיך ולהתנגד לממשלה המקולקלת הזאת, שמפרקת כל חלקה טובה במדינת ישראל

יפעת שאשא ביטון:  תודה רבה

אוריאל בוסו: תודה רבה

אוריאל בוסו:  חבר הכנסת חילי טרופר, בבקשה

חילי טרופר: כבוד היושב-ראש, כנסת נכבדה, בימים האחרונים נעשה חילול השם נורא

חילי טרופר:  בתלמוד, אתה כבר יודע, כבר נכתב: "במקום שיש חילול השם – אין חולקין כבוד לרב", ובוודאי לא חולקין כבוד לחברי כנסת ולשרים שחלקם מעודדים בקריצה וברמז מעשים נוראיים, חלקם עומדים בשקט, או לכל היותר מגנים בצורה רפה ומפחיתים מחומרת העבירות

חילי טרופר:      שרים שקוראים לכבוש את הגבעות לא יוכלו לרחוץ בניקיון כפיהם כשהפרת החוק בכיבוש הגבעות תידרדר לאלימות

חילי טרופר:  שרים וחברי כנסת שבעבר קראו למחוק את חווארה לא יוכלו לגלגל עיניים לשמיים אל מול תמונות הפרעות

חילי טרופר:  שרה שהשוותה רק הבוקר את הרמטכ"ל, את המפכ"ל, את ראש השב"כ – אנשים שמוסרים את חייהם במשך עשרות שנים למען העם והמולדת – השוותה אותם לשכירי חרב ולרוצחים ברוסיה, היא לא תוכל להגיד שלא הייתה שותפה בשבר העמוק של הממלכתיות והכבוד כלפי הנהגה וראשי מערכת הביטחון

חילי טרופר:      הדם רותח, הכאב נורא, אבל גם אובדן נורא כמו בפיגוע בעלי בשבוע שעבר, אסור לו להביא לשנאה, לעבירות על החוק, לפרעות ולפגיעה בחפים מפשע

חילי טרופר:  ליאו די, שאיבד את אשתו ושתי בנותיו בפיגוע הרצחני והנורא בבקעת הירדן, לגמרי אדם שחווה כאב ואובדן, כתב אמש בצורה ברורה: "הבסת הטרור היא חיונית, אבל צריך שהיא תיעשה בידי מקצוענים

חילי טרופר:  הרג מחבלים הוא קידוש השם; הטלת טרור על ערבים חפים מפשע היא פשע נגד האנושות, חילול השם, וגם חיים שלמים לא יספיקו כדי לכפר על כך"

חילי טרופר:  כך אמר ליאו

חילי טרופר:  כך הם פניה של היהדות

חילי טרופר:  תמונות הפרעות של יהודים פוגעים בחפים מפשע רחוקות מכל מה שיהודי, אנושי ומוסרי

חילי טרופר:  כך נראה חילול השם

חילי טרופר:      אומנם מדובר בשוליים, וצריך להגיד את זה, והם לא מייצגים בכלל את כלל ההתיישבות, בוודאי לא את הדת היהודית

חילי טרופר:  אך כדי שאלה ייוותרו בשוליים צריך שכולם, מכל הקשת הפוליטית, יגנו באופן חד-משמעי את המעשים ויעמדו מולם בקול חד ובהיר, בלי אבל, בלי אפולוגטיקה ובלי קריצה

חילי טרופר:  מי ששותק לא יוכל להגיד "ידינו לא שפכו את הדם הזה"

חילי טרופר:  תודה

אוריאל בוסו: תודה רבה

אוריאל בוסו:  חבר הכנסת מיכאל מרדכי ביטון – אינו נוכח; חברת הכנסת אורית פרקש הכהן – אינה נוכחת; חברת הכנסת שרן מרים השכל – אינה נוכחת

אוריאל בוסו:  חבר הכנסת אלון שוסטר, בבקשה

קריאה: - - -     

אוריאל בוסו: מי שלא נמצא לא יעלה, אל תטרחי

אלון שוסטר: מי יעלה בהר הקודש?     

אוריאל בוסו: אתה

אלון שוסטר: אני עליתי

אוריאל בוסו: שלא יטרחו

אלון שוסטר: אדוני היושב-ראש, נאמר "אל תשאל – למי צלצלו הפעמונים / לך הם צלצלו"

אלון שוסטר:  כך צריך לחיות, כאילו כל נטל העולם עליך

אלון שוסטר:       אני מציע לכולנו בימים, בשבועות, בחודשים של מבוכה, כאשר לא רק מתיחות ומדון שולטים, אלא באמת המציאות היא סבוכה – אני כאיש אופוזיציה לא מתיימר ולא רוצה לומר שכל הקשיים וכל האתגרים הם תוצר של ממשלה, של קואליציה, אבל מה כן צריך לעשות? מה שאפשר לעשות

אלון שוסטר:       אשר לחוק המדובר, הוא חוק שאני מבין, אני יכול להבין כראש רשות לשעבר, כמי שהיה סמוך על שולחנו של שר הפנים, או משרד הפנים והמנכ"ל, ומבין את הדילמה הקשה של מה קורה בעיר שמיטלטלת במשך שנים ארוכות ומתקשה לייצר לעצמה ממקורות עצמיים את ההנהגה שלה – אני מבין את הבעיה

אלון שוסטר:  אבל אנחנו אומרים לעצמנו שהמדינה שלנו, אדוני היושב-ראש, היא גם יהודית וגם דמוקרטית

אלון שוסטר:  זאת אומרת, אני עושה איזושהי השלכה, אנחנו מבקשים שהערכים שלנו יהיו ערכים מסוג מסוים וההתנהלות שלנו תהיה גם היא מסוג מאוד מסוים

אלון שוסטר:  הייתי אומר שאמת המידה המרכזית היא הוגנות, שוויון הזדמנויות

אלון שוסטר:  ובמקרה הזה אני חושב שברי לכל מתבונן שמדובר בסוג של עקיפה בתור

אלון שוסטר:       מותר לכל אחד להתמודד

אלון שוסטר:  בלתי סביר בעיניי, אדוני היושב-ראש, שמי שקיבל כפיקדון, ללא מכרז, ללא בחירות, את ראשות העיר, או את המוקד הזה, מפני שהיא זקוקה לסיוע, יקבל פטור ויעקוף את כל המתמודדים האחרים

אלון שוסטר:  וזה בלי לדבר על כך שזה פרסונלי, שזה מוחל מיידית, בוודאי דובר על כך

אלון שוסטר:       את החוק הזה צריך לא לקבל, ועם זאת, למצוא פתרונות נקודתיים לעיר האמורה

אלון שוסטר:  תודה רבה

אוריאל בוסו: תודה רבה

אוריאל בוסו:  חבר הכנסת חמד עמאר, בבקשה

חמד עמאר: אדוני היושב-ראש, חבריי חברי הכנסת, השר לביזיון לאומי בן גביר, יש לו שלושה תיקים בממשלה הגזענית הזאת: תיק הבושה הלאומית, תיק השקרן הבין-לאומי ותיק הכישלון הלאומי

חמד עמאר:  שקרן בין-לאומי, ואני אגיד למה שקרן בין-לאומי: שמעתי אותו היום במסיבת העיתונאים שכינס – אמר: היה ירי על התחנה, זרקו בקבוקי תבערה, שרפו מכוניות משטרה

חמד עמאר:  אני הייתי שם, לא אתה בן גביר השקרן

חמד עמאר:  לא היה ירי על התחנה, לא הייתה זריקת בקבוקי תבערה ולא הייתה שרפת מכוניות של שוטרים, אז התואר של שקרן בין-לאומי מגיע לך בזכות

חמד עמאר:      ואני אעבור לתואר השני ולתיק השני שלך, תיק הכישלון הלאומי

חמד עמאר:  הבטחת הבטחות גדולות – להשתלט על הפשיעה, להחזיר את המשילות

חמד עמאר:  ואיפה אתה רוצה לעשות את זה? אצל הדרוזים

חמד עמאר:  מה אתה חושב, אתה רוצה לעשות אבו עלי על הדרוזים? תחפש מישהו אחר לעשות עליו אבו עלי – על ארגוני הפשע, על הטרוריסטים

חמד עמאר:  לא על הדרוזים

חמד עמאר:  אני כאן עומד ומדבר על הכישלונות של השר הזה, שלא מצליח להשתלט לא רק על הפושעים ועל ארגוני הפשע – לא מצליח להשתלט על שום דבר בכל מה שהוא עושה

חמד עמאר:       והשר לבושה לאומית – הגעת אלינו, אל הדרוזים

חמד עמאר:  אנחנו יודעים לכבד אורחים

חמד עמאר:  כיבדנו אותך, הכנסנו אותך אלינו, נתנו לך את כל הכבוד

חמד עמאר:  אבל אתה חסר כבוד, ואחד חסר כבוד יוצא בהצהרות חסרות כבוד

חמד עמאר:  מה אתה חושב, שאתה מפחיד אותנו? אתה מפחיד את הצעירים שלנו? זה מה שבאת לעשות? אתה נשלחת להגיד לא

חמד עמאר:  זה מה שבאת לעשות? בושה, ביזיון

אוריאל בוסו: תודה

חמד עמאר: שקרן

אוריאל בוסו: תודה רבה

אוריאל בוסו:  חברת הכנסת יוליה מלינובסקי, בבקשה

יוליה מלינובסקי: יש פה מלא שקרנים

חמד עמאר: לא, שקרן בין-לאומי כזה לא ראה העולם

יוליה מלינובסקי: מי? מי? על מי אתה מדבר?     

חמד עמאר: בן גביר

מיקי לוי: בן גביר? באמת הוא שקרן?     

יוליה מלינובסקי: תודה רבה, אדוני היושב-ראש

יוליה מלינובסקי:  אדוני היושב-ראש, גברתי השרה, חבריי חברי הכנסת, אני רוצה לפנות לראש הממשלה שלנו

גלעד קריב: אבי האומה

יוליה מלינובסקי: אני רוצה באמת לפנות לראש הממשלה שלנו, אבל אני הגעתי למסקנה שראש הממשלה האמתי שלנו זה לא בנימין נתניהו

יוליה מלינובסקי:  ראש הממשלה האמיתי שלנו זה מר אריה דרעי, וזה באמת – הוא מנהל את הממשלה, הוא מקבל כל מה שהוא רוצה, אין שום דבר שיכול לעצור אותו

יוליה מלינובסקי:  לזכותו ייאמר, באמת – איש מדהים ביכולות שלו

יוליה מלינובסקי:  חוק טבריה זה מעשה ידיו של אריה דרעי, ועם כל זה שאני שומעת מהקואליציה, מחברי הקואליציה, שהם אומרים שזה חוק מושחת ושהוא בעייתי והוא לא מידתי ועושה חטא לכנסת ישראל, בלחץ של ראש הממשלה אריה דרעי החוק הזה עכשיו במליאה ואנחנו דנים בו

יוליה מלינובסקי:       חוק דחיית בחירות לרבנות הראשית זה פר אקסלנס חוק של אריה דרעי

יוליה מלינובסקי:  וכולם מרגישים ויודעים, גם חברים בקואליציה, שעושים עליהם סיבוב ושזה מסריח ושזה לא – שזה תפור

יוליה מלינובסקי:  כולנו יודעים את הדיל הזה, אבל עדיין הכנסת, מחר בוועדת החוקה, תנהל דיון על ההסתייגויות, ובשבוע הבא זה יעלה פה למליאה

יוליה מלינובסקי:  עוד פעם, ראש הממשלה האמיתי זה מר אריה דרעי

יוליה מלינובסקי:  עילת הסבירות, מהפיכה משפטית, זה משהו שאמור, עלול – לא עלול, חלילה לא עלול – זה משהו שצריך להציל את אריה דרעי ולהחזיר אותו לכיסא ראש הממשלה האמיתי

יוליה מלינובסקי:  כי כולנו יודעים את זה

יוליה מלינובסקי:  זה ברור, זה שקוף, זה ידוע, אני לא מחדשת

יוליה מלינובסקי:  האיש מדהים ביכולות שלו, ביכולת לתפור את העניינים, לסדר אותם

יוליה מלינובסקי:  כנראה יש לו יכולת שכנוע בלתי רגילה

יוליה מלינובסקי:       אגב, יש לנו ראש ממשלה מקביל שקוראים לו יריב לוין

יוליה מלינובסקי:  נתניהו כבר לא רלוונטי

יוליה מלינובסקי:  יריב לוין בנה קבוצת לחץ אמיתית בליכוד, מחנה בתוך הליכוד, והוא מנהל את הליכוד

יוליה מלינובסקי:  אני באמת כבר לא יודעת מי עומד בראש הליכוד

יוליה מלינובסקי:  לא, לא, אני יודעת

יוליה מלינובסקי:  זה מר יריב לוין

יוליה מלינובסקי:  אז יש לנו בפועל שני ראשי ממשלה: מר אריה דרעי, שמשיג כל מה שהוא רוצה, גם אם זה לא חוקי, מגעיל, מסריח, תפור, ופשוט גובר על - - -     

אוריאל בוסו: תודה

יוליה מלינובסקי: - - זה לא מתקבל על הדעת, ומר יריב לוין שגם משיג את המטרות שלו, וכנראה בעתיד הקרוב מאוד יחליף את בנימין נתניהו

אוריאל בוסו: תודה רבה

יוליה מלינובסקי: תודה רבה לשני ראשי הממשלה שלנו, מר אריה דרעי ומר יריב לוין

יוליה מלינובסקי:  תודה רבה

אוריאל בוסו: תודה רבה

אוריאל בוסו:  חברת הכנסת שרון ניר, בבקשה

שרון ניר: אדוני היושב-ראש, חבריי חברי הכנסת, אין גבול לאוזלת היד של הממשלה הזאת – ממשלה ששכחה לטפל בחוק הגיוס, חוק גיוס שיפוג ב-1 ביולי 2023

שרון ניר:  ואני שואלת את עצמי: אם ביטחון, שירות בצה"ל ושליחות לא בראש סדר העדיפויות של הבית הזה, אז מה כן בראש סדר העדיפויות של הבית הזה?     

גלעד קריב: כסף, כבוד וכוח

שרון ניר: הפתרון שקבעתם אתמול בוועדת שרים, להנחות את הרמטכ"ל לא לאכוף גיוס חרדים עד שהעניין יוסדר במושב הכנסת בחורף, הוא פשוט עוד מרכיב בכאוס

שרון ניר:  הנחיה לאכוף אי-גיוס על מגזר שלם פירושה הלבנת השתמטות

שרון ניר:  החלטה זו היא ביטוי לקרע שאתם יוצרים בעם

שרון ניר:  חצי מהעם ישרת וחצי מהעם ילמד תורה – ממש מימוש חזונו של גפני במלואו

שרון ניר:  המצב הביטחוני והחברה הישראלית במצב רגיש כל כך, אנחנו לא צריכים עוד שמן למדורה

שרון ניר:       כקצינה בכירה אני יכולה לומר לכם ששילוב חרדים בצה"ל מחזק את החרדים, מחזק את הצבא ומחזק את החברה הישראלית כולה

שרון ניר:  במקום לאחד ולהרחיב את המכנה המשותף ולקרב לבבות, כפי שהצבא מיטיב לעשות, החל משבוע הבא, השתמטות בצה"ל לא תיאכף ותיחשב כלגיטימית – שוב, לחרדים בלבד

שרון ניר:       ראש ממשלה, החלטה זאת היא אבן נגף בהיותו של צה"ל צבא העם והפיכתו של צה"ל לצבא של חצי מהעם

שרון ניר:  זאת המשמרת שלך

שרון ניר:  זה מה שאתה רוצה שיזכרו ממך? אנחנו חיים במדינה ציונית שנושאת בגאון את דגל הדמוקרטיה והשוויון

שרון ניר:  הציבור שנושא בנטל יוצא לרחובות כבר 25 שבועות, ובמקום להיות קשובים ולהבין את הכאב, אתם מחליטים החלטה שתעמיק את הקרע בעם

שרון ניר:       לסיום, אני רוצה להתייחס לדבריו של ראש הממשלה הערב, ואני רוצה לומר לראש הממשלה מכאן: אדוני ראש הממשלה, בזמן שאיבדת שליטה בממשלה שלך והכול קורס, אתה מעז לעמוד פה ולהתבדח עם סיפורי ילדים על דוכן המליאה

שרון ניר:  ניהול מדינה זה לא גן ילדים וגם לא מעשה בחמישה בלונים

שרון ניר:  קרא את השרים שלך לסדר ולכו כבר לעבוד

אוריאל בוסו: תודה רבה

אוריאל בוסו:  חבר הכנסת אחמד טיבי, בבקשה

אחמד טיבי: מכובדי היושב-ראש, רבותיי חברי הכנסת, חוק קמיניץ הוא אחד החוקים הדרקוניים, המסוכנים, המרושעים ביותר, ותפקידו הוא לחנוק את היישובים הערביים, כולל היישובים הדרוזיים, ולהחמיר עם אלה שבלית ברירה בנו על אדמתם

אחמד טיבי:  ואז למשל בטייבה, טירה, קלנסווה, עשרות קיבלו התראות על קנסות בסכומים אסטרונומיים – 300,000 שקלים, 600,000 שקלים; אמרו שאחד קיבל 900,000 שקלים, חקלאים מטייבה, כמו סיפר לי על כך ידידי סובחי חאג' יחיא כשהיינו בהפגנה

אחמד טיבי:  מפה אני מגיע גם למצוקה של הכפרים הערביים הדרוזיים בנושא קמיניץ – עוספיא, דאלית אל-כרמל וצפונה – ואני קושר את זה למאבק המאוחד, המשותף, שהיה על הטורבינות בגולן הערבי הסורי

אחמד טיבי:       הטורבינות זה נושא שמדאיג מאוד את התושבים, את בעלי הקרקעות

אחמד טיבי:  צריך להטות אוזן לדאגה הזאת, לכאב, לסירוב, כפי שקורה במקומות רבים

אחמד טיבי:  ואז ההתנגדות לטורבינות, יחד עם הכעס הרב על חוקי קמיניץ, איחדה את כל האנשים, שהיו יד אחת נגד הדיכוי הזה

אחמד טיבי:  אני רוצה לתת דוגמה של נור דוכי מולא מכפר ירכא

אחמד טיבי:  הוא בנה בית על האדמה הפרטית שלו, הוא מירכא, וקיבל קנס של 300,000 שקלים על פי קמיניץ

אחמד טיבי:  יש לו תשעה אחים – פינדרוס, תקשיב

אחמד טיבי:  יש לו תשעה אחים, וכל אחד מהם קיבל גם קנס של 300,000 שקלים

אחמד טיבי:  למה? כי האדמה רשומה על שם האבא שלהם

אחמד טיבי:  כל אחד מהם, העשרה, קיבל 300,000 שקלים – 3 מיליון שקלים למשפחה אחת בירכא

אחמד טיבי:       איזה מוח מרושע יכול ככה לרדוף אנשים ולדחוק אותם אל הפינה - -     

אוריאל בוסו: תודה

אחמד טיבי:  - - כי הם בנו על אדמה פרטית שלהם

אחמד טיבי:  ואחר כך בא הילד הזה שממלא את התפקיד של שר לביטחון לאומי, הולך, נפגש עם ראשי העדה הדרוזית, מנצל את המקום בצורה שלילית ביותר - -      

אוריאל בוסו: תודה

אחמד טיבי: - - לא נותן כבוד למארחים שלו ומתחיל לעשות אבו עלי

אחמד טיבי:  (חוזר על הדברים בערבית

אחמד טיבי: )      

גלעד קריב: לפחות הרמ"ט שלו לא הטיל את מימיו בירכא

אוריאל בוסו: תודה רבה, חבר הכנסת טיבי

אחמד טיבי: נכון

אחמד טיבי:  אני מייד מסיים, משפט אחרון

גלעד קריב: יש השתפרות, יש מגמת שיפור

אוריאל בוסו: תודה

אוריאל בוסו:  הוא צריך לסיים

אחמד טיבי: אני מכיר

אחמד טיבי:  הם היו יכולים לגרש אותו, אבל יש להם – האמת, בן גביר (אומר בערבית:) אני ממליץ לאף אחד לא לקבל את פני הטיפוס והברנש הזה

אוריאל בוסו: תודה

אחמד טיבי: הוא לא ראוי להיות בינינו באף יישוב - -     

אוריאל בוסו: תודה

אחמד טיבי: - - מה עוד שהוא מחבל מורשע

אחמד טיבי:  מקומו בכלא באופן כללי

אוריאל בוסו: תודה רבה

אוריאל בוסו:  חבר הכנסת עופר כסיף, בבקשה

יצחק פינדרוס: טיבי, אולי נעשה החלפת שבויים

יצחק פינדרוס:  טיבי, יכול להיות שהוא צריך להיות בכלא כמחבל, נעשה לו החלפה של מחבלים

קריאה: בעסקת שליט שחררו אותו

עופר כסיף: כבוד היושב-ראש, חברי הכנסת, בשבוע שעבר עמדתי כאן והתרעתי כי כל עוד יש כיבוש, תימשך שפיכות הדמים; כל זמן שהמתנחבלים ממשיכים בפוגרומים, איש לא יחיה בביטחון

עופר כסיף:  והינה, לא חלף שבוע, ומאות פורעים מתנחבלים השתתפו בגל טרור משיחי ששטף ושרף את הגדה המערבית הכבושה

עופר כסיף:  בעוריף שרפו את לוח החשמל וניתקו את הכפר מהזרם, פלשו וחיללו מסגד והשחיתו ספרי קוראן; בקבלאן הרסו בתי עסק ושרפו עשרות דונמים של אדמות חקלאיות; בג'אלוד טרוריסטים יהודים יורים כדורים חיים כדי שיהיו פלסטינים מתים; באום צפא ובתורמוס עיא – הצתות המוניות של בתים, מכוניות ורכוש ברוח חמלניצקי וכנופיות הקו קלוקס קלאן

עופר כסיף:      ביום שבת ביקרתי בתורמוס עיא עם חברי חבר הכנסת אחמד טיבי בניחום אבלים לזכר השהיד עומר ג'בארה – כפר שבו נשים, ילדים וזקנים הסתגרו בבתיהם מאימת טרור המתנחבלים ששלחו אש בכל שנקרה בדרכם

עופר כסיף:  החופשיות שבה טרור המתנחלים משתולל אינה גזרת גורל

עופר כסיף:  כוחות הכיבוש וממשלת הדם, הגזע והדמעות הם אלה שמאפשרים זאת

עופר כסיף:  "רוצו אל הגבעות, אני מגבה אתכם", קרא השר הבָּטֵל, ועדר חסידיו ציית

עופר כסיף:      שבעה קיני טרור חדשים שאפילו על פי מכבסת הכיבוש אינם נקיים או חוקיים הוקמו ברחבי הגדה המערבית הכבושה בידי השלטון העברייני

עופר כסיף:  פרעות הטרור אולי מבוצעים בידי פראי הגבעות, אבל אלו נעשים בחסות צבא הכיבוש והגנתו ובעידוד מעריץ של גזעני הממשלה

עופר כסיף:  אני מתרה פה: הסכנה היא כמובן קודם כול ומעל הכול לפלסטינים, אבל היא לא רק לפלסטינים – היא גם למתנגדי ההפיכה המשטרית, מתנגדי שלטון הימין הפאשיסטי, והיא תגיע עוד לכל אחד מאיתנו אם לא נעצור אותם עכשיו

עופר כסיף:       מקס ובר, למי שמכיר – מוכר כסוציולוג ידוע, למרות שלדעתי יותר נכון להתייחס אליו כחוקר תרבות – טען שיש כל מיני בסיסים של לגיטימיות למשטר או לשלטון

עופר כסיף:  יש בין השאר בסיס שהוא לגלי-רציונלי, כלומר השלטון נחשב כלגיטימי אם הוא מבוסס על כללי משחק, למשל - -     

אוריאל בוסו: תודה

עופר כסיף: - - ויש בסיס מסורתי, שמה שקובע אם השלטון לגיטימי זה האם הוא פועל על פי מערכת של כללים וציוויים שנגזרים ממסורות עבר בעלות מעמד של קדושה עבור מאמיניהן

אוריאל בוסו: תודה

עופר כסיף: הפורעים המנוולים – משפט אחרון – ותומכיהם פה ומחוץ לבית הזה רואים עצמם מחויבים לסמכות מסורתית, לא לכללי משחק חוקיים

עופר כסיף:  במקרה של התנגשות, הם ייתנו עדיפות לרבנים הקנאים והחשוכים שלהם, לא לכללי המשחק הדמוקרטים

אוריאל בוסו: תודה

עופר כסיף: וכאן בדיוק האש מכוונת כלפי כל אחד ואחת מאיתנו

עופר כסיף:  ראו הוזהרתם

אוריאל בוסו: תודה רבה

אוריאל בוסו:  חברת הכנסת עאידה תומא סלימאן, בבקשה

אוריאל בוסו:  תשתדלו לעמוד בזמנים

עאידה תומא סלימאן: תודה, כבוד היושב-ראש

עאידה תומא סלימאן:  חברי וחברות הכנסת, לפני יותר מחודש כמעט כל ישראלי ממוצע – יהודי, ערבי – למד את המילה חווארה, ואפילו בהפגנות התחילו לקרוא למשטרה: איפה הייתם בחווארה? אז מעכשיו יש למפגינים עוד הרבה משפטים להגיד – אפשר להגיד: איפה הייתם בתורמוס עיא? ואפשר להגיד: איפה הייתם בג'אלוד, באום צפא, בעוריף, בלובאן א-שרקיה, בבורקה? אפשר למנות עוד ועוד שמות – בחוסאן – בכל המקומות שהיה בהם מראה שחוזר על עצמו כבר מעל לשבוע, עשרה ימים, של התנכלויות של המתנחלים שנכנסים לתוך הכפרים הפלסטיניים, מבעירים בתים, מבעירים שדות, ובעצם יכולים להוביל כל לילה בקלות

עאידה תומא סלימאן:  זה נס שעד עכשיו אנשים לא נשרפו בתוך הבתים שלהם

עאידה תומא סלימאן:  דומא מזכירה לכם משהו? זה ניסיון לחזור על אותו פשע נתעב ב-2015 בדומא, כאשר שרפו משפחה

עאידה תומא סלימאן:       כיום בכל לילה יש ניסיונות לשרוף משפחות ובתים

עאידה תומא סלימאן:  ואל תגידו לי, איפה הייתם? כי כן, כוחות הביטחון, מה שנקרא, או צבא הכיבוש בשפה שלי, נמצאים שם, נמצאים ומגינים על המתנחלים, מגינים על הפושעים שתוקפים אנשים בתוך הבתים שלהם ויורים ירי חי – כן, מתועדים כאשר הם משתמשים בכלי נשק ויורים על אזרחים שיוצאים להגן על הבתים שלהם

עאידה תומא סלימאן:  האם זה הפך לפשע גם כן, שהפלסטיני יגן על עצמו? האם לפלסטיני קיימת הזכות להגן על עצמו, על אדמתו, על ביתו, על משפחתו, או לא? נראה שלא תחת הממשלה הזו

עאידה תומא סלימאן:  בן גביר אומר היום: בבית יש שרפה

עאידה תומא סלימאן:  על איזו שרפה הוא מדבר? על השרפות שעושים אלה שאמר להם: תצאו, תרוצו לגבעות ותכבשו אותן? על שרפות כאלה או על מה?     

אוריאל בוסו: נא לסיים

עאידה תומא סלימאן: אני חושבת שהגיע הזמן שהממשלה הזו תגלה באופן הכי ברור את המטרות שלה, ותדבר פעם אחת ולתמיד בשפה אחת, בדיוק כמו שעשה נתניהו בישיבת ועדת חוץ וביטחון מאחורי דלתות סגורות, כאשר אמר שצריך לגדוע את השאיפה למדינה פלסטינית

אוריאל בוסו: תודה רבה

עאידה תומא סלימאן: בין נאום בר-אילן לדיוני ועדת חוץ וביטחון יש הבדל גדול

אוריאל בוסו: תודה רבה

אוריאל בוסו:  חבר הכנסת יוסף עטאונה – אינו נוכח

אוריאל בוסו:  חבר הכנסת יצחק פינדרוס, בבקשה

יצחק פינדרוס: אדוני היושב-ראש, חבריי חברי הכנסת, גברתי השרה, חבר הכנסת מיקי לוי, ביקשת קודם שאמשיך ונעצרתי בגלל לוח הזמנים, אז אמשיך בדיוק מאיפה שהפסקתי – הסערה שעורר הריאיון בערוץ 12

יצחק פינדרוס:  אז אמרתי, גם העורכים, גם כולם עשו הכול לדאוג שאף אחד לא יקשיב, רק ישמעו קטע מסוים ואף אחד לא יקשיב

יצחק פינדרוס:  ואני ממשיך: אתם חושבים שאני עומד פה כי אכפת לי באופן אישי? אמרתי בתחילת דבריי מקודם: אם הייתי חושב שאמרתי דברים לא נכונים או לא ראויים, הייתי נעמד פה ומתנצל

יצחק פינדרוס:  אני חושב שכל מילה שאמרתי היא אמת, היא האמת הישרה מתוך המקורות שלנו

יצחק פינדרוס:  לא הופתעתי מהמניפולציה שנעשתה עם הדברים

יצחק פינדרוס:  אני עומד פה כי אכפת לי

יצחק פינדרוס:  בתקשורת הם מרשים לעצמם לצחוק לנו בפנים, להנדס לנו את המחשבה בגלוי בהוראות מפורשות, שחלילה אף אחד לא ירשה לעצמו להקשיב ולשמוע – אולי אומרים דברים שצריך לשמוע? שכולם ידעו מראש שהוא הולך לומר דברים מטורפים, מסוכנים, שצריכים להדאיג את כולנו

יצחק פינדרוס:      ומה באמת אמרתי? אז בואו נדבר על זה

יצחק פינדרוס:  דיברנו על מוסדות החינוך של החרדים, על כך שהציבור החילוני חושב שאנחנו צריכים לחנך את הילדים שלנו בצורה שונה, ולפעמים גם אומר שזו סכנה לכלכלה וסכנה למדינת ישראל

יצחק פינדרוס:  סכנה אסטרטגית – אמר את זה איש בכיר מאוד במדינת ישראל בממשלת נתניהו בעבר

יצחק פינדרוס:  אמרתי שכשם שבנושא מסוים הדעה האישית שלי היא כפי שהתורה אומרת – וזה מה שאמרתי – אני מכיר בזה שבדמוקרטיה יש אנשים אחרים שחיים כפי שרוצים לחיות, למרות שאני חושב שזו סכנה להמשך הישיבה שלנו בארץ, כפי שהתורה אומרת

יצחק פינדרוס:  כך גם אני מצפה שהציבור החילוני יכבד את הרצון שלי לחנך את הילדים שלי כפי שאני מאמין, למרות שהדעה שלהם היא שזו, כן, סכנה להמשך הקיום הכלכלי שלנו בארץ

יצחק פינדרוס:       אז מישהו שמע את זה? הרי זה היה המשפט

יצחק פינדרוס:  מישהו השמיע את זה? חתכו את זה מכל כיוון, וגם דאגו שמה שכן יישמע – לא, אל תקשיבו, כי יש פה דברים נוראיים – חתכו את זה מכל כיוון, העיקר שיהיה להם מה לצעוק: הינה הדברים המטורפים והמסוכנים, ובואו תשמעו את הדברים שאתם חייבים לשמוע

יצחק פינדרוס:       אני חושב שהייתה פה הזדמנות מצוינת לראות בשידור חי עם מי יש לנו עסק

יצחק פינדרוס:  אז בפעם הבאה שמדברים על השיח פה בארץ, שאנחנו לא יודעים לדבר אחד עם השני ולא נותנים כבוד, תזכרו מי מנסה לדבר ולכבד ומי רוצה ללבות את השנאה והקיטוב

יצחק פינדרוס:      אני רוצה גם להוסיף משהו אחד בגלל התגובות שקיבלתי

יצחק פינדרוס:  יש אנשים שבאופן אישי הרגישו שאמרתי עליהם שהם יותר גרועים מהחיזבאללה ומדאעש

יצחק פינדרוס:  אמרתי שם, ואני רוצה לחדד – קודם כול התייחסתי לתנועה שמקדמת דברים במרחב הציבורי, חשוב לי להדגיש

יצחק פינדרוס:  אני לא קובע מה יותר חמור ומה יותר גרוע, וגם לא אמרתי את זה

יצחק פינדרוס:  לא אמרתי את המילה גרוע או חמור, אלא רק מסוכן – ואני מצטט – להמשך הקיום שלנו בארץ ישראל, בדיוק כמו שיש כאלה שחושבים שהחינוך שלי ללא ליבה מסוכן להמשך הקיום הכלכלי

יצחק פינדרוס:  אני יכול רק לצטט, כי זה מה שכתוב בתורה, וזה מה שיש לנו לומר, ומעבר לזה כל בן אדם יעשה לעצמו את החשבון שלו

יצחק פינדרוס:  תודה רבה

אוריאל בוסו: תודה רבה, חבר הכנסת יצחק פינדרוס

אוריאל בוסו:  חבר הכנסת גלעד קריב, בבקשה

אוריאל בוסו:  חבר הכנסת מיקי לוי, למה בעיניך אתה יכול לחשוב ככה ואתה לא מרשה לו לחשוב אחרת?      

מיקי לוי: הוא אומר לא

אוריאל בוסו: אז זה בדיוק מה שהוא אומר לך: אתה יכול לחשוב משהו, הוא יכול לחשוב אחרת

אוריאל בוסו:  למה אתה לא נותן לו לחשוב מה שהוא רוצה?     

מיקי לוי: כי בעוד 25 שנה 50% מהאנשים פה לא יעבדו ולא ילכו לצבא

מיקי לוי:  מי יגן על המדינה הזאת?     

אוריאל בוסו: הינה, אתה מצדיק – החשיבה שלי היא נכונה והגיונית

אוריאל בוסו:  החשיבה שלך – אי-אפשר לחשוב

מיקי לוי: אני מביא מספרים

אוריאל בוסו: ברור, ההיגיון רק אצלך

מיקי לוי: אני מביא מספרים

אוריאל בוסו: ברור, ההיגיון רק בצד אחד

מיקי לוי: תתווכח עם המספרים, לא איתי

אוריאל בוסו: לא, אי-אפשר להתווכח

אוריאל בוסו:  ההיגיון הוא בצד אחד, אין היגיון בצד השני

אוריאל בוסו:  בבקשה, חבר הכנסת גלעד קריב

מיקי לוי: מספרים, לא תפיסת עולמי

אוריאל בוסו: הכול

אוריאל בוסו:  בבקשה

גלעד קריב: אדוני היושב-ראש, גברתי השרה, אני לא תכננתי להתייחס לנושא הריאיון של חבר הכנסת פינדרוס בערוץ 12, אבל אי-אפשר שלא להגיב אחרי הדברים שנאמרו

גלעד קריב:  אין מחלוקת על כך שהמסורת ההלכתית של עם ישראל אינה רואה ביחסים ההומוסקסואליים יחסים ראויים

גלעד קריב:  ישנם חילונים וישנם יהודים ליברליים שהעמדה שלהם כלפי האיסור הקדום הזה היא עמדה מסוימת, וישנה גם עמדה מסורתית

גלעד קריב:       אבל אדוני היושב-ראש, אני אינני מכיר מקור הלכתי, תורני – אולי אתה תספר לי – שבא ואומר שאנשים שחיים אורח חיים הומוסקסואלי הם גרועים משונאי ישראל שטובחים בילדי ישראל

גלעד קריב:  שיראה לי חבר הכנסת פינדרוס איזה מקור תורני והלכתי עומד ביסוד האמירה שלו, שפעילים בקהילה הגאה מסוכנים למדינת ישראל יותר מטרוריסטים רוצחי ילדים

גלעד קריב:  והאיש עומד כאן ואפילו לא מסוגל להתנצל בפני אותו ציבור שהוא פגע בו

גלעד קריב:  כרגיל "אכלו לי", "שתו לי" – תמיד הם הקורבנות

גלעד קריב:       עמדו כאן לפני שבועיים, קידמו כאן הצעת חוק שמגדירה הסתה נגד הציבור החרדי כגזענות

גלעד קריב:  זה לא גרם להם לרגע להפסיק את ההסתה שלהם נגד הקהילה הגאה, נגד הזרמים הליברליים, נגד אנשי שמאל

גלעד קריב:  תמיד הם הקורבנות

גלעד קריב:  חבר הכנסת פינדרוס אמר לפני כמה חודשים שלא צריך לעלות על בית המשפט העליון ב-D9, צריך להטיל עליו פצצה

גלעד קריב:  גם שם הוציאו את דבריו מהקשרם, חתכו, ערכו

גלעד קריב:  אולי תלמד, פינדרוס, לא לקלל? אולי תלמד לא להסית? אז לא יבואו אליך בתלונות

גלעד קריב:       ועכשיו, אדוני, ב-45 השניות שנותרו לי, אפשר לומר הרבה דברים על הצעת החוק הספציפית הזו – הצעה מושחתת, תפורה, פרסונלית, שמשרתת אינטרסים פוליטיים של דמות מסוימת ושל מפלגה מסוימת – אבל אסור לטעות, הצעת החוק הזאת לא עומדת לבדה, רק להשפיע על תוצאות הבחירות בטבריה בהתערבות לא ראויה בתקופת הבחירות

גלעד קריב:  בימים אלה מקודמת כאן הצעה לדחות את הבחירות לרבנות הראשית בשמונה חודשים; ימים אחדים אחרי הבחירות הדמוקרטיות בלשכת עורכי הדין, פתאום הקואליציה מקדמת הצעה לפירוקה של הלשכה

גלעד קריב:  אתם החלטתם להרים יד - - -     

טלי גוטליב: זה הוגש – זה לא נכון, זה הוגש בהתחלה, רק שתדע

גלעד קריב: אתם, טלי

טלי גוטליב: עובדתית, רק אומרת

גלעד קריב: לא, לא

גלעד קריב:  חבר הכנסת מלביצקי הציג הצעת חוק פרטית

טלי גוטליב: על הלשכה – הגיש את זה לפני חצי שנה

גלעד קריב: לא

טלי גוטליב: כן

גלעד קריב: עמדת הקואליציה גובשה רק – אני מסיים – אחרי הלשכה

טלי גוטליב: אבל זה ייכנס לתוקף רק בעוד חמש שנים

אוריאל בוסו: תודה

גלעד קריב: אתם מכשירים את השטח - -      

טלי גוטליב: עוד חמש שנים זה ייכנס לתוקף

גלעד קריב: - - להרמת יד על - -      

אוריאל בוסו: תודה רבה

גלעד קריב: - - מנגנוני הבחירות בדמוקרטיה הישראלית

גלעד קריב:  אתם אומרים - -      

אוריאל בוסו: תודה רבה, חבר הכנסת גלעד קריב

גלעד קריב: - - זה לא יעלה על הדעת שנבטל את הבחירות

גלעד קריב:  כל הסימנים המעידים מראים שגם בחירות, בעיניכם, בחירות דמוקרטיות - -      

אוריאל בוסו: תודה רבה

גלעד קריב: - - שקבועות בחוק, זה כבר לא עניין מקודש

אוריאל בוסו: תודה רבה

אוריאל בוסו:  חברת הכנסת נעמה לזימי, בבקשה

נעמה לזימי: כבוד יו"ר הישיבה, שני חוקים עברו באותו יום, 7 ביוני: האחד, חוק זכויות הרכישה של דיירי הדיור הציבורי, מה שאנחנו מכירות כ"חוק רן כהן" – עבר לוועדת הפנים; חוק שני, חוק השחיתות, חוק טבריה, שבעצם בא למחוק את כל מהות הוועדה הממונה בישראל

נעמה לזימי:  איזה חוק, כבוד יו"ר הכנסת, קודם באופן מזורז, מהיר, והתחיל חקיקה עד הלום? חלילה לא דיירי הדיור הציבורי, חלילה לא החיים עצמם

נעמה לזימי:  חוק פרסונלי מושחת הוא שהולכים עליו בטורבו היסטרי

נעמה לזימי:  והמקרה הזה הוא תמצית המהות של הממשלה הזו, של הקואליציה הזאת – כינון משטר נאמנות של ג'ובים, של החברים-של, במקום החיים עצמם, במקום הכי מוחלשים, שצריכים אותנו שם

נעמה לזימי:       ואני שואלת: למה לא מתחילים את תהליך החקיקה של חוק הדיור הציבורי? למה מתחילים עם החוקים המושחתים האלה? ושימו לב, פעם אחר פעם חברי הכנסת פה, אלה שבמו ידיהם בצד של הקואליציה מחלישים את מעמד הכנסת ומחזקים את הפיכת הכנסת לרשות אחת, מגישים חוקים בריוניים, מושחתים, אנטי-דמוקרטיים: חוק המתנות, חוק הנבצרות, חוק טבריה, חוק הרבנות הראשית – חוקים של שינוי משחק, חוקים של תפירה של ג'ובים

נעמה לזימי:       עכשיו, אני אגיד לך מה יקרה עם החוק הזה ולמה הוא מושחת ובעייתי

נעמה לזימי:  כששר הפנים, שהוא הממנה של ועדה קרואה, מחליט על ועדה קרואה, הוא צריך לעשות זאת מתוך ידיעה שתפקיד הוועדה הקרואה הוא תפקיד זמני, ארעי, להבראה, לשיקום, להכנה לבחירות התקינות שבהן העיר תבחר את ראש העיר

נעמה לזימי:  הוא לא תפירת הג'וב הבא ל-20 שנה קדימה לראש עיר מטעמו

נעמה לזימי:  ולא יכול להיות ששר הפנים יעניק יתרון כל כך בוטה לחברים מקורבים שלו להתמודד

נעמה לזימי:  וכשאני שומעת בוועדת הפנים שאותו מועמד מטבריה – שאיני מכירה את עבודתו, ואני לא מכירה אותו, ואין לי דבר רע לומר – שהוא הוציא תקציב עתק על יח"צ ודוברות, בוודאי שזה מעלה סימני שאלה: האם הוא התכונן להכשרה הזו כדי שהוא יוכל לרוץ על ידי חוק מיוחד שיחוקק רק בשבילו, אבל בעצם יחסל - -      

אוריאל בוסו: תודה רבה

נעמה לזימי: - - את המהות הבסיסית של ועדה ממונה, שזו ועדה להבראה? תקשיבו, תתעשתו על עצמכם

נעמה לזימי:  החוק הזה מושחת בבסיסו, אבל הסכנות שלו לדמוקרטיה הישראלית הן גדולות, עם ההפיכה - -      

אוריאל בוסו: תודה רבה

נעמה לזימי: - - ובלי ההפיכה, בפני עצמו

נעמה לזימי:  תודה

אוריאל בוסו: תודה רבה

אוריאל בוסו:  חברת הכנסת מרב מיכאלי, בבקשה

מרב מיכאלי: אדוני היושב-ראש, חברותיי וחבריי חברי הכנסת, ראיתי שעמד פה ראש הממשלה בנימין נתניהו והיה מאוד מאוד מאוד משועשע

מרב מיכאלי:  מה יש לומר, המצב מצחיק, אז צוחקים

מרב מיכאלי:  בסך הכול מה, רקטות מג'נין? אזרחיות ואזרחים חפים מפשע נרצחים על ימין ועל שמאל? קורבנות מטרור מחריד במספרים שלא נראו פה שנים? העולם מצחיק, אז צוחקים, ולא סתם צוחקים, צוחקים על דברים כמו חמאס

מרב מיכאלי:  סך הכול רק לפני 15 שנה הוא הבטיח למוטט את שלטון חמאס

מרב מיכאלי:  מאז הוא עשה איתו דילים, שילם לו פרוטקשן במזוודות דולרים, נתן לו חסינות – מצחיק, אז צוחקים

מרב מיכאלי:       בלון ירוק, בלון אדום, בלון צהוב

מרב מיכאלי:  שלי הבלון הסגול, בעצם סגולה, כי גם זה נורא נורא נורא מצחיק

מרב מיכאלי:  נורא מצחיק לדבר על 52% מהאוכלוסייה

מרב מיכאלי:  בסך הכול רק 17 מהן נרצחו עד היום תחת המשמרת שלך בסיבוב הזה על ידי בני – בנות – בני זוג שלהן – הינה "בני, בנות", בפעם הבאה תוכל לצחוק גם על זה ב"סגולה", "הבלונה"

גלית דיסטל אטבריאן: הוא לא צחק על נשים, הוא צחק עלייך

מרב מיכאלי: 17 נשים נרצחו השנה; בכל שנת 2022 נרצחו 22

מרב מיכאלי:  הרבה הרבה יותר נשים שלא מעלים אותן לאוטובוס או מורידים אותן מהאוטובוס – לא נותנים להן להיכנס

מרב מיכאלי:  מקום אחרון ב-OECD בשוויון מגדרי – מצחיק, קורע, "סגולה", "בלונה", אין מה להגיד

מרב מיכאלי:  נשים נאנסות, אין כסף למרכזי הסיוע, יש תור של ארבע שנים לטיפול בהפרעות אכילה – קורע מצחוק, אני מתגלגלת, "סגולה", "בלונה", מתפוצצת, ה"סגולה"

מרב מיכאלי:       גם בקואליציה שלך, מתוך 80, בקושי עשר נשים, וגם השרות המכובדות והמהוללות שכבר יש, כשהן צורחות אחת על השנייה, אתה מצקצק ומסגביר להן שאתה לא תקבל התנהלות כזאת

מרב מיכאלי:  זה כל כך מצער אותי, "הסגולה", ש"הבלונה" שלך לא מצאה לנכון להגיד שום דבר כזה לשרים שצורחים ומתנפחים כבלונים זה על זה יום ולילה, אבל לשרות ההסגברה היא ממש הכרח המציאות

מרב מיכאלי:  אז בתור "הבלונה הסגולה", אני מאוד גאה להגיד לך, אדוני ראש הממשלה: בוא, דבר איתי כשאחרי כל כך הרבה שנים שאתה מזהיר מאיראן, היא תהיה יותר רחוקה מהגרעין ולא הכי קרובה שהיא הייתה אי-פעם לפצצה גרעינית - -      

אוריאל בוסו: תודה רבה

אוריאל בוסו:  נא לסיים

מרב מיכאלי: - - תחת 15 שנה של משמרת שלך - -       

אוריאל בוסו: תודה רבה

מרב מיכאלי: - - אדוני הבלונה

אוריאל בוסו: תודה רבה

אוריאל בוסו:  חבר הכנסת אבי מעוז, בבקשה

אבי מעוז: אדוני היושב-ראש, כנסת נכבדה, בימים האחרונים המדינה גועשת וסוערת סביב ההדלפה מהדיון הסגור שזימנו השופטים במשפטו של ראש הממשלה בתיק 4000, ומהמלצתם לפרקליטות לשקול לחזור בהם מאישום השוחד, כי יקשה על התביעה להוכיח אותו

אבי מעוז:  גם חבר הכנסת גדעון סער, הפטרון של היועמ"שית, שבתור שר המשפטים נמנע מלהתייחס לאפשרות של הסדר טיעון – לדבריו מתוך כבוד לעצמאות של התביעה ולמקצועיות שלה, ואולי כי אז קיווה להרשעה – קורא כעת לסיים את הסאגה בהסדר טיעון

אבי מעוז:       אבל לפי הפרסומים, היועמ"שית, פרקליט המדינה והתובעת בתיק דבקים בכך שהתיק ואישום השוחד חזקים, ואין להם הכוונה לסגת מהם

אבי מעוז:  מוזר

אבי מעוז:  היועמ"שית כבר לא מתיישרת לפי ההוראות של הפטרון? אז אני רוצה מכאן לחזק, דווקא לחזק, את גלי בהרב מיארה: אל תֵּחָתִי ואל תירתעי; אל תיכנעי ללחצים של הפטרון

אבי מעוז:  יחד עם אייסמן ובן ארי, המשיכי את המשפט הזה בכל הכוח

אבי מעוז:  הציבור רוצה את האמת, לא עיוותים של הסדרי טיעון שנועדו לחלץ גורמים מסוימים ממצב מביך

אבי מעוז:  העם רוצה לראות איך ייקוב הדין את ההר

אבי מעוז:  העם רוצה לראות מה יקרה עכשיו

אבי מעוז:  אם אחרי עשרות עדי התביעה שהבאתם בתיק החזק כל כך, עם אישום השוחד המבוסס כל כך, לא הצלחתם לשכנע את השופטים באישום המרכזי, אז כעת, כאשר מגיע השלב של עדי ההגנה, הולך להיות מעניין הרבה יותר

אבי מעוז:       מגיע לעם ישראל כולו, ובמיוחד לרובו, שהצביע בצורה ברורה למחנה היהודי הלאומי – למרות כל ההסתה הנוראית נגד ראש הממשלה ולמרות כל הניסיונות המרושעים להציג אותו כפושע מושחת – מגיע לעם הזה לדעת סוף-סוף את האמת

אבי מעוז:  מגיע להם לדעת מי היו שותפים להפיכה המשטרית הזאת, שגררה את המדינה לחמש מערכות בחירות, מי השותפים מהפרקליטות, מהמשטרה ומהתקשורת

אבי מעוז:  מגיע להם לראות כיצד החלק המושחת שבפרקליטות מושפל עד עפר כשהאמת נחשפת – האמת שהם חשבו שלעולם לא תצא לאור, כי הם לא האמינו שראש הממשלה נתניהו יחזיק מעמד ולא ייכנע

אבי מעוז:  אז בבקשה תמשיכו עם המשפט הזה

אבי מעוז:       אדוני ראש הממשלה, לך אני רוצה לומר תודה לך ותודה לרעייתך ולילדיך על שלא נשברתם ועל שהחזקתם מעמד בגבורה

אבי מעוז:  האמת סוף-סוף יוצאת לאור, וסוף האמת - -      

אוריאל בוסו: תודה רבה

אבי מעוז: - - לנצח, בעזרת השם

אוריאל בוסו: תודה רבה

אוריאל בוסו:  חבר הכנסת יוראי להב הרצנו, בבקשה

יוראי להב-הרצנו: אדוני היושב-ראש, גברתי השרה, חבריי חברי הכנסת, היום פורסם בכלי התקשורת שהשר עמיחי אליהו פנה למנכ"ל משרד הדתות והציע לו דיל: למנות את אביו שמואל אליהו לרב של העיר ירושלים בתמורה לתמיכה בחוק שינוי בחירת רבני הערים של ש"ס

יוראי להב-הרצנו:  לכך מצטרף חוק דרעי 1, חוק דרעי 2, חוק המתנות של משפחת נתניהו, חוק הארכת כהונת הרבנים הראשיים, שאמור להיטיב עם אחיו של דרעי, ועכשיו חוק בועז יוסף, שאמור לאפשר למקורבו של דרעי לרוץ לראשות עיריית טבריה תוך שינוי המצב הקיים

יוראי להב-הרצנו:       עכשיו, השינוי הזה – שהוא כל כך יסודי ביכולת של אדם להיבחר ולבחור – משונה צ'יק-צ'ק כדי לאפשר לבועז יוסף להיבחר לראש עיריית טבריה פחות מארבעה חודשים לבחירות

יוראי להב-הרצנו:  כל זה תוך פחות מארבעה חודשים

יוראי להב-הרצנו:  אשכרה הפכתם את הבית הזה למכשיר שאמור לסייע לפוליטיקאים לקדם את עצמם, את משפחתם, את המקורבים שלהם

יוראי להב-הרצנו:       מה עם יוקר המחיה? מה עם החזרת המשילות? מה עם מאבק בטרור? מה עם החזרת הביטחון האישי? אני רוצה לפנות לחברי הקואליציה – שרבים מהם לא יושבים כאן איתנו עכשיו – ולשאול אותם: למה נבחרתם לכנסת? למה הגעתם לבית הזה? האם הגעתם לפה בשביל לקדם את עצמכם, בשביל לדאוג למקורבים שלכם, לסדר את בני המשפחות שלכם, או שהגעתם לכאן בשביל לשרת את הציבור, לעבוד למענו, כדי שיהיה פה פחות יקר, יותר בטוח, כדי שאנחנו נוכל לְדַלְבֵר את ההבטחות שהבטחנו, שהבטחתם לציבור?      עכשיו אני רוצה להגיד עוד כמה מילים על החוק הזה, שהוא גם פרסונלי, גם רטרואקטיבי, ובעיניי גם פוגע פגיעה אנושה בתפקיד של יושב-ראש ועדה קרואה, שנקראה ומונתה על ידי שר הפנים כדי להבריא ערים שנמצאות במצב לא טוב

יוראי להב-הרצנו:  אותו אדם צריך לבצע – או להיות מסוגל לבצע – צעדים כואבים, לא פופולריים לעיתים, שנדרשים על מנת להבריא את הערים

יוראי להב-הרצנו:  כיצד יוכל לעשות את אותם צעדים אם ההצנחה שלו לאותו תפקיד תהיה רק צעד אחד, או מקפצה, לטובת התפקיד העתידי שלו כראש עיר נבחר?      חברות וחברי הכנסת, זה חוק פרסונלי, רטרואקטיבי, שפוגע בכבודה של הכנסת, שמזיק לתושבות ותושבי טבריה

יוראי להב-הרצנו:  אני לא מצליח להבין איך אפשר להצביע בעד חוק שהוא ספציפי בעבור אדם אחד

יוראי להב-הרצנו:  זה פשוט ביזוי המוסד של החקיקה, זה ביזוי כבודה של הכנסת

יוראי להב-הרצנו:  אני באמת מבקש מכם לחשוב פעם נוספת לפני שאתם נותנים את ידכם, את תמיכתכם, לקידום חוק מושחת שכזה

יוראי להב-הרצנו:  תודה רבה

אוריאל בוסו: תודה רבה

אוריאל בוסו:  חבר הכנסת זאב אלקין, בבקשה

אוריאל בוסו:  אחרון הדוברים – חבר הכנסת בועז טופורובסקי

אוריאל בוסו:  לאחר מכן תסכם השרה דיסטל

אוריאל בוסו:  בבקשה, אדוני

זאב אלקין: אדוני היושב-ראש, רבותיי השרים, חבריי חברי הכנסת, הקדנציה הזאת היא קדנציה מרתקת

זאב אלקין:  כל פעם שאתה חושב שהגענו לשיא, והינה אנחנו מגיעים לשיא חדש

זאב אלקין:  הרי קורה פה דבר שבקדנציה נורמלית אף אחד אפילו לא היה מעלה על דעתו – להריץ את הדבר הזה

זאב אלקין:       הבחירות המקומיות בעיצומן

זאב אלקין:  אנחנו כחברי ועדת הפנים סיימנו לטפל אפילו בתיקונים הטכניים לחוק הבחירות המוניציפליות, ונאמר לנו בכל פעם מחדש כמה זה דחוף, כי אי-אפשר לקיים בחירות

זאב אלקין:  אגב, שימו לב, חברי ועדת הפנים, חוק הבחירות המוניציפליות לא מגיע היום

זאב אלקין:  יש משהו דחוף יותר, התברר, לא הנושאים שרלוונטיים לבחירות מוניציפליות במדינת ישראל כולה

זאב אלקין:  וסיפר לנו יושב-ראש הוועדה כמה זה דחוף לייצר ודאות ולפתור את כל הסוגיות של לוחות הזמנים

זאב אלקין:  עם זה מחכים

זאב אלקין:  חוק טבריה – זה מה שדחוף, זה מה שמגיע היום

זאב אלקין:       אבל בתמונה הכוללת הזאת, לא רק שמנסים פה לשנות כללי משחק תוך כדי משחק – בסיטואציה שאני לא זוכר כדומה לה בנקודת הזמן הזאת – אלא גם מאוד מעניין לראות איך כל התהליך הזה מתנהל

זאב אלקין:  אני הרבה שנים בכנסת, ישבתי בהרבה הליכי חקיקה, ואני לא זוכר שבאירוע שהוא כל כך רלוונטי לתחום הסמכות של משרד ממשלתי מגיעים נציגי משרד ממשלתי לוועדה, ופתאום הם מהאו"ם, אין להם עמדה

יוראי להב-הרצנו: וזה כשאין עמדה לממשלה

זאב אלקין: אין להם עמדה

זאב אלקין:  אין להם עמדה אפילו לא רק באופן רשמי כממשלה שלא טרחה לקבוע עמדה, אלא אפילו מבחינה מקצועית הם לא יודעים להגיד מילה

זאב אלקין:  זאת תופעה שאני לא זוכר

זאב אלקין:  מתברר ששר הפנים – שגם הוא בדרך כלל לא בן אדם חסר עמדה, כולנו מכירים אותו

זאב אלקין:  השר משה ארבל הוא פרלמנטר ותיק ואיש מאוד מאוד רציני, וגם לו אין עמדה

זאב אלקין:  כאילו הפלא ופלא, חוק שלם שמריצים אותו פה בעדיפות, על חקיקה ממשלתית, יושבים פה שרים – הינה, יושב פה שר האנרגיה, אני כמעט מוכן להישבע שיש לו פה חוקים שמחכים, כי אף אחד לא - -     

בועז טופורובסקי: יש שדה גז ליד טבריה

זאב אלקין: - - כי אף אחד לא מקדם לו אותם, אבל לעומת זאת, יש משהו שהוא דחוף

זאב אלקין:  חוק שעליו לממשלה אין עמדה – דווקא את זה הכי דחוף לקדם

מטי צרפתי הרכבי: בפטור מהנחה

זאב אלקין: עכשיו, הגיעו ימות המשיח – פטור מהנחה, קידום לקריאה ראשונה תוך שני דיונים בלבד – הכול מאוד מהר - -     

טלי גוטליב: עבר הזמן

זאב אלקין: - - לא נותנים אפשרות להביע את העמדה - -     

אוריאל בוסו: נא לסיים

זאב אלקין: - - מקיימים דיונים תוך כדי ישיבת המליאה, והכול בשביל איזושהי קומבינה

טלי גוטליב: עבר הזמן

טלי גוטליב:  עבר הזמן - - -     

זאב אלקין: אני מסיים

טלי גוטליב: אבל עבר הזמן

טלי גוטליב:  פשוט אמרו כולם את מה שכבר אמרת

טלי גוטליב:  אנחנו שלוש שעות שומעים אותו דבר

זאב אלקין: אני רוצה לסיים

אוריאל בוסו: תודה רבה

זאב אלקין: לא

זאב אלקין:  אני רוצה לסיים את דבריי רק במשפט אחד

בועז טופורובסקי: הוא אמר דברי טעם

אוריאל בוסו: משפט

זאב אלקין: תיקחו את הנאום של חברת הכנסת טלי גוטליב - -     

טלי גוטליב: אז תפסיק לחזור על זה

זאב אלקין: - - כאן בתחילת הדברים

טלי גוטליב: אז למה לחזור על זה?     

אוריאל בוסו: היא יודעת

אוריאל בוסו:  היא לא צריכה מתורגמנים

זאב אלקין: בתחילת הדברים

זאב אלקין:  תקשיבו לטלי גוטליב

זאב אלקין:  לא צריך אותנו, נציגי האופוזיציה

טלי גוטליב: לא צריך סופרלטיבים

טלי גוטליב:  אני מסתדרת בלעדיך, אלקין

זאב אלקין: אני מקווה שגם תצביעו נגד, ואני אשמח לראות את הצבעתה של חברת הכנסת טלי גוטליב בעוד כמה דקות

אוריאל בוסו: הקשיבו לטלי גוטליב גם בוועדת חוקה

סימון דוידסון: טלי, אנחנו מעצימים אותך

טלי גוטליב: אני פשוט מתקזזת

טלי גוטליב:  שיקשיבו לי פשוט, זה הכול

אוריאל בוסו: שיקשיבו לך גם בוועדת חוקה

טלי גוטליב: וגם שם

אוריאל בוסו: אנחנו בעד

אוריאל בוסו:  חבר הכנסת בועז טופורובסקי, בבקשה

אוריאל בוסו:       מתי שנוח להם

אוריאל בוסו:  תקשיבו לחברת הכנסת טלי גוטליב

טלי גוטליב: אוי

טלי גוטליב:  כולם אומרים אותו דבר, חבר'ה, אותו דבר

קארין אלהרר: טלי, סבלנות

בועז טופורובסקי: טלי, אולי אני אגיד משהו אחר?     

טלי גוטליב: כמה אפשר? צריך פה ריטלין להביא לנו כשנהיים חברי כנסת

בועז טופורובסקי: טלי, אולי אני אגיד משהו אחר?      

אוריאל בוסו: הינה, מעשה בחמישה בלונים

בועז טופורובסקי: הינה

טלי גוטליב: קצר?     

בועז טופורובסקי: קצר

בועז טופורובסקי:  אפשר להתחיל, אדוני היושב-ראש? תודה רבה

טלי גוטליב: אתה יכול גם נושא אחר

בועז טופורובסקי: שמעתי שביבי הקריא מעשה בחמישה בלונים

אוריאל בוסו: ראש הממשלה

טלי גוטליב: ראש הממשלה

טלי גוטליב:  באמת, די

טלי גוטליב:  ראש הממשלה

בועז טופורובסקי: לי יש ילדים קטנים, ואני לא רוצה שיגדלו על שקרים

מיקי לוי: תגיד ראש הממשלה

בועז טופורובסקי: אז הרי לכם חמישה בלונים, הסיפור האמיתי

בועז טופורובסקי:  מעשה בחמישה בלונים שניפחו כמה חברים, שמחה וששון, לכל ילד בלון

בועז טופורובסקי:  לביבי – בלון כחול, לאיתמר – בלון צהוב, לבצלאל – בלון סגול, לדרעי – בלון ירוק ולגפני – בלון אדום

טלי גוטליב: אוי, אתה לא מקורי

בועז טופורובסקי: כל הילדים והבלונים יצאו לטייל

בועז טופורובסקי:  ביבי שמח וקפץ ואת המילה שלו נתן

בועז טופורובסקי:  פצצה גרעינית? לא תהיה לעולם לאיראן

בועז טופורובסקי:  את השקר הזה ניסה להאכיל את כולם, להאכיל אותנו בכפית, אבל הפלא ופלא, איראן כבר מדינה סף גרעינית

בועז טופורובסקי:  הבלון של ביבי החליק מידיו ועף רחוק – ככה זה כשאדם חלש מנסה להחזיק ולחנוק את שלטון החוק

בועז טופורובסקי:      איתמר שלנו, נפוח כמו בלון – כמעט כמו בלון – הבטיח לכל אזרחי מדינת ישראל ביטחון ולמגר את הפשע המשתולל בעולם התחתון

בועז טופורובסקי:  שמישהו יספר לו שלפני פחות מ-24 שעות נזרק עוד רימון

בועז טופורובסקי:  הוא נוהג להתעמת עם בכירים מצמרת הביטחון, למרות שאפילו להתגייס לא מצא לנכון

בועז טופורובסקי:  והבלון? הוא התפוצץ בזמן שהיה עסוק בלצלם עוד סרטון

בועז טופורובסקי:      עכשיו זה תורו של בצלאל

בועז טופורובסקי:  איך הוא הגיע לתפקיד יודע רק האל

בועז טופורובסקי:  שר האוצר של מדינת ישראל - -      

טלי גוטליב: אוי, זה חרוז כל כך סתמי

טלי גוטליב:  די, נו

בועז טופורובסקי: - - שאפילו הגרנדמייזר שלי, בכלכלה מבינה ממנו יותר

טלי גוטליב: השרה, תגידי לו,: לא חוזרים על בדיחה פעמיים

בועז טופורובסקי: בצלאל ממש גאון, ופעם אפילו ניסה להצית את איילון

בועז טופורובסקי:  אולי בגלל זה, גם לו התפוצץ הבלון

בועז טופורובסקי:      ואריה דרעי – הוא מיוחד במינו

בועז טופורובסקי:  הוא קיבל הרבה בלונים, כולם ירוקים – בצבע שהוא הכי אוהב, ירוק של דולרים - -      

טלי גוטליב: אוי, זה לשון הרע

טלי גוטליב:  באמת, זה לא יפה

בועז טופורובסקי: - - כמעט כמו שביבי אוהב סיגרים

בועז טופורובסקי:  סליחה, לא סיגרים, עלים, ככה שמענו שקוראים לזה

משה אבוטבול: לא

משה אבוטבול:  סיגרות

משה אבוטבול:  סיגרות, לפי מיכאלי, סיגרות, לא סיגרים

בועז טופורובסקי: אחרון חביב – גפני

בועז טופורובסקי:  גפני מתוסכל ועצבני, קיבל בלון אדום, צבע בשבילו מדי ססגוני

בועז טופורובסקי:  נועה קירל, הוא צעק

בועז טופורובסקי:  למה אני? שחס וחלילה פינדרוס לא יחשוד שעברתי לצד השני

יצחק פינדרוס: - - -     

בועז טופורובסקי: הם ניפחו וניפחו הבטחות כמו בלונים, הבטיחו ביטחון, כלכלה ועתיד לילדים - -     

אוריאל בוסו: תודה רבה

אוריאל בוסו:  נא לסיים

בועז טופורובסקי: - - אך אזרחי ישראל היקרים - -     

טלי גוטליב: נגמר הזמן

בועז טופורובסקי: - - אתם כבר יודעים, זה סופם של כל הבלונים

בועז טופורובסקי:  תודה

אוריאל בוסו: תודה רבה

טלי גוטליב: לא חוזרים על בדיחה פעמיים

טלי גוטליב:  זה לא יהיה אף פעם כמו המקור

טלי גוטליב:  באמת

אוריאל בוסו: מי עולה לסכם?     

בועז טופורובסקי: טלי, מה את מצביעה, טלי?     

אוריאל בוסו: תודה

טלי גוטליב: יפה המאמץ, אבל לא, לא, לא עושים את זה פעמיים

אוריאל בוסו: חבר הכנסת עמית הלוי, חמש דקות

אוריאל בוסו:  לאחר מכן השרה דיסטל

משה אבוטבול: לא פייר

משה אבוטבול:  זה עלוב, עלוב

קריאות: - - -     

עמית הלוי: תודה, אדוני היושב-ראש

עמית הלוי:  חברותיי וחבריי לכנסת, שמעתי חלק מהדברים וחלק מהביקורות על הצעת החוק הזאת בוועדה, וגם כאן פחות או יותר התחלקו לשני חלקים

עמית הלוי:  לצערי, הרוב ביקורות לא ענייניות - -     

נאור שירי: לא, אתה ענייני

עמית הלוי: - - אז אני אשתדל לא להתייחס לסוג הזה של הביקורות, נאור - -     

נאור שירי: בוא, יסדרו לך מקום ליד שולחן הממשלה

עמית הלוי: - - אבל חלקן ביקורת עניינית, ועל ההסתייגויות האלה השבתי

עמית הלוי:       אני כן רוצה לומר שמכל השיח כאן דבר אחד עולה – וחשוב לומר את זה כאן לאזרחי ישראל – שאת המושג הזה דמוקרטיה, שאתם, יוראי, צועקים בגרון ניחר ברחובות, שעיקרו הוא שהדמוס קרטוס, עיקרו הוא שהציבור שולט, עיקרו הוא שיש בחירות חופשיות במדינת ישראל וגם בשלטון המקומי - -      

קריאה: - - -     

אוריאל בוסו: אין לו הגבלה, הוא מגיש

אוריאל בוסו:  חשבתי

אוריאל בוסו:  היא אמרה שאין הגבלה

עמית הלוי: - - ולכן, כשמגיעה הצעת חוק כזאת לכנסת, למליאה שלנו, והיא אומרת: אנחנו ממקסמים את חופש הבחירה של תושבים בשלטון המקומי, ממקסמים את חופש הבחירה שלהם, מאפשרים להם לבחור מנעד אפשרויות רחב יותר, לפי רצונם, לפי חירותם, לפי זכותם הדמוקרטית, ואתם – שצועקים דמוקרטיה שלוש פעמים ביום וחמש פעמים בשבוע - -      

יוראי להב-הרצנו: לא באופן רטרואקטיבי

יוראי להב-הרצנו:  זה חוק פרסונלי, חוק מושחת - - -     

עמית הלוי: - - מתגלה שוב ושוב שמושגי היסוד הללו של דמוקרטיה – יוראי, דמוקרטיה

עמית הלוי:  אם דמוקרטיה היא מושחתת מבחינתך, אז תחשוב טוב שוב על המקום שאתה נמצא בו; אם דמוקרטיה זה דבר מושחת מבחינתך - -      

יוראי להב-הרצנו: אין לי בעיה לדון איתך לשם שמיים על החוק הזה

עמית הלוי: - - תחשוב שוב על התפקיד שלך כאן

עמית הלוי:  אתה נציג ציבור - -      

יוראי להב-הרצנו: לא באופן פרסונלי, כדי לעזור לבועז יוסף

עמית הלוי: - - אתה לא אמור להשתלט על הציבור, אתה לא אמור לומר לו במה לבחור

עמית הלוי:  זו הנחת היסוד

יוראי להב-הרצנו: לא כדי לעזור לבועז יוסף

עמית הלוי: עכשיו יש הסתייגויות ענייניות

אוריאל בוסו: חבר הכנסת יוראי

עמית הלוי: זה בא לעזור לכל תושב בכל מקום לבחור את הטוב בעיניו

עמית הלוי:  לא אתה תחליט לו מה טוב בעיניו

יוראי להב-הרצנו: כמה אנשים יש כאלה?     

עמית הלוי: לא אתה תחליט לו

עמית הלוי:  מספיק התערבת כששמת לו פקיד ממונה בפעם הראשונה

עמית הלוי:  אתה לא תתערב לו עוד פעם ותאמר לו: בזה אתה לא תבחר ובזה תבחר

עמית הלוי:  מקסום היכולת של ציבור לבחור את המועמדים שהוא רוצה - -     

יוראי להב-הרצנו: זה לא חוק פרסונלי לשיטתך?     

עמית הלוי: - - זה העיקרון הראשי בדמוקרטיה - -      

יוראי להב-הרצנו: זה לא חוק פרסונלי לשיטתך?     

עמית הלוי: - - ועל זה אנחנו דנים

עמית הלוי:  העובדה שאתם - - -     

יוראי להב-הרצנו: זה לא פרסונלי, עמית?     

עמית הלוי: לחלוטין לא

יוראי להב-הרצנו: לא?     

עמית הלוי: העובדה שאתם פעם אחר פעם - -     

יוראי להב-הרצנו: זה לא לבועז יוסף?     

עמית הלוי: - - באים להילחם נגד הדמוקרטיה, נגד המרכיב הדמוקרטי הזה – אמרתי קודם, אדוני היושב-ראש, שפעם היה - - -     

גלעד קריב: מה זה דמוקרטי, שינוי כללי משחק תוך כדי בחירות

עמית הלוי: אמרתי, אדוני היושב-ראש - - -     

מיקי לוי: גם רוב לא יכול להביא חוק מושחת

עמית הלוי: אתה שומע, חבר הכנסת גלעד קריב? פעם היה פתגם כזה - -      

גלעד קריב: - - -     

עמית הלוי: - - חבר הכנסת קריב, פעם היה פתגם כזה, היו אומרים: מי האדם בדרגה הכי גבוהה בחברה? הכי גבוהה במדינה

עמית הלוי:  אלוף? רמטכ"ל? ראש ממשלה? לא

עמית הלוי:  האזרח

עמית הלוי:  האזרח הוא בדרגה הכי גבוהה במדינה

עמית הלוי:  אנחנו כאן משרתים את האזרח, הגנרלים משרתים את האזרח - -     

גלעד קריב: לך ספר את זה לשרה, לשרת ההסברה

עמית הלוי: - - השרים משרתים את האזרח

עמית הלוי:  ולכן, כשאני בא פה למקסם את האפשרות של האזרח לבחור - -      

נאור שירי: אל תמקסם - - -     

עמית הלוי: - - אתם צריכים להיות בעד ולא נגד אם אתם באמת בעד דמוקרטיה

עמית הלוי:  תודה

נאור שירי: אל תמקסם

נאור שירי:  אל תתקן, אל תשחית, אל תעשה כלום - - -     

אוריאל בוסו: תודה רבה

אוריאל בוסו:  השרה גלית דיסטל

נאור שירי: פשוט אל תעשה כלום

אוריאל בוסו: השרה גלית דיסטל נמצאת? בבקשה

גלית דיסטל אטבריאן: תודה רבה, אדוני היושב-ראש

אוריאל בוסו: את יכולה להוריד קצת, שיהיה לך נוח

גלית דיסטל אטבריאן: כן, אני אוריד

גלית דיסטל אטבריאן:  תודה רבה, אדוני היושב-ראש

גלית דיסטל אטבריאן:  יש איזה עניין שאני חושבת שכל יושבי המליאה הזאת מימין ומשמאל יסכימו איתו, וזה שאחד הדברים הכי קשים בתפקיד שלנו, אם לא הקשה ביותר, זה לבקר משפחות שכולות, שלפני כמה שעות או לפני כמה ימים מת להם האבא או הבת או הילד

גלית דיסטל אטבריאן:  אני רוצה להראות לכם תמונה

אוריאל בוסו: לא לא לא

אוריאל בוסו:  אסור, אסור

גלית דיסטל אטבריאן: עלם החמודות הזה

אוריאל בוסו: אסור להציג

גלית דיסטל אטבריאן: אז אני אסתכל בה

גלית דיסטל אטבריאן:  אתמול ביקרתי בעלי

גלית דיסטל אטבריאן:  ביקרתי שתי משפחות שאיבדו את יקיריהן

גלית דיסטל אטבריאן:  אני רוצה להתמקד באלישע

גלית דיסטל אטבריאן:  אלישע היה ילד שובב מאוד

גלית דיסטל אטבריאן:  אימא שלו, רעות, שישבה מולי, התהדרה בזה שאלישע הגיע להישג שאף אחד אחר לא הגיע אליו – הרבה אנשים נושרים מבית הספר, אבל אף אחד לא הצליח לנשור מבית הספר כבר בכיתה ד'

גלית דיסטל אטבריאן:  הוא היה ילד שקט, הוא היה ילד בודד, הוא היה ילד שאבא שלו אומר שלא הסתדר חברתית ואימא שלו אומרת שהייתה לו רגישות חברתית יוצאת דופן – ושניהם בעצם התכוונו לאותו דבר

גלית דיסטל אטבריאן:  אימא של אלישע אמרה עליו שהוא כמו פרוז'קטור – כשהוא היה נכנס לחדר, הוא האיר אותו באור ענק, והוא נשאר בחושך

גלית דיסטל אטבריאן:  אלישע היה נער וילד שראה והרגיש את הסיטואציה החברתית על בורייה

גלית דיסטל אטבריאן:  הוא היה כל כך רגיש לניואנסים החברתיים, כל כך רגיש לאנשים אחרים, ומרוב הרגישות הזאת הוא התקשה להסתדר

אוריאל בוסו: ששש

אוריאל בוסו:  חברי הכנסת, קצת יותר רגיעה

גלית דיסטל אטבריאן: חבר'ה, אני מדברת פה על נער בן 17 שמצא את מותו בפיגוע

גלית דיסטל אטבריאן:  אולי אפשר לכבד ברגע של שקט לכבוד הנער הזה?      

אוריאל בוסו: חברי הכנסת, חברי הכנסת וסיעות, יש פה דברים שהם די בקונסנזוס

אוריאל בוסו:  להקשיב להם ולכבד את מה שהשרה אומרת

גלית דיסטל אטבריאן: כשאלישע היה בן 11 הוא הכיר את מעיין מהיישוב, והם נהיו חברים

גלית דיסטל אטבריאן:  העניין הוא שאף אחד לא ציפה שהסיפור החמוד הזה של אהבת ילדים יימשך שנה ועוד שנה ועוד שנה, ככה שש שנים אלישע ומעיין ביחד

גלית דיסטל אטבריאן:  באיזשהו שלב האימהות של אלישע ומעיין התחילו קצת לחשוש וגם ניסו קצת לקרר: אתם עדיין ילדים, זה לא באמת רציני

גלית דיסטל אטבריאן:  אבל אלישע ומעיין היו בשלהם

גלית דיסטל אטבריאן:       ככל שאלישע גדל, ככה הרגישות החברתית שלו הלכה ופחתה, וככל שהוא גדל הוא פתאום מצא את עצמו עם יותר חברים, עם יותר אומץ חברתי, יותר פתוח, פחות חושש

גלית דיסטל אטבריאן:  ואז הוא התחיל לעבוד בחומוס אליהו בעלי

גלית דיסטל אטבריאן:  הוא עבד שם כמה חודשים, והוא אמר לעצמו כל הזמן: היום האחרון שאני עובד בו הוא היום האחרון של הלימודים

גלית דיסטל אטבריאן:  מייד אחר כך אני יוצא לחופש

גלית דיסטל אטבריאן:  הוא רצה לשרת בעוקץ, אבל אז הוא ראה ישיבה, וחשב לעבור שנה בישיבה הזאת ואז להתגייס

גלית דיסטל אטבריאן:  בכל מקרה היה ברור לו שהוא יהיה חייל קרבי

גלית דיסטל אטבריאן:  הוא הגיע למשמרת האחרונה שלו בחומוס אליהו בעלי

אוריאל בוסו: ששש

גלית דיסטל אטבריאן: כשאלישע קרס מהירי, חנה, שעבדה איתו באותה משמרת, נפלה יחד איתו

גלית דיסטל אטבריאן:  היא לא נפגעה, היא פשוט נפלה יחד איתו על הרצפה

גלית דיסטל אטבריאן:  היא חטפה את הטלפון שלו וברחה לחפש מקלט

גלית דיסטל אטבריאן:  בעודה בורחת היא לא הצליחה לתפעל את הטלפון, כי לא היה לה את הקוד, אז היא יכלה לעשות רק שיחות חירום, ולכן היא התקשרה למשטרה ולמד"א

גלית דיסטל אטבריאן:       בזמן שחנה מתחבאת עם הטלפון של אלישע ומתקשרת למד"א ולמשטרה, רעות, אימא של אלישע, שומעת שהיה פיגוע ירי במקום שבו הבן שלה עובד, והיא עושה מה שכל אימא הייתה עושה בזמן מצמרר, בלתי נתפס, מבעית שכזה: היא מתקשרת לבן שלה

גלית דיסטל אטבריאן:  רצה האל והטלפון היה תפוס, כי חנה בדיוק מזמינה משטרה

גלית דיסטל אטבריאן:  רעות נושמת לרווחה, כי היא אומרת לעצמה: תודה לאל, זה לא הילד שלי, הילד שלי ניצל

גלית דיסטל אטבריאן:  אבל אז היא מתקשרת שוב – ואין תשובה; היא מתקשרת שוב – ואף אחד לא עונה; היא מתקשרת שוב – ואף אחד לא עונה

גלית דיסטל אטבריאן:       אין דבר יותר גרוע מהורה שמאבד ילד

גלית דיסטל אטבריאן:  אתמול הייתי אצלם בבית

גלית דיסטל אטבריאן:  הם זוג צעיר להחריד

גלית דיסטל אטבריאן:  אתה רואה אותם בפעם הראשונה, אתה מביט בהם – זה לא יתואר

גלית דיסטל אטבריאן:  לא יתואר שהם הורים לנער שעומד להתגייס או-טו-טו

גלית דיסטל אטבריאן:  הם סיפרו לי המון אנקדוטות על אלישע

גלית דיסטל אטבריאן:  אני מרגישה שאני מכירה את הבחור היפיפה הזה

גלית דיסטל אטבריאן:  אני כל כך מצטערת שאני לא יכולה להראות לכם את התמונה של עלם החמודות הזה, של הילד הטוב הזה, של מלח הארץ הזה

גלית דיסטל אטבריאן:  אבל בין אנקדוטה לאנקדוטה פתאום המבע שלהם השתנה, ואתה רואה שלשנייה אחת הם מעכלים

גלית דיסטל אטבריאן:  פתאום הם מעכלים מה קורה, ופתאום האימה והדוק הזה של האבל נוחתים להם על העיניים, ואז עוד פעם אתה רואה שני אנשים שלא התחילו לעכל את הגיהינום שהם נשלחו אליו

גלית דיסטל אטבריאן:       אני ישבתי מולם ואמרתי: תודה לאלוהים שיש לזוג הזה את מתנת האמונה, כי במצבים כאלה מתנת האמונה היא הדבר היחיד שמחזיק אותך בין שיגעון לבין איכשהו להמשיך בחיים נורמליים

גלית דיסטל אטבריאן:  ובכל פעם שהם מדברים על אלישע, יושבים האחים הקטנים שלו ומכל סיפור הם צוחקים; צוחקים קצת בשביל עצמם, אבל צוחקים גם קצת בשביל אבא ואימא, כי כולם שם במשפחה יודעים לאיזה מקום הם הולכים אחרי שתסתיים השבעה

גלית דיסטל אטבריאן:       הבית של אלישע הוא בית שיש יותר מדי כמוהו בהתיישבויות

גלית דיסטל אטבריאן:  יותר מדי אנשים שם מאבדים את הילדים, מאבדים את ההורים

גלית דיסטל אטבריאן:  אימהות נוסעות עם ילדים ואבנים מושלכות עליהם; אימהות נוסעות עם ילדים ויריות מושלכות עליהם

גלית דיסטל אטבריאן:  אנחנו מדברים על פלח אוכלוסייה לא קטן שחי בפוסט-טראומה מיידית, תמידית, בלתי נסבלת – והם איפשהו מעבר להרי החושך, הם איכשהו לא באמת חלק מאיתנו

גלית דיסטל אטבריאן:  אבל הם המגן האנושי שלנו, כי אם הם לא יהיו שם, הפיגועים האלה היו מגיעים למרכז בשניות

גלית דיסטל אטבריאן:  אל תשלו את עצמכם שלא

אוריאל בוסו: תודה

דבורה ביטון: זה נכון גם לשדרות ולעוטף

גלית דיסטל אטבריאן: אל תשלו את עצמכם שלא

גלית דיסטל אטבריאן:  זה נכון להרבה מקומות

גלית דיסטל אטבריאן:  כולנו אחד

גלית דיסטל אטבריאן:  פריפריה, תל אביב, התנחלויות – כולנו אחד - -      

אוריאל בוסו: תודה רבה

גלית דיסטל אטבריאן: - - שכול אחד, עם אחד

גלית דיסטל אטבריאן:       אני אסיים בדבר אחד: בערוץ 13 לוקח כתב סרטון של נער פלסטיני רעול פנים ומעמיד פנים בתוך הסרטון, בתוך הכתבה בערוץ 13, שמדובר במתנחל יהודי, ככה הוא קורא לזה, במתיישב יהודי

גלית דיסטל אטבריאן:  די להתיר את דמם של האנשים הטובים האלה

גלית דיסטל אטבריאן:  הם המגן האנושי שלנו

גלית דיסטל אטבריאן:  הם עוברים שנים איומות של פגיעה

גלית דיסטל אטבריאן:  הם חזקים

נאור שירי: מה עם החוק?     

גלית דיסטל אטבריאן: ולכל המתיישבים אני רוצה לומר מכאן, ממליאת כנסת ישראל: תודה רבה לכם על האומץ, על הגבורה, על אורך הרוח, על ההקרבה

גלית דיסטל אטבריאן:  אתם מלח הארץ

גלית דיסטל אטבריאן:  תודה רבה

אוריאל בוסו: תודה רבה לשרה גלית דיסטל

גלית דיסטל אטבריאן: יהיה זכרו של אלישע אנטמן ברוך

אוריאל בוסו: אמן

אוריאל בוסו:  השם ייקום דמו

אוריאל בוסו:       חברי הכנסת, אנחנו נעבור להצבעה

אוריאל בוסו:  ההצבעה כמובן תהיה אלקטרונית

אוריאל בוסו:  אנחנו כרגע מצביעים על הצעת חוק הרשויות המקומיות (בחירות) (תיקון מס' 54) (הזכות להיבחר), התשפ"ג–2023, של חבר הכנסת עמית הלוי וקבוצת חברי הכנסת

אוריאל בוסו:  הצבעה

מיקי לוי: חוק מושחת

אוריאל בוסו: באמצע ההצבעה לא קוראים קריאות ביניים

אוריאל בוסו: בעד ההצעה להעביר את הצעת החוק לוועדה – 47 

אוריאל בוסו: נמנעים – אין 

אוריאל בוסו: 47 בעד, 41 מתנגדים

אוריאל בוסו:  אני קובע שהצעת חוק הרשויות המקומיות (בחירות) (תיקון מס' 54) (הזכות להיבחר), התשפ"ג–2023, של חבר הכנסת עמית הלוי וקבוצת חברי הכנסת, התקבלה בקריאה הראשונה ותחזור לדיון בוועדת הפנים והגנת הסביבה להכנתה לקריאה השנייה והשלישית

אוריאל בוסו: [רשומות (הצעות חוק מ/1619)

אוריאל בוסו: ] 

אוריאל בוסו: חברי הכנסת, נעבור לנושא הבא בסדר-היום – הצעת חוק מטעם הממשלה לקריאה הראשונה, הצעת חוק ארגון הפיקוח על העבודה (תיקון מס' 13), התשפ"ג–2023, מ/1619

אוריאל בוסו:  תציג, בשם שר העבודה, השרה גלית דיסטל, בבקשה

גלית דיסטל אטבריאן: הצעת החוק המונחת הינה הצעת חוק מטעם הממשלה לתיקון חוק ארגון הפיקוח על העבודה

גלית דיסטל אטבריאן:  אחת ממטרות המשרד שהתוויתי בראשית כהונתי הינה הגדלת הבטיחות והבריאות של העובדים בישראל לצד הגדלת והעמקת הכשירות המקצועית של בעלי התפקיד בתחום הבטיחות והגדלת היקפם, כדי שנוכל לתת מענה מיטבי שיתמוך בהתפתחות המשק

גלית דיסטל אטבריאן:  ולכן היום הריני מציג הצעת חוק חשובה, שתקדם מאוד את הבטיחות באתרי הבנייה בישראל באופן מיידי, וזאת כחלק מכמה פעולות וחקיקות שבדעת המשרד לקדם בעתיד הקרוב

גלית דיסטל אטבריאן:       עוזר בטיחות משמש כיום כיד ימינו של מנהל העבודה באתרי הבנייה על מנת לאתר מבעוד מועד גורמי סיכון באתר וסילוקם

גלית דיסטל אטבריאן:  כך למשל מתמקד העוזר באיתור מחסום בגידורים או תקינות של מכונות הרמה באתר

גלית דיסטל אטבריאן:  לפי ההסדר החקיקתי הקיים היום, על עוזר הבטיחות לעמוד בשלוש דרישות: עליו להיות בגיר, בעל ניסיון מוכח של שנתיים לפחות בביצוע עבודות בנייה או עבודות בנייה הנדסית ובעל תעודה המעידה על כך שסיים בהצלחה הכשרה ייעודית לעוזרי בטיחות

גלית דיסטל אטבריאן:  בבחינה נוספת של תנאי הסף שנקבעו למינוי לעוזר בטיחות נמצא כי תנאי הסף שנקבעו אינם עולים בקנה אחד עם אופי התפקיד והיקפו, ויוצרים חסם בפני כניסתם של הנדסאים ומהנדסים וככוח אדם איכותי נוסף לתפקיד, ולכן יש מקום לשנותם

גלית דיסטל אטבריאן:      החידוש רחב ההיקף הוא שמעתה יהיה ניתן למנות לעוזר בטיחות כל מהנדס רשום או הנדסאי מוסמך בענף הנדסה אזרחית

גלית דיסטל אטבריאן:  החידוש יקדם כניסה משמעותית של כל מהנדס והנדסאי איכותי לענף הבנייה בישראל

גלית דיסטל אטבריאן:  בהתאם לכך מוצע שגם עובד שאין לו ניסיון מוכח בביצוע עבודות בנייה או עבודות בנייה הנדסית יוכל להתמנות לעוזר בטיחות, ובלבד שעבר בהצלחה הכשרה ייעודית לעוזרי בטיחות בהיקף רחב יותר של שעות הכשרה

גלית דיסטל אטבריאן:      הוספת שתי החלופות תגדיל באופן ניכר את היצע עוזרי הבטיחות בענף הבנייה הישראלי, ותקל על גיוסם באופן שיפחית את הנטל הרגולטורי העודף תוך קידום המטרה של חיזוק ערכי בטיחות באתרי בנייה

גלית דיסטל אטבריאן:  תיקון זה עולה בקנה אחד עם יעדים אחרים של המשרד והממשלה, ובראשם הגדלת שיעורי התעסוקה ופתיחת עיסוקים למהנדסים, הנדסאים ואוכלוסיות שיש חשיבות רבה לשילובן בשוק העבודה

גלית דיסטל אטבריאן:  לפיכך, אודה על תמיכתכם בהצעת חוק חשובה זו

גלית דיסטל אטבריאן:      ומכיוון שיש לי עוד קצת זמן, אני רק רוצה לתת עוד התייחסות קלה

גלית דיסטל אטבריאן:  עמדה פה חברת הכנסת מירב בן ארי וטענה ששרת המדפסות משוויצה - - -     

ניסים ואטורי: חברי הכנסת, אפשר לשמור על שקט?     

מירב בן ארי: באמת הרבה זמן לא דיברנו

ניסים ואטורי: תודה רבה

גלית דיסטל אטבריאן: עמדה פה חברת הכנסת ליאת בן ארי ואמרה - - -     

מירב בן ארי: מירב

מירב בן ארי:  אני לא ליאת בן ארי

מירב בן ארי:  די עם זה כבר

בועז טופורובסקי: עוד מעט ליאת בן ארי

גלית דיסטל אטבריאן: בוא נקווה שלא

גלית דיסטל אטבריאן:      עמדה פה חברת הכנסת מירב בן ארי ואמרה ששרת המדפסות מתגאה בזה שהיא שוחחה עם שוער, ושהשוער אמר לה שישראל תורמת היום לארצות הברית ולא רק ארצות הברית תורמת לישראל

גלית דיסטל אטבריאן:  זה מעניין – כאילו, זו אנקדוטה, אבל זה נורא מעניין, ואני אסביר גם למה

גלית דיסטל אטבריאן:      קודם כול, הבהלה במחשבה שיש אמריקאי – בכלל, שישראל הפכה למעצמה, ל-super power, ונתפסת בידי האמריקאי הגנרי ברחוב כגורם שיכול גם לתת ולא רק לקחת, כל כך הבהילה את השמאל

גלית דיסטל אטבריאן:  שימו לב מה קרה: אני סיפרתי את הסיפור הזה בספייס בטוויטר בתוך שיחה, באמת כמסיחה לפי תומי, על קפה שעשיתי

גלית דיסטל אטבריאן:  הוא לא היה בדיוק שוער, הוא היה מאבטח אמריקאי שבא ואמר לי: תשמעי, המדינה שלכם גדלה לי מול העיניים, ואני אומרת את זה כדרך אגב

קריאה: - - -     

ניסים ואטורי: מה? מה הקשר? אני יושב-ראש הישיבה

ניסים ואטורי:  סליחה, עליזה, מה קרה? עליזה, תירגעי

ניסים ואטורי:  מה קרה? סליחה

ניסים ואטורי:  אני מנהל את הישיבה לפי החוקים, ויש לה זמן לדבר

ניסים ואטורי:  את רוצה? תדברי איתה, לא איתי

קריאה: - - -     

ניסים ואטורי: אני לא קובע לה כמה זמן

ניסים ואטורי:  יש זמן, מותר לה לדבר

גלית דיסטל אטבריאן: אמרו לי – אני מסיימת, מסיימת

ניסים ואטורי: יופי

ניסים ואטורי:  תודה רבה

קריאה: - - -     

ניסים ואטורי: אני לא יכול להוריד אותה מהבמה כשהיא מדברת בזמן שלה, סליחה

ניסים ואטורי:  אני מבקש לא להפריע

ניסים ואטורי:  אני אוציא אותך

גלעד קריב: חבר הכנסת ואטורי, חבל עליך, באמת, אני דואג לך

נאור שירי: את מי אתה תוציא?     

מירב בן ארי: את מי תוציא? את עליזה?     

קריאה: את מי תוציא? אני רוצה לראות אותך, גבר

גלית דיסטל אטבריאן: שימו לב מה קרה מהרגע שבספייס בטוויטר, כשאני נמצאת בכלל בדרך לאיזו פגישה מהאוטו, ואני מספרת אנקדוטה שולית בתוך סיור של שבוע עם עשרות ארגוני הסברה, להבין את ההסברה, להבין את הרפורמים, את החרדים, להבין את כל הגוונים של היהדות האמריקאית, כדי לעזור להם; פגישות אולטרה-חשובות עם אנשים מהשורה הראשונה – מה הם עושים? לוקחים את המשפט הזה: שרת ההסברה מצאה שוער

גלית דיסטל אטבריאן:      למה אתם לא יכולים ללכת ישר? למה עקום? למה תמיד תמיד כחש ובחש, לקחת דבר קטן - -     

מיקי לוי: זה מה שדיווחו

גלית דיסטל אטבריאן: - - ולהפוך אותו למרכז? כי אין לכם קייס, כי אין לכם טיעון

גלית דיסטל אטבריאן:  כי מה, מה הסיפור? ערוץ 13 שלח כתבים למלון לחפש את השוער, ידיעות אחרונות פרסמו ידיעה בעיתון: גלית מצאה את השוער, ואת נואמת על זה

גלית דיסטל אטבריאן:  אנקדוטה – כאילו, אני זורקת פירור, כולכם רוצים? מה קרה? קצת דרך ארץ

נאור שירי: הם דיברו על השוער של נבחרת ישראל

גלית דיסטל אטבריאן: קצת יושרת דרך

גלית דיסטל אטבריאן:  קצת יושרת דרך

גלית דיסטל אטבריאן:  ואגב, אם כבר אנחנו על זה, בנימין נתניהו הוא אבי האומה

מיקי לוי: עכשיו נשברנו

מירב בן ארי: אבי האומה

קריאות: - - -     

גלית דיסטל אטבריאן: מתעלקים, מתעלקים

נאור שירי: מה לעשות? זה העולם

נאור שירי:  תפסיקו להתבכיין

נאור שירי:  ברור שיתעלקו עלייך

נאור שירי:  אתם 30 שנה בשלטון, אתם שרים – יתעלקו עליכם

ניסים ואטורי: חבר הכנסת מתן כהנא – אינו נוכח; חבר הכנסת אלעזר שטרן – אינו נוכח

ניסים ואטורי:  חבר הכנסת רם בן ברק

קריאות: - - -     

גלית דיסטל אטבריאן: - - - הלכה ופגשה את השוער

מיקי לוי: אבל זה מה שדיווחת

מירב בן ארי: אבל אם זה שטויות, למה את מתייחסת לזה?     

גלית דיסטל אטבריאן: - - - כתבה, כתבה בטלוויזיה

קריאות: - - -     

מיקי לוי: אנחנו מחכים לתוצאות הסברה

גלית דיסטל אטבריאן: את לא היית הולכת ישר, בהגינות? אין לך - - -     

מירב בן ארי: לא, אני באמת שואלת אותך, איזה שטויות – למה אכפת לך?     

גלית דיסטל אטבריאן: איזה שטויות? שלושה ימים זה מפרנס את כל המדיה

גלית דיסטל אטבריאן:  היום נאמת על זה

מירב בן ארי: די, תתעלמי

גלית דיסטל אטבריאן: אבל היום נאמת על זה

מירב בן ארי: אבל זה היה שנייה בנאום שלי

ניסים ואטורי: סליחה, חברות הכנסת

ניסים ואטורי:  תודה רבה

נאור שירי: סליחה, סליחה

נאור שירי:  בבית הזה עדיין מותר לדבר

ניסים ואטורי: תגיד לי, אתה רוצה לשמוע פעם אחת שאני מנהל את הישיבה ואני לא אקרא אותך לסדר קריאה ראשונה ושנייה ושלישית?     

נאור שירי: תקרא, חופשי

נאור שירי:  מה שעושה לך טוב

מירב בן ארי: ואטורי, ואטורי, אנחנו באווירה טובה

ניסים ואטורי: אתם מפריעים לחבר שלכם

ניסים ואטורי:  בבקשה

גלעד קריב: אדוני היושב-ראש, אני מציע שתיתן לעליזה הודעה אישית

ניסים ואטורי: אתה סתם מסכסך

רם בן ברק: חבריי חברי הכנסת, אדוני היושב-ראש, אני עומד כאן על הדוכן ואני כבר לא יודע מה להגיד

רם בן ברק:  אין גבול לטירוף הזה

רם בן ברק:  רק לפני עשר דקות אישרנו איזשהו חוק פרסונלי כדי לאפשר לאיזשהו מישהו שש"ס מינתה בטבריה להתמודד בבחירות, למרות שזה לא חוקי

רם בן ברק:  מה הבעיה אם זה לא חוקי? נשנה את החוק

רם בן ברק:  עושים חוק – אפשר

רם בן ברק:  אותו דבר לגבי הרבה מאוד נושאים

רם בן ברק:  אם אנחנו לא מצליחים לבחור יותר את הנציגים שלנו ללשכת עורכי הדין, נפרק את לשכת עורכי הדין; אם אנחנו לא יכולים לשלוט בשופטים, נשנה את הדרך שבה בוחרים אותם

רם בן ברק:      הממשלה הזאת איבדה כל רסן, היא עושה מה שבא לה, ואני אומר לכם מכאן, חבריי החברים בקואליציה, ממשלה יקרה: זה לא יקרה

רם בן ברק:  העם בישראל, אותם אנשים שאתם קוראים להם אנרכיסטים, פושעים ושמות גנאי אחרים, אותם אלה שנושאים על גבם חלק ניכר מהביטחון, חלק ניכר מהכלכלה, אותם אנשים שחיים במדינת ישראל, שהיא מדינה יהודית ודמוקרטית, ויש לה הרבה מאוד בעיות – הם לא יהיו מוכנים שאתם תשנו להם את המדינה; הם לא יהיו מוכנים שתהפכו אותה למשהו אחר ממה שכתוב במגילת העצמאות

רם בן ברק:      ולכן לא יעזור לכם

רם בן ברק:  אם נצטרך לצאת לרחובות, נצא לרחובות; אם יהיו אנשים שיגידו שהם לא רוצים להתנדב, הם לא יתנדבו, וזו לא סרבנות

חנוך דב מילביצקי: סרבנות - - - סרבנות

חנוך דב מילביצקי:  לא יעזור כיבוס המילים שלך

רם בן ברק: אי-אפשר להחזיק את המקל בשני הקצוות

חנוך דב מילביצקי: אתה תומך בסרבנות, ולא בפעם הראשונה

חנוך דב מילביצקי:  אתה צריך להתבייש לך

חנוך דב מילביצקי:  אתה תומך בסרבנות, ולא בפעם הראשונה

רם בן ברק: אתה מוכן להגיד לו לשתוק?     

חנוך דב מילביצקי: אתה צריך להתבייש לך

רם בן ברק: אתה מוכן לשתוק?     

חנוך דב מילביצקי: לא, אני לא מוכן לשתוק

חנוך דב מילביצקי:  אתה מעודד סרבנות במליאת הכנסת

ניסים ואטורי: חבר הכנסת חנוך מלביצקי

רם בן ברק: אתה רוצה לבוא? תבקש רשות דיבור

רם בן ברק:  תבקש רשות דיבור

רם בן ברק:       אתם לא יכולים לשנות את האופי של מדינת ישראל

רם בן ברק:  אתם לא יכולים לשנות את האופי של מדינת ישראל

חנוך דב מילביצקי: אתם לא תשנו את האופי של המדינה

ניסים ואטורי: חבר הכנסת חנוך מלביצקי, בישיבה

ניסים ואטורי:  שב לידו

ניסים ואטורי:  פעם שנייה

חנוך דב מילביצקי: לא לא לא

חנוך דב מילביצקי:  תשכח מזה

חנוך דב מילביצקי:  זה אנחנו לא ניתן לכם

רם בן ברק: פעם שנייה; פעם שלישית

רם בן ברק:  תוציאו אותו, בבקשה

חנוך דב מילביצקי: כשאתם תנהלו את העניינים אתה תוציא אותי, הבנת? אתה לא מנהל את העניינים

רם בן ברק: אני צריך לעשות לך את העבודה?     

ניסים ואטורי: למה, הוא קורא שלוש קריאות?     

חנוך דב מילביצקי: אתה חבר באופוזיציה

ניסים ואטורי: חבר הכנסת חנוך מלביצקי

חנוך דב מילביצקי: אתה תשב כחבר אופוזיציה

רם בן ברק: אני חוזר ואומר: אני מצפה מאנשי המחאה שרואים מה שקורה כאן בכנסת ישראל לא לשבת בבתים - -      

ניסים ואטורי: אבקש לסיים

רם בן ברק: - - לצאת לרחובות, לעשות כל מה שצריך כדי שאתם - -       

חנוך דב מילביצקי: תצטרף לאהוד ברק - - - איזו בושה אתה

חנוך דב מילביצקי:  אתה בושה

חנוך דב מילביצקי:  אתה בושה

רם בן ברק: - - חבורה מופרעת וקיצונית ומשיחית - -      

חנוך דב מילביצקי: איזו בושה אתה, איזו בושה

חנוך דב מילביצקי:  אתה בושה

חנוך דב מילביצקי:  אתה בושה

חנוך דב מילביצקי:  אתה בושה

חנוך דב מילביצקי:  אתה בושה

ניסים ואטורי: נא לסיים

רם בן ברק: אתם לא תצליחו לשנות לנו את האופי של מדינת ישראל

ניסים ואטורי: חבר הכנסת מלביצקי?     

רם בן ברק: תגיד לי, מה זה הדבר הזה?     

ניסים ואטורי: נגמר לך הזמן לפני חצי דקה

ניסים ואטורי:  בואו נסיים

חנוך דב מילביצקי: בושה וחרפה

חנוך דב מילביצקי:  בושה וחרפה

ניסים ואטורי: חנוך, חנוך

ניסים ואטורי:  חבר הכנסת חנוך מלביצקי, קריאה שנייה

חנוך דב מילביצקי: אתם בושה וחרפה

רם בן ברק: ואם קשה לחנוך לשמוע, אני אגיד את זה עוד פעם

ניסים ואטורי: אני אבקש לסיים

ניסים ואטורי:  הזמן נגמר מזמן

רם בן ברק: לאף אחד, לא לשמאל ולא לימין במדינת ישראל, אין שום מנדט לשנות את האופי של מדינת ישראל כפי שנקבע במגילת העצמאות

רם בן ברק:  זאת מדינה יהודית, דמוקרטית ושוויונית

ניסים ואטורי: תודה רבה

רם בן ברק: ואני מצפה מכל מי שהחירות חשובה לו שיצא לרחובות ויפגין נגד החבורה הזאת

ניסים ואטורי: תודה רבה

נאור שירי: - - -      

ניסים ואטורי: חבר הכנסת נאור שירי, קריאה ראשונה

חנוך דב מילביצקי: בושה, בושה

נאור שירי: אוה, בוקר טוב

ניסים ואטורי: חבר הכנסת גדעון סער – אינו נוכח

נאור שירי: שעה הוא צורח

ניסים ואטורי: הוא בקריאה שנייה, מה אתה רוצה?     חבר הכנסת גדעון סער – אינו נוכח; חבר כנסת יעקב אשר – אינו נוכח; חברת הכנסת דבי ביטון – אינה נוכחת; חבר הכנסת עידן רול – אינו נוכח; חבר הכנסת יואב סגלוביץ – אינו נוכח; חבר הכנסת דני דנון – אינו נוכח; חבר הכנסת מאיר כהן – אינו נוכח

ניסים ואטורי:  חבר הכנסת חמד עמאר תמיד נוכח

נאור שירי: עליזה הורידה אותך מה-cruise, רק שתדע

חמד עמאר: אדוני היושב-ראש - - -      

ניסים ואטורי: אגב, לא נרשמתי, אז תהיה רגוע

ניסים ואטורי:  בבקשה

חמד עמאר: אדוני היושב-ראש, חבריי חברי הכנסת – לא, תחזיר מהתחלה

ניסים ואטורי: חמש שניות

ניסים ואטורי:  עכשיו התחלתי

חמד עמאר: תחזיר, כי מפריעים

נאור שירי: אה, היית חסרה פה במשכן

ניסים ואטורי: חבר הכנסת נאור שירי, באמת, אתה בקריאה ראשונה

ניסים ואטורי:  בבקשה, שלוש דקות

חמד עמאר: אדוני היושב-ראש, חבריי חברי הכנסת, אני עכשיו לא מדבר לממשלה האטומה הזאת, שהיא ריקה ועם כיסאות ריקים

חמד עמאר:  אני מדבר לעם ישראל עכשיו

חמד עמאר:  הרבה שואלים למה הדרוזים יצאו עכשיו

חמד עמאר:  למה הם יצאו למאבק הזה? האם זה רק בגלל הטורבינות? כן, גם בגלל הטורבינות, ואני אגיד לכם: ביקנעם לא אישרו טורבינות; בגלבוע לא אישרו טורבינות; בגליל לא אישרו טורבינות; מוצב צה"ל הוזז מהמקום בגלל טורבינות, ולמה הוזז ולמה לא אישרו? בגלל שזה פוגע בבריאות

חמד עמאר:       אבל אני אגיד לכם עוד דבר אחד

חמד עמאר:  מה אתם חושבים, שהעדה הדרוזית תמשיך לשבת בחיבוק ידיים? מה אתם חושבים, שיישוב כמו עוספיא – אפס היתרי בנייה במשך כל שנת 2022; כל העדה הדרוזית הוציאה רק 150 צווי בנייה

חמד עמאר:  מה אתם חושבים, תחוקקו את חוק הלאום, תהפכו אותנו לדרג ב' ולליגה ג', ואתם רוצים להישאר ליגת-העל? מה אתם חושבים, תחוקקו לנו את חוק קמיניץ הזה, שלא לאפשר לאף צעיר לבנות את הבית שלו, ואם הוא בונה את הבית שלו אתם שולחים לו קנס בין 300,000 ל-600,000 שקלים? מה אתם חושבים?     ועכשיו גם מדברים לי על ציונות ומגדירים מה זאת ציונות

חמד עמאר:  אם אני רוצה להגדיר ציונות

חמד עמאר:  יותר מחצי המשלה שיושבת כאן היא לא ציונית

חמד עמאר:  ציוני בעיניי זה מי שתורם למדינה, עושה צבא, משלם מיסים

חמד עמאר:  זאת ציונות, לא ציונות כמו שאתם מגדירים אותה – היותו יהודי הוא ציוני

חמד עמאר:  לא כל יהודי הוא ציוני

חמד עמאר:  לא כל יהודי הוא ציוני

גלעד קריב: היא מכחישת ציונות

חמד עמאר: אתם ממשלה גזענית

חמד עמאר:  אני אומר לכם

חמד עמאר:  העדה הדרוזית – בסך הכול 22 יישובים

חמד עמאר:  המדינה הזאת בנתה יותר מ-700 יישובים

חמד עמאר:  היא יכולה לקחת את הדרוזים כפרויקט לאומי, להביא לכל צעיר היתר בנייה, שיוכל לבנות את הבית שלו, להביא לכל צעיר את הכבוד לחיות במדינה הזאת

חמד עמאר:  אומרים: מדינה ששווה למות למענה, שווה לחיות בה

חמד עמאר:  אתם הופכים את המדינה הזאת ללא שווה לחיות בה, זה מה שאתם עושים וזה מה שאתם רוצים להביא אותנו

חמד עמאר:  תתביישו לכם

חמד עמאר:  תתביישו לכם

חמד עמאר:  עברתם כל גבול

ניסים ואטורי: אבקש לסיים

חמד עמאר: אני לא אתייחס היום לאותה הצעה של השר על הנושא של ניתוקי מים וחשמל

ניסים ואטורי: תודה רבה

חמד עמאר: זאת בושה

ניסים ואטורי: חבר הכנסת עופר כסיף

עופר כסיף: כבוד היושב-ראש, חברי הכנסת, אני לא יודע אם אלה שיושבים פה כבר שמעו, אבל הרגע, ממש לפני שעה קלה, עצרו את אחד ממובילי המחאה, איציק מדינה, מהבית שלו באמצע ארוחת ערב במה שנקרא "מעצר מנע"

עופר כסיף:  תראו איפה אנחנו נמצאים

מירב בן ארי: מה הוא עשה?     

עופר כסיף: הוא מוחה נגד המשטר, אנחנו לאט-לאט הרי אסור

קריאה: הוא חשב למחות

עופר כסיף: הוא חשב למחות

עופר כסיף:  אנחנו מזהירים פעם אחר פעם שהפרקטיקות שנהוגות בשטחים הכבושים במשך קרוב ל-60 שנה, של היעדר זכויות מינימום, של מעצרים מינהליים, מה שמכונה בשפה המכובסת, שזה בעצם חטיפה של אדם מביתו והשלכתו לכלא – הרבה פעמים זה בלי לראות עורך דין או שופט ובלי לדעת על מה הוא עצור, וישנם העינויים, שאני אתייחס אליהם עוד יותר מאוחר באחד מהדיונים היום; היום זה היום שמציינים בו את המאבק בעינויים – הרדיפה של מתנגדי הכיבוש, האיסור על הפגנות – מישהו באמת חושב שאפשר להחזיק כמעט 60 שנה איזשהו ציבור – אתם לא רוצים לקרוא לו עם, אל תיקראו לו עם – איזשהו ציבור בדיכוי שיטתי יום-יומי? בלי להתייחס לעוול של הדיכוי הזה כשלעצמו, אתם באמת חושבים שאפשר להחזיק כך עשרות שנים ציבור של מיליונים בלי שזה יזלוג לתוך החברה המדכאת?     כבר לפני 200 שנה, קרוב ל-200 שנה, כתב קרל מרקס שעם שמדכא עם אחר, בעצמו לא יהיה חופשי

עופר כסיף:  זה טבע הדברים, חברות וחברים

עופר כסיף:  אני פונה בעיקר לאגף הזה, לחבריי לאופוזיציה

עופר כסיף:  אין לי דיבור איתם, אני לא מצפה מהם לכלום, המשיחיים הגזעניים

עופר כסיף:  מה אני אצפה מהם? ראיתי הרגע גם בריאיון באחד מהערוצים איזה טיפוס – אולי אתם תזכרו את השם שלו, אם יצא לכם לראות; אני לא זוכר את שמו, פעם ראשונה שנתקלתי בו – שהוא אמור להיות אחד מהבכירים במשמר הלאומני של בן גביר

עופר כסיף:  הוא אומר שצריך כדור בין העיניים גם לילדים ונשים, כי אין בכלל הבדל

עופר כסיף:  זה האויב וגמרנו, אין הבדל

מירב בן ארי: מי זה?     

עופר כסיף: אני תכף אראה לך

עופר כסיף:  אני לא מכיר אותו, לא יודע מה השם שלו

עופר כסיף:  אני אראה לך את הווידיאו

עופר כסיף:  זה רק קצה הקרחון

עופר כסיף:      אני פונה אליכם: בסדר, יש בינינו מחלוקות לגיטימיות, אבל תחשבו רגע על טובת החברה שלנו גם מהעיניים שלכם

עופר כסיף:  אתם באמת מאמינים שאפשר להחזיק עשרות שנים ציבור באלימות דכאנית בלי שזה יזלוג וישפיע על החברה שלנו? אין כזה דבר

עופר כסיף:  ליבוביץ' היה אולי גאון, אבל כשהוא כתב את הדברים האלה ואמר: זה ישפיע על החינוך, וזה ישפיע על השחיתות המוסרית של החברה וכן הלאה, כשהוא כתב את זה בידיעות אחרונות בספטמבר, כמדומני, 67', זה לא היה בגלל שהוא היה גאון, זה היה בגלל שהוא הכיר היסטוריה, ואנחנו צריכים ללמוד את זה מההיסטוריה

עופר כסיף:  עכשיו חטפו מביתו בארוחת ערב את איציק מדינה – דיברתי עכשיו עם עורך הדין – כמעצר מנע, כדי למנוע ממנו לקחת חלק בהובלה של המחאה המוצדקת נגד ההפיכה המשטרית

עופר כסיף:  הוא רק הראשון; בעצם הוא לא הראשון, כבר היו

עופר כסיף:  זה יימשך, זה יגיע לכל אחד מאיתנו

עופר כסיף:  גם אמרתי בנאום הקודם לפני שעה קלה: גם אלה ששורפים, החמלניצקים האלה ששורפים בתים ושדות ויורים על אנשים

קריאה: מה העילה למעצרו?     

עופר כסיף: אני עוד לא יודע

קריאה: העורך דין - - -     

עופר כסיף: גם הוא עוד לא יודע

עופר כסיף:  אבל זה מעצר מנע

עופר כסיף:  הוא מהמובילים של המחאה

עופר כסיף:  מי ששורף – אתם יודעים, יש את הביטוי הידוע הרי: מי שהולך לישון עם כלבים, שלא יתפלא שהוא מתעורר פשפשים

ניסים ואטורי: תודה רבה

עופר כסיף: משפט אחרון

עופר כסיף:  אז בפרפרזה לזה אני אומר שמי שהולך לישון עם מציתי פלסטינים, שלא יתפלא כשהוא קם בבוקר מפוחם בעצמו

ניסים ואטורי: חברת הכנסת עאידה תומא סלימאן

עאידה תומא סלימאן: כבוד היושב-ראש, חברי וחברות הכנסת, עכשיו בדיוק שמענו עוד חלק מהפנינים שמכינים לנו כנראה בוועדת ההיגוי של מה שנקרא המשמר הלאומי / המיליציות של בן גביר, שבינתיים מוכיח עוד ועוד עד כמה הבן אדם הזה – כשדיבר היום בבוקר, ואני התייחסתי לזה, כשאמר שבבית יש שרפה, הוא התעלם מהעובדה מי מצית את השרפה הזו, שהוא בעצמו מצית

עאידה תומא סלימאן:      עכשיו מספרים לנו שאפרים לאור, חבר בוועדת ההיגוי של המיליציות האלה – התברר שהמשנה שלו ואיך שהוא מדבר, לא הייתה מביישת אף אחד מהפשיסטים שיושבים בבניין הזה

עאידה תומא סלימאן:  הוא אמר שהצבא משקיע יותר מדי אנרגיות כדי לא לפגוע בבלתי מעורבים

עאידה תומא סלימאן:  אין בלתי מעורבים, הוא אומר

עאידה תומא סלימאן:  אסור להבדיל, כאשר מטפלים בהם, לפי מגדר או גיל, או לחשוב אפילו שהם בלתי מעורבים

עאידה תומא סלימאן:  מי שנמצא בקו העימות, זה בגלל שהוא בחר להיות, והתוצאה שלו – או לנצח או למות

עאידה תומא סלימאן:  הבן אדם הזה – רוצים שיהיה בוועדה שתקים את המיליציות האלה

עאידה תומא סלימאן:  בהתחלה אמרנו שהמיליציות האלה לא נועדו לשמור על ביטחונם של האזרחים הסובלים מפשיעה

עאידה תומא סלימאן:  שלא ישלו אותנו

עאידה תומא סלימאן:  כאשר הם מדברים, הם מדברים על לוחמים שאימנו אותם להילחם במה שקראו לו "האויב", והם מביאים עכשיו אותם, באותה משנה גזענית, רוצים שהם יילחמו באזרחים של המדינה

עאידה תומא סלימאן:  ככה זה הולך להיות, כנראה

עאידה תומא סלימאן:      כשפנו לפירומן ושאלו אותו אם הוא ידע על ההתבטאויות האלה ועל המשנה הסדורה של אפרים לאור בעניין הזה, הוא אמר: לא ידעתי קודם

עאידה תומא סלימאן:  אז עכשיו הוא יודע

עאידה תומא סלימאן:  בואו ניתן לו ליהנות מהספק שהוא לא שמע על הדברים האלה, למרות שאני בטוחה שחלק מהבחירה שלו באנשים שישבו בוועדת ההיגוי היא האידיאולוגיה הגזענית שלהם

עאידה תומא סלימאן:  אבל אם אתה כבר יודע עכשיו, בואו נראה מה תעשה עם זה

עאידה תומא סלימאן:       אני חושבת שהבעיה היא לא רק בבחירת ועדת ההיגוי הזו, הבעיה היא במי שבחר לתת לאדם הזה, שנקרא שר במדינת ישראל, להיות אחראי ולהוביל מדיניות שהיא בדיוק כמו פיל בחנות חרסינה, הייתי אומרת

עאידה תומא סלימאן:  אבל האמת, הפיל לא יודע מה הוא עושה בחנות החרסינה ולכן הוא שובר; הבן אדם הזה כן יודע

עאידה תומא סלימאן:  הפשיסט הזה כן יודע למה הוא מוביל, ועוד נשלם על זה ביוקר

ניסים ואטורי: תודה רבה

ניסים ואטורי:  חבר הכנסת זאב אלקין – אינו נוכח; חברת הכנסת שרון ניר – אינה נוכחת; חבר הכנסת ווליד טאהא – אינו נוכח; חבר הכנסת יבגני סובה – אינו נוכח; חבר הכנסת איימן עודה – אינו נוכח; חברת הכנסת אימאן ח'טיב יאסין – אינה נוכחת; חברת הכנסת יסמין פרידמן – מוותרת; חברת הכנסת יוליה מלינובסקי – אינה נוכחת; חברת הכנסת קארין אלהרר – אינה נוכחת; חבר הכנסת יצחק פינדרוס – אינו נוכח; חבר הכנסת יאסר חוג'יראת – אינו נוכח; חבר הכנסת משה רוט – אינו נוכח; חברת הכנסת אורנה ברביבאי – אינה נוכחת

ניסים ואטורי:  חבר הכנסת גלעד קריב

ניסים ואטורי:  הזמן רץ עד שתגיע

גלעד קריב: הסתבכת כבר עם עליזה? אתה רוצה להסתבך איתה? אני לא מבין אותך

מאי גולן: אבל הוא לא פועל תחת איומים

ניסים ואטורי: בדיוק

גלעד קריב: תראי, הבעיה איתכם זה לא שאתם לא פועלים תחת איומים, זה שאתם לא פועלים תחת איזשהו היגיון מסדר של טובת הציבור

גלעד קריב:  הכול בסדר

נאור שירי: לא פועלים

גלעד קריב: גם לא פועלים

גלעד קריב:       אדוני היושב-ראש, גברתי השרה, חבריי וחברות הכנסת, אני מבקש להתייחס לדבר שכבר התייחס אליו חבר הכנסת עופר כסיף

גלעד קריב:  אנחנו מקבלים דיווחים על כך שאחד מפעילי המחאה המרכזיים בפתח תקווה נלקח הערב אל תחנת המשטרה מביתו

קריאה: - - -     

גלעד קריב: אז אני רוצה לומר ככה: מכיוון שאני רוצה להיות הגון, כי יש פרטים שלא ברורים, דבר אחד כן ברור: הגיעו שוטרים אל ביתו

קריאה: - - -     

גלעד קריב: רגע, אני לא אמרתי שעצרו אותו, לא אמרתי שחייבו אותו

גלעד קריב:  אני לא יודע

גלעד קריב:  אני יודע שככל הנראה הגיעו שוטרים אל ביתו בשעת הערב, ויכול להיות שביקשו ממנו להתלוות אליהם לתחנה והוא התלווה

גלעד קריב:  ישנם דיווחים ראשונים שהיה איזשהו חשד שהאיש אולי מתכנן פעילות כזאת או אחרת, אבל אני רוצה לומר בכנות: פרטים רבים לא ידועים, ולכן אני לא ממהר לקבוע קביעות, אבל קיים היום משבר אמון רציני בין משטרת ישראל לבין המחאה הציבורית הדמוקרטית

גלעד קריב:  המשבר הזה, לשיטתי, הוא לא אשמתה של משטרת ישראל; הוא בראש ובראשונה אשמתו של השר לביטחון לאומי, שהתערב פעמים רבות בפעולת המשטרה, ופגע באוטונומיה של אותם מפקדים שהכילו את המחאה באופן שמכבד את הדמוקרטיה הישראלית, והעניק רוח גבית למפקדי משטרה שלצערי די ברור התירו את הרסן בטיפול בהפגנות, כפי שראינו בקיסריה ובחדרה לאחרונה

גלעד קריב:  ואי-אפשר להתכחש שבאשמת השר הרשלן והעבריין הזה, קיים היום משבר אמון רציני בין הנהגת המחאה הדמוקרטית המפוארת הזו לבין משטרת ישראל

גלעד קריב:      ואני קורא מכאן למחוז מרכז של המשטרה לעשות את המעשה הנדרש ולהבהיר במהירות, באופן מיידי, את מה שקרה כאן

גלעד קריב:  ואני מצפה מהמשטרה לשקול אם ראוי באמת שינקטו בצעד הזה

גלעד קריב:  יש למשטרה הרבה דרכים לדבר עם פעילי מחאה, להעביר את המסר

גלעד קריב:  אני לא בטוח שהמצב הזה שבו פעיל מחאה מוצא את עצמו בשעת לילה בתחנת המשטרה, לאו דווקא כעצור – לא נעים שמגיעים שוטרים לאזרח הביתה ואומרים לו: בוא תתלווה אלינו

גלעד קריב:  לא רבים מן האזרחים יאמרו במצב כזה: אני לא מתלווה

גלעד קריב:  אני מצפה שנשמע באופן מיידי הבהרות ממשטרת ישראל, כי אם יש כאן באמת מצב של מעצר מנע, זה תקדים מטריד, מסוכן

חנוך דב מילביצקי: זה לא תקדים

ניסים ואטורי: זה לא תקדים

ניסים ואטורי:  כן

גלעד קריב: תראה, אז אני רוצה - - -     

ניסים ואטורי: הסתיים הזמן

גלעד קריב: אז ברשותך רק משפט אחד

גלעד קריב:  משפט אחד

ניסים ואטורי: משפט

גלעד קריב: משפט אחד, כי זה קורה הרבה בוועדת החוקה

ניסים ואטורי: אצלכם זה משפט בלי נקודות וזה ארבעה משפטים בערך, מחוברים

גלעד קריב: פה לא עם נקודה

גלעד קריב:  חברי חבר הכנסת מלביצקי - - -     

ניסים ואטורי: עכשיו הסתיים, ראיתי

ניסים ואטורי:  אני אמרתי לו

ניסים ואטורי:  עכשיו אני ראיתי את זה

ניסים ואטורי:  הבנתי, הבנתי

גלעד קריב: אני אומר, עשר שניות

גלעד קריב:  יש גבול כמה פעמים - -      

ניסים ואטורי: תודה רבה

גלעד קריב: - - אפשר להשתמש במה שאירע בהתנתקות כתירוץ לכל דבר

גלעד קריב:  אתה יודע מה? גם בתקופת ההתנתקות נעשו טעויות, אבל מה המטרה שלנו, לשכפל אותן או ללמוד מהן?     

חנוך דב מילביצקי: להיחלם באלימות, זו המטרה

חנוך דב מילביצקי:  להילחם באלימות

גלעד קריב: אז אדוני - -     

ניסים ואטורי: תודה רבה

ניסים ואטורי:  איפה? אמרת משפט אחד

ניסים ואטורי:  תודה רבה

ניסים ואטורי:  תודה

גלעד קריב: - - אדוני, די

גלעד קריב:  די

גלעד קריב:  ההתנתקות זה לא תירוץ לכל סבוטז' - -     

חנוך דב מילביצקי: תפסיקו לתמוך באלימות

גלעד קריב: - - שאתם עושים לדמוקרטיה הישראלית

ניסים ואטורי: תודה רבה

ניסים ואטורי:  חבר הכנסת חנוך מלביצקי, אני אזכיר לכם שיש עצורים יהודים כרגע שלא אמרו להם כלום

ניסים ואטורי:  לקחו אותם למעצר

ניסים ואטורי:  הם כבר חודשים במעצר

ניסים ואטורי:  אבל פתאום כשזה מנהיג מחאה, אז – אגב, הוא נעצר על פי מידע מודיעיני

ניסים ואטורי:  זה לא משנה מי

גלעד קריב: - - - במשך שעה - - -     

ניסים ואטורי: חבר הכנסת חילי טרופר – אינו נוכח; חברת הכנסת מרב מיכאלי – מישהו נשאר פה, חוץ מאיתנו? חברת הכנסת נעמה לזימי – אינה נוכחת; חבר הכנסת אחמד טיבי – אינו נוכח; חבר הכנסת אריאל קלנר – אינו נוכח; חבר הכנסת עודד פורר – אינו נוכח; חברת הכנסת יפעת שאשא ביטון – אינה נוכחת; חבר הכנסת נאור שירי – מוותר

גלעד קריב: - - - האיש שוחרר - - - לא בדיוק היו חשדות

גלעד קריב:  מה זה?     

ניסים ואטורי: חברת הכנסת מירב כהן, חברת הכנסת מירב מאיר כהן, רוצה? בבקשה

ניסים ואטורי:  מוותרת?     

גלעד קריב: - - - משחררים - - -     

ניסים ואטורי: חבר הכנסת גלעד קריב, אני מבקש לא להפריע

ניסים ואטורי:  עכשיו דיברת, כולנו הקשבנו

ניסים ואטורי:  עכשיו אל תפריע

גלעד קריב: - - - אני שותק - - -     

ניסים ואטורי: אתה מפריע לי

גלעד קריב: מפריע לך – תתמודד

ניסים ואטורי: אני אתמודד

ניסים ואטורי:  תכף אתה תתמודד בחוץ

גלעד קריב: אתה תצליח

מירב כהן: כבוד היושב-ראש, האמת היא שאני לא תכננתי לדבר, אבל הידיעות האלה באמת מאוד מאוד מטרידות, כי יש פרסומים סותרים

מירב כהן:  האם מישהו הגיע לביתו של אדם ופתאום לקח אותו לנגד ילדיו מארוחת הערב או שהוא הגיע בעצמו? האם נעצר לזמן ממושך? האם הוא משוחרר?      אני חושבת שבמשבר האמון הקיים חשוב מאוד שהמשטרה תתנהל בצורה שקופה

מירב כהן:  אם מישהו עשה משהו לא בסדר, נקט אלימות, עבר על החוק, אני לא מגינה

מירב כהן:  אבל אני כבר ראיתי – והיינו בדיונים בשבוע שעבר כאן, בכנסת, וראינו איך לקחו אנשים בהפגנה בלי שהם עשו דבר, לא עברו על החוק, לא נקטו אלימות, ופירקו להם את הצורה, עצרו אותם, כיסו להם את העיניים, הביאו אותם לאשפוז בבית חולים על כלום, ממש, וגם נציגי המשטרה שישבו בדיון הסכימו עם זה

מירב כהן:  אז כיוון שראיתי דברים שבחיים לא הייתי מאמינה שמשטרת ישראל שלנו תעשה, אני מבקשת שלפחות - - -     

ינון אזולאי: זו פעם ראשונה - - -     

מירב כהן: האמת היא שלא ראיתי דבר כזה מעולם, ואני רוצה להגיד לך עוד דבר

חנוך דב מילביצקי: - - - או שאת זה לא רואים?     

מירב כהן: אם משטרת ישראל פעלה בצורה לא הוגנת ולא צודקת מול אנשים אחרים – מול חרדים, מול מתנחלים, מול ערבים – אני רוצה שייעשה צדק עם כולם

חנוך דב מילביצקי: יש לה חלק בזה - - -     

מירב כהן: המשטרה היא אחת, היא באה לשרת את כולם

ינון אזולאי: אני אומר מה שאת אומרת, אני מאמין לך, ואומר שהמשטרה לא צריכה להיות ככה

מירב כהן: אני לא נגדם

מירב כהן:  אני לא נגדם

מירב כהן:  אני לא נגד תושבי דרום תל אביב, אני לא נגד החרדים, אני לא נגד הערבים ואני לא נגד המתנחלים

ינון אזולאי: מירב, המשטרה לא צריכה להיות ככה

חנוך דב מילביצקי: - - -     

מירב כהן: מי שלא עשה דבר בניגוד לחוק ומי שלא נקט אלימות, לא צריך לנקוט מולו אלימות

ינון אזולאי: - - - במקום הזה, שפוגעים בחרדים, שפוגעים בערבים

גלעד קריב: אבל - - -     

מירב כהן: אני נגד פגיעה לא מידתית בכל ציבור שהוא

ניסים ואטורי: חבר הכנסת גלעד קריב, לשבת

מירב כהן: ואני רוצה להגן – אם חרדי הפגין בצורה מכובדת ולא עבר על החוק ולא נקט אלימות, אין סיבה שיפגעו בו

מירב כהן:  אני לא קוראת לפגיעה באף אחד

מירב כהן:  אני חושבת שלכל קבוצה במדינת ישראל יש את הזכות למחות בצורה הוגנת, מכובדת ולא אלימה, ואם פועלים בחוסר הוגנות מול ציבור כזה או אחר, צריך להפסיק את זה

מירב כהן:  אני רואה בכולם, בכל הקבוצות – יש להם את הזכות להפגין ולמחות

מירב כהן:       אבל אני ישבתי בדיונים ופגשתי אנשים בעיניים

מירב כהן:  ילד שלוקחים אותו, מכסים לו את העיניים, מכניסים אותו לניידת ולא מספרים להורים שלו איפה הוא נמצא – אז כשאני רואה דברים כאלה, אני דואגת

ינון אזולאי: - - -     

מירב כהן: אני דואגת שיעשו פה מעצר שווא

מירב כהן:  וכדי להפסיק את החששות האלה, בואו ותתנהלו בשקיפות ותגידו מה הסיפור פה

מירב כהן:  מה הסיפור? מה כל כך נורא שהוא עשה? בואו תתנהלו בצורה תקינה

מירב כהן:  אני חייבת לומר שהחשדנות הזו ומשבר האמון האדיר הזה גם נוצרו בגלל שיש לנו שר שהכניס פוליטיקה לתוך המשטרה

ינון אזולאי: - - - המשטרה בגלל זה

מירב כהן: עכשיו, כשיש מרוץ מי יהיה המפכ"ל הבא - -     

ניסים ואטורי: תודה רבה

מירב כהן: - - אני מודה, יש בי חשש שהאנשים רוצים להוכיח אבו עלי, שמי שלא עושה, ככה, נוקט יד דורסנית במיוחד, אין לו סיכוי

ניסים ואטורי: תודה רבה

מירב כהן: וזאת תחושה מאוד מאוד קשה ומסוכנת

מירב כהן:  אז אנא תנו פרטים

מירב כהן:  אין מה להסתיר

ניסים ואטורי: תודה רבה

מירב כהן: אם מישהו עשה משהו לא בסדר, שישלם את המחיר, אבל לא סתם

מירב כהן:  ויש פה תחושה קשה מאוד

ניסים ואטורי:  תודה רבה

ניסים ואטורי:  חברת הכנסת מטי צרפתי – אינה נוכחת; חברת הכנסת שרן מרים השכל – אינה נוכחת

ניסים ואטורי:  חברת הכנסת מירב בן ארי, בבקשה

מירב בן ארי: תודה, אדוני היושב בראש

מירב בן ארי:  כנסת נכבדה, אני אגיד לך מה ההבדל

מירב בן ארי:  אתם באים וקופצים: אבל ההתנתקות, ההתנתקות

מירב בן ארי:  אני אמשיך את הדברים

מירב בן ארי:  כשאני הייתי יושבת-ראש הוועדה לביטחון פנים, לא היה אצלי איפה ואיפה

מירב בן ארי:  אם הייתה מכת"זית בואש נגד חרדים, אני עצרתי את זה, וברוך השם, היום המכת"זית כמעט – בדרך כלל עם מים, אולי מים צבעוניים, כי ידעתי שיש בלתי מעורבים, כי ידעתי שהבחורה או האיש המבוגר בשכונה החרדית ייפגעו

מירב בן ארי:  לא עשיתי חישובים ולא אמרתי: אבל אצלנו

מירב בן ארי:  הייתי ככה

מירב בן ארי:       ישב אצלי מיכאל בן ארי

מירב בן ארי:  מה לי ולו? אני רחוקה ממנו קילומטרים, מתפיסת העולם שלו

מירב בן ארי:  אבל ישבו חברי כנסת ואמרו שהמשטרה נופלת עליו בטוויטר, על הציוצים שלו

מירב בן ארי:  אז הבאתי אותו והבאתי את המשטרה ועשינו דיון אמיתי, ולא אמרתי: אבל מיכאל בן ארי, מה לי ולו? אני לא מכירה אותו, לא ראיתי אותו בחיים שלי, חוץ מזה ששמעתי את הדברים שלו, שלא מתחברת לכלום

מירב בן ארי:  אפס חיבור יש לי אליו

מירב בן ארי:  אבל לא עשיתי עמדה ולא הייתי מפוזיציה

מירב בן ארי:  כל השנה שהייתי יו"ר הוועדה לא עשיתי איפה ואיפה בין ערבים וחרדים ויהודים

מירב בן ארי:  למי אכפת?      הבעיה הגדולה שהשר הזה – ואתה יודע היום, אני גם אמרתי לך את זה – הכול מפוזיציה

מירב בן ארי:  אי-אפשר

מירב בן ארי:  זה לא עובד ככה

מירב בן ארי:  שר צריך להיות ממלכתי

מירב בן ארי:  לא סתם ישב פה משה ארבל ואמרתי לו: העברת סקירה מקצועית אמיתית

מירב בן ארי:  אבל כששר מתנהל מפוזיציה, בא ויושב ומשקר גם בוועדה – עכשיו, מילא שהוא משקר על תומר לוטן, מנכ"ל המשרד, ועל עמר בר לב ועל סגלוביץ', אבל הוא גם משקר על דברים שאני עשיתי

מירב בן ארי:  ואני אומרת: למה? למה? ישבתי שעתיים בדיון וכל מה ששמעתי זה: אכלו לי, שתו לי, גנבו לי, לקחו לי

מירב בן ארי:  יאללה, אתה כבר שר חצי שנה, תתקדם

מירב בן ארי:  תתקדם

מירב בן ארי:  תפסיק לדבר מפוזיציה

מירב בן ארי:  ישב אצלי בוועדה במשך שנה, עשה קמפיין נגד מכת"זיות, בעד חסימת כבישים, בעד מפגינים, נגד מעצר מינהלי

מירב בן ארי:  פתאום הוא מביא מעצר מינהלי

מירב בן ארי:  מה זה? מה זה?     אני בחיים שלי לא אמרתי לעצמי: רגע, הוא יצביע לי? הוא מהמיליה שלי? מה אכפת לי

מירב בן ארי:  יש פגיעה בבלתי מעורבים

מירב בן ארי:  יש פגיעה בזכויות אדם

מירב בן ארי:  אני אהיה ממלכתית ואני אייצג את כל האזרחים

מירב בן ארי:  גם מיכאל בן ארי, שבאמת אין לי שום קשר לתפיסת העולם שלו, בדיוק הפוך ממנה – אבל פגעו לו בזכויות אדם שלו

מירב בן ארי:  אז הם ישבו אצלי בוועדה

מירב בן ארי:  אהוביה סנדק – אני קיימתי דיון

מירב בן ארי:  אני קיימתי דיון בגלל ההתנהלות של מח"ש

מירב בן ארי:  איפה? באמת, זה מדהים אותי

מירב בן ארי:  מדהים אותי השר הזה, שהכול מפוזיציה, הכול מפוזיציה

מירב בן ארי:  למה, אם אתה מגיע לתפקיד, לא להיות ממלכתי? למי אכפת מי הצביע לך?     והינה, אני אומרת לכם, ההתנהלות הזאת עולה

מירב בן ארי:  אם אותו בחור מפתח תקווה, לקחו אותו מהבית – קודם כול, מה קורה במשטרת פתח תקווה? אני הייתי אצלם לילה בתחנה

מירב בן ארי:  הם בעומס מטורף

מירב בן ארי:  איך יש להם זמן לקחת בן אדם נורמטיבי מהבית? אבל אם זה קרה, כל אחד שאכפת לו מזכויות אדם צריך להיות פה על הרגליים

מירב בן ארי:  מה זה קשור בכלל? תסתכלו על השנה שלי בוועדה – הינה, אני מסיימת, ואטורי – לא הייתה פעם אחת, באמת פעם אחת שאמרתי: אוקיי, הוא לא מהמיליה שלי, אני לא אעזור לו

מירב בן ארי:  אם לקחו אדם מהבית שלו, מארוחת ערב, אדם נורמטיבי – ועוד פעם, אני לא יודעת את הפרטים, לכן לא שופטת – אתם צריכים כולם להגן עליו

מירב בן ארי:  מה זה משנה?     

ניסים ואטורי: אז רגע

ניסים ואטורי:  מוקדם, עוד אין פרטים

ניסים ואטורי:  קודם כול, יש מידע מודיעיני

מירב בן ארי: אז מה אני אמרתי? זה מה שאמרתי

מירב בן ארי:  אני לא ממהרת

מירב בן ארי:  משטרת פתח תקווה היא אחת המשטרות הכי עמוסות בארץ

מירב בן ארי:  מעניין איך יש להם זמן לקחת בן אדם מארוחת ערב, מהבית שלו, עם הילדים

מירב בן ארי:  תודה

עופר כסיף: הוא שוחרר כבר - - -     

מירב בן ארי: 	 כן, נו, אז אם אכפת לך מזכויות אדם, אז שיהיה אכפת מכולם, מה זה משנה מי זה?     

ניסים ואטורי: תודה רבה

ניסים ואטורי:  חבר הכנסת אבי מעוז – אינו נוכח; חבר הכנסת ינון אזולאי – אגב, אני קורא לכם את מה שכתוב: התכוון לממש פעילות אלימה; הגיע מרצונו לתחנה

מירב בן ארי: אין בעיה

מירב בן ארי:  אני רק אמרתי, אתה יודע, לפעמים גם שוטרים עושים טעויות

מירב בן ארי:  דיברתי על בן ארי, דיברתי על אהוביה סנדק – דיברתי

מירב בן ארי:  אנחנו אנשים שלא חפים מטעויות, כולל בואש באמצע מאה שערים שמסריח את כל השכונה

ניסים ואטורי: לכל הכיוונים זה צריך להיות, באופן שווה

ניסים ואטורי:  שתי דקות, ינון אזולאי

ינון אזולאי: מה, בגלל שאני יושב-ראש ועדת האתיקה הורדת לי דקה?     

ניסים ואטורי: לא, כי פגעת – פעמיים העמדת אותי לדין

ינון אזולאי: אה, אוקיי

נאור שירי: ואללה, הוא צריך להעמיד אותך עשר פעמים

ינון אזולאי: לא, אני אוותר לו, עזוב

ינון אזולאי:  אני רוצה להיות נקי

ניסים ואטורי: אתה צריך כיסא לידי ולידו בוועדת האתיקה

ינון אזולאי: טוב

ינון אזולאי:  ברשות אדוני היושב-ראש - - -     

קריאה: כל מה שדיברתם – לחינם, כי שחררו את פעיל המחאה

מירב בן ארי: אז מעניין למה עצרו אותו

מירב בן ארי:  אז אל תעצרו אותו

ינון אזולאי: כבוד השרה, חבריי חברי הכנסת – רק תעשו טובה, כל מי שעולה לפה, שלא ישאיר פה דפים

ינון אזולאי:  אחר כך צריך לקחת אותם, וסתם חבל

ינון אזולאי:  שכל אחד ייקח את הדברים שלו

בועז טופורובסקי: זה עמיתי הלוי השאיר

ינון אזולאי: לא

ינון אזולאי:  אתה רוצה שאני אתחיל להקריא לך מי השאיר פה?     

מירב בן ארי: כל הכבוד

ניסים ואטורי: אתה לא מבין, הם ממחזרים נאומים, אז הם משאירים את הדף, ובכל פעם מישהו עולה וקורא אותו

ניסים ואטורי:  העיקר פיליבסטר

בועז טופורובסקי: יש לנו נאום אחד ארוך, כל אחד קורא את החלק שלו

נאור שירי: לפחות אנחנו ממחזרים משהו - - - 	 

ניסים ואטורי: טוב, אני מבקש לסיים

קריאה: - - -     

ינון אזולאי: ואלכ, תאמין לי – אתה מבין? אני לא אגיש עליך תלונה לוועדת האתיקה

ינון אזולאי:  בכל אופן, מירב, אני רק רוצה להגיד לך: בואי נהיה אמיתיים לגבי - - -      

נאור שירי: תודה

נאור שירי:  אתה רק רוצה להגיד לה תודה

ינון אזולאי: קודם כול תודה

ינון אזולאי:  אני חייב להגיד, באמת, כשמירב הייתה יושבת-ראש הוועדה לביטחון פנים, היא באמת עשתה עבודה טובה, ביקרה את המשטרה

מירב בן ארי: תודה

ינון אזולאי: אני חייב להגיד את זה

ינון אזולאי:  וגם אנחנו, כשפנינו, היה – וכשאני אומר למירב כהן, שעלתה פה –אני אמרתי דבר אחד פשוט: כשפגעו בציבור החרדי, אם אנחנו לא היינו מרימים את הדגל הזה, אף אחד לא היה מרים אותו

ינון אזולאי:  כשהציבור הערבי - - -      

מירב בן ארי: אבל היו לך שותפים

ינון אזולאי: לא, לא תמיד

מירב בן ארי: היה לך - - -     

ינון אזולאי: הייתי לפעמים זועק

ינון אזולאי:  את יודעת מה? אני מתלונן על המשטרה כשפוגעים בילד עם אוטיזם

ינון אזולאי:  ואתה אומר לאותו שוטר: לעזאזל, אתה לא רואה? הוא ממשיך להכות בו

ינון אזולאי:  ואתה אומר: עד כמה? ביקשתי כמה פעמים

ינון אזולאי:  אמרתי למשטרה, רעיון פשוט: קחו את הילדים האלה, את הבחורים האלה, שימו אותם בתור מתנדבים אצלכם, כמו אצלנו בכנסת

ינון אזולאי:  קח אותם

ינון אזולאי:  ככה אתה תכיר אותם

ינון אזולאי:  אבל גם כשאומרים לך: זה ילד עם מוגבלויות – תאמין רגע, תעצור שנייה, תעצור את המכה שלך

ינון אזולאי:  מה קרה? לא תמיד אנחנו רואים באמת את הילד הזה

ינון אזולאי:  אבל אם מישהו מהצד אומר לך, בוא נגיד שהוא עבד עליך – בעוד דקה תעצור אותו

ינון אזולאי:  למה אתה מכה אותו בכלל? הרי אתה לא בריון שכונתי

ינון אזולאי:  אתה אדם שבא, ויש לך את הכוח – האזיקים אצלך, האקדח, הניידת – הכול אצלך

ינון אזולאי:      זה אחד הדברים שהכי מקוממים אותי

ינון אזולאי:  והמשטרה עדיין לא השכילה לעשות, איך לקחת ולטפל בילדים האלה

ינון אזולאי:  בכל פעם אנחנו רואים שיש עוד כמה שוטרים שהם בעצם עשבים שוטים

מירב בן ארי: אתה זוכר את חיים מזרחי החרדי?      

ינון אזולאי: 	 בטח שאני זוכר את חיים מזרחי

מירב בן ארי: מי עשה דיון?     

ינון אזולאי: את עשית את הדיון

מירב בן ארי: אתה יודע שבכל חג הוא שולח לי חג שמח? חיים מזרחי

מירב בן ארי:  אני עשיתי לו דיון

ינון אזולאי: את יודעת שאחר כך אני פגשתי אותו פה? אני חייב להגיד לך, הלכתי לקנות פה בחנות, בירושלים, ב"מידות טובות"

ינון אזולאי:  שם הוא בא אליי, אומר לי: שלום

ינון אזולאי:  הוא אומר: תשמע, תודה רבה לכם, אירחתם אותי בכנסת – בדיון שלך

מירב בן ארי: אני עד היום בקשר איתו

ינון אזולאי: ואמרתי: קודם כול כל הכבוד לעם ישראל, וכל הכבוד לחנות הזאת, שבאה ולקחה אותו והרימה אותו

מירב בן ארי: נכון

ינון אזולאי: אבל המשטרה, למשל, הייתה לוקחת בחור עם מוגבלות - - -      

מירב בן ארי: אבל זה התפקיד שלנו כחברי כנסת

ינון אזולאי: לא, התפקיד שלנו הוא לבקר אותם, וכשאנחנו מבקרים אותם, הם צריכים להסיק את המסקנות

ינון אזולאי:  עכשיו, זה לא התחיל אצל איתמר בן גביר וזה לא התחיל אצל עמר בר לב; זה פשוט איזשהו משהו במשטרה שהם עדיין לא הפנימו

ינון אזולאי:       ואני חייב להגיד לך עוד דבר: צביקה פוגל, יושב-ראש הוועדה לביטחון לאומי, גם עושה דיונים, ורק בשבוע שעבר הוא עשה דיון

ינון אזולאי:  אפרת רייטן - - -     

מירב בן ארי: אני לא אמרתי - - -     

ינון אזולאי: לא, שנייה

ינון אזולאי:  גם היא ביקשה על הפגנות, ולא משנה מאיזה צד, והוא עשה

ינון אזולאי:  ונכון, לפעמים לא נעים לבקר את השר שלך, אבל עצם זה שאתה עושה דיונים, ובאים אחרים ומבקרים – ככה אנחנו צריכים להיות פה, אגב

ינון אזולאי:  לפני שבועיים את התפלאת, אמרת: אני הייתי חברת הכנסת, אף פעם לא הגשתי שאילתה על השר שלי

ינון אזולאי:  אני הגשתי על משה ארבל, ואני אומר לך שאני מגיש שאילתות על כל השרים שלנו בלי לתאם איתם

מירב בן ארי: דיברנו על זה בשבוע שעבר, נכון

ינון אזולאי: ושיבואו ויתלוננו לפניי שאני מגיש עליהם שאילתות

ינון אזולאי:  זה התפקיד של הכנסת

ינון אזולאי:  אנחנו צריכים לבקר אותם – את המשטרה, ואת משרד הבריאות - -      

מירב בן ארי: נכון

ינון אזולאי: - - ואת משרד האוצר ואת הכול, כי אם אנחנו לא נעשה את זה, אנחנו פושעים וחוטאים למי ששלח אותנו

מירב בן ארי: נכון

ינון אזולאי: תודה רבה

מירב בן ארי: תודה רבה

מירב בן ארי:  לא אמרתי - - -     

ניסים ואטורי: תודה רבה

ניסים ואטורי:  חברת הכנסת טלי גוטליב – אינה נוכחת; חבר הכנסת ישראל אייכלר – אינו נוכח; חבר הכנסת שלמה קרעי – אינו נוכח; חבר הכנסת מיקי לוי

מיקי לוי: מה אני אגיד לך? נגמרו לי המילים

מיקי לוי:  אין לי מה להגיד על הממשלה הזאת

ניסים ואטורי: אין לך מה להגיד או - - -      

מיקי לוי: לא חשוב, אני אגיד

ניסים ואטורי: יש לך פה דפים של הנאומים של האופוזיציה, אתה יכול לבחור אחד

מיקי לוי: אתם לא רוצים? אתם רוצים ללכת?     

קריאות: - - -      

ניסים ואטורי: ויתר

ניסים ואטורי:  חבר הכנסת סימון דוידסון – אינו נוכח; חברת הכנסת טטיאנה מזרסקי – אינה נוכחת; חבר הכנסת עמית הלוי – אינו נוכח; חבר הכנסת מנסור עבאס – אינו נוכח; חבר הכנסת אלון שוסטר – אינו נוכח; חבר הכנסת ניסים ואטורי – מוותר; חבר הכנסת מיכאל מרדכי ביטון – אינו נוכח; חברת הכנסת מיכל שיר סגמן – אינה נוכחת; חבר הכנסת ולדימיר בליאק – אינו נוכח; חבר הכנסת רון כץ – אינו נוכח; חבר הכנסת אלהואשלה – אינו נוכח; חבר הכנסת יוסף עטאונה – אינו נוכח; חברת הכנסת אורית פרקש הכהן – אינה נוכחת; חבר הכנסת יוראי להב הרצנו – אינו נוכח; חברת הכנסת שלי טל מירון – אינה נוכחת; חבר הכנסת דן אילוז – אינו נוכח; חבר הכנסת גדי איזנקוט – אינו נוכח; חברת הכנסת אפרת רייטן מרום – אינה נוכחת; השרה לקידום מעמד האישה מאי גולן תסכם, בבקשה

קריאה: את תראי שזה לא יקרה יותר

מאי גולן: אני לא אענה לך מפה

קריאה: את תראי

מאי גולן: נחיה ונראה

מאי גולן:  לא זכור לי שאת מנהלת אותי

קריאה: נחיה ונראה

מאי גולן: לא זכור לי – נחיה ונראה

קריאה: אין בעיה

ניסים ואטורי: אני מבקש להמשיך להתווכח בבית, בסדר?   

מאי גולן: אין בעיה

קריאה: אתה רואה - - -     

מאי גולן: אדוני היושב-ראש, כנסת נכבדה, מאז ומעולם המחנה הלאומי גילה אחריות וממלכתיות, החל מאלטלנה, ההתנתקות, המהפכה המשפטית של ברק, שנתנו לה הזדמנות, אוסלו – נביאי השקר ורוב הלשעברים שהבטיחו יונה עם עלה של זית, וקיבלנו כנופיית מושחתים שמשלמת משכורות לרוצחי היהודים

מאי גולן:  אנחנו אחראים, והשמאל מפרש זאת כחולשה וכניעה

מאי גולן:       זה נגמר

מאי גולן:  הממשלה הזו באה למשול

מאי גולן:  בממשלה הזו אין סוסים טרויאנים כמו גדעון סער ואלקין

מאי גולן:  גם סוכן הכאוס ליברמן "אין אזרחות בלי נאמנות" יושב בטריבונה ומפצח גרעינים

מאי גולן:  אנחנו באנו למשול

מאי גולן:  אתם והתועמלנים שלכם יכולים לכתוב לי מכתבים עד מוחרתיים

מאי גולן:  אני לא הגעתי כדי לקדם את האג'נדה של נשות הכותל או את הכאוס של הגב' שקמה ברסלר

מאי גולן:  אין בידיי את ההכשרה המקצועית לסייע לנשים שמתחפשות לשפחות, שמאמינות, אפילו בצחוק, שאני או אחד מכל חבריי בממשלה, החל מאבי מעוז, שכל כך מפחיד אתכם, ועד ראש הממשלה, יחוקק חוק שיפגע באזרח אחד מכל מגזר או מגדר שהוא

מאי גולן:       מי שמאמין למיצג ארונות קבורה מעל עגלות תינוקות צריך עזרה מקצועית פרטית, ולא לממשלה הזו; אולי לממשלה הקודמת, שם הכול היה הפוך – כבישים היו כבישות, תמרורים היו תמרוריות

מאי גולן:  כאן כבישים הם כבישים ותמרורים הם תמרורים

מאי גולן:      בדיוק כמו בשבוע שעבר, כשאני יושבת פעם ב-20 שנה בבית קפה מול חוף הים בפגישה, אגב, בקבוצת "האחים לנזק" או משהו בסגנון כזה, יושב מאחוריי אדם, מצלם אותי בסגנון פפראצי מהזולים ביותר, מפיץ בקבוצת הווטסאפ של השמאל את התמונה שלי, וקורא לכל הכוננים להגיע להפגין ולנסות להפחיד אותי

מאי גולן:  ואז אני מקבלת טלפון ממשטרת ישראל שהיא נמצאת בדרך אליי, "כוח וגנר" כזה נמצא כנראה בדרך אליי מהחמ"ל של ברק ואולמרט

מאי גולן:  אממה, הם קצת שכחו שהם ממש מצאו מי באמת מתרגשת מכל הפסטיבל שלהם

מאי גולן:       אז ישבתי, חיכיתי וחיכיתי להם – בסבלנות רבה, אגב, יש לציין – עד שהגיעה גברת מגונדרת אחת ביחד עם הכלב שלה, והתחילו שניהם לזמזם לי באוזן: "דמוקרטיה, דמוקרטיה, דמוקרטיה"

מאי גולן:  האמת היא, אני חייבת לציין שכגודל ההמתנה כך הייתה האכזבה

מאי גולן:  ממש ציפיתי ליותר

מאי גולן:  בפעם הבאה אני רק מבקשת מאותם שמאלנים שרוצים להפגין נגדי שתגיעו עם כל הלהקה – כמו בקפלן, שהם פתחו "זאפה", חבר הכנסת מיקי לוי - -     

מיקי לוי: שמאלנים בוגדים

מאי גולן: לא, לא אמרתי שמאלנים, חס וחלילה, זה אתה אמרת

מאי גולן:  - - כמו בקפלן, שהם פתחו "זאפה", וכל התל אביבים מגיעים להופעה חינם

מאי גולן:      אז חברים - - -     

בועז טופורובסקי: גם אנחנו יכולים? תשלחו לנו כתובת

מאי גולן: גם אתה יכול, אני אשלח

מאי גולן:  אני לא אשכח אותך

מאי גולן:  חברים, אנחנו לא שוכחים במסגרת הריפוי מה עוללו כאן בשנה אחת: 20% עלייה במחירי הדיור, הפסקת נטיעות בנגב, אגף התקציבים כולו עבר לכפר קאסם, מינוי גיסות לקק"ל, מינוי זועבי לקונסולית בשנחאי - -     

מיקי לוי: את ממשיכה עם השקרים של ראש הממשלה

מאי גולן: - - החזרת שטחים לחיזבאללה בלי כנסת

מאי גולן:  זו הדמוקרטיה שלכם, חבר הכנסת מיקי לוי

מאי גולן:  זו הדמוקרטיה שלכם

מיקי לוי: 50 מיליון, 50 מיליון

מיקי לוי:  זה השקר של ראש הממשלה

מאי גולן: וראש ממשלה עם שישה מנדטים ביום טוב

מאי גולן:  רצחתם את הדמוקרטיה, והעם שלח חלק לכתוב ספרי זיכרונות, חלק לספסלי האופוזיציה ואת כוח בלפור חזרה לרחובות

מאי גולן:  את כל זה עשה העם

מאי גולן:      המנהיגים שלכם יכולים לעמוד בהפגנות ולצעוק: ערב טוב קיסריה, ערב טוב כפר שמריהו וקפלן, ואנחנו נצעק: בוקר טוב ישראל, התעוררנו

מאי גולן:  שנים אתם קוראים לנו בבונים, ביביסטים, כמו שלבגין קראו רוצח ולמצביעיו בגיניזם

מאי גולן:  הזדעזעתם כל כך מעמידתנו לצד ראש הממשלה בבית המשפט, וכן, אנחנו עמדנו לצידו כחומה בצורה בגאווה מול הרעל שלכם שש שנים

מאי גולן:      אנחנו הפכנו את ישראל לסטרטאפ ניישן, ואתם מנסים להפוך אותה למדינת כאוס ניישן

מאי גולן:  אז תקשיבו טוב: כנראה לא הבנתם שנפלתם על העם הלא-נכון

מאי גולן:  חשבתם שראש הממשלה יתקפל כמו כל הסיכולים שלכם, מפרופ' יעקב נאמן, חיים רמון דרך ציפי לבני וכמובן גדעון סער

מאי גולן:  חשבתם שהוא יישבר, יפנה את מקומו או לחלופין יהפוך לחתלתול צייתן

מאי גולן:  לא דמיינתם שנגיע עד הלום

מאי גולן:  בשביל ההגמוניה ומוקדי הכוח שלכם, אתם מוכנים לשרוף את המדינה

מאי גולן:  משפחות נקרעו, שבתו רעב בבלפור, הפגנות ופרעות, הלכו עם צוללות על הגב

מאי גולן:  אפילו טנק גנבו

מאי גולן:  הכול כשר

מאי גולן:      אני נזכרת בראיון של רוני אלשיך, שישב ביהירות בתוכנית עובדה כמו איזה שייח סעודי כזה ואמר – אתה זוכר? מכיר כל מילה: תהיה רעידת אדמה

מאי גולן:  זוכר, חבר הכנסת פוגל? אני נזכרת באברמוביץ', זה שקבע שנתניהו יהיה רק הערת שוליים

מאי גולן:  איך בלהט ובהתרגשות ובתיבול ציניות הוא פתח מהדורות על תיק שוחד חד וברור

מאי גולן:  אליו, כמובן, הצטרף המודיע המשטרתי בן כספית, שקבע נחרצות: מכיר את תיק 4000, תיק שוחד נעול ונצור

מאי גולן:      דרך אגב, בשום מדינה דמוקרטית עיתונאי לא יכול לשמש כמודיע משטרתי, רק בישראל של אלשיך ושי ניצן

מיקי לוי: דווקא הוא אמר שלא יהיה שוחד

מאי גולן: וכמובן, חבר הכנסת לוי, איך אפשר בלי האובר-חוכם, האדון דרוקר, שאמר: הייתי המום מכמה תיק 4000 חזק הרבה יותר ממה שחשבתי

מאי גולן:  כך הוא אמר

מאי גולן:  זה אותו דרוקר שהעתיק את בית המשפט לאולפן 13 וצחק על אבי וייס ואלי ציפורי

מאי גולן:  זה אותו דרוקר שעשה את תוכנית המקור על הצוללות

מאי גולן:  נעבעך

מאי גולן:  הציג לנו את רובין הוד, שייקה ברקת, הפילנתרופ הגדול, שקיבל מעל 100 מיליון ש"ח על תיווך הצוללות

מאי גולן:  זה התחקירן המהולל של תעמולת 13

מאי גולן:  כל היום אכלו לאנשים את הראש בסרטונים של נתניהו – עולה ויורד מהצוללת, עולה ויורד מהצוללת

מאי גולן:  אפילו כבר תיק מס' 3000 נתנו, כדי לקשר אותו לתיקי האלפים בהנדוס התודעה הפר-אקסלנס שלהם

מאי גולן:      אני גם לא אשכח את הקמפיין שהריצו האגודה להחרבת השלטון, תצהירים חסויים של הצמרת הביטחונית של מדינת ישראל, ואיך קראו לה? פרשת השחיתות הביטחונית הגדולה והחמורה בתולדות המדינה, ממש געוואלד אחד גדול

מאי גולן:  איך עברנו על זה לסדר-היום? אז מי נתנו את כל התצהירים האלה? תנחשו, או בעצם למה לנחש? אתם יודעים – מובילי פרעות כוח קפלן, אדון בוגי, עמוס מלכא, תמיר פרדו, שבתי שביט, עמוס גלעד, דן חלוץ, יובל דיסקין, אהוד אפשטיין ברק, עמירם לוין, נו, כל הבונים החופשיים

מאי גולן:  אתם מבינים מה התסכול, השעמום והקנאה עושים לאנשים האלה, והם עוד מאשימים את ראש הממשלה שהוא לא מאחד ומחבר

מאי גולן:  רק תראו איך נתניהו, הוא היחיד בעולם שהצליח לחבר בין שנואי הנפש – האהודים, ברק ואולמרט

מאי גולן:  נו, היינו כחולמים, ממש שבת שונאים גם יחד

מיקי לוי: כל אלה שהזכרת תרמו יותר מכל המפלגה שלך - - -     

מאי גולן: ונשאלת השאלה היכן היו טובי בנינו ובנותינו מהפרקליטות ומהמשטרה - -     

קריאות: - - -     

מאי גולן: - - היכן היו כל ההסתרות של האיפכא מסתברא, אלה שרצו ריצת אמוק ביום שראש הממשלה יושב מול נשיא ארצות הברית, להגיש כתב אישום לעיני העולם כולו

מאי גולן:  לא בחלו בשום דבר

מאי גולן:  מנדלבליט אמר מפורשות: בלי שוחד אין כתב אישום

מאי גולן:      ומה הכי מדהים? השופטים שלוש פעמים קוראים למדינה להתעשת, שלוש פעמים, והם בחוצפה תוקפים את השופטים

מירב בן ארי: מה קורה, אין הגבלת זמן?     

מאי גולן: האנשים האלה לא חושבים אפילו לתת דין וחשבון

מאי גולן:  שמו גוף ביקורת עם שיניים תותבות, והמדינה של אבא שלהם

מאי גולן:  אין דין וחשבון לאף אחד

מאי גולן:      עכשיו תראו, איך יש לנו רוב יהודי מוחץ בקלפי פעם אחר פעם אחר פעם? איך עמד מחנה שלם מאחורי מנהיג עם כתבי אישום על שוחד? הרי אף אחד לא מאמין שהמחנה הלאומי כולו בעד שחיתות

מאי גולן:  התשובה היא פשוטה: אינ-טו-איצ-יה

מאי גולן:  אינטואיציה, זו התשובה

נאור שירי: ד-מו-קרט-יה

מאי גולן: לאינטואיציה בריאה לא נדרשת השכלה, לא נדרשים שום תארים

מאי גולן:  מחנה שלם רואה חדשות ושומע את המגישים, רואה את הפרקליטים ושומע את הפרשנים, קורא עיתונים ואת הטורים של עשרות הלשעברים – רמטכ"לים, ראשי מוסד ושב"כ, אלופים ואלופות – שומע את הפוליטיקאים כמו ברק, בוגי, אולמרט, ואומר לעצמו דבר פשוט: אני לא מאמין להם, לשום מילה שיוצאת להם מהפה

מאי גולן:  אני לא מאמין לפרקליטות, אני לא מאמין למח"ש, אני לא מאמין למפכ"ל, לא ליועמ"ש ולא לפרקליט המדינה

מאי גולן:  האנשים הללו הביאו יותר ממחצית המדינה לא להאמין למוסדות האכיפה והחוק

מאי גולן:  על זה בני גנץ לא מרטיט שום מדינה, על זה לא צועקים ד-מו-קרט-יה

מאי גולן:      ל-99% מתומכינו אין השכלה משפטית, והם לא צריכים אותה

מאי גולן:  למה? יש להם אינטואיציה שאומרת שיש כאן דיקטטורה שחושבת שהמדינה שייכת לסבתא שלהם, ואם הם לא שולטים הם ישרפו את המדינה, וכל האמצעים כשרים

מאי גולן:  אותה אינטואיציה גם אומרת שהשמות שהם מדברים, הם מנדלבליט, ניצן, זילבר, למברגר, כשר, דרוקר, אברמוביץ', גליקמן – הם, לא מתאים להם אמסלם, גולן, אוחנה או קרעי

מאי גולן:  הם אדוני הארץ

מאי גולן:      עכשיו, אני אומרת לכם, כשאהוד ברק קורא לכם למרי אזרחי, תעשו לעצמכם טובה אחת; שהמופרע הזה מנחה אתכם לחסום כבישים ולשלם להם מיסים, תבקשו ממנו רק דבר אחד: שיפוי חתום בכתב

מאי גולן:  תשמעו ממני, פתאום תראו איך הוא מתחיל לרעוד, איך הוא מתחיל לגמגם, כמו בתשובותיו על אפשטיין וקרן וקסנר

מאי גולן:  הוא ייעלם

מאי גולן:  הוא חכם רק רק על כספים של אחרים

מירב בן ארי: כמה עמודים יש שם?     

מאי גולן: עוד הרבה

מאי גולן:  תסבלי, חברת הכנסת בן ארי, תסבלי בשקט

מירב בן ארי: אל תדברי אליי

מירב בן ארי:  די, אי-אפשר לשמוע אותך

מירב בן ארי:  את כל היום - - -     

מאי גולן: תצאי החוצה

מאי גולן:  את הקול שלך באמת אי-אפשר לשמוע

מאי גולן:      עכשיו, אני מכינה אתכם, אזרחי ישראל, לשבועות הקרובים

מאי גולן:  צופי ערוצי התעמולה, אתם הולכים לשמוע את מערכוני הצחוק של הפרשנים והמגישים שהגשש החיוור יהיה חיוור לידם

מאי גולן:  יסבירו לכם למה נפילת אישום השוחד הוא טוב לפרקליטות

מאי גולן:  איך כתב אמנון לוי? "כבוד לחבריי ברוך קרא ואביעד גליקמן על היושרה לפרסם סיפור חשוב בלי קשר לפוזיציה, עיתונות נטו"

מאי גולן:  שומעת ולא מאמינה

מאי גולן:  אם הם לא היו מעבירים את הדיווח - - -     

ניסים ואטורי: חבר הכנסת עופר כסיף, אני מבקש להוריד את הטלפון

עופר כסיף: - - -      

ניסים ואטורי: לא יודע, אני לא יכול לבחון את זה מכאן

ניסים ואטורי:  זה מה שהיושב-ראש אומר אז - - -     

מאי גולן: חברים, איזה עיתונות, דליפמן – נשאלת השאלה - - -     

ניסים ואטורי: אני מבקש לא להפריע

ניסים ואטורי:  כמה דפים את מחזיקה, תגידי לי?     

מאי גולן: עוד, עוד, עוד

מאי גולן:  דליפמן, ברוכי, אם הם לא היו מעבירים את הדיווח שעה לאחר מכן, ברור שזה היה בכל המהדורות

מאי גולן:  עד כמה הם חושבים שכולם מטומטמים? רק חסר שיגישו אותם לקבל פרס פוליצר

מאי גולן:      ולכן, חבריי, לסיכום, זוהי שירת הברבור של מחנה קטן, אלים, אגרסיבי, ממומן ומתוקשר

מאי גולן:  אבל לא יעזור לכם

מאי גולן:  נפלתם על הממשלה הלא-נכונה

מאי גולן:  כמו שלא נשברנו בכל מערכות הבחירות, כמו שלא נשארנו באופוזיציה – שחברי האופוזיציה אומרים כאן שהם פורחים להם, כל כך טוב להם; אל תדאגו, אתם תישארו שם – בטח שלא נישבר עכשיו

מאי גולן:  תהיה ועדה על הרוגלות; תהיה ועדה על מח"ש; תהיה רפורמה, לוודא שמה שקרה בשנים האחרונות למדינת ישראל לא יחזור לעולם

מאי גולן:  נבחרנו להיות עם חופשי בארצנו, על אפכם ועל חמתכם

ניסים ואטורי: תודה רבה

מיקי לוי: תפסידו את הבחירות הקרובות

מאי גולן: נחיה ונראה

ניסים ואטורי: טוב, אנחנו נצביע עכשיו על החוק, סוף כל סוף

ניסים ואטורי:  הצעת חוק הפיקוח על העבודה (תיקון מס' 13), התשפ"ג–2023 – הצבעה בקריאה ראשונה

ניסים ואטורי:  כולם לשבת במקומות

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 17 

ניסים ואטורי: נמנעים – אין 

ניסים ואטורי: 17 בעד, אין מתנגדים

ניסים ואטורי:  אני מודיע שהצעת חוק הפיקוח על העבודה (תיקון מס' 13), התשפ"ג–2023, עברה בקריאה ראשונה ותועבר לוועדת העבודה והרווחה להמשך דיון

אופיר כץ: ששי לא הצביע

אופיר כץ:  הוא מבקש להירשם בפרוטוקול

ניסים ואטורי: תודה רבה

ניסים ואטורי: [רשומות (הצעות חוק, חוב' מ/1632)

ניסים ואטורי: ] 

ניסים ואטורי: הנושא הבא – הצעת חוק שירות אזרחי (תיקון מס' 5), התשפ"ג–2023

ניסים ואטורי:  תציג את החוק חברת הכנסת אורית מלכה סטרוק, שרת ההתיישבות והמשימות הלאומיות

אורית סטרוק: ערב טוב, אדוני היושב-ראש

אורית סטרוק:  חבריי חברי הכנסת, אני מעלה כאן להצבעה תיקון להצעת חוק השירות האזרחי (תיקון מס' 5)

אורית סטרוק:  אדוני היושב-ראש, אולי אפשר לעשות טיפה שקט במליאה?     

ניסים ואטורי: חברי הכנסת, אני מבקש לשמור על שקט

ניסים ואטורי:  חבר הכנסת מלול

ארז מלול: מה?      

ניסים ואטורי: אתה כמו הספסל האחורי באוטובוס

ארז מלול: למה כמו? למה כמו?      

ניסים ואטורי: תודה רבה

ניסים ואטורי:  בבקשה

ניסים ואטורי:  הם פרצו בצחוק היום, תקשיב, באמצע נאום ראש הממשלה, הוא לא הבין מה קרה, הוא הסתכל לאחור – הוא ראה שזו החבורה שם

ניסים ואטורי:  בבקשה

אורית סטרוק: טוב, חבריי חברי הכנסת, אנחנו באים עכשיו לתקן תיקון מס' 5 להצעת חוק השירות האזרחי

אורית סטרוק:  התיקון מתייחס לסעיף 112(ד)(1) בחוק

אורית סטרוק:  אני אסביר לכם בקצרה באופן שתבינו מה מהות הצעת החוק

אורית סטרוק:  ובכן, כשחוקקו את חוק השירות האזרחי, וקודם לכן – את חוק השירות הלאומי, היה צורך לקבוע הליך הכרה בגופים שמטפלים במתנדבים

אורית סטרוק:  הם נקראים בחוק "הגופים המוכרים"

אורית סטרוק:  הגוף המוכר הוא הגוף שמאתר את המתנדבים, ממיין אותם, מפנה אותם למקומות שבהם הם מתנדבים – זה נקרא לגופים המפעילים – מלווה אותם לאורך השירות, דואג לתנאי השירות ההולמים שלהם וכדומה

אורית סטרוק:  אלה הגופים המוכרים

אורית סטרוק:  כבר בעת חקיקת החוק – מירב, אני יכולה לשמוע את עצמי? את עצמי?      

מירב בן ארי: סליחה

מירב בן ארי:  אופיר, היא מנסה לדבר

אורית סטרוק: תודה

אופיר כץ: מותר לי בחוק הזה

אופיר כץ:  מותר לי

אורית סטרוק: תפטפט כמה שאתה רוצה, אבל בשקט

אופיר כץ: טוב

אורית סטרוק: כבר בעת חקיקת החוק היו לפנינו כמה גופים מוכרים, והיה צורך לקבל החלטה איזה מהם יישאר ואיזה לא

אורית סטרוק:  ובכן, בחוק נקבע בסעיף 48 הליך ההכרה בגופים המוכרים, אבל לאחר מכן בסעיף 112(ד)(1) נקבעה הוראת מעבר שתכליתה לאפשר לרשות ולשר להכין תוכנית פיתוח רב-שנתית, להתקין תקנות, לאור זה לקבל החלטה לגבי מספר הגופים המוכרים, ורק לאור כל זה לקבוע מי יהיה הגוף המוכר ומי לא, איזה גופים יישארו ברשימה ואיזה לא

אורית סטרוק:       הוראת המעבר הזו פקעה ביום כ"ט באדר תשפ"ב, 1 באפריל 2022, ולמעשה היה צורך להאריך אותה

אורית סטרוק:  הוראת המעבר הזו הוארכה לא באמצעות הצעת חוק, למרות שהוכנה הצעת חוק, אבל בגלל הבחירות החוזרות ונשנות ההצעה הזו לא הגיעה לכדי חקיקה

אורית סטרוק:  במקום זה הוראת המעבר הוארכה באמצעות חוות דעת משפטית של המשנה ליועץ המשפטי לממשלה, שעניינה יישום הוראות החוק במטרה לאפשר את הרציפות בפעילות הגופים המוכרים ולמנוע פגיעה בזכויות המתנדבים

אורית סטרוק:  אני מקווה שעקבתם

אורית סטרוק:       מה שאנחנו באים לעשות כעת זה לקבוע בחקיקה שהוראת המעבר הזו, שעד לסיומה כל הגופים המוכרים ימשיכו לפעול, ואחריה ניתן יהיה לצמצם אותם אם יוחלט שצריך לצמצם אותם, בהתאם לעבודת מטה שתיעשה במהלך התקופה הזו – אם כן, הוראות המעבר הזו תסתיים ביום ז' באלול התשפ"ה, 31 באוגוסט 2025

אורית סטרוק:  עד אז אנחנו צריכים להשלים את התהליך, לקבוע כמה גופים מוכרים יהיו, מה יהיה הליך ההכרה שבהם, ואז נוכל להגיד שלום ולהתראות להוראת המעבר ולקיים את החוק כלשונו בהתאם לסעיף 48 שלו

אורית סטרוק:       מקווה שהצלחתם לעקוב, ובהתאם לכך אפשר מבחינתי לעבור להצבעה

ניסים ואטורי: תודה רבה

ניסים ואטורי:  נמצאת בידי רשימת דוברים ארוכה

ניסים ואטורי:  אני רוצה לקצר אותה בהסכמה עם האופוזיציה, קואליציה

ניסים ואטורי:  אני שם אותה בצד

ניסים ואטורי:  מישהו רוצה לדבר?      

מירב בן ארי: כן

מירב בן ארי:  מי רוצה לדבר?      

עופר כסיף: אני רוצה

ניסים ואטורי: לא חייבים

עופר כסיף: אני רוצה

מירב בן ארי: זה חשוב? אתה רוצה לדבר? אתה יכול

ניסים ואטורי: מי זה? מי צועק? אני לא רואה

ניסים ואטורי:  מי זה?      

עאידה תומא סלימאן: עופר כסיף

מירב בן ארי: עופר כסיף, בבקשה

ניסים ואטורי: אה, אוקיי, לא ראיתי אותו

ניסים ואטורי:  הוא רוצה?      

מירב בן ארי: לא, לא

מירב בן ארי:  אולי אחריו ירצו עוד

מירב בן ארי:  עופר, תעלה

ניסים ואטורי: אוקיי

ניסים ואטורי:  טוב, אז נעבור להצבעה

מירב בן ארי: לא, חכה

מירב בן ארי:  הוא עולה לדבר

ניסים ואטורי: אוקיי, בסדר, בסדר

ניסים ואטורי:  חבר הכנסת עופר כסיף, בבקשה

אופיר כץ: אפשר להצביע תוך כדי

עאידה תומא סלימאן: הדמוקרטיה במיטבה

עאידה תומא סלימאן:  בוא נעבור להצבעה

קריאה: עופר, אתה בעד, כן?      

עופר כסיף: היום מציינים את היום נגד העינויים, איך אני מדבר על זה?      

ניסים ואטורי: אופיר, אני יכול להכריז על הפסקה חמש דקות?     

מירב בן ארי: אין בעיה

מירב בן ארי:  גם לי יש מה להגיד, כמובן

עופר כסיף: אני בעד שתדברי

אורית סטרוק: את יכולה להגיד על הוראות המעבר, מירב?      

מירב בן ארי: בקטנה

עופר כסיף: היושב-ראש, חברי הכנסת, היום הוא היום הבין-לאומי לתמיכה בקורבנות עינויים, ואני רוצה לדבר בנושא הזה

עופר כסיף:  היום הזה נקבע על ידי האו"ם במועד השלמתה של האמנה הבין-לאומית נגד עינויים, שעליה חתומה גם מדינת ישראל

עופר כסיף:  אך למרות שישראל חתומה על האמנה, עינויים ממשיכים להתרחש במרתפי השב"כ מדי יום ביומו

עופר כסיף:  עינויים גופניים, כבילה מכאיבה, החזקה בתנוחות לחץ, חשיפה לחום וקור קיצוניים, מניעת שינה ממושכת, עינויים פסיכולוגיים, בידוד ממושך, השפלות ואיומים הם מנת חלקם של אלפים, בעיקר של פלסטינים בשטחים הכבושים

עופר כסיף:      מאז שנת 2001 הוגשו למעלה מ-1,400 תלונות בגין עינויים למבת"ן במשרד המשפטים – המבת"ן זו היחידה לבירור תלונות נחקרים, הגוף שממונה על בדיקת תלונות של נחקרי שב"כ

עופר כסיף:  מתוך ה-1,400 רק שלוש חקירות פליליות נפתחו ואפס כתבי אישום הוגשו

עופר כסיף:  0

עופר כסיף: 0021% מהתלונות הובילו לחקירה פלילית, כלומר, מעל ל-99

עופר כסיף: 9% מהתלונות נסגרו ללא כל בדיקה אמיתית

עופר כסיף:       מאחר שחקירות השב"כ אינן מתועדות, ומעטים יודעים על הנעשה במרתפיו החשוכים, רציתי לנצל את שקיפות אור השמש של הפרלמנט – בעיקר בשעה הזאת, שהשמש חזקה – ולהציג בפניכם עדות של קורבן עינויים בחקירת שב"כ שמשרד המשפטים החליט לסגור ללא כל חקירה פלילית

עופר כסיף:  במהלך שנת 2020 נעצרה א', צעירה פלסטינית, ונחקרה בשב"כ במשך 43 ימים, שבהם נמנע ממנה מפגש עם עורך דין

עופר כסיף:  במהלך החקירה, ובמצב של חוסר קיצוני בשעות שינה, הובאה לתא ה-VIP, מה שמכנים, שבו הייתה מצויה באפלה מוחלטת, ללא קרן אור אחת או אפשרות לראות את חוקריה, אך א' הרגישה כיצד החוקרים יורקים עליה פעם אחר פעם בניסיון להשפילה ולביישה

עופר כסיף:      בשם הגנה על הביטחון, שהיא למעשה שמירה על משטר כיבוש דכאני, נשים וגברים מעונים בישראל של שנת 2023, ומשרדי הממשלה שותקים

עופר כסיף:  אבל איזהו הביטחון המצריך עינויים וויתור על חירויות בסיסיות? כדברי בנג'מין פרנקלין – תשימו לב מה הוא אמר: Those who would give up essential liberty to purchase a little temporary safety, deserve neither liberty nor 

עופר כסיף: safety בתרגום – אני מסיים בזה – מי שיוותרו על חירויות יסוד על מנת ליהנות מביטחון זמני אינם ראויים לא לחירויות ולא לביטחון

עופר כסיף:       הגיע הזמן שהכנסת תחוקק חוק נגד עינויים

עופר כסיף:  תודה

ניסים ואטורי: תודה רבה

ניסים ואטורי:  חברת הכנסת מירב בן ארי, בבקשה

מירב בן ארי: אני, כמובן, לא יכולה לעמוד מנגד, גברתי השרה, כשעולה לפה השרה לקידום מעמד האישה ומשקרת - - -     

אופיר כץ: - - -     

מירב בן ארי: 	לא לא לא

מירב בן ארי:  אבל חברים, אתם מכירים אותי, אני אומרת את האמת

מירב בן ארי:  בואו אני אספר לכם על קמפיין שהיה במשרד לקידום מעמד האישה לפני שהיא הגיעה

מירב בן ארי:  רצו לעשות קמפיין לעודד נשים לרוץ למוניציפלי, אוקיי? למה אני יודעת על זה? לא כי נדב איל כתב את זה בטור שלו – כי הרי הוא שמאלן, נכון? כי אחת המשתתפות בקמפיין – במקרה אני מכירה אותה באופן אישי, היא סטנדאפיסטית; אני לא אגיד על החיבור, כי אם היא צופה, לא נעים – סיפרה לי את זה

ינון אזולאי: היא שמאלנית?     

מירב בן ארי: היא לא

מירב בן ארי:  לא תאמין, היא אפילו מהמחנה הליכודי

מירב בן ארי:  היא השתתפה בקמפיין - - -     

ינון אזולאי: - - - בתוך הליכוד

מירב בן ארי: מכספי הציבור שלנו מומן קמפיין לעידוד נשים למוניציפלי, שאני מאוד בעד הקמפיין

מירב בן ארי:  אממה, הקמפיין הזה צולם חודשיים לפני שהגיעה השרה, ואז, כשהגיעה השרה – אגב, קמפיין שעלה 600,000 שקל מכספי המיסים – היא ניסתה לבדוק אם אפשר לרשום, כמו בכל פרסומת, כשכתוב "משרד התחבורה", משרד הספורט", היה כתוב: "המשרד לקידום מעמד האישה" – היא רצתה שיהיה כתוב "המשרד לקידום מעמד האישה בראשות מאי גולן"

קריאה: אסור

מירב בן ארי: אמרו לה: אסור

מירב בן ארי:  נכון? תראו איך אתם מהנהנים, איך אתם אנשים ישרים

מירב בן ארי:  אסור

אופיר כץ: את יודעת איך אני יודע שאסור - - -     

ינון אזולאי: - - -      

מירב בן ארי: חבר'ה, תקשיבו, אם אני עולה, אני אומרת את האמת

בועז טופורובסקי: - - - היה ליגה אחרת

מירב בן ארי: נכון, אני אומרת את האמת

מירב בן ארי:  בייעוץ המשפטי אמרו לה: את לא יכולה לרשום את השם שלך

מירב בן ארי:  אוקיי? תני לקמפיין

מירב בן ארי:  כבר שולמו 600,000 שקל

מירב בן ארי:  זה הגיע מהרשות לקידום מעמד האישה, ואת יודעת, היית אחראית – אין כסף

מירב בן ארי:       אתם יודעים מה קרה לקמפיין?     

מירב כהן: בחיים לא עשינו קמפיינים - - -     

מירב בן ארי: מה קרה לקמפיין, ינון?     

אופיר כץ: נגנז

ינון אזולאי: אם את שואלת, הקמפיין ירד

מירב בן ארי: איך אתה חכם היום

מירב בן ארי:  ובכן, חברים, הקמפיין נגנז

ינון אזולאי: איך אני יודע - - -      

מירב בן ארי: כי אתה אדם ישר, וכשאני עולה אני אומרת את האמת על הדוכן הזה

מירב בן ארי:       אז עם כל הכבוד, במקום לעמוד פה ולשקר, קחי אחריות על הדברים שאת עושה

מירב בן ארי:  אגב, אנחנו קוראים לנשים לרוץ למוניציפלי

מירב בן ארי:  זה התפקיד של הרשות לקידום מעמד האישה, זה התפקיד שלה לעשות קמפיינים, גם אם בסוף לא כתוב השם שלך

ינון אזולאי: - - -     

מירב בן ארי: אגב, אתה יכול לעבור להצבעה

ינון אזולאי: מירב, אם תרוצי למוניציפלי, היא עוזרת לך

ניסים ואטורי: תודה רבה

ניסים ואטורי:  ינון אזולאי, אני מבקש לא להפריע

מירב בן ארי: - - - אמת

מירב בן ארי:  תאמינו לי

ניסים ואטורי: אפרופו הקשרים, היא גרה ברחוב בזל

ניסים ואטורי:  אני לא רוצה להמשיך הלאה

אופיר כץ: - - - נסגור את הסיפור הזה

ניסים ואטורי: אנחנו נעבור להצבעה על הצעת חוק שירות אזרחי (תיקון מס' 5), התשפ"ג–2023

ניסים ואטורי:  כולם במקומות? רוץ, רוץ, מהר, מהר

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 15 

ניסים ואטורי: נמנעים – אין  

ניסים ואטורי: בעד – 15, אין מתנגדים

ניסים ואטורי:  אני מודיע שהצעת חוק שירות אזרחי (תיקון מס' 5), התשפ"ג–2023, עברה בקריאה ראשונה

ניסים ואטורי:  החוק יועבר לוועדת העבודה והרווחה

ניסים ואטורי: [רשומות (הצעות חוק, חוב' מ/1628)

ניסים ואטורי: ]  

ניסים ואטורי: אנחנו עוברים לנושא הבא – הצעת חוק הגנת הצרכן (תיקון מס' 67) (הפרה בנסיבות מחמירות), התשפ"ג–2023

ניסים ואטורי:  תציג – השרה אורית סטרוק, בבקשה

מירב בן ארי: גם אחרי החוק הזה, אדוני היושב-ראש, תשאל אם מישהו רוצה לדבר

מירב בן ארי:  לא צריך להקריא את כל הרשימה

ניסים ואטורי: נראה לי שעדיף להקריא את כל הרשימה

אורית סטרוק: יש לך יועצת יו"ר, מה אתה צריך יותר מזה

אורית סטרוק:      כבוד היושב-ראש, חבריי חברי הכנסת, גברתי יועצת היו"ר חברת הכנסת מירב בן ארי המוכשרת, הצעת חוק הגנת הצרכן (הפרה בנסיבות מחמירות), התשפ"ג–2023

אורית סטרוק:  הצעת החוק מבקשת להוסיף נסיבה מחמירה להגדרה הקבועה בחוק הגנת הצרכן כך שניתן יהיה להטיל עיצום כספי בשיעור של 150% גם כאשר ההפרה בוצעה כלפי צרכן פגיע שהוא אחד מהמנויים בתיקון המוצע

אורית סטרוק:  זאת, נוסף לאפשרות הקיימת היום בחוק להטיל עיצום כספי בשיעור של 150% כאשר ההפרה נוגעת למספר רב במיוחד של צרכנים

אורית סטרוק:       כך, לדוגמה, הפרה של אחת מההוראות המנויות בסעיף 22ג(ב) שבוצעה כלפי צרכן פגיע על ידי עוסק שאינו תאגיד תאפשר הטלת עיצום בסך 38,415 שקלים במקום 25,610 שקלים, והפרה של אחת מהוראות אלה על ידי עוסק שהוא תאגיד תאפשר הטלת עיצום של 69,120 שקלים במקום 46,080 שקלים

אורית סטרוק:  אני מרגישה כמו מי שקוראת כתובה

ינון אזולאי: עזבי, כבוד השרה, אנחנו מאמינים לך

אורית סטרוק: אני חוששת שאחר כך יגידו שהח"כים לא הבינו על מה הם מצביעים

ינון אזולאי: - - -     

אורית סטרוק: אני אגיד סכום מסוים, כמו שאומרים בכתובה

אורית סטרוק:       הצעת החוק גובשה בהתאם להחלטת ממשלה מס' 450 מיום ל' בתשרי תשפ"א, שעניינה תוכנית חירום לחיזוק המאבק נגד עוקץ וניצול צרכנים אזרחים ותיקים וצרכנים פגיעים אחרים

אורית סטרוק:  בהמשך להחלטה זו מוצע לתקן את סעיף 22ד לחוק הגנת הצרכן כך שהפרה בנסיבות מחמירות לפי אותו סעיף תהיה גם הפרה שבוצעה כלפי צרכן שהוא אזרח ותיק או עולה חדש כהגדרתם בסעיף 14ג1(א) לחוק או קטין, וכן הפרה שבוצעה כלפי צרכן שהוא אדם שניכר שהוא נתון במצב של חולשה שכלית, נפשית או גופנית או שאינו שולט בשפה שבה נקשרה העסקה במידה מספקת לשם הבנת העסקה

אורית סטרוק:  זאת, כדי להגביר את ההרתעה מפני ביצוע הפרות כלפי אוכלוסיות פגיעות אלה

אורית סטרוק:       ועדת השרים לחקיקה אישרה את הצעת החוק

אורית סטרוק:  לאור זה כולכם מתבקשים לתמוך בהצעת החוק

אורית סטרוק:  תודה רבה

ניסים ואטורי: הצעת החוק הזאת הוצמדה להצעת חוק של מירב כהן

ניסים ואטורי:  אני מזמין אותך להציג את הדברים

ניסים ואטורי:  שלוש דקות לרשותך

ינון אזולאי: אתם מזכירים לי אותנו כשהיינו באופוזיציה

מירב בן ארי: לא, לא, נשמה

מירב בן ארי:  אנחנו נשארנו להצביע בעד, בניגוד אליכם

ינון אזולאי: - - -      

מירב בן ארי: אנחנו נשארים להצביע בעד

מירב בן ארי:  אתם לא עשיתם את זה

אופיר כץ: למה את אומרת סתם? אני לא נשארתי והצבעתי בעד החוקים שלכם?     

מיקי לוי: אחד

אופיר כץ: איזה אחד? מה יש לך, מיקי?     

מיקי לוי: ספרנו - - -     

אופיר כץ: ממש לא - - - כמה חוקים

מיקי לוי: אפילו לא אחד

ניסים ואטורי: תודה רבה

ניסים ואטורי:  שלוש דקות, בבקשה

ניסים ואטורי: [הצעת חוק פ/2075/25; נספחות

ניסים ואטורי: ] 

מירב כהן: תודה

מירב כהן:  אני אתן להם להשלים

ניסים ואטורי: סיימתם?      

אופיר כץ: כן

ניסים ואטורי: תודה רבה

נאור שירי: - - -     

ניסים ואטורי: חבר הכנסת נאור שירי, לא להפריע, בבקשה

מירב כהן: כבוד היושב-ראש, כנסת נכבדה, עוד הרבה לפני שהייתי חברת כנסת הייתי פעילה חברתית

מירב כהן:  אחת מהחוויות שהכי הכי נחרתו בי היא אותם סיפורים אישיים ששמעתי מזקנים שנוצלו כלכלית

מירב כהן:  זו תופעה מחרידה של עשרות אלפי זקנים בישראל שנוצלו על ידי חברות ונוכלים שפשוט אספו עליהם מודיעין והחלו להפעיל עליהם לחצים לבצע עסקאות שהם פשוט לא רצו בהן

מירב כהן:  זה מ"אתה חבר מועדון ומגיעה לך מתנה ואנחנו רק צריכים את כרטיס האשראי כדי לוודא שהמשלוח מגיע אליך הביתה", דרך "זכית בהגרלה", או "יש לך חוב שאם אתה לא תשלם אנחנו נעקל את הציוד שלך ונגרור אותך לבתי משפט"

מירב כהן:  ביקרתי באין-ספור בתים של אנשים מבוגרים שהבית שלהם פשוט היה מפוצץ במוצרים נחותים במחירים מופקעים, וחשבון הבנק שלהם התרוקן

מירב כהן:  באמת, לפעמים לקחו מהם מאות אלפי שקלים

מירב כהן:  הם היו מלאים בבושה על זה שהם הגיעו למצב הזה

מירב כהן:  הם כל כך התביישו שהם אפילו היו מסתירים את זה מבני משפחתם

מירב כהן:       החוויה הקשה הזאת הניעה אותי לפעולה

מירב כהן:  בזמנו, לפני כמה שנים, הקמנו ארגון גרילה שקראנו לו "המטה למיגור עושק הקשישים", ופשוט החזרנו את הכספים לאותם זקנים

מירב כהן:  אבל עבורי זו גם הייתה הנקודה שבה החלטתי להעז ולהיכנס לפוליטיקה כדי לתקן מבפנים

מירב כהן:  כשרה העברתי החלטת ממשלה חשובה בנושא, והקמתי יחד עם שרת הכלכלה אורנה ברביבאי את מאגר "אל תתקשר אליי", ועכשיו אנחנו ממשיכים באותה תוכנית עבודה בתהליכי חקיקה סיזיפיים שמטרתם לוודא שעבריינים ישלמו את המחיר, לוודא שיש הרתעה ושלא ישתלם לגנוב מקשישים במדינת ישראל

מירב כהן:       החוק הזה מטיל קנס מוגדל על חברות ונוכלים שנמצא שניצלו כלכלית קשישים או אנשים מוחלשים אחרים, כמו עולים חדשים שאינם דוברי השפה העברית או קטינים

מירב כהן:  אנחנו נוודא שהחוק הזה יעבור בשלוש קריאות ואנחנו גם נמשיך לקדם חקיקות נוספות שמטרתן לשנות את כללי המשחק בישראל, כדי שישראל לא תהיה גן עדן לנוכלים

מירב כהן:      אני רוצה לומר תודה לשר הכלכלה, שבעצם הביא פה הצעת חוק שקידמנו עוד כשהיינו בממשלה, ושיתף פעולה ליושב-ראש הקואליציה, ששיתף פעולה, ליושב-ראש ועדת הכלכלה ביטן ולאורנה ברביבאי, שגם חתומים על הצעת החוק הזאת, למירב בן ארי ולבועז טופורובסקי ולנטע מנהלת הסיעה, שעבדו קשה כדי שנגיע להסכמות ונביא את החקיקה הזאת

מירב כהן:       מבחינתי החוק הזה מוקדש לזוג מקסים שפגשתי תוך כדי המאבק למיגור עושק הקשישים, הזוג טדי ורותי זמיר, זיכרונם לברכה, שכבר נפטרו, לצערי, אבל נלחמו יחד איתי

מירב כהן:  עד יומם האחרון הם נלחמו למענם וגם למען אחרים שרוצים להזדקן בכבוד במדינת ישראל

מירב כהן:  תודה רבה

ניסים ואטורי: תודה רבה

ניסים ואטורי:       נעבור להצבעה

ניסים ואטורי:  יש לנו שתי הצבעות

ניסים ואטורי:  אנחנו מצביעים על הצעת חוק הגנת הצרכן (תיקון מס' 67) (הפרה מס' 67) (הפרה בנסיבות מחמירות), התשפ"ג–2023

ניסים ואטורי:  אני מבקש לשבת במקומות

ניסים ואטורי:  הצבעה תהיה אלקטרונית

ניסים ואטורי:  הצבעה

ניסים ואטורי: בעד ההצעה להעביר את הצעת החוק לוועדה – 15 

ניסים ואטורי: נמנעים – אין  

ניסים ואטורי: בעד – 15, אין מתנגדים

ניסים ואטורי:  אני מודיע שהצעת החוק עברה בקריאה ראשונה ותועבר לוועדת הכלכלה

ניסים ואטורי: הצבעה מס' 6     

ניסים ואטורי: נגד – אין 

ניסים ואטורי: ההצעה להעביר את הצעת חוק הגנת הצרכן (תיקון – הפרה בנסיבות מחמירות), התשפ"ג–2023, לוועדת הכלכלה נתקבלה

ניסים ואטורי: 15 בעד, אין מתנגדים

ניסים ואטורי:  שתי ההצעות – גם הצעה זו תועבר לוועדת הכלכלה להמשך דיון

ניסים ואטורי: אנחנו עוברים לנושא הבא – הצעת צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון הוראת שעה) (הארכת מועד), התשפ"ג–2023

ניסים ואטורי:  אני מזמין את חבר הכנסת חנוך דב מלביצקי, יושב-ראש הוועדה המשותפת, להציג

קריאה: אולי תשים - - - ואז כאשר - - -     

ניסים ואטורי: אז מה? תלכו ואז נדבר

קריאה: נצביע על תעודת הזהות הביומטרית

הוועדה המשותפת): חבריי חברי הכנסת, אדוני היושב-ראש, אני פונה אליכם מתוקף תפקידי כיושב-ראש ועדה של הכנסת המשותפת לשלוש ועדות: ועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה

הוועדה המשותפת):  הוועדה המשותפת הוקמה בחוק הכללת אמצעי זיהוי ביומטריים ונתוני זיהוי ביומטריים במסמכי זיהוי ומאגר מידע, תש"ע–2009, שלשם הקיצור אתייחס אליו כחוק המאגר הביומטרי

הוועדה המשותפת):      חוק המאגר הביומטרי מופעל כיום באמצעות הוראת שעה אשר תחילתה לפני כשש שנים, ב-1 ביוני 2017

הוועדה המשותפת):  הוראת השעה המקורית עמדה בתוקף לחמש שנים, עד 31 במאי 2022, והוארכה לפני כשנה על ידי הוועדה המשותפת ומליאת הכנסת ב-13 חודשים נוספים, עד ליום 30 ביוני 2023

הוועדה המשותפת):       נתבקשנו על ידי שר הפנים, הממונה על החוק, להאריך הוראת שעה זו בשנה נוספת, עד ליום 30 ביוני 2024

הוועדה המשותפת):  על פי סעיף 20(ו) להוראת השעה, כל הארכה שלה מעבר לחמש השנים הראשונות מחייבת את אישור הממשלה, הוועדה המשותפת ומליאת הכנסת

הוועדה המשותפת):  הוועדה המשותפת אישרה היום את טיוטת הצו כלשונו, והיא מובאת לפניכם לאישור

הוועדה המשותפת):       הוראת השעה מאפשרת המשך החזקת טביעות האצבע של תושבים בתוך המאגר הביומטרי

הוועדה המשותפת):  כאשר הוראת השעה תפקע, ייכנס לתוקפו חוק הקבע, אשר אושר ב-2017, שלפיו מדינת ישראל תתנהל עם מאגר ביומטרי של תמונות פנים בלבד, ללא טביעות אצבע, ויימחקו כל טביעות האצבע הקיימות במאגר

הוועדה המשותפת):  בהתאמה לחוק, הרשות לניהול המאגר הביומטרי צריכה להיערך לרכישת והטמעת הטכנולוגיה המתאימה לזיהוי תושבים על פי תמונות פנים בלבד בסטנדרט העומד בדרישות החקיקה למניעת התחזויות וזיופי זהות

הוועדה המשותפת):      על פי חוות דעת שהגיש ב-2018 לממשלה ראש מערך הסייבר, כפי שנדרש בחוק, טכנולוגיה כזאת, בסטנדרט הנדרש, קיימת כבר משנת 2018

הוועדה המשותפת):  במצב החוקי הקיים, תושבים המבקשים מרשות האוכלוסין לנפק להם מסמכי זיהוי – תעודת זהות או דרכון – מצולמים בתמונת פנים ביומטרית, ונלקחות מהם תמונות של טביעות של שתי האצבעות המורות – דבר שנקרא אמצעי זיהוי ביומטריים

הוועדה המשותפת):  מאמצעים אלה מופקים נתונים שנשתלים בתוך שבב בתעודת הזהות הביומטרית החכמה, כפי שהיא נקראת, וכן בדרכון הביומטרי

הוועדה המשותפת):  תמונת הפנים שנלקחה נשמרת בתוך המאגר הביומטרי

הוועדה המשותפת):       עד לפני שנה התושב היה נשאל על ידי הפקיד אם הוא מוכן שגם טביעות האצבע שנתן יישמרו במאגר הביומטרי, ואם התושב לא היה מסכים לכך, תעודת הזהות או הדרכון היו ניתנים לו לתוקף של חמש שנים בלבד במקום עשר

הוועדה המשותפת):  מזה כשנה, לבקשת הוועדה המשותפת שדנה בהארכת הוראת השעה בכנסת העשרים-וארבע, התקבל נוהל ברשות האוכלוסין שלפיו לא שואלים עוד את התושבים בבואם לבקש הנפקת מסמך זיהוי ביומטרי אם הם מסכימים שטביעות האצבע שלהם יוכנסו למאגר, וטביעות האצבע לא נאגרות במאגר

הוועדה המשותפת):  במקביל, ביולי 2022 שרת הפנים הקודמת חתמה על צו שלפיו כל האזרחים יקבלו תיעוד ביומטרי לעשר שנים, גם מי שלא הסכים שטביעות האצבע שלו ייכללו במאגר

הוועדה המשותפת):      הוועדה המשותפת בראשותי קיימה שני דיונים בנושא הוראת השעה, ומהם עלה כי ההיערכות לתום תקופת הוראת השעה לא הייתה מספקת, ולכן רק בסוף שנת 2022 פורסם המכרז לבחירת ספק הטכנולוגיה לזיהוי פנים

הוועדה המשותפת):  עוד עלה כי הממונה על היישומים הביומטריים במערך הסייבר הלאומי, המפקח על יישום הוראות החוק, התריע למעלה משנתיים לפני תום הוראת השעה שרשות המאגר לא תעמוד בזמני הוראת השעה אם לא תנקוט צעדים ותיערך בהתאם

הוועדה המשותפת):       לוח הזמנים שהוצג לוועדה לבחירת הספק והטמעת מערכת ההשוואה החדשה לתמונות פנים הוא אמצע שנת 2025, אולם הוועדה התבקשה על ידי השר – הכוונה לשר הפנים – להאריך את הוראת השעה עד אמצע שנת 2024

הוועדה המשותפת):  השר הביע רצון שהכנסת תערוך פיקוח הדוק על ההיערכות להוראת השעה

הוועדה המשותפת):  לכן אני מבקש מכם להצביע בעד אישור הצו כפי שמונח לפניכם

ניסים ואטורי: תודה רבה

ניסים ואטורי:  שוב מונחת בפניי רשימת דוברים ארוכה מאוד

ניסים ואטורי:  האם מישהו רוצה לדבר? תודה רבה

ניסים ואטורי:      אנחנו נעבור להצבעה

ניסים ואטורי:  אנחנו מצביעים על צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון הוראת שעה) (הארכת מועד), התשפ"ג–2023

ניסים ואטורי:  הצבעה אלקטרונית

ניסים ואטורי:  אבקש לשבת במקומות

ניסים ואטורי:  הצבעה

ניסים ואטורי: בעד הצו – 15 

ניסים ואטורי: נמנעים – אין  

ניסים ואטורי: בעד – 15, אין מתנגדים

ניסים ואטורי:  צו הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע (תיקון הוראת שעה) (הארכת מועד), התשפ"ג–2023, אושר

ניסים ואטורי: [מס' מ/1536; דברי הכנסת, חוב' ל', ישיבה 84; נספחות

ניסים ואטורי: ]   

ניסים ואטורי:  נעבור לנושא הבא – הצעת חוק מטעם הממשלה לקריאה שנייה ובקריאה שלישית, הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 10), התשפ"ג–2023

ניסים ואטורי:  הוגשו כמה הסתייגויות - - -      

מירב בן ארי: יציג את החוק קודם

ניסים ואטורי: סליחה, מיהרתי מדי

ניסים ואטורי:  יציג – חבר הכנסת צביקה פוגל, יושב-ראש הוועדה

קריאה: - - - צריך להתרכז - - -     

מירב בן ארי: מישהו פה צריך לעקוב אחרי ואטורי

מירב בן ארי:  זה חוק חשוב

ניסים ואטורי: למה את מגלה אותי, תגידי

הוועדה לביטחון לאומי): אדוני היושב-ראש, גברתי השרה, כנסת נכבדה, אני מתכבד להציג לקריאה השנייה והשלישית את הצעת החוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 10), התשפ"ג–2023, שיזמה הממשלה

הוועדה לביטחון לאומי):      אדוני היושב-ראש, חבריי חברי הכנסת, מערך השיטור העירוני החל כפיילוט ב-12 רשויות מקומיות

הוועדה לביטחון לאומי):  לאורך השנים הורחבה תחולתו באמצעות מנגנון הקבוע בחוק, המאפשר לשר לביטחון הלאומי, בהסכמת שר הפנים ובאישור הוועדה לביטחון לאומי, להפעיל את המערך ברשויות נוספות

הוועדה לביטחון לאומי):  כיום מנויות בחוק 86 רשויות מקומיות

הוועדה לביטחון לאומי):  החוק נחקק בשנת 2011 כהוראת שעה והוארך כמה פעמים, עד לאחרונה, עד י"א בתמוז התשפ"ג, 30 ביוני 2023

הוועדה לביטחון לאומי):  הצעת החוק, שאושרה בקריאה ראשונה, נועדה להסדיר את מערך השיטור העירוני בהוראת קבע, תוך שינוי ההסדרים מאלה שמעוגנים כיום בחוק

הוועדה לביטחון לאומי):      בדומה להארכת הוראת השעה הקודמת, גם הפעם סברה הוועדה בראשותי, אחרי לא מעט דיונים, כי נדרש זמן נוסף לדיון בהסדרים הרחבים שמבקשת לתקן הצעת החוק הממשלתית

הוועדה לביטחון לאומי):  הוועדה סברה כי יש לקיים בחינה מקדימה ומעמיקה של אפקטיביות מערך השיטור העירוני, ובפרט לבחון סוגיות המצריכות התייחסות, בין היתר, לסוגיות אלו: הכשרת הפקחים, השתלבותם במשימות השונות, סוגיות בתחומי התקינה ובחינת הסמכויות של הפקחים המסייעים, הפעלת מערך השיטור העירוני בהקשריה של אגרת השמירה, וכן סוגיות נוספות הקשורות לבחינת הצלחתו של ההסדר ברשויות המקומיות ובמועצות האזוריות השונות לאורך התקופה שחלפה

הוועדה לביטחון לאומי):  זאת, בטרם יוחלט לעגנו כהוראת קבע, וכדי לאפשר מתן מענה אמיתי לצורכי הרשויות המקומיות

הוועדה לביטחון לאומי):      	לאור זאת, בשלב הזה, מוצע להאריך את הוראת השעה לתקופה בת חצי שנה, עד ליום י"ט בטבת התשפ"ד, 31 בדצמבר 2023

הוועדה לביטחון לאומי):      אני מראש מבקש להודות לחברי הוועדה שהיו ויהיו שותפים לתהליך החשוב הזה

הוועדה לביטחון לאומי):      ככל שיוגשו הסתייגויות להצעת החוק, אבקש מחברי הכנסת לאשר את הצעת החוק בקריאה השנייה והקריאה השלישית, וכמובן לדחות את ההסתייגויות

הוועדה לביטחון לאומי):  תודה רבה, אדוני היושב-ראש

ניסים ואטורי: תודה רבה

ניסים ואטורי:  להצעת החוק הוגשו כמה הסתייגויות – על ידי קבוצת סיעת יש עתיד: חברי הכנסת יאיר לפיד, אורנה ברביבאי, מאיר כהן, קארין אלהרר, מירב כהן, אלעזר שטרן, מיקי לוי, מירב בן ארי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי ושלי טל מירון; קבוצת סיעת ישראל ביתנו: חברי הכנסת אביגדור ליברמן, עודד פורר, יבגני סובה, שרון ניר, יוליה מלינובסקי וחמד עמאר

מירב בן ארי: אנחנו מבקשים להסיר את ההסתייגויות

ניסים ואטורי: תודה רבה

ניסים ואטורי:  האופוזיציה ביקשה להסיר את ההסתייגויות

ניסים ואטורי:       לכן אנחנו נעבור להצבעה בקריאה השנייה

ניסים ואטורי:  קריאה שנייה, כנוסח הוועדה, על הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 10), התשפ"ג–2023

ניסים ואטורי:  אנחנו נעבור להצבעה בקריאה השנייה

ניסים ואטורי:  סעיפים 1–7, כנוסח הוועדה – הצבעה

ניסים ואטורי: בעד סעיפים 1–7 – 12 

ניסים ואטורי: נמנעים – אין 

ניסים ואטורי: בעד – 12, אין מתנגדים

ניסים ואטורי:  אני מודיע שהצעת החוק עברה בקריאה השנייה

ניסים ואטורי:       אנחנו נעבור להצבעה בקריאה השלישית

ניסים ואטורי:  הצבעה

ניסים ואטורי: בעד החוק – 12 

ניסים ואטורי: נמנעים – אין  

ניסים ואטורי: 12 בעד, אין מתנגדים

ניסים ואטורי:  אני מודיע שהצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 10), התשפ"ג–2023, עברה בקריאה השלישית, ותיכנס לספר החוקים של מדינת ישראל

ניסים ואטורי:  תודה רבה

ניסים ואטורי:       תם סדר-היום

ניסים ואטורי:  הישיבה הבאה תתקיים מחר, יום שלישי ח' בתמוז התשפ"ג, 27 ביוני 2023, בשעה 16:00

ניסים ואטורי:  ישיבה זו נעולה

ניסים ואטורי:  תודה רבה